legislatura stringclasses 4 values | id stringclasses 180 values | fecha stringdate 2012-11-20 00:00:00 2023-12-12 00:00:00 | speaker stringclasses 314 values | party stringclasses 11 values | topic stringlengths 0 767 | text stringlengths 3 64.2k | language stringclasses 1 value | url stringclasses 461 values | unique_id stringlengths 9 13 |
|---|---|---|---|---|---|---|---|---|---|
10 | 44 | 04.10.2013 | ENPLEGU ETA GIZARTE POLITIKETAKO SAILBURUAK (Aburto Rique) | Interpelazioa, Arri Zulaika Portillo EH Bildu taldeko legebiltzarkideak Enplegu eta Gizarte Politiketako sailburuari egina, EAEko lan publiko guztietan lurraldeko lanhitzarmena betearazteari buruz | Bai mahaiburu andrea. Sailburu, legebiltzarkideok, berriro egun on guztioi. Zulaika andrea, benetan harrituta geratzen naiz, benetan. Zeren ziur nago zeregin garrantzitsuenak eduki dituzuela, baina hemen egon gara eztabaidatzen San Mamés obrari buruz, orain dela minutu batzuk. Hemen egon gera eztabaidatzen. Harrituta geratzen naiz. Labur-laburrean esanda. Bat gatoz zuk Euskadiko lan publikoaz azaldutako interesa, nola ez. Gu gara lan-baldintzak –esan duzuen moduen– ikuskatzearen arduradunak; ez gara, ordea, lan publikoko lan-baldintzak ezartzearen arduradunak. Lan publikoan ditugun eskumenak mugatuak dira. Gure kasuan, nire departamentuaren kasuan, Etxebizitza Sailburuordetzari lotutakoak baino ez ditugu. Etxebizitzak eraikitzen ditugun neurrian, badugu Legebiltzar honek eskatutakoa betetzeko ahalmena eta nire ustez betetzen dugu. Eraikuntza baten lehiaketa publikoa plazaratzekoan, baldintzetan lan-hitzarmenak betetzen direla ziurtatzeko ikuskatzaile bat izango dela jartzen dugu gure pleguetan. Hortik aurrera lan publikoa sustatzen duen instituzio bakoitzari galdetu behar zaio zein den bere jokaera, beraien eskumena da eta. Eta hortik aparte, inspekzioa eta prebentzioa dagozkigu guri, hori bai. Eta lehenengo interpelazio honen erantzunean entzun ahal izan duzunez –hori ere neukan jarrita, baina ez duzu entzun–, horretan gogoz aritzen gara. Eztabaida zentratzeko, interpelazioari dagokionez, lehenik eta behin esan behar dizut nire ustez Enplegu eta Gizarte Gaietako Sailaren eskumenak gainditzen dituela. Enplegu eta Gizarte Gaietako Sailaren eskumena lan-harremanen esparrua da, eta honenbestez, Euskadiko langileen lan-baldintzak betetzen direla zaintzea dagokio. Baina kontratazio publikoen erregimenean eskumen mugatuak ditu, zehazki, gure esparruan lizitaturiko kontratazio publikoko espedienteei dagozkienak. Kontratazio-klausulen baldintza-agirietan baldintza jakin batzuk txertatzea dagokion kontratazioorganoari dagokio. Dakizunez, Euskadin, osatzen duten lurralde-erakundeek sustatzen dute obra publikoa; zehazki, honako hauek: Eusko Jaurlaritzak, Jaurlaritzaren sailek, foru-aldundiek, udalek, mankomunitateek, partzuergoek, eta kontratazio-gaitasun hori duten beste hainbat erakunde publikok. Beraz, organo kontratatzaile bakoitzak erabaki dezake, eta erabaki behar du, zer baldintza eskatu behar zaizkien lizitazio horietan parte hartzen duten enpresei, betiere kontratazio publikoko arauek finkatzen duten esparruaren barnean. Hori dela-eta, Enplegu eta Gizarte Politiketako sailburu naizen aldetik, gure eskumenen eta jardun-gaitasunaren xede diren arazoei baino ezin diet heldu. Eta gure gaitasunen eta eskumenaren xedeak bi dira. Horietako bat, mugatua, obra publikoaren kontratatzaile gisa; kasu honetan, oso mugatua, Etxebizitza Sailburuordetzari euskaraz esan diodan bezala. Eta bestea, Laneko ikuskatzailetzarekin eta laneko arriskuen prebentzioarekin loturikoa. Sail honek Etxebizitza Sailburuordetzaren bitartez kontratatzen du obra publikoa. Baldintza-agirietan, duela zenbait urtez geroztik hona eta sindikatuekin lortutako akordioa betez, berriz ere diot, duela zenbait urtez geroztik hona, eta ez 2013ko uztailaren 9az geroztik hona, baizik eta duela zenbait urtez geroztik hona, sailak hainbat teknikari dituela zehazten da; gure obretan legedian eta dagozkien hitzarmenetan aurreikusitako lan-baldintzak betetzen direla zaintzea da teknikari horien egitekoa. Are gehiago, balioespen- eta esleipen-fasean aztertzen da lanerako epeak eta eskainitako prezioak koherenteak ote diren ezarritako lanorduekin eta soldata-baldintzekin (horri buruz ere hitz egin dugu lehen Maneiro jaunarekin); alegia, kontratatzaile gisa, Legebiltzar honekin konplitzen dugu, hau da, bere garaian Legebiltzar honetan adostutakoarekin. Ikuskapenaren eta laneko arriskuen arduradun gisa dugun egitekoari dagokionez, lan-baldintzen defentsari buruz jarrera argia dugu: araudiak eskubide horiek bermatzeko ezartzen dituen mugak erabat beteko ditugu, dagokigun kasuan, hitzarmen kolektibo aplikagarriari dagozkionak, hain zuzen ere. Ez izan inolako zalantzarik Enplegu eta Gizarte Gaietako Sailaren kezka handietako bat (izan ere, konpromiso irmoa dugu gai horrekin) langileen ezbehar-kopurua dela, eta segurtasunaren eta osasunaren esparruan ezbehar horien aurka borrokatuko dugula. Eta bereziki, esango nuke nik, eraikuntza-sektorean, zuk deskribatu dituzun ezaugarriak direla-eta, hain zuzen ere. Hori lortzen laguntzen diguten funtsezko bi erreminta ditugu: Osalan eta Laneko ikuskatzailetza. Lehen esan duzu obra jakin batzuetan hainbat ez-betetze agerian geratu direla, nagusiki, soldatei eta lanaldiei loturikoak, eta zurekin bat nator horri dagokionez; gainera, zenbait kasutan zehapenak ezarri ditugula ere esan dut lehen. Eta hori guztia irudikatzen du aurreko puntuan agertu dudanak, hots, irregulartasun-egoerak daudela eta Jaurlaritzak alor horretan jardunak egin dituela, hain zuzen ere. Gure egitekoa betetzeko, Euskadiko Laneko Ikuskatzailetzak aldian behingo bisitak egiten ditu, obrak dirauen bitartean, lan-baldintzak eta osasun- eta segurtasun-alorreko aurreikuspenak betetzen direla kontrolatzeko. Ikuskapenak egiteaz gain, ohartarazpenak egiten dira, atzemandako ez-betetzeen ondoriozko erantzukizunak eskatzen dira eta dagozkien zehapenak ezartzen dira. Eta hori guztia, indarrean dagoen araudiaren arabera. Obren kontratazioak berak kontratatzeko debekua aurreikusten du, lan-alorrean oso ez-betetze larriak egin dituzten eta zehapen irmoak ezarri zaizkien enpresaburuentzat, laneko arriskuen prebentzioari dagozkionak barnean hartuta. Halaber, arestian adierazitako helburua betetzen laguntzen dute sindikatuek lurralde historiko bakoitzeko lan-agintariekin egin dituzten aldian behingo bilerek, Laneko Ikuskatzailetzaren partaidetzarekin. Era berean, sail honek Euskadiko langileen segurtasuna eta osasuna hobetzeko hartutako konpromisoaren esparruan, lan-talde bat eratu da duela gutxi; Osalanek eta Laneko Ikuskatzailetzak EAEn dituzten ordezkariek osatzen dute lan-talde hori, eta gure erkidegoan gertatutako azken lan-istripuen azterketa xehatua egiteko jomuga du, lantokietan segurtasun-maila eta osasun-maila benetan handiagotzen lagunduko duten neurri eta ekintza zehatzak plantea daitezen. Edonola ere, sartutako agente guztiok hartu behar dugu parte langileen segurtasun eta osasuna hobetzeko lanean: sustatzaileek, enpresaburuek, prebentzio-zerbitzuek, sindikatuek eta langileek, hain zuzen ere. Eta, zalantzarik gabe, norabide horretan ibiliz gero, adostasuna lortuko dugu. Eskerrik asko. | eu | https://www.legebiltzarra.eus/ic2/restAPI/pvgune_descargar/default/da9e6022-221b-4c8e-a308-d3dbd0656e4c | parl_eu_2201 | |
10 | 44 | 04.10.2013 | ZULAIKA PORTILLO | EH Bildu | Interpelazioa, Arri Zulaika Portillo EH Bildu taldeko legebiltzarkideak Enplegu eta Gizarte Politiketako sailburuari egina, EAEko lan publiko guztietan lurraldeko lanhitzarmena betearazteari buruz | Eskerrik asko. Egia esan, nengoen bezalaxe geratu naiz. Oso hitz politak, alajaina. Aburto jaunak esan digu baldintza-agiriak jasotzen direla, hots, araudia bere horretan, eta araudia ezagutzen badugu ere, zera geratzen zaigu ulertzeko oraindik, zer dela-eta ez den ari araudia betetzen. Eta interpelazioan zera jaso zen, besteak beste, 2011z geroztik hemen legez besteko proposamen bat onetsi bazen, zer dela-eta abiarazi den orain ekipo hori Osalanekin, obretan lan-baldintzak benetan betetzen ari ote diren egiaztatzeko. Berriro ere esaten dizut, Aburto jauna, Administrazioak jarrera eredugarria izan behar du, aitzindaria izan behar du. Eta murrizketaren eta epelkeriaren bidea alboratuta, lan-baldintza egokiak eta lanpostu iraunkor duinak sustatu behar dituela. Hori gure apustua eta bideratu dugun eredua da. Eskerrik asko. | eu | https://www.legebiltzarra.eus/ic2/restAPI/pvgune_descargar/default/da9e6022-221b-4c8e-a308-d3dbd0656e4c | parl_eu_2202 |
10 | 44 | 04.10.2013 | ENPLEGU ETA GIZARTE POLITIKETAKO SAILBURUAK (Aburto Rique) | Interpelazioa, Arri Zulaika Portillo EH Bildu taldeko legebiltzarkideak Enplegu eta Gizarte Politiketako sailburuari egina, EAEko lan publiko guztietan lurraldeko lanhitzarmena betearazteari buruz | Bai, ulertzen dut hein batean nire hitzek zure zalantza ez argitzea, datuetako asko hitz egiteko aurreko txandan eman baititut, eta gainerako legebiltzarkideei zor diedan errespetuarengatik, berriz ere eman beharko ez nituzkeela iruditzen zait. Nolanahi ere, Gipuzkoako foru-araua dut. Foru-arau horren 5., 6., 7. eta 8. artikuluetan ezartzen da baldintza-agirietan jaso behar direla. Gauza bakar bat egitea proposatzen dizut, Visesa sozietateko baldintza-agiriek 2005az geroztik jasotzen dutenarekin alderatzea, egin ezazu alderaketa bat, eta ikusiko duzu norabide berean daudela, eta are gehiago esango nizuke nik, Visesako baldintza-agiriak haratago doaz kontratistaren funtsezko baldintzei dagokienez eta lan- eta prebentzio-alorreko laguntzarako teknikariei dagokienez, bederen, nire saila obra publikoaren kontratatzailea izateari gagozkiola. Orobat, nabarmendu beharrekoa da eraikuntza-esparru zehatzean Laneko ikuskatzailetzak hainbat kanpaina egin dituela, besteak beste, honako hauekin zerikusia dutenak: segurtasun-baldintza materialak, 32/2006 Legeko betebeharrak, segurtasun-baldintzen kontrola, birgaitze-obren jarraipena, langile transakzionalen prebentzio-kontrola (zehapenak ezarri dira prebentzio-kontrol horretan), eta obra publikoetako jardunak. Izan ere, kontua ez da orain sortu dugula lantalde hori, une puntual batean, eta 2012tik 2013ra gorabehera-indizea jaitsi bada ere, abuztuan eta irailean kezkagarritzat joko nukeen egoera bat gertatu delako sortu dugula talde hori; ez, egia esan, 2010az geroztik Bizkaiko obra garrantzitsuenei jarraipena egiteko batzorde bat daukagu, eta batzorde horrek bere aktak ezartzen ditu... Barkatu, Bizkaian ez, hiru lurralde historikoetan, hiru lurraldeetako bakoitzean batzorde bat daukagu, eta bere aktak eta lanak egiten ditu batzorde horrek. Horrenbestez, gure lana behar bezala egiten dugula deritzot nik, Laneko ikuskatzailetza hainbat ikerketa egiten ari baita, lehen esan dudan bezala (labur-labur agertuko dut), San Mamés Barria estadioko obrei dagokienez, hiru enpresari ikuskapenak egiten ari zaizkie ez-betetzeak egiten ari direlako seinaleak daudelako, eta lehen ere agertu dudan bezala, hiru ikerketa horiek amaitzen direnean, ateratako ondorioak Legebiltzarrean azaltzeko inolako arazorik ez dugu izango. Amaitzeko, gaur Bizkaian gertatu dena aipatu didazu zuk duela gutxi, ez dago hain urruti joan beharrik. Legebiltzar honetan, joan den uztailean egindako Batzorde Iraunkorrean, legez besteko proposamen bat onetsi zen; proposamen horren laugarren puntuan honako hau jaso zen: "Lizitatuko dituen lehiaketa publikoen baldintza-agirietan, parte hartzen duten enpresetako langileen lan-baldintzak hitzarmen kolektibo batean oinarrituz araututa egoteari balioespen positiboa ematera presatzea Eusko Jaurlaritza". Bilduk emandako botoa zein izan zen badakizula pentsatzen dut. Badaezpada ere, gogorarazi egingo dizut: abstentzioa. De las palabras a los hechos. Muchas gracias. La | eu | https://www.legebiltzarra.eus/ic2/restAPI/pvgune_descargar/default/da9e6022-221b-4c8e-a308-d3dbd0656e4c | parl_eu_2203 | |
10 | 44 | 04.10.2013 | ITXASO GONZÁLEZ | SV-ES | Interpelazioa, Bixen Itxaso González Euskal Sozialistak taldeko legebiltzarkideak Enplegu eta Gizarte Politiketako sailburuari egina, Eusko Jaurlaritzak Gizarte Elkarrizketaren Mahaia biltzeko deia egiteari buruz | Eskerrik asko, presidente andrea. Legebiltzarkide jaun-andreok. Sozialistok berriz ere erakutsi nahi dugu Gizarte Elkarrizketaren Mahaiarekiko interesa. Aurreko bilkuraldian hainbat ekimen aurkeztu genituen, horietako batzuk, idazki bidez erantzuna jasotzeko, Eusko Jaurlaritzak gai horri dagokionez egindako apustua benetan jakin nahi genuelako. Geroago, legez besteko proposamen bat aurkeztu genuen eta proposamen hori maiatzaren 5ean onetsi zen; horren bitartez, bilkuraldia amaitu baino lehen mahai hori berriz ere irekitzera presatu genuen Jaurlaritza. Baina agindu hori ez zen bete. Bilkuraldia amaitu ondoren, ez-betetze horri buruzko hainbat galdera egin zitzaizkion sailburuari, eta mahaia uztailaren 7a baino lehen berriz ere irekitzen saiatuko zirela erantzun ziguten. Harrez geroztik, eta uda osoan, hau ikusi genuen prentsan: alde batetik mahaia irekitzea egokia ote zen zalantzan jartzen zutela, zera argudiatuta, sindikatuetako ordezkarien % 60 falta bazen, agian ez zela egokia mahaia irekitzea. Jakina, euskal sindikatu nagusiko idazkari nagusiak urtearen hasieran esandakoarekin lotzen dut nik hori; zehazki, honako hau esan zuen: politikariei beren aldarrikapenak onartzera derrigortzearen alde borrokatzen zutela beraiek. Eta aldarrikapen horiek, guztiok dakigunez, konfrontazio-estrategia ezagunean txertatuta daude. Bada, konfrontazio-estrategia horren eraginez, Jaurlaritza honek amore eman du elkarrizketa- eta adostasun-politikak sustatzeari dagokionez, antza. Edo hala dirudi, behintzat. Izan ere, gaur egunean ez dugu topaketarako foro horretara deituko delako seinalerik, ez dugu seinalerik. Orain arte ez da halako deialdirik egin. Eta ez dakigu, era berean, gizarte-elkarrizketa berriz ezartzeko gobernu-ekintzarik ote dagoen. Horrelako zirkunstantzietan, Espainian baino erritmo handiagoz ari da egiten gora langabezia Euskadin. Eta sailburuak duela gutxi –duela egun batzuk– emandako mezuan, prentsan irakurri genuen mezuan, zera zioen, egoera kezkagarria dela, baina datuak hobetzen ari direla. Era berean, esan zuen ekonomia 2014an hasiko dela suspertzen. Orain Euskadin Espainian baino erritmo handiagoz ari bada suntsitzen enplegua, zehazki, erritmo lau bider handiagoz, ez dakit nola esan dezakeen datuak hobetzen ari direla. Gainera, hori ez dator bat Jaurlaritza honen postulatuekin, hots, bere jomuga nagusia gizarte-kohesioa dela diotenean, eta horrela, konfrontazio-estrategiei bide ematen diete. Nahiz eta berez ez diren konfrontazioestrategiak. Izan ere, benetako konfrontazioa kontrakoen dialektika baino ez da, eta hemen ez da horrelakorik gertatzen ari. Egia esan, sindikatu-hedapeneko estrategia da, baieztapen nazionaleko zenbait modalitaterekin ondua. Baina hori ez dute argi eta garbi egiten, zeren eta konfrontazioa, hiztegiaren arabera, bi pertsonaren arteko buruz buruzkoa da, hots, gauza bat beste baten aurka erkatzea. Eta hori ez da gertatzen ari konfrontaziozko deritzon estrategia horretan. Era berean, hori ez dator bat hobetzen ari garela esatearekin (urriaren 2an esan zuen hori), eta egun gutxi batzuk lehenago, irailaren 26an, Ogasuneko sailburuak, Gatzagaetxebarria jaunak, esan zuen oraindik ez genuela behera jo krisiarekin. Beraz, krisiarekin oraindik behea jo ez badugu, datuak hobetzen ari izatearekin ere ez dator bat hori. Ez datoz bat gizarte-elkarrizketaren alde daudela esatea, eta gaur egunean, oraindik elkarrizketaren mahairako deialdia ez egin izana, eta maiatzaren 5eko agindua oraingoz ez betetzeaz gain, ekainaren 23ko konpromisoa ere bete ez izana (konpromiso horren arabera, deialdi hori sanferminen ondoren egingo zen). Halaber, ez dator bat bere alderdiaren –Euzko Alderdi Jeltzalearen– eta gure alderdiaren –Euskadiko Alderdi Sozialistaren– artean itun bat sinatzea; itun horretan, ekoizpenekonomia sustatzeari eta enplegua sortzeari dagokienez, honako hau planteatu zen: "Eusko Jaurlaritzak behar diren ekimenak bultzatuko ditu patronalak eta sindikatuek negoziazio kolektiboari buruzko akordioak lor ditzaten Euskadin". Eta bat ez datorrela esan dut, orain arte ez dugulako jakin norabide horretan urratsik egin ote duen. Berebat, Ekonomia eta Enplegua Berraktibatzeko Akordioan partekatutako printzipioen arteko lehena gogorarazi nahi dizuet: "Euskadi ekonomia aldetik indartsua izatea eta sozialki kohesionatuta egotea lortzeko, enpleguak ezinbesteko baldintza izan behar du euskal gizartean, eta, honenbestez, enplegua sustatzeak eta enpleguari eusteak ere agente ekonomiko eta sozialen konpromisoetako bat izan behar du". Horregatik guztiagatik, hemen eta orain interpelatzen dizugu, sailburu jauna, gogoratzeko legebiltzarkonpromisoak, gobernu-konpromisoak eta alderdikonpromisoak. Horregatik interpelatzen dizugu hori, eta horregatik galdetzen dizugu zeintzuk diren arestian aipatutako konpromisoen inguruan Gizarte Elkarrizketaren Mahaiari dagokionez Jaurlaritzak dituen deseinuak. Besterik ez, eskerrik asko. | eu | https://www.legebiltzarra.eus/ic2/restAPI/pvgune_descargar/default/da9e6022-221b-4c8e-a308-d3dbd0656e4c | parl_eu_2204 |
10 | 44 | 04.10.2013 | ENPLEGU ETA GIZARTE POLITIKETAKO SAILBURUAK (Aburto Rique) | Interpelazioa, Bixen Itxaso González Euskal Sozialistak taldeko legebiltzarkideak Enplegu eta Gizarte Politiketako sailburuari egina, Eusko Jaurlaritzak Gizarte Elkarrizketaren Mahaia biltzeko deia egiteari buruz | Bai, mahaiburu andrea. Sailburu, legebiltzarkideok, egun on berriro. Egia da, ez da Ganbera honetan Gizarte Elkarrizketaren Mahaiari eta Mahai horren deialdiari buruz hitz egiten dugun lehen aldia. Otsailean, martxoan eta ekainean hainbat galderari erantzun diogu idazki bidez, hainbat galderari osoko bilkuran erantzuteko, eta baita hainbat interpelaziori ere. Ez dugu amore eman, ezta ezein konfrontazioestrategiatan sartu ere. Zerbait esan nahi dizut, Itxaso jauna, argi gera dadin. ELA sindikatuaren estrategia eta nirea, sailburu naizen aldetik, antipodetan daude. Eta nik, sailburu naizen aldetik, uztailaren 7az geroztik, ahalegin guztiak egin ditut ELA sindikatuaren presentzia izango ez zuen akordio bat bilatzeko. Argi gera dadila behin betiko: ELA eta ni, sailburu naizen aldetik, antipodetan gaude, estrategiari dagokionez. Berriz ere mahaigaineratu duzue galdera, eta erantzuna berbera da oraingo honetan ere. Gizarteelkarrizketan sinesten dugu, gizarte-elkarrizketa nahi dugu, eta gizarte-elkarrizketarako deialdia egin nahi dugu, baina justifikatuta dagoenean, hau da, zerbaiterako balioko duelako posibilitateren bat dagoenean. Itxaso jauna, nik jakingo banu zuzeneko loturarik dagoela enplegua sortzearen eta Gizarte Elkarrizketaren Mahairako deialdiaren artean, ez izan inolako zalantzarik, egun osoa emango nuke, gaurtik hasita eta egunero, mahai horretarako deialdia egiten. Baina zintzotasunez, ez dut uste hori horrela denik, eta horregatik, hain garrantzi handiko gaietan horrelako adierazpenak egiteak, kontuan hartuz milaka familia eraginpean hartzen dituztela eta giza zorigaitz ugari sortzen dituztela, bestelako kalifikazioak berezi dituztela uste dut, eta seguru nago zu ere bat zatozela horrekin. Joan den ekainean esan genuen bezala, Gizarte Elkarrizketaren Mahairako deialdia egiteko genuen asmoa, uztailaren 7a eta gero, uztailaren 7an gertatzen zenaren araberakoa izango zela; izan ere, uztailaren 7an edo uztailaren 7a baino lehen alderdiak akordioa lortzeko konfiantza genuen. Horixe zen gure orduko ikuspuntua, eta ikuspegi berriak irekitzen zituen gure ikuspuntu horrek, hurrengo pausoa –Gizarte Elkarrizketaren Mahaia– emateko behar zen konfiantza berreskuratzea ekarriko baitzuen hein batean. Berriz ere diotsuet, egun hori iristean gutxieneko akordio batera iritsiko ginela espero genuen, negoziazio kolektiboa nahiz gizarte-elkarrizketa berreskuratzea ahalbidetuko zuen gutxieneko akordioa, hain zuzen ere. Orduan azaldu nuenez, garai hartan oraindik ez zen elkarrizketaren mahairako deialdia egin, behar ziren baldintzak ez zirelako lortu, eta adierazi nuen baldintza horiek lortzean egingo genuela deialdia. Itxaropen handia genuen negoziazio-prozesu horretan, baina azken unean zapuztu egin zen. Aukera aparta galdu genuen. Hori ez zaigu inori ahaztuko. Aukera paregabea galdu genuen uztailaren 7a baino lehen. Bada, akordio hori lortzeko aukera desagertu ondoren, gaur egun, zoritxarrez, eta ditugun harremanak direla eta, egoera are korapilatsuagoa dela uste dugu. Horrek ez du ekarri gure erantzukizunak baztertzea, gizarte-eztabaidaren barnean hartutako alderdiak eztabaidatzeari eta adosteari dagokionez. Izan ere, lanaren alorrean nahiz gizarte-babesaren, laneko osasunaren, politika aktiboen eta enpleguaren alorrean hainbat foro daude irekita, eta mahaian parte hartzeaz eta eztabaidatzeaz gain, dagozkien ekimenak sustatzen dituzte gizarte-eragileek foro horietan. Ganbera honetan legegintzaldiaren hasieraz geroztik behin eta berriz esan dudan bezala, eragileen, enpresaburuen eta sindikatuen arteko gizarte-elkarrizketaren aldeko apustua egin dugu, guztia enpresaren alde, onura komuna baita. Eta hori guztia, proiektu komun horri buruzko akordioa ezinbestekoa eta saihestezina delako uste osoa izanik, egungo egoeran ditugun erronka ekonomiko eta sozialei aurre egiteko ezinbesteko eta saihestezina, hain zuzen ere. Lanmerkatuko erreformak eragindako ziurgabetasunak ere gaindituko dituen akordioa, hain zuzen ere. Ikuspegi horretatik, eta gizarte-eragileen artean elkarrizketa- eta akordio-esparru espezifikoa ahalbidetzen laguntzeko, Enplegu eta Gizarte Politiketako Sailak eta lehendakariak berak lanbide arteko akordio bat lortzeko lanarekin bat egin zuten; lanbide arteko akordio horrek, EAEn negoziazio kolektiboaren egitura ezartzeaz gainera, egonkortasuna eman behar zion negoziazio kolektiboari lan-erreformaren puntu eztabaidagarrienean, hots, aurreraeragina (hitzarmen kolektiboen luzapen automatikoa mugageunaren ondoren) galtzean; guztiok sobera dakigunez, horrek ez zuen fruiturik eman. Horrek, jada gizarte-eragileen artean zegoen konfiantza-faltarekin batera, egoera jakin bat eragin zuen, eta gure aburuz, egoera horretan ez da egokia Gizarte Elkarrizketaren Mahaira deitzea. Ez dugu besterik gabe esaten. Izan ere, Itxaso jauna, hori berresten ari gara gaur egun, gizarteeragileekin elkarrizketa birmoldatzen saiatzeko egiten ari garen, egin ditugun eta datorren astean ere egingo ditugun aldebiko bileretan. Ikusten ari gara ez dela horretarako une aproposa. Zenbait erakunderekin abiarazitako elkarrizketa horietan (nahiz eta eragile guztietara ez diren iristen elkarrizketa horiek), zenbait kasutan, elkarrizketa-esparru baterako jarrera faboragarriak aurkitu ditugu, eta beste batzuetan, aldiz, faboragarriak ez diren jarrerak. Horrenbestez, hasiera batean zalantzarik gabe porrot egingo duen gizarte-elkarrizketaren mahai baterako deialdia egitea (eta benetan diotsut, ez naiz ELAz ari) ez da, gure ustez, egin beharko genukeena. Inora eramango ez lukeen irudi-ariketa hutsa izan liteke. Beharrezko den dirua eta finantziazioa izanik mahairako deialdia egingo banu, ez nieke erantzun beharko galdera eta interpelazio horiei guztiei. Baina ondoriozko jokalekua aurreikusitakoa izango litzateke. Lehenik eta behin, itxaropena, bigarrenik, mahaiko bilerarekiko itxaropena, eta azkenik, beharrezko baldintzak ez daudela egaiztatzea. Edo beste modu batean esanda, porrotaren irudia. Guztion porrota. Aurretiaz esaten dizut zein izango litzatekeen horren guztiaren emaitza, mahairako deialdirik egin behar izanik gabe. Gaur egun ez gaude horretarako moduko egoeran. Sinets iezadazu, arduragabetasunez jokatzea izango litzateke deialdia egitea. Benetako gizarte-elkarrizketa ezartzeko, ezinbestekoa da horretarako legitimitatea duten alderdiek nahi izatea, eta alderdi horiek zera ari dira adierazten, baldintza horiek ez daudela gaur egun; izan ere, gizarte-elkarrizketaren mahaia sortzeko eskaera formal bakarra talde horretatik datorrena da. Halere, topaguneak bilatzen saiatzeko ahalegin guztiak egiten jarraituko dugulako konpromisoa har dezaket Ganbera honetan. Niri interesatzen zait, beste inori baino gehiago, gizarte-elkarrizketaren mahai horretarako deialdia egitea. Are gehiago, nire aburuz gizarte-eztabaidaren mahai horretako eztabaidaren eta elkarrizketaren edukiaren zati bat zein izan litekeen ere helarazi diet gizarte-eragileei. Garrantzitsuena, Itxaso jauna, akordioak lortzea da. Hori lortzeko gogor egin behar dugu lan. Jaurlaritza gisa alor horretan geure gain hartu dugun ardura kontuan hartuz, hainbat alternatiba planteatzeko inolako arazorik ez dugu, nahiz eta badakigun alternatiba horietako batzuk agian ez direla ongi ulertuko edo alternatiben hartzaile diren gizarte-eragileetako zenbaitek beharbada publikoki adieraziko dutela horien kontra daudela. Gizarte Elkarrizketaren Mahaia ez da funtsezko zerbait, ez da laguntza eskatzeko totem bat, deialdia egite hutsak gaur egun Euskadin lan-harremanik ia ez izate hau konpontzeko itxaropenez, eta are gutxiago, enpleguarekiko zuzeneko lotura duelako ametsarekin. Mahai horretarako deialdia egingo dugu, hala badagokio, gizarte-solaskideen artean gutxieneko baldintza horiek daudela deritzogunean; sinets iezadazu, astero ari gara baldintza horiek lortzen saiatzen. Hortaz, aldebiko bilerak egiten dira, Itxaso jauna, eta lan horrekin jarraitzen dugu. Denbora emateko eskatzen dizut, porrota eszenaratzea ezinezkoa dela diotsut berriz ere. Zera eskatuko nizuke, gizarteelkarrizketan biok sinesten badugu, eta hala dela uste dut, baldintza egokiak topatu behar ditugu guztion artean, gizarte-elkarrizketa benetakoa izan dadin, irudi hutsa baino gehiago izan dadin, adostasun-argazki (edo hobeto esanda, desadostasun-argazki) hutsa baino gehiago. Eskerrik asko. | eu | https://www.legebiltzarra.eus/ic2/restAPI/pvgune_descargar/default/da9e6022-221b-4c8e-a308-d3dbd0656e4c | parl_eu_2205 | |
10 | 44 | 04.10.2013 | ITXASO GONZÁLEZ | SV-ES | Interpelazioa, Bixen Itxaso González Euskal Sozialistak taldeko legebiltzarkideak Enplegu eta Gizarte Politiketako sailburuari egina, Eusko Jaurlaritzak Gizarte Elkarrizketaren Mahaia biltzeko deia egiteari buruz | Egia da, bai, esan duzula; gauza jakina da gai horri buruz oparo hitz egin dugula, eta talde honek askotan presatu duela Jaurlaritza mahaia sustatzera, mahaiaren edukiak irekitzera eta mahaia abiaraztera. Eta bide horretan jarraitzen dugu, arazoetako batzuen konponbide posibleen jokalekua dela baiteritzogu, magikoak ez baina balizkoak diren konponbideena, alegia. Guk ez dugu Gizarte Elkarrizketaren Mahaia arazo guztiak konpontzeko totem edo tabutzat hartzen, ezta propagandabandera zabaltzeko fetitxetzat ere, hasteko, ezin delako bermatu gizarte-elkarrizketaren mahai baten emaitzak akordioak lortzea izango dela. Aldiz, lehen esan dudan bezala, planteamenduak, ikuspuntuak, alderdi ekonomikoa, alderdi soziala eta abar erkatzeko eta azaltzeko tokia da, hori bai. Eta gure ustez, benetako porrota gauzak egiten ez saiatzea da. Batzuetan, porrot egiteko beldurrak erreprimitu egiten gaitu, eta horregatik, porrot egiteko beldurragatik, batzuetan amore ematen dugu. Eta nik ulertzen dut Jaurlaritzaren erantzukizuna dela horrelako egoerak eszenaratzea galaraztea, jakina; hori galarazi egin behar da. Baina gogorarazi nahi dizut aurreko Jaurlaritzari ere kritika ugari egin zitzaizkiola eta mota guztietako gaitzak eta ezintasunak egotzi zitzaizkiola, baina hala eta guztiz ere, deialdi hori aurrera atera zuela ausardiaz; egia da mahaia hankamotz zegoela, lan-harreman guztietan parte hartzen duten sindikatu eta eragile guztien presentzia izatea bailitzateke egoera ideala, egokiena. Baina bagenekien hori ezinezkoa izango zela, ELAk eta LABek gai horretan duten iritziaren jakinaren gainean geundelako. Baina horrek ez zion galarazi Patxi Lópezen Jaurlaritzari deialdi hori egitea, eta beharbada ez ziren akordio handiak lortu, baina batzuk lortu ziren, eta Lanbide, prestakuntza-planak edota krisiaren aurkako neurriak abiaraztea ahalbidetu zuten, besteak beste. Baina, jakina, akordio handiak lortu nahian agian ez dugu ez handirik ez txikirik lortzen, baina agian txikiren bat lor dezakegu. Izan ere, herdoilduta dagoen eta hasieran marruskadura sortzen duen makineria da, baina beharbada, ibiltzen hasiz gero… Eta Gizarte Elkarrizketaren Mahaiaz eta Lan Harremanen Kontseiluaz ari naiz; izan ere, haren presidenteak gaur bertan eskatu du hura berrabiarazteko, gatazka garrantzitsuak eta geroz eta judikalizazio handiagoa sortzeko bidean baikaude. Zure hitzetan, desegokia da, segur aski ez ditugu helburu hori lortzeko baldintza idealak inoiz ere lortuko. Baldintza idealak nekez baino ez dira lortzen, eta bakanka baino ez da gertatzen guztia bedeinkatzen duen konjuntzio astrala. Normalean, gobernatzaileak hainbat egoerari egin behar dio aurre, eta beldur eszenikoa gainditzeko gai izan behar du. Izan ere, lortu nahi den helburua porrot egiteko beldurra baino garrantzitsuagoa da, eta batik bat, eszenografia hutsa den beldurra baino garrantzitsuagoa. Izan ere, ez dute porrot egiten gauzak egiten ausardiaz saiatzen direnek, jakinda sozialki onargarria eta nahigarria den helburu bat duela. Bestalde, blokeo hori planteatzen ari diren sindikatuen presentzia eta garrantzi handien gaineko itzulinguruak ditugu; izan ere, ahal izan duten guztia egin dutela esan dute sindikatu horiek, baina ez didazu ukatuko gaur egun gertakariak tematiak direla, hau da, topaketa-organo horiek geldiarazteko eta blokeatzeko helburua lortzen ari dela estrategia hori. Eta gauzak horrela daude Nik ez dut inolaz ere zalantzan jartzen zu eta zure Jaurlaritza dena ematen ari zaretela. Ez dut ezbaian jartzen Nik ez ditut zure jomugak eta egiten duzuen lana kritikatzen. Aitzitik, zera diot, gaur egunean elkarrizketaren mahaia ez dela egiten ari, eta beraz, adorea eta kemena hartzera eta oztopoak gorabehera aurrera egitera animatzen zaituztet. Zeren eta euskal traineruan, krisialdiaren aurkako estropada honetan, tripulazio guztia ez badago, berdin-berdin egin beharko baitugu aurrera, hala ere arraun egin beharko baitugu. | eu | https://www.legebiltzarra.eus/ic2/restAPI/pvgune_descargar/default/da9e6022-221b-4c8e-a308-d3dbd0656e4c | parl_eu_2206 |
10 | 44 | 04.10.2013 | ENPLEGU ETA GIZARTE POLITIKETAKO SAILBURUAK (Aburto Rique) | Interpelazioa, Bixen Itxaso González Euskal Sozialistak taldeko legebiltzarkideak Enplegu eta Gizarte Politiketako sailburuari egina, Eusko Jaurlaritzak Gizarte Elkarrizketaren Mahaia biltzeko deia egiteari buruz | Mahaiburu andrea. Zure mintzaldiaren azken zatiaren bat nator, Itxaso jauna. Arraun egin behar dugula deritzot, eta guztion artean egin behar dugu; hemendik ez askora bestelako gauzez hitz egitea espero dut. Nabarmendu nahi nuke Comisiones Obreras eta UGT sindikatuek Gizarte Elkarrizketaren Mahaian parte hartu izanak balio handia duela. Balio handia eman nahi diot horri. Nire ustez, positiboa izan zen Gizarte Elkarrizketaren Mahai horretan parte hartu izana. Baina nik uste dut gizarte-elkarrizketaren mahai hori areagotzea nabarmendu behar dela. Hori nabarmendu behar dela deritzot, ezin diogula uko egin. Garai hartan, Gizarte Elkarrizketaren Mahaiak hiru mahai sektorial ere sortu zituen: horietako bat, lanaren eta gizarte-babesaren alorreko arazoei aurre egiteko, beste bat laneko osasunari buruzko gaiei heltzeko, eta azkenekoa enplegu-politika aktiboarekin eta prestakuntzarekin loturiko gaiei heltzeko (eskumen horiek ez zeuden eskuordetuta). Gaur egun, hiru mahai sektorial horiek ez dute zentzurik, foro horiek Lanbideren barnean baitaude, zehazki, administrazio-kontseiluan bertan eta Lanbideren batzordeetan, eta, horretaz gain, Osalanen ere bai, zehazkiago, administrazio-kontseiluan eta Osalanen batzordeetan. Hau da, organo horietan egiten zen lana gaur egunean beste organo batzuetan egiten da. Berriz ere diot, gizarte-elkarrizketaren mahairik ez egoteak ez du esan nahi gizarte-elkarrizketarik ez dagoela. Begira, nik ere Euzko Alderdi Jeltzalearen eta Alderdi Sozialistaren artean sinatutako akordioa ekarri dut. "Eusko Jaurlaritzak beharrezko ekimenak bultzatuko ditu –zertarako?–, patronalak eta sindikatuek negoziazio kolektiboari buruzko akordioak lor ditzaten". Biok dakigu, Itxaso jauna, hori ez dela Gizarte Elkarrizketaren Mahaian egiten. Negoziazio kolektiboa sinatu behar duten agenteak hori egiteko gai izateko baldintzak bilatzea da, horri dagokionez, gure hizpidea. Eta horretan ari gara buru-belarri. Horrela esaten dena zorrotz betetzen ari garela uste dut. Eta zorrotz betetzen jarraituko dugu. Izan ere, ikusten ari gara aldebiko harreman horrek ia emaitzak izan zituela, eta, gure ustez, egungo egoeran berriz ere emaitzak izan ditzake. Nik ez ezik, zuk ere aipatu duzu Lan Harremanen Kontseiluko azken txostena; txosten horren azken ondorioa da negoziazio kolektiboa geldituta dagoela. Negoziazio kolektiboaren egungo geldialdiarekin, jakinarazi digute aurrenik negoziazio kolektiboan murgildu behar dugula. Bi lan-ildo adierazi dizkizuet nik lehen. Una. Nabarmen dezagun negoziazio kolektiboa lan-erreformaren antidotorik hoberen gisa, eta horren ondoren, saia gaitezen negoziazio kolektibo horri behar den gailentasuna emango dion lanbide arteko akordio bat lortzen. Y dos. Gizarte Elkarrizketaren Mahaian lantzeko gaien zerrenda bat proposatu dizuet nik. Langileek enpresan eta kudeaketan izan beharreko partehartzearekin eta enpresaren gardentasun eta informazioarekin zerikusia duen guztia, lan-harremanen eredu berri bat lortzeko itun berri batekin zerikusia duen guztia, Euskal Enplegu Lege berri baterako garatzen ari garen prozesuarekin zerikusia duen guztia. Gai horiek guztiak mahaigaineratu dizkizuet, eta zenbait honako hau ari zaizkit esaten: "Nola hitz egingo dugu horretaz, negoziazio kolektiboaren egoera ikusirik, mahaietan esertzeko gai ez garela kontuan hartuta, mahaietarako deialdiak egiten eta akordiorik lortzen ari ez garela ikusita". Gure herrialdeko 400.000 langilek ez dute hitzarmenik gaur egun, ez dute hitzarmenik. Horixe da egun bizi dugun drama, eta beste ezer baino lehen, guztion artean lortu behar dugu langile horiek berriz ere konfiantza izateko, etorkizunera begiratzeko eta hitzarmenak sinatzeko behar diren baldintzak sortzea, berriz ere diot, lan-erreformarako antidotorik hoberenak baitira hitzarmenak. Eta urratsak egiten badira, alor horretan urratsak egiten badira, beste arazo bati aurre egiteko baldintza hobeak ezarriko dira, eta beste arazo horri aurre egingo diogu, jakina, baina beste modu batean, nahiz eta benetan garrantzitsuena guztion artean aurre egitea den, etorkizunera begiratuz egoera berri batean, erabateko partaidetza izango duen mahai batekin, gaien zerrenda horren gainean eta lan-harremanen klima hobeagoa –zalantzarik gabe, jarduera ekonomikorako segurtasun handiagoa sortzen lagunduko duena– sortzen lagunduko duten beste hainbat gairen gainean iritzia emateko aukera izan dezaten sartutako alderdi guztiek. Besterik ez. Eskerrik asko. | eu | https://www.legebiltzarra.eus/ic2/restAPI/pvgune_descargar/default/da9e6022-221b-4c8e-a308-d3dbd0656e4c | parl_eu_2207 | |
10 | 44 | 04.10.2013 | MANEIRO LABAYEN | Mixto-UPyD | Interpelazioa, Gorka Maneiro Labayen Mistoa-UPyD taldeko legebiltzarkideak Hezkuntza, Hizkuntza Politika eta Kulturako sailburuari egina, EITBren 2013-2016 aldirako plan estrategikoan ETA ez sartzeari buruz | Bai, eskerrik asko, presidente andrea. Sailburu andrea. EITBko administrazio-kontseiluak joan den irailaren 24an egindako biltzarrean, EITBko zuzendari nagusiak erakunde horren 2013-2016 aldirako plan estrategikoaren zirriborroa aurkeztu zuen. Zirriborro horretan ez da aipatzen ETAren terrorismoa, gaitzesteko, ezta terrorismoaren biktimen aintzatespena ere. Iturbe andreak biltzar horretan adierazi zuen plan estrategikoaren jarraibide etikoetan ez zirela horiek txertatu iraganeko kontuak direlako, ETA aipatzeak banatu egiten duelako, eta iraganaz hitz egiteak kalte egiten duelako. Hain zuzen ere, zuzendariak esan zuen ETA ez dela aipatzen ez banatzeko, eta beste zerbait ere erantsi zuen, poetikoagoa baina, gure ustez, beste hori bezain jasanezin eta onartezina: "Sentsibilitate bakoitzak bere moduan ikusten ditu postalak". Iturbe andrearen hitz horiek eta plan horretan ETA ez aipatu nahi izateko bere jarrera irmoak, logikoa denez, sumindura sortu zieten EITBren kontseiluko kontseilari justuei. Hitz batez, sailburu andrea, zer deritzozu horri? Zein da zure iritzia? Bat al zatoz EITBko zuzendari nagusiaren jarrerarekin eta agerpenekin? Etorkizunean hori zuzenduko al da, berehala? Zer pentsatzen duzu gai horri buruz? Hau da, dirudienez, ETA aipatzeak banandu egiten du, baina Karmelo Landarekin solidarizatzeak, ostera, ez. Eta kontseilu horretan zuek, kontseiluko kideok eta zuzendaria, Karmelo Landarekin solidarizatu zineten. ETA aipatzeak banandu egiten du, baina HBko buruzagi bat babesteak, aldiz, ez. Benetan harrigarriak eta tamalgarriak dira Euskadin geratzen diren zenbait gauza. ETA aipatzeak banatu egiten du, baina ETAren zerbitzu osagarrien kide nabarmen eta historiko bati babesa emateak, ez. Guri eskandalua iruditzen zaigu hori, benetan, eta galdetu nahi dizugu zuk, sailburu gisa, zer deritzozun. Nire alderdiak hona ekarri du interpelazio hori, EITBko zuzendari nagusiari agertzeko eskatu diogu, eta gaia oso gertutik jarraituko dugu, nahiz eta kontseilu horretan gure ordezkaririk ez dagoen, arazoa kezkagarria iruditzen baitzaigu, oso kezkagarria. EITBko zuzendari nagusiak izandako hasierako jarrera hori zuzendu beharrekoa dela deritzot, numantziarra baita ia, sen onaren aurkakoa. Zuri zer iruditzen zaizun jakin nahi dugu. Eskerrik asko. | eu | https://www.legebiltzarra.eus/ic2/restAPI/pvgune_descargar/default/da9e6022-221b-4c8e-a308-d3dbd0656e4c | parl_eu_2208 |
10 | 44 | 04.10.2013 | HIZKUNTZA POLITIKA ETA KULTURAKO SAILBURUAK (Uriarte Toledo) | Interpelazioa, Gorka Maneiro Labayen Mistoa-UPyD taldeko legebiltzarkideak Hezkuntza, Hizkuntza Politika eta Kulturako sailburuari egina, EITBren 2013-2016 aldirako plan estrategikoan ETA ez sartzeari buruz | Presidente anderea, legebiltzarkideok. Nire lehen hitzak EITBko zuzendari orokorra den Maite Iturbek azken igande honetan egindako adierazpen publikoan botatakoak izatea nahi dut. Garbi azaldu zen Maite Iturbe, nire eta askoren iritziz, era zuzen eta garbia erabili zuen, zutik, inolako balizko nabardurarik ez duten hitz borobilekin. Bere adierazpen sendoak uxatu egin zituen, izatekotan, norbaitek izan zitzakeen zalantzak bere jarrera erabakior, irmo eta tinkoari buruz ETArekiko. Inolako zalantzarik gabe, anbiguetateak ez zuen inolako zirrikiturik izan bere adierazpen ihartxotan. Gardena izan zen ulertu nahi duen ororentzat, ezin izan zen gardenagoa. Así se expresó Maite Iturbe en varios periódicos: "Argi utzi nahi dut, inolako zalantzarik gera ez dadin, nik eta zuzentzen dudan taldeak konpromiso irmoa duela indarkeriazko adierazpen ororen –bereziki, ETAk gauzatutakoaren– gaitzespen aktiboarekin eta indarkeria pairatu duten pertsona guztiei zor zaien solidaritate eta laguntzarekin". "Terrorismoaren biktimen eta eskubideen edonolako urraketak jasan dituzten pertsonen oroimena eta erreparazioa da, hain zuzen ere, euskal komunikabide publiko gisa dugun eginkizuna geure gain hartu dugunez geroztik dugun jardun-ildoa zuzentzen duten printzipioetako bat". Nire ustez, Maneiro jauna, oso hitz garbiak dira, eta interpretazio edo nahaste posiblerik gabeko jarrera markatzen dute. Gera bedi beraz lehen mezu eta gogoeta hau nire txandaren lehen hausnarketa bezala, baina heldu diezaiogun EITBko azken administrazio-kontseiluaren bilakaerari. Sortutako eztabaidak gai-zerrendan zeu- den bi puntu hurbiltasunari zor zaio neurri handi batean. Saiatuko naiz esandakoa argitzen. Gai-zerrendaren bigarren puntuan EITBren plan estrategikoa agertzen zen, administrazio-kontseiluak zirriborro-fasean egindako ekarpenak ezagutarazteko. Eta "zirriborro-fasean" nabarmentzen dut, garrantzitsua iruditzen zaidalako. Ekarpen horietako batek zerikusia du gerora polemika sortuko zuen plan estrategiko horren zirriborroaren testu batekin, zeinetan honako hau baitago jasota: "Euskal gizartea bake-garaian dago gaur egun. Indarkeriaren eta eskubide-urraketen denbora-tarte historiko luze baten ondoren, bakea sortzeko, elkarbizitza konpontzeko eta normalizatzeko eta oraingo eta giza eskubideak eta demokrazia erabat errespetatuz etorkizuneko harremanak funtsatzeko garaian bizi gara. Erantzukizun historiko horretarako, oinarri solidoak behar ditugu, mota guztietako agenteen lankidetzaz gain. EITBk aktiboki hartu behar du parte, erakundeekin koordinatzeaz eta erantzukizun hori bere gain hartzeaz aparte". Ekarpen asko izan ziren. Horietarikoen artean, hiru kontseilari izan ziren ekarpen berezi bat azaldu nahi izan zutenak, esaldi zehatz-mehatz bat borobildu nahi izan zutenak hain zuzen. Eta egon ziren ekarpen ugari eta askotarikoen artean, zehazki hiru kontseilarik eskatu zuten jatorrizko esaldia gehiago zehazteko. Eta halaxe da. Behin betiko esaldia honako hau litzateke: "Bereiziki ETAk sortutako (hori eranstea proposatu zen) indarkeriaren eta (jarraitzen zuen) eskubideurraketen denbora-tarte historiko luze baten ondoren, bakea sortzeko garaian bizi gara" –eta horrela jarraitzen du esaldiak–. Hori esan ondoren, Maneiro jauna, aitortu behar dizut, horrela baita, lehen zirriborro horretako testu horretan ez zirela espresuki aipatzen ez ETAren terrorismoa ez terrorismoaren biktimen aintzatespena. Baina onartuko didazu horregatik ezin dela inolaz ere esan, ezin dela inola ere ez ondorioztatu aipaturiko idatziak zalantzak sortu ditzakeenik. Ezin esan anbiguoa dela, interpretazio desberdinak izan ditzakeela edota ez dela nahiko irmo eta argi ETArekiko eta biktimekiko bere edukiak duen mezua. Eta are gutxiago, EITBko zuzendari nagusiak, Maite Iturbek, eta EITBko zuzendaritza nagusi osoak biguntasun, distantziakidetasun edo anbiguotasun neurtuzko jarrera gutxi gorabehera disimulatuak dituela. Uste dut oso esker txarreko mesedea egiten diogula euskal gizarteari horrelako zalantzak luzatzen badizkiogu gai honen inguruan. Uste dut era berean, euskal gizarteak ez duela merezi askotan politikariok berarekiko dugun jarrera arduragabea. Zinez uste dut gai honen inguruan bereziko erabateko zuhurtziaz, arduraz eta kautelaz jokatu beharko genukeela. Gai hau serioegia da alderdikariez aritzeko. Uxatu ditzagun alderdikariaz bustitako tentazio horiek. Zuk adierazi duzu zuzendariak esan zuela jarraibide etiko horiek plan estrategikoan sartzearen aldekoa ez zela iraganeko kontuak direlako (kakotx artean) eta banatzen dutelako, kakotx artean, baita ere. Zuzendari nagusiak iraganeko kontuen aipamenetan kakotx artean dauden zatien intentzionalitatea distortsionatzen dugula uste dut. Y divide. Prentsa ez zen EITBko administrazio-kontseiluan izan. Barruan gertatukoaren berri badirudi kontseilari batek bere kabuz telefonoz kazetari bati egindako dei batean zegoela. Badirudi norbait horrek nahiago izan zuela eta halaxe aukeratu zuela zalaparta, nahasmena eta iskanbila normalitatearen eta zuhurtziaren kaltetan. Ulertzen dut jatorrizko testuan aldaketak sar daitezkeela, ez da zalantzagarria, baina horretaz gain, aitortzen dut hainbat kontseilarik egindako aldaketaeskaeren arabera eskasa izan daitekeela edo eskasa eman dezakeela. Bigarren gai hau amaitzean, erabaki zen bigarren zirriborro bat idaztea. Inork ezin du horri buruzko intentzio-epairik egin, iritzien kontraste baten ondoren ("kontraste" terminoa erabili dut, eta ez "eztabaida" edo "gai-itxiera"), EITBko Zuzendaritza Nagusiari zegokion egindako ekarpen guztiak balioestea, eta hala bazegokion, zirriborro berri aberastuago batean modu egokiagoan txertatzea; zirriborro berri hori administrazio-kontseiluaren hurrengo bilkuran aurkeztuko zen. Horixe zen zuzendaritzaren erabakia. Hau da beraz, gai-zerrendaren bigarren puntuari dagokiona. En el punto cuarto del orden del día se señala lo siguiente: "Tontxu Campos Granados kontseilariak eskatuta, EITBko administrazio-kontseiluak Landa kontseilariaren prozesamenduari buruz duen iritzia ematea, hala badagokio". Bada, laugarren puntuan, eta geroago, bigarren puntuan sortutako eztabaida egun berean gertatzeak sortu zuen polemika. Agian, gai-zerrendan bigarren gaia eta laugarrena ez balira egon hain hurbil edota ez balira azaldu egun berean, ez zen azalduko ondoren sortuko zen zalaparta eta egoera nahasia. Eta hau horrela esaten dut, zeren aipaturiko gai eztabaidagarri eta sensible horiek, konponbidea aurkitu zezaketen, zuzendaritza kontseilari bakoitzarekin aurrikusita zituen bileretan. Horixe baitzen zuzendariaren asmoa. Halaber, garrantzitsua da gogoraraztea García Arrizabalaga kontseilariak ez zuela adierazi dimisioa aurkezteko erabakia, ezta dimitituko zuela esan ere. Baina egiaztatutako zenbait iturritatik adierazi da bere adierazpenaren funtsa honako hau zela: "administrazio-kontseilu horretan egotea eta jarraitzea planteatu behar zuen, jarrera bikoitza atzematen zuelako". Zuzendaritza itxaropentsu dago eta biziki espero du, horretan ari da, Iñaki García Arrizabalaga jaunaren inguruan sortutako egoera deserosoak konponbide egokia aurkitu dezan eta ahalik eta lasterren bideratua izan dadin. Arazoa bizituta eta handiagotuta dagoelako froga da EITBko Zuzendaritza Nagusiak bizkortasun eta irmotasunez jokatu duela, eta inorekin polemikarik sortzeko asmorik gabe, arazoa konpontzea eta argitzea erabaki zuela, gizarteari bere iritzi etikoa eta puntu hori behar bezala konpontzeko konpromiso irmoa jakinarazita. Zuzendaritzak adierazi zuen EITB ez datorrela bat distantziakidetasun- edo epelkeria-akusazioekin. Eta zentzu horretan mintzatu zen Maite Iturbe azken igandeko hainbat egunkarietan idatzitako artikulu batean argi eta garbi. Hortaz, adierazpen publiko horiekin eta ETAren terrorismoari, giza eskubideen urraketari eta biktimen erreparazioari dagokienez zalantzarik gabeko jarrera eskatzen duten gaiak berrestearekin, egon litezkeen mesfidantza guztiak desagertu egiten dira. Eta guztiz beharrezkoa da gizarteak horrela ikus eta sentitu dezan. Zera nahi nuke adierazi, EITBko zuzendaritzak plan estrategikoaren testua zuzentzeko konpromisoa hartu duela, eta horretarako, kontseilariek eskatutako zati esanguratsuak txertatuko dituela. Eta ondoren, Legebiltzarrera dagokion batzordera. | eu | https://www.legebiltzarra.eus/ic2/restAPI/pvgune_descargar/default/da9e6022-221b-4c8e-a308-d3dbd0656e4c | parl_eu_2209 | |
10 | 44 | 04.10.2013 | MANEIRO LABAYEN | Mixto-UPyD | Interpelazioa, Gorka Maneiro Labayen Mistoa-UPyD taldeko legebiltzarkideak Hezkuntza, Hizkuntza Politika eta Kulturako sailburuari egina, EITBren 2013-2016 aldirako plan estrategikoan ETA ez sartzeari buruz | Bai, eskerrik asko, presidente andrea. Testua zuzenduko al dute? Bien. Orduan, ez dugu ezer ere distortsionatu. Jakina, testu hori aldatzeko planteatu genuen jasanezina iruditzen zitzaigulako jatorrizko testua, eta, batez ere, kontseilariak modu horretan azaltzea testuaren aldaketa ez onartzeko arrazoiak. Eta horregatik ekarri dugu gai hori hona. Hain zuzen ere, gai sentibera eta serioa da, eta horregatik ekarri dugu Legebiltzarrera. Baina ez dugu ezer ere distortsionatzen. Ongi ulertu dugu, oso ongi, erakunde horretako zuzendari nagusiak zer esan zuen egun horretan, eta emandako arrazoiak ere bai: "Iraganeko kontuak dira, ETA aipatzeak banatu egiten du, iraganaz hitz egiteak min egiten digu", eta abar. Eta testu hori aldatu nahi ez izatea nahiz testu horretan zerbait argi eta garbi bildu nahi ez izatea; horrek ez luke hain zaila izan behar, baina Euskadin zaila da, oso zaila. Arrazoizko testu bat, honako hau jasoko duena: ETA oraindik existitzen dela, eta menderatzeko, zilegitasuna kentzeko eta terrorismoaren biktimei laguntzeko lan egiten jarraitu behar dugula. Horixe zen guk nahi genuena. Eta EITBko zuzendari nagusiak komunikabideetan hau edo hura esatea baino nahiago genuen testu hori aldatzea eta hobetzea. Hori azkenean horrela izango bada, asko pozten gara, benetan. Baina berriz ere diot, EITBko zuzendari nagusiaren hitz horiek, argudio horiek hankasartze galantak dira nire aburuz, eta horrek sortzen dizkigu guri, hain zuzen ere, hainbeste zalantza hain arazo serio eta sentiberari dagokionez EITBk duen jarreraren inguruan. Guk ez dugu nahi aberastuago egongo den beste zirriborro bat, hobea izango den beste zirriborro bat nahi dugu, zuzena, argi hitz egingo duena eta zenbait kontseilarik aldarrikatu zutena eta nik zentzuzkotzat jotzen dudana jasoko duena; agidanez, azkenean eskatutakoa egingo dute. Laburbilduz, gizalegezko erakundeak nahi ditugu, zalantzarik sortzen ez dutenak. Hain zuzen ere, arazo hori Legebiltzarrera ekarri dugunok eta sailburuari galderak egin dizkiogunok ez dugu zalantzarik sortzen; aitzitik, nik lehen aipatu ditudan gauzak (hala nola plan horretan ETA aipatzeak banandu egiten gaituela eta horrelako gauzak) esaten dituztenek bai, horiek zalantzak sortzen dituzte. Horiek bai, horiek nahita sortzen dituzte zalantzak. Horrenbestez, plan estrategikoan ETA aipatzea ezinbestekoa da, gaitzesteko, horrek ez baikaitu banantzen eta EITBk terrorismoaren biktimak aintzatestearen alde egin behar baitu lan. Eta guk nahi dugu sailburuak berak horixe esatea eta Eusko Jaurlaritzaren dagokion batzarrean horrexekin konprometitzea; izan ere, aurkezteko eskatu diogu. Ez bada aurkezten, ez badu egindakoa zuzentzen, dimititzeko eskatuko diogu guk. Egindakoa zuzenduko duela dirudi, eta asko pozten gaitu gu horrek, ezer ere distortsionatu ez dugula eta EITBko zuzendari nagusia erabat oker zegoela berretsi baita. Mila esker. | eu | https://www.legebiltzarra.eus/ic2/restAPI/pvgune_descargar/default/da9e6022-221b-4c8e-a308-d3dbd0656e4c | parl_eu_2210 |
10 | 44 | 04.10.2013 | HIZKUNTZA POLITIKA ETA KULTURAKO SAILBURUAK (Uriarte Toledo) | Interpelazioa, Gorka Maneiro Labayen Mistoa-UPyD taldeko legebiltzarkideak Hezkuntza, Hizkuntza Politika eta Kulturako sailburuari egina, EITBren 2013-2016 aldirako plan estrategikoan ETA ez sartzeari buruz | Nire aurreko txandan esandako hainbat ideia azpimarratu nahiko nituzke. Lehenik eta behin, lehen esan dudanez, EITBko zuzendaritzak testuaren zuzenketa egiteko konpromisoa hartu du, hau da, zirriborro bat aurkeztu zen eta ekarpenak jasotzea espero zen; ekarpenak jaso dira eta ekarpenak bilduta eramango da berriro ere. Hori alde batetik. Beste alde batetik, nire erabateko konfidantza Maite Iturbe eta bere talde osoarengan, ziur bai nago, ongi baitakit, nolakoa den bere benetako jarrera ETArekiko eta biktimekiko. Lehenengo gaia nire uste oso batekin loturik dago, hain zuzen ere, EITBko zuzendari nagusi Maite Iturbe andreak eta haren talde osoak indarkeria mota oro eta, bereziki, ETAren indarkeria modu aktiboan gaitzesteko konpromiso sendoa duen uste osoarekin, baita biktima guztiei eta indarkeria pairatu duten pertsona guztiei zor zaien elkartasuna eta babesa emateko konpromiso sendoa ere. Itxaropentsu eta pozik nago orain, zuen guztien bakearen adierazgarri, bakegintzako garaia bizitzen ari baikara, guztion artean elkarbizitza leheneratzeko eta normalizatzeko garaia eta, azken batean, oraingo eta etorkizuneko harremanak giza eskubideen eta demokraziaren erabateko errespetuan oinarritzeko garaia. EITB hori guztia lortzeko ezinbesteko eta funtsezko tresna izaki, ziur nago EITBk lehen aipatu ditudan helburuak betetzen modu eraginkorrean eta aktiboan laguntzen jarraitu behar duela eta jarrai dezakeela. Garai itxaropentsuak bizi ditugu, bakea eraikitzeko une aproposa, elkarbizitzari bultzada boteretsua emateko garai egokia, eta giza eskubide guztien bermea izango duen gizartea ezagutzeko aukera paregabea, eta ziur nago, zentsu honetan, EITB tresna boteretsua dela, ezinbestekoa guztiz eta bere esku dagoela egin behar honetan eraginkor izatea. Ildo beretik, euskal gizartearen etorkizunerako oinarri-oinarrizko zerbait denez, eta hain justu euskal gizarte horren aurrean erantzukizunez jokatzearren, tentazio partidista oro alde batera utzi behar dugu, gaizki-ulertu edo nahasketa antzurik alfer-alferrik sor ez dadin. Euskal gizarteak ez liguke horrelakorik onartuko. EITBren administrazio-kontseiluan ahalik eta adostasun handienak lortu behar ditugu oinarrizko kontzeptu etiko horiei dagokienez eta, zehazki, hainbat kontseilarik eskatutako zati esanguratsuak txertatzeari dagokionez, lehen zirriborroaren testua hobetzeko. Biziki desio dut Iñaki Garcia Arrizabalaga jaunaren inguruan sortutako egoera deserosoa konpon eta birbideratu dadila, espero dut benetan eta ziur denon onerako esango dela, Iñaki Garcia Arrizabalaga jaunak EITBko administrazio-kontseiluan jarraitzea eta bere ekarpenak aurkeztea, zeren guztiak gara beharrezkoak eta inor ez dago sobera. Inor ere ez. | eu | https://www.legebiltzarra.eus/ic2/restAPI/pvgune_descargar/default/da9e6022-221b-4c8e-a308-d3dbd0656e4c | parl_eu_2211 | |
10 | 44 | 04.10.2013 | OYARZABAL DE MIGUEL | PV-ETP | Interpelazioa, Iñaki Oyarzabal de Miguel Euskal Talde Popularreko legebiltzarkideak Hezkuntza, Hizkuntza Politika eta Kulturako sailburuari egina, Hezkuntza Sailak Oinarrizko Hezkuntzarako euskal curriculumaren markoa landu eta garatzeko planaren inguruan duen politikari buruz | Sailburu andrea. Gai honi buruzko galderarik egin izan dizute lehenago ere osoko bilkura honetan, baina gaur interpelazio hau ekarri nahi genuen zer egiteko asmoa duzun jakiteko, zure sailak zer asmo duen jakiteko, Oinarrizko Hezkuntzarako curriculumaren aldaketa proposatzeari dagokionez. Komunikabideen bidez jaso dugu horren berri. Bere garaian atera ziren informazioen arabera, EAEko hezkuntzaren arloko hainbat sektorerekin bilera egin zen eta, antza, zure sailak curriculum berria egiteko eta garatzeko plan bat aurkeztu zuen bilera horretan; euskal curriculum berria, alegia, baina gaur egun duguna ere euskal curriculuma da eta guri honako zalantza hau sortzen zaigu: zure asmoa euskal curriculum nazionalista egitea ote den. Oinarrizko Irakaskuntzako curriculum-dekretuen azken aldaketa 2010. urtekoa da; hiru urte eskas baino ez dira igaro. Eta guk zera jakin nahiko genuke –eta Ganbera honetan bertan galdetu berri dizute–, zerk bultzatu zaituen sailera iritsi eta berehala curriculumak berraztertzera, kasu honetan. Zure sailak zer nolako azterketa egin du? Zer datu du? Zertan oinarritzen dira asmo horiek? Informazio horiek diotenari jarraiki, Ibarretxeren gobernuek lan hori egiteko enkargua eman zieten irakaskuntza pribatu eta itunduko patronalei esango al diezue, berriro ere, dekretu horiek egiteko? Argi eta garbi al dakizue nora iritsi nahi duzuen? Edo, gaur goizean ulertu ahal izan dugun moduan, oraindik oso lausotuta dago hau guztia? Ez dakigu ziur zer lortu nahi duzuen: zuen asmoen berri zehatz-mehatz guk ez izatea nahi duzue? Edo bideari ekin diozue baina nora joan behar duzuen jakin gabe? Hau da, zer aldatu nahi duzuen jakin gabe? Zeren hori baita, nire ustez, garrantzitsuena eta zure asmoetatik jakitea nahiko genukeena: Zertarako aldatu curriculuma? Zer helbururekin? Eta zertarako horretan, batik bat, nola egin behar duzuen jakin nahi genuke, zer aldatu nahi duzuen eta zer helbururekin eta, noski, curriculum-diseinuak berriz aldatzeko irrika hori zertan oinarritzen duzuen jakin nahi genuke, politika-une honetan curriculum-diseinuak konfrontazioelementu bihurtzeko. Dokumenturen baten bidez, guri zera iritsi zaigu, euskal herriaren existentzia gure errealitate sozio-politikoan txertatu edo hurbildu nahi duzuela kulturarekin eta etniarekin loturiko helburuei jarraikiz. Badabil horrekin loturiko dokumenturen bat hanhemenka. Informazio publikoetan ere aipatzen da sailak dokumentu bat helarazi zuela hezkuntzasektoreetara, laneko dokumentu bat, hain zuzen. Irakaskuntza-marko propioa aipatzen da. Baina hori ez da berria, terminologia hori behin eta berriz agertu izan da eta lehendik ere izan dugu aukera zertan datzan zehatz-mehatz jakiteko. Zeren honekin curriculumaren sustatzaileen garaira itzultzen baikara, guk bere garaian salatu genuen curriculum horren garaira, ikastolek eta Kristau Eskolek Angeles Iztuetaren edo Tontxu Camposen denboran egin zuten curriculum-proposamen identitarioaren garaira. Curriculuma dekretu sorta bat da eta, horren bitartez, ikasleek zer ikasi behar duten erabakitzen da. Zer ikasi behar duten, irakasgai bakoitzean zer gaitasun eskuratu behar dituzten eta etapa bakoitzean zer gaitasun-maila lortu behar duten edo beharko luketen zehazten da. Edukiak definitzen dira eta, horregatik, oso gauza garrantzitsua eta serioa da orain aipatzen ari garen hau. Gure ustez, edukiak zehazteko garaian garrantzitsua da hezkuntzarekin zer lortu nahi dugun jakitea eta, bereziki, iraganeko eztabaidak berpiztu nahi ote ditugun jakitea, baina ez ahaztu iraganean talde askok Euskal Herriko hezkuntza ideologizatzeko saioa salatu genuela Ganbera honetan, eskola doktrinamendu politikoa egiteko tresna bihurtu nahi izatea, alegia. Eta hori, zalantzarik gabe, oso kezkagarria da gure ustez eta zera jakin nahiko genuke, zeuk curriculumetara itzultzea, iraganeko akatsetara berriz itzultzeko aukera erabat baztertzen ote duzun. Oso ongi dakizu, geuk ere badakigun heinean, Tontxu Camposen etapan onartutako curriculumak baliogabetu egin zituztela auzitegietan, ez ziotelako legeari jarraitzen. Ikastetxeko doktrinamenduak eragindako konfrontazio horretan buru-belarri sartu nahi duzun jakin nahi genuke. Hezkuntza doktrinamendu horretarako erabiltzea aspaldiko kontua da, lehen esan dizudan moduan. Eztabaida guztiz desegokietara itzularaziko gintuzkeelakoan nago, zeuk dituzun arazoak eta gure hezkuntza-sistemak gainditu behar dituen erronkak kontuan izanik, betiere datozen urteetan ikasleentzako bermerik onenekin. Besterik ez. La | eu | https://www.legebiltzarra.eus/ic2/restAPI/pvgune_descargar/default/da9e6022-221b-4c8e-a308-d3dbd0656e4c | parl_eu_2212 |
10 | 44 | 04.10.2013 | HIZKUNTZA POLITIKA ETA KULTURAKO SAILBURUAK (Uriarte Toledo) | Interpelazioa, Iñaki Oyarzabal de Miguel Euskal Talde Popularreko legebiltzarkideak Hezkuntza, Hizkuntza Politika eta Kulturako sailburuari egina, Hezkuntza Sailak Oinarrizko Hezkuntzarako euskal curriculumaren markoa landu eta garatzeko planaren inguruan duen politikari buruz | Señora presidenta, señor Oyarzabal, buenos días. Eusko Jaurlaritzak euskal curriculumaren marko pedagogiko berria landu eta garatzeko abiarazi duen ekimenak interes handia eragin du, argi eta garbi. Eta hori berri ona da beti. Asko pozten nau horrek, zeren argi baitugu curriculum berria lantzeko eta garatzeko egiten diren urrats guztiak adostasun zabal baten bokaziotik sortuak direla. Adostasun handi bat, bai hezkuntza-komunitatearekin, baita alderdi politikoen artean ere. Jakin badakit ikusmin handia sortu dela prozesu horren inguruan eta ziur nago azken emaitza guztion gustukoa izango dela, zeren, berriz diot, sail honek eta Jaurlaritza honek adostasuna baitute xede. Hain justu horrexegatik, irailaren 18an, hainbestetan aipatu den proposamen hori hezkuntzakomunitateko eragileei aurkeztu genien egun berean, Legebiltzar honetan parte hartzeko eskaera egin genuen. Nire agerraldiaren helburua argia da: Legebiltzarreko Hezkuntza Batzordean talde politiko guztien aurrean euskal curriculumaren marko pedagogiko osatzeko behar den planifikazioa aurkeztea, eta azpimarratu egingo dut, planifikazioa, hasierako plana. Hala ere, argi utzi nahi dut gaur hemen Legebiltzar honen aurrean, prozesu bakoitzak bere denbora behar duela. Prozesu horren atariko fasean gaude oraindik. Esan dudanez, hasierako fasean gaude oraindik baina oso garrantzitsua ere bada. Geroagoko lan guztiaren oinarri izango diren zutabeak eraikitzen ari gara. Beraz, egindako hausnarketa elkarrekin aztertzeko unea, edukietan sakontzeko unea ere iritsiko da. Baina hasitako prozesua ongi burutu nahi badugu, denborak errespetatu beharko ditugu. Horregatik, Oyarzabal jauna, nire gaurko agerraldian, batik bat, arrazoiak aipatuko ditut, hezkuntzan bikaintasuna lortzeko zergatik egin behar den aurrera, kalitate handiagoko hezkuntza lortzeko, hezkuntza-sistema sendoa eratzeko zergatik egin behar dugun aurrera, unean uneko aldaketa politikoetatik salbu, kultura pedagogiko partekatua eratzen aurrera. Eta, noski, zure galderari erantzuten saiatuko naiz eta sailak euskal curriculuma landu eta garatzearekin loturik zer asmo dituen ere azalduko dut. Euskal hezkuntzak egindako bidea goraipatzeko modukoa da. Hiru hamarkada luzetan kalitatezko hez- kuntza lortu dugu eta arro sentitzen gara. Hizkuntzaerrealitate desberdinei erantzuten die, elebitasun orekaturantz aurrera pausu handiak eman direlarik. Berrikuntza-maila handia du eta horrek hezkuntzaren kalitatean aurrera pausu handiak ematea ahalbidetu digu. Hezkuntza-sistema plurala eta anitza daukagu, gizartean dauden askotariko errealitateei erantzuna emateko gai dena. Guzti hori, hezkuntza-arloko adostasun zabal baten gainean dago eraikia. Baina beti izaten da zer hobetu, ez dugu konformista izan behar. Hezkuntzan bikaintasuna lortzeko lanean jarraitu behar dugu. Hezkuntza-komunitateak askotan adierazi du hezkuntza-hobekuntza eta euskal curriculumaren defentsa bermatuko duen sistema bat finkatu behar dela. Jaurlaritza hau bat dator jarrera horrekin eta, horregatik, lanari ekingo diogu. Euskal curriculumaren egitasmoa ez da berria. Ibilbide luzea eta emankorra izan du, beti adostasun oinarritik abiatu da. Hezkuntza-eragile sozialen eta politikoen artean hezkuntza- eta curriculum-eredu propioa adosteko ekimena izan da. Guk egindako ibilbide hori aintzat hartzen dugu, zalantzarik gabe, bide berri honetan argia emango digu. Bestalde, proposatu dugun hasierako plan honen bitartez 2012-2016 aldiko Jaurlaritzaren programan aurkeztutako hezkuntza-arloko helburu eta ekimenei erantzun nahi diegu, alegia, Jaurlaritza honek hartutako konpromisoei. Hasiera-hasieratik argi eta garbi esan genuen, nik ere neure aurreko saioan esan dudan moduan. Gure gobernu-programan jasota dago. Testuinguruan eta printzipioetan zera jasotzen da: "Sistema sendo eta zorrotza defendatzen dugu, egoeraren araberako aldaketa politikoetatik salbu, malgua eta solidarioa, ikasle guztientzat aukera-berdintasuna bermatuko duena. Marko egonkor eta iraunkorra proposatzen dugu, etengabeko erreformak alde batera utziko dituen markoa, alegia. "Hori lortze aldera, egungo errealitatearen diagnostiko ona egitea beharrezkoa da. Diagnostiko hori, sektoreko eragileek egiaztatuko dute gainerako alderdiekin, gizarte-eragileekin eta erakundeekin adostasunak lortzeko helburuarekin". Beraz, ez dugu ezer berririk asmatu. Baita jasotzen da 3. eta 8. xedeetan, lehen esan dudan bezala. Horixe da gure helburua. Hau da geure helburua, Oyarzabal jauna, sailburu honena, neuk bideratzen dudan sailarena eta gure Jaurlaritzarena. En el programa de gobierno adquirimos diversos compromisos. Gobernu-programan hainbat konpromiso hartu genuen. Gure erantzukizuna da konpromiso horiek betetzea. Hauexek dira iragarri genituen ekimenak: akordioak lortzea, hezkuntza-arloko eragileekin eta hizkuntza-normalizazioan, osasunean eta zerbitzu sozialetan eskumena duten erakundeekin elkarlanerako guneak sortzeko. Euskal hezkuntzaren eskumen-markoaren defentsa eta garapena sustatzea, euskal autogobernuaren funtsezko elementu gisa. Euskal hezkuntza sistemari koherentzia eta egonkortasuna emango dion akordioa bultzatzea, hezkuntzaren euskal legerantz urratsak eginez, lanbide-heziketako legea eta bizialdi osoko ikaskuntza-legea bidelagun hartuta. Konpromiso horri erantzuteko, Oinarrizko Hezkuntzarako euskal curriculumaren marko pedagogikoa lantzeko eta garatzeko hasierako plan baten proposamena egin diegu hezkuntza-eragileei. Etorkizunera begira bikaintasuna lortzeko lan egin nahi badugu, iraganetik eta iraganeko gauza positibo guztietatik abiatzeaz gain, hezkuntzaren eta prestakuntzaren arloan 2020ko Europako lankidetza-esparruaren helburu estrategikoei ere erreparatu behar diegu. Esparru hori da geure proposamenaren oinarri eta behar duen estaldura ematen dio. Esan dudanez, sistema sendo eta zorrotzaren alde gaude gu, Oyarzabal jauna. Unean uneko aldaketa politikoetatik at geratuko den sistema baten alde. Sistema malgu eta solidarioaren alde. Ikasle guztiei aukera-berdintasuna bermatuko dien sistemaren alde. Horregatik, marko edo esparru egonkor eta iraunkorra proposatu nahi dugu, adostasun handi batean oinarrituta. Izan ere, Euskal Autonomia Erkidegoan Oinarrizko Hezkuntzaren curriculuma sortu eta ezartzen duen Dekretuaren azken aldaketa 2010. urtekoa da, eta, zuk ongi esan duzun bezala, hiru urte baino ez dira igaro. Baina aldaketa hori ez da nahikoa izan. Gaitasunetan oinarritutako hezkuntza proposamen berritzailea izan zen 2007. urtean geure kultura pedagogikoan, eta dekretuaren hirugarren eranskinean argi adierazten zen une hartan muga handiak zeudela proposamen hori martxan jartzeko. Gerora, bai Euskal Autonomia Erkidegoaren testuinguruan, bai Europako eta munduko testuinguruan, gaitasunetan oinarritutako hezkuntzaren garapenari buruzko esperientzia kontrastatuak izan dira eta horiek sendotasun eta segurtasun handiagoa ematen diote proiektuari. 175/2007 Dekretua 2010. urtean aldatu zen, baina ikuspegiaren aldetik eta edukien aldetik gorde eta indartu behar diren alderdiak ere baditu. Alabaina, beste zenbait alderdi hobetu egin beharko ditugu Europa 2020ko helburuen bidean aurrera egin nahi badugu. El objetivo es claro, nuestro propósito es concreto: fortalecer un sistema educativo propio basado en el acuerdo, para mejorar así la educación y garantizar el currículum vasco. Helburua argia da, gure asmoa zehatza da: adostasunean oinarritzen den hezkuntza-sistema propioa sendotzea. Hezkuntza hobetu eta euskal curriculuma bermatu ahal izateko. Las razones para decidir seguir con esa propuesta son claras. El objetivo que hemos hecho nuestro tiene su origen en el programa de gobierno y los pasos que se deben dar están muy bien determinados. Proposamen horrekin aurrera jarraitzeko erabakia hartzeko arrazoiak argiak dira. Hartu dugun helburuak Gobernu programan bertan dauka jatorria eta eman beharreko pausuak oso ederki zehaztuta daude. Adostasun handi batek ematen duen indarraren itxaropenez gaude eta gogor lan egingo dugu hori lortzeko. La | eu | https://www.legebiltzarra.eus/ic2/restAPI/pvgune_descargar/default/da9e6022-221b-4c8e-a308-d3dbd0656e4c | parl_eu_2213 | |
10 | 44 | 04.10.2013 | OYARZABAL DE MIGUEL | PV-ETP | Interpelazioa, Iñaki Oyarzabal de Miguel Euskal Talde Popularreko legebiltzarkideak Hezkuntza, Hizkuntza Politika eta Kulturako sailburuari egina, Hezkuntza Sailak Oinarrizko Hezkuntzarako euskal curriculumaren markoa landu eta garatzeko planaren inguruan duen politikari buruz | Eskerrik asko, presidente andrea. Sailburu andrea, ikusmina sortu dela esan duzu, baina neuk ez nioke ikusmin esango, alarma baizik. Ez da ikusmina sortu, alarma baizik. Ezinezkoa da pozik egotea sortu duen interesarekin, zeren kezka eragin baitu, kezka izugarria, ez interesa. Kezka eta alarma. Kezka, legealdiaren une honetan hartutako erabakiengatik. Horixe eragin du. Ez duzu ezer zehaztu. Aurreko curriculumek jada ez dutela balio esan duzu, aldatu egin behar direla, baina ez diguzu esan zehatz-mehatz zerk ez duen balio, zer txertatu nahi duzuen. Orain, zuek egiten ari zareten urrats eta mugimenduak ikusita, koska bat gehiago estutze horrek politikarekin lotura handiagoa duela pentsarazi diguzue, une honetan gure hezkuntza -sistemak dituen benetako premia pedagogikoekin baino. Horixe zehaztu nahiko genuke, zeren ez baduzue zuek zehazten eta azkar, gainera, susmo txarra hartzen hasiko baikara, hau da, zera pentsatzen hasiko gara, irakaskuntzaren bitartez gazteen artean ideia nazionalistak zabaltzeko asmoa duzuela berriro ere, azken 35 urte hauetan jende askok behin eta berriz egin nahi izan duen moduan. Eta guk salatu izan dugu hori. Irakaskuntzaren kalitatean oinarritutako hezkuntza-sistema bat aldarrikatu nahi dugu guk gaur hemen. Zuk aipatu egin duzu, bai, baina guk horrelako hezkuntza-sistema bat aldarrikatu nahi dugu. Euskal Herrian irakaskuntzaren kalitateari lehentasuna emango dion hezkuntza, bikaintasuna xede izango duena, eskola-porrotaren aurka borrokatuko duena. Erronka horiei egin beharko diezu aurre. Ingelesa irakasten punta-puntakoa izan dadila –kargua hartu zenuenetik eskatu izan dizugu hori. Horixe baita une honetako erronka nagusietako bat–, teknologia berrien aukerak balia ditzala, beste erronka garrantzitsu bat baita hori. Bereziki, iraganera atzera eramango ez gaituen hezkuntza nahi dugu, manipulaziorik gabe, geure historia desitxuratu gabe. Gure hezkuntza-sisteman ere oinarrizkoa da hori. Eta zu zeu sailburu izaki, zehatz-mehatz zer erabaki duzun jakin nahiko genuke. Hezkuntza-eragileekin egiten dituzun hasierako urratsetan zer nolako eragina ikusi ahal izango dugun, eta saila bideratzen hasten zarenean elkar ulertzearen bidetik egiaz adostasuna lortu nahi ote duzun edo, aitzitik, Ganbera honetan bizi izan ditugun edo bizi ditugun konfrontazio handieneko elementuak berriz agerrarazten dituzun. Egia xede izango duen hezkuntza, herritarespiritua, espiritu kritikoa duten pertsonak heziko dituena… Horixe baita guk nahi dugun hezkuntza. Gazteak balioetan oinarrituta heziko dituen hezkuntza, ikastetxea. Horixe lortu nahi dugu. Balioetan heziko duen hezkuntza; besteekiko errespetuan oinarrituta; gazteei gure komunitatearen aniztasuna ezagutzeko aukera emango diena; adostasunari balioa emango diona, bereizten gaituen horri baino gehiago, batzen gaituenari; adostasuna zatiketaren gainetik, hobe baita batzea, zatitzea baino... Gauza horiek guztiak, bai, nahiz eta, batzuetan, ikastetxeetan hain justu kontrakoak izatea nahi dugun. Zeren, azkenean, gure herria den bezalakoa baita, baina gure herria horrelakoa izateak zerikusi handia du gaur egun eta azken 35 urte hauetan pairatu izan ditugun ikastetxeekin. Horrek esan nahi du balio horiei erreparatu behar diegula, gizarteak gehien behar dituen balio horiek, hain justu, sustatuko dituen irakaskuntza bat behar dugula, eta ez kontrako bidean aurrera egin. Helburua ez dadila izan euskalduntasunaren eta espainiartasunaren arteko nolabaiteko dikotomia hori gure gazteengan beti, etengabe txertatzea, kontrako errealitateak, kontrajarriak, kontraesankorrak, erabat bereizitako errealitateak izango balira bezala. Euskal Herriko hezkuntzak behar duenaren kontra-kontrakoa baita, hain justu, gure historia desitxuratzea eta gure gazteak manipulatzea. Besterik ez; eskerrik asko. | eu | https://www.legebiltzarra.eus/ic2/restAPI/pvgune_descargar/default/da9e6022-221b-4c8e-a308-d3dbd0656e4c | parl_eu_2214 |
10 | 44 | 04.10.2013 | HIZKUNTZA POLITIKA ETA KULTURAKO SAILBURUAK (Uriarte Toledo) | Interpelazioa, Iñaki Oyarzabal de Miguel Euskal Talde Popularreko legebiltzarkideak Hezkuntza, Hizkuntza Politika eta Kulturako sailburuari egina, Hezkuntza Sailak Oinarrizko Hezkuntzarako euskal curriculumaren markoa landu eta garatzeko planaren inguruan duen politikari buruz | Oyarzabal jauna, nire bigarren txanda honetan hiru ideia nagusi azpimarratu nahi ditut. Lehenengo eta behin lasaitasun-mezu bat igorri nahi dut. Lehenik, hasierako planari dagokionez, hezkuntza-eragileei egin zaien proposamen honi dagokionez, lasaitasun-mezua helarazi nahi dizuet. Berriz diot, lasaitasun-mezua. Jaurlaritzaren Hezkuntza, Hizkuntza Politika eta Kultura Sail honek hezkuntzaren, politikaren eta gizartearen arloetako eragileekin partekatu nahi du proiektu handi hau. Eta adostasunik lortzen ez duten gaiak ez onartzeko konpromisoa hartu genuen. Alarma beste toki batean dago orain; hain zuzen ere, komunikabideetatik abiatuta egin daitezkeen asmo gaiztoko interpretazioetan. Legebiltzar honetako Hezkuntza Batzordean gure proposamena aurkeztuko dugula esan dugu eta izango dugu astia hitz egiteko. Gure helburua akordioa da. Hori bai, baina baita hezkuntzaren sistemaren bikaintasuna. Behin eta berriro esan dugu. Ez dakit hor ze gauza harritzeko dagoen. Hezkuntza-akordio egonkorren bila gabiltza eta bide horretatik jarraituko dugu. Bigarrenik, berriro azpimarratu nahi dut denbora-tarteak errespetatzearen garrantzia. Aurreko puntuan aipatu dudan kontzentzuaren harian, gure sailak legebiltzar-taldeekin partekatuko du egindako hausnarketa, baita hausnarketa horren ondorioz egindako diagnostikoa ere, baina dagokion momentuan egingo du. Horregatik, irailaren 18an bertan Legebiltzar honetan, Hezkuntza Batzordean parte hartzeko eskaera egin genuen eta datorren urriaren 14an izango dugu horretarako txanda. Orduan egin ahal izango dugu aurrera egindako hausnarketa-prozesuaren ondorioei dagokienez. Orduan aztertuko dugu gai hori sakonki. Utz gaitzazu lan egiten, arren. Eta hirugarrenik, ekimen honen helburua, xedea nabarmendu nahiko nuke, gobernu-programan bertan sortua baita. Ez dugu ezer asmatu. Ez dugu orain asmatu, hezkuntza-akordio egonkorra, horrela jaso genuen gobernu-programan, horretan gabiltza orain. Gure helburua adostasun edo akordio egonkorra lortzea da, Euskal Autonomia Erkidegoan hezkuntza-hobekuntza eta euskal curriculumaren defentsa bermatuko dituen hezkuntza-sistema bat finkatzea ahalbidetuko duena Madrildik ezarritako araugarapenen aurrean. Hauxe da. | eu | https://www.legebiltzarra.eus/ic2/restAPI/pvgune_descargar/default/da9e6022-221b-4c8e-a308-d3dbd0656e4c | parl_eu_2215 | |
10 | 44 | 04.10.2013 | MANEIRO LABAYEN | Mixto-UPyD | Galdera, Gorka Maneiro Labayen Mistoa-UPyD taldeko legebiltzarkideak Hezkuntza, Hizkuntza, Politika eta Kulturako sailburuari egina, euskal curriculuma ezartzeri buruz | Eskerrik asko, presidente andrea. Sailburu andrea, kezkatuta gaude badakigulako nolakoak zareten, badakigulako nola jokatzen duzuen, ezagutzen dugulako zuen historia eta badakigulako gobernuan egon zaretenean zer egin duzuen; horregatik gaude kezkatuta askatasunean bai, baina doktrinamendu ideologikoan sinesten ez dugun herritarrok. Egia da, bai; ez duzue ezer asmatu. Hori ez da berria; errepikapena baino ez da, hori da zuen historia, hori da zuen ondarea, hori da zuen iragana: doktrinamendu ideologikoa eta euskal herritar izateko modu jakin bat ezartzea. Eta egia da, bai; zuek horrelakoak zarete, zuek nazionalistak zarete eta, beraz, aukeratu egin beharko duzue. Egia da interes handia dugula eta oso kezkatuta gaude zeren bai baitakigu nolakoak zareten, baina esan dudanez, emaitza ez da denon gustukoa izango; ezinezkoa da denon gustuko emaitza lortzea. Edo askatasunean sinesten dugunon gustukoa izango da, edo doktrinamendu ideologikoa eta ezarpena defendatzen dutenen gustukoa izango da. Oso erraza da: aukeratu egin beharko da. Agian ezusteko bat emango diguzue eta herritarren askatasuna aukeratuko duzue, pentsamendu laikoa, hezkuntza laikoa terminoaren zentzu errepublikanoan; baliteke gu harritzea, baina ezusteko handia izango litzateke. Emango ahal diguzue horrelako ezustekoa! Azken batean, aukera bat geratzen zaigu: tribuna honetara igo eta behin eta berriz zera esatea, ahalik eta hezkuntza hoberena defendatu behar dela, hezkuntza publikoa, hezkuntza laikoa, balioetan oinarritutako hezkuntza, ez doktrinamendu ideologikoa, ezta ezarpenak ere. Horixe defendatu behar da. Gu saiatu egingo gara, ea zenbaiten artean lortzen dugun Eusko Jaurlaritza horrela jokatzeko konbentzitzea, baina ez da erraza izango. | eu | https://www.legebiltzarra.eus/ic2/restAPI/pvgune_descargar/default/da9e6022-221b-4c8e-a308-d3dbd0656e4c | parl_eu_2216 |
10 | 44 | 04.10.2013 | HIZKUNTZA POLITIKA ETA KULTURAKO SAILBURUAK (Uriarte Toledo) | Galdera, Gorka Maneiro Labayen Mistoa-UPyD taldeko legebiltzarkideak Hezkuntza, Hizkuntza, Politika eta Kulturako sailburuari egina, euskal curriculuma ezartzeri buruz | Señora presidenta. Maneiro jauna. Nire lehenagoko agerraldietan aipatu dudanez, Gobernu hau marko pedagogiko berri bat landuko duen plan bat prestatzen ari da. Sail hau ez dabil oraindik inolako curriculumik idazten, momentuz ez dago zuk aipatzen duzun adoktrinamendu ideologikoari bultzada emango dion testu berririk. Oker zaude, ez gaude oraindik curriculum berria idazteko fasean. Nire aurreko agerraldietan adierazi dudanez, oraingoz plangintza bat lantzen ari gara, akordio bat lantzen ari gara. Hezkuntza-hobekuntza eta euskal curriculumaren defentsa bermatuko duen hezkuntza-sistema bat finkatzeko premiari erantzungo dion plangintza bat. Eta, plan horretan, hezkuntzaeragile guztiak ari dira parte hartzen, ez soilik Kristau Eskolak eta ikastolak, Maneiro jauna, baizik eta hezkuntza-eragile guzti-guztiak, ideologiak eta jarrerak alde batera utzita. Eusko Jaurlaritza hezkuntza-eragileekin hitz egiten ari da, lehen urratsak ematen ari da, lehen urratsak ematen ari gara. Metodologiaren hastapenetan ari gara, baina ez gabiltza lan horretan gure kabuz, euskal hezkuntza-sistema osatzen duten eragileekin ari gara, kolore eta margo anitzeko jendearekin. Nolanahi ere, gaur behin eta berriz aipatu dudan termino bati, bereziki nabarmentzen dugun termino bati erreparatzea nahiko nuke, gure proposamen guztia horretan oinarritzen baita: adostasuna, akordioa. Zuk zeuk adierazi duzu euskal curriculumaren hezkuntza-eredu propioa landu eta adostea proposatu dugula, Jaurlaritzaren dekretu arautzaileak "lantzea eta adostea". Izan ere, hezkuntza-hobekuntza bermatuko duen marko pedagogikoa lantzeko eta adosteko ari gara lanean. Horretan gabiltza. Oraindik hasi berriak gara, lehen urratsak eman besterik ez dugu egin. Adostasunaren bila gabiltza eta adostasunaren bila jardungo dugu. Akordioa eta adostasunak dira gure ikurrak, gure helburua eta horrela jarraitzen dugu. | eu | https://www.legebiltzarra.eus/ic2/restAPI/pvgune_descargar/default/da9e6022-221b-4c8e-a308-d3dbd0656e4c | parl_eu_2217 | |
10 | 44 | 04.10.2013 | MANEIRO LABAYEN | Mixto-UPyD | Galdera, Gorka Maneiro Labayen Mistoa-UPyD taldeko legebiltzarkideak Hezkuntza, Hizkuntza, Politika eta Kulturako sailburuari egina, euskal curriculuma ezartzeri buruz | Bai, sailburu andrea, zorioneko adostasuna, adostasuna eta adostasuna. Baina adostasunarekin zentzugabekeria handiak ere txerta daitezke. Horixe da arazoa! Adostasuna eskatzea ez da aski; gauzak ongi egin behar dira. Eta esan dudanez, pluraltasuna, pentsamoldearen aniztasuna, hezkuntza laikoa, ahalik eta hezkuntza hoberena, guztiontzako hezkuntza defendatu behar da, egia irakasten duena eta ideologikoki doktrinatzen ez duena. Nire ustez orain arte zuek proposatu izan duzuen hori plazaratuko duzue berriro ere. Izan ere, euskal hezkuntzan bada horrelakorik asko, nahiz eta aurreko legealdian aldaketa txikiren bat izan zen. Hemengoaren berri ongi dakigu! Hemen bizi gara! Oso ongi dakigu zuek zer egin duzuen! Eta horregatik diot zuek proposatzen duzuena asmo nazionalista dela eta helburu politikoak dituen operazio politiko bat prestatzen ari zaretela, doktrinamendu ideologikoaren torlojuari beste koska bat estutu nahi diozue, euskal herriaren nortasun uniformea defendatzeko, Euskal Herri handia defendatzeko, manipulazio historikoak inokulatzeko, Frantziaren hegoaldera eta Nafarroara zabaltzeko, betiere azken xedea herritar nazionalista gehiago sortzea izanik –nahiz eta zenbait arnasoska hasiko den–. Horixe egin duzue zuek eta gu, gu horren kontra egongo gara eta salatu egingo dugu, zeren guk askatasunean sinesten baitugu, askatasunean, bai. Eta guk diot, baina ez UPyD alderdiak soilik; askatasunean sinesten duen eta doktrinamenduaren aurka dagoen euskal gizartearen zati handi bati buruz ari naiz. Askatasunean hezi behar dela sinesten dutenak, pentsamolde kritikoa sustatuta, ikuspegi zabalagoa izatea, kanpora begiratzea… Desberdinak eta beste inor baino hobeak garela sinestarazi gabe, irla batean egon behar dugula eta horrelako gauzak alde batera utzita. Horrelakorik ez. Askatasuna defendatu behar da. Nire ustez zuek hori egingo duzue, horixe egin izan baituzue orain arte, baina guk ahalegin guztiak egingo ditugu zuek ez dezazuen horrelakorik egin. Hori da UPyDren jarrera politikoa. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/da9e6022-221b-4c8e-a308-d3dbd0656e4c | parl_eu_2218 |
10 | 44 | 04.10.2013 | HIZKUNTZA POLITIKA ETA KULTURAKO SAILBURUAK (Uriarte Toledo) | Galdera, Gorka Maneiro Labayen Mistoa-UPyD taldeko legebiltzarkideak Hezkuntza, Hizkuntza, Politika eta Kulturako sailburuari egina, euskal curriculuma ezartzeri buruz | Maneiro jauna, nik uste dut hezkuntza-sisteman pluraltasuna izan badela. Oker ez banaiz, hezkuntza-sisteman badago. Hezkuntza-sistemako eragile guztien adostasuna eta akordioa lortzea baldin bada gure xedea, pluraltasun hori izango dela esango gabe doa eta hori guztiontzat mesedegarri izango da. Horixe proposatzen dugu guk. Ez dugu nahi alde baten adostasuna; hori ez. Hezkuntza-sistema osoaren eta eragile guztien adostasuna, akordioa lortu nahi dugu. Behin eta berriz esan dut gaur goizean. Doktrinamendu ideologikoaz mintzo zara. Are gehiago, euskal gazteak ideologikoki doktrinatu nahi ditugula ulertarazi duzu, gazte guztiak euskal nazionalista bihurtzeko. Zertan oinarrituta atera duzu ondorio hori? Hezkuntza-eragileek aurkeztutako proposamena edo prentsan argitaratu dena irakurri eta benetan ondorio hori atera duzu? Ez duzu uste hori horrela izango balitz hezkuntza-eragileren batek protesta egingo lukeela? Gauza bat azpimarratuko dizut, hezkuntza lehentasuna da Gobernu honentzat. Gure helburua bikaintasunerantz eman beharreko pausuak ematea da eta ez adoktrinamendu ideologikoa bultzatzea. Kalitatea gero eta altuagoa izango duen hezkuntzasistemaren alde egiten dugu. Zutabe sendoak dituen hezkuntza-sistema nahi dugu eta elkarrekin erabakitako kultura pedagogikoaren aldeko pausoak eman. | eu | https://www.legebiltzarra.eus/ic2/restAPI/pvgune_descargar/default/da9e6022-221b-4c8e-a308-d3dbd0656e4c | parl_eu_2219 | |
10 | 44 | 04.10.2013 | ARRONDO ALDASORO | EH Bildu | Galdera, Belén Arrondo Aldasoro EH Bildu taldeko legebiltzarkideak Hezkunza, Hizkuntza Politika eta Kulturako sailburuari egina, | Eskerrik asko. Egun on guztioi. Madrilgo Kongresuan LOMCEri aurkeztutako emendakinak aztertu dituzte eta urriaren 10ean legea bozkatuko da eta horrela erreforma atzerakoi eta inposatzaile hau ezartzeko bidean beste pauso bat emango dute. Bitartean, Euskal Herriko hezkuntza-eragileek argi adierazi dute azken hilabete luzeetan, Wert Hezkuntza ministroak inposatu nahi duen LOMCE hezkuntza-erreformarekiko aurkakotasuna. Zentralizatzailea, adoktrinatzailea, uniformatzailea, atzerakoia, segregatzailea eta elitista den lege hau bertan behera uztea exigitzen dute eta inola ere ez dute onartzen Euskal Herrian inposa dadin. Eraso hauei guztiei aurre egiteko inolako inposaketa eta kanpo-injerentziarik gabe, Euskal Herriak behar duen edo Euskal Herrian behar eta nahi dugun hezkuntza-sistema eraikitzeko bidea egitea defendatzen dute. Horregatik guztiagatik, urriaren 12rako manifestazioa deitu dute jendeartearen gehiengo zabalak ozen adierazi dezan batetik, LOMCE inposatzea ez duela inolaz ere onartuko eta bestetik, gure hezkuntzaeredua eraikitzeko konpromiso irmoa adierazteko. Horren ondorioz, horregatik, galdetzen dioguna Hezkuntza sailburuari honako hau da: bat egiten du urriaren 15ean Bilbon egingo den manifestazioarekin? | eu | https://www.legebiltzarra.eus/ic2/restAPI/pvgune_descargar/default/da9e6022-221b-4c8e-a308-d3dbd0656e4c | parl_eu_2220 |
10 | 44 | 04.10.2013 | HIZKUNTZA POLITIKA ETA KULTURAKO SAILBURUAK (Uriarte Toledo) | Galdera, Belén Arrondo Aldasoro EH Bildu taldeko legebiltzarkideak Hezkunza, Hizkuntza Politika eta Kulturako sailburuari egina, | Señora presidenta; señora Arrondo. Eusko Jaurlaritzaren jarrera LOMCEren aurrean argi dago: aurka gaude. Behin eta berriz esan dut, esan dugu, behin eta berriz azpimarratu dugu gure LOMCEren aurkako iritzi argia. Hainbat eta hainbat bider azaldu dugu Legebiltzar honetan. Lehendakariak, nik neuk eta hainbat arrazoi eta argudio zabaldu ditugu LOMCEren aurka, behin baino gehiagotan. Ez hori bakarrik. LOMCEren aurka egoteaz gain, gaur hainbat aldiz aipatu dudan bezala, LOMCEri aurre egiteko hezkuntza-marko pedagogikoaren plangintzan lan egiten ari gara. Ez gaude besoak gurutzatuta. Lanean ari gara LOMCEren aurka. Urriaren 12an ospatuko den manifestazioarekin bat egiten dudan galdetzen didazu. Nik jarrera guztiak errespetatzen ditut eta oso ondo iruditzen zait inposatu nahi duten lege atzerakoi baten aurka jendea kaleratzea eta beraien ezetza ozen adieraztea. Baina, Arrondo andrea, Gobernu honek bere bidetik jarraitu behar du. Esfortzuarekin, ardurarekin eta zuhurtziaz lan egiten jarraituko dugu, orain arte egin izan dugun bezala. | eu | https://www.legebiltzarra.eus/ic2/restAPI/pvgune_descargar/default/da9e6022-221b-4c8e-a308-d3dbd0656e4c | parl_eu_2221 | |
10 | 44 | 04.10.2013 | ARRONDO ALDASORO | EH Bildu | Galdera, Belén Arrondo Aldasoro EH Bildu taldeko legebiltzarkideak Hezkunza, Hizkuntza Politika eta Kulturako sailburuari egina, | Ez dut uste edo behintzat ez dut ulertu zein izan den erantzuna. Zuhurtziaz lanean jarraituko duzuela, irmo jarraituko duzuela, egongo zaretela Bilbon, ez zaretela egongo? Ez zait oso argi gelditu. Hala ere, nire aldetik gauza pare bat. Euskal hezkuntza eta hezkuntza-komunitatearen defentsa egiteko, beraiekin, komunitate horrekin elkarlanean eta beraiekin egotea garrantzitsua da. Hezkuntza-eragileak gauza izan dira adostasun zabala lortzeko, adostasuna LOMCEri ez esateko, ozen esateko Euskal Herrian ez aplikatzeko eta, azkenik, hemengo hezkuntzasistema eraikitzen jarraitzeko. Hezkuntzako eragileek egindako bide horretara bildu beharko ginateke, zinateke, gure ustez, hezkuntzako goi-mailako arduraduna zaren heinean. Eta gure hezkuntza-sistema eraiki eta Madriletik datozen erasoei aurre egiteko, aukera ezin hobea ikusten dugu urriaren 12ko manifestazioa, eta guk horrela ikusten dugu eta Hezkuntza sailburua bertan egotea ere horrela ikusiko genuke. Baina egia da 12an ez da ezer amaitzen, hasi egiten da bide bat, eta hor dugu erronka nagusiena, zer egiteko prest gauden, zauden, LOMCEri aurre egiteko. Aipatu duzu plan pedagogikoa curriculumaren inguruan. Aukera izango dugu eztabaidatzeko 14an Hezkuntzako Batzordean, ea hori izan daitekeen bide bat, nahikoa den edo ez den. Susmoa dugu hori baino askoz gehiago behar izango dugula LOMCEri aurre egiteko eta prest egon beharko ginatekeela bide hori elkarrekin egiteko. Eta aprobetxatzen dut ere esateko, eragileak aipatu dituzu oraingo honetan ere plan pedagogikoaren inguruan eta goizean zehar, gustatuko litzaiguke eragile guztiekin egotea, guztiekin, ikasle eta irakasleak barne. | eu | https://www.legebiltzarra.eus/ic2/restAPI/pvgune_descargar/default/da9e6022-221b-4c8e-a308-d3dbd0656e4c | parl_eu_2222 |
10 | 44 | 04.10.2013 | HIZKUNTZA POLITIKA ETA KULTURAKO SAILBURUAK (Uriarte Toledo) | Galdera, Belén Arrondo Aldasoro EH Bildu taldeko legebiltzarkideak Hezkunza, Hizkuntza Politika eta Kulturako sailburuari egina, | Arrondo andrea, lehen esan dizudan bezala, eta gaur ere Legebiltzar honetan hainbat bider azaldu dudan bezala, LOMCEri aurre egiteko hezkuntzako marko pedagogikoaren plangintzan lan egiten ari gara. Orain arte joan gara pausuz pausu. Euskal hezkuntzak egindako bidea hiru hamarkada luzetan goraipatzeko modukoa da eta egindako lanaz harro sentitzen gara eta jarraituko dugu bide horretatik. Kalitatezko hezkuntza-sistema dugu eta orain hobetzeko esfortzu berri bat egingo dugu, gure sistema hobetzeko, bermatzeko eta babesteko esfortzua. Ez dugu gure hezkuntza sistema LOMCEren eskutan utziko, gure interesak eta beharrak zeintzuk diren jakiteko ez dugu kanpoko inoren beharrik, hori garbi dago. Ez dugu behar LOMCE bezalako lege zentralizatzaile eta atzerakoirik, ez dugu behar eta ez dugu nahi. Udaberrian, konkretuki maiatzaren 29an Hezkuntza arloko eragileak bilera batera deitu genituen, bertan LOMCEren hausnarketa sakon bat egiteko aukera izan genuen eta bertan adostu genuen lege atzerakoi honen aurrean elkartasunean aritzea dela bide bakarra. Eta bide horretan lanean jarraitzen dugu. Honetan ere akordioaren defendatzaileak gara, gehitzen saiatzen gara, inor albo batera utzi gabe. Gure helburua hezkuntza-akordio egonkorra delako. Beraz LOMCEri ez denok batera esan behar dugu ozen eta tinko, baina bakoitzak bere esparruan, beti ere gehitzeko eta hobetzeko asmoz. | eu | https://www.legebiltzarra.eus/ic2/restAPI/pvgune_descargar/default/da9e6022-221b-4c8e-a308-d3dbd0656e4c | parl_eu_2223 | |
10 | 44 | 04.10.2013 | UNZALU HERMOSA | SV-ES | Galdera, Mikel Unzalu Hermosa Euskal Sozialistak taldeko legebiltzarkideak Segurtasuneko sailburuari egina, Segurtasunaren eta Larrialdien Kudeaketa graduaren jarraipenari buruz | Eskerrik asko. Eguerdi on guztioi. Sailburu andrea, irailaren 20an Legebiltzar honetako talde guztiek (Jaurlaritzari babesa ematen dionak izan ezik) honako erabaki hau hartu zuten: "Eusko Legebiltzarrak Eusko Jaurlaritzari eskatzen dio Polizia eta Larrialdietako Akademiak eta Euskal Herriko Unibertsitateak jarrai dezatela lankidetzahitzarmenak sinatzen, Segurtasunaren eta Larrialdien Kudeaketa graduaren edizio gehiagoren jarraipena bermatzeko". Ongi ezagutzen duzu gaia, sozialistek lehendik ere ekarri dugulako Ganbera honetara eta –esan dudanez– talde guztien babesa izan du, EAJren taldearena izan ezik. Izan ere, maiatzaren 24an azaldu genuen Segurtasunaren eta Larrialdien Kudeaketa gradua ikasten dutenen arazoa. Egun hartan, zeure eta nire taldearen arteko aldeak agerian geratu ziren, dela ikastaroaren balioespenari dagokionez, dela haren kudeaketari dagokionez. Arkautiko Polizia eta Larrialdietako Akademiaren aurreko zuzendaritzak abiarazitako proposamenari eustea erabaki genuen orduan. Erakunde horren eta Euskal Herriko Unibertsitatearen arteko lankidetza-hitzarmenari eustea zen kontua, logistikaren, pedagogiaren eta izen onaren aldetik indartzeko. Baina zuk gaitzetsi egin zenuen formula hori. Ikastaroa egin dutenek esan digutenari jarraiki, Talde Sozialistak hitzarmena eskatzeko ekimena aurkeztu zuen eta, esan dudanez, agindu politiko bihurtu da. Horregatik, orain honako galdera hau egingo dizut: Zer irizpideren arabera jokatuko du Eusko Jaurlaritzak Polizia eta Larrialdietako Akademiak eta Euskal Herriko Unibertsitateak lankidetza-hitzarmenak sinatzen jarrai dezaten, Segurtasunaren eta Larrialdien Kudeaketa graduaren edizio gehiagoren jarraipena bermatzeko? | eu | https://www.legebiltzarra.eus/ic2/restAPI/pvgune_descargar/default/da9e6022-221b-4c8e-a308-d3dbd0656e4c | parl_eu_2224 |
10 | 44 | 04.10.2013 | SEGURTASUNEKO SAILBURUAK (BELTRÁN DE HEREDIA ARRONIZ) | EA-NV | Galdera, Mikel Unzalu Hermosa Euskal Sozialistak taldeko legebiltzarkideak Segurtasuneko sailburuari egina, Segurtasunaren eta Larrialdien Kudeaketa graduaren jarraipenari buruz | Muchas gracias, señora presidenta. Unzalu jauna, zuk aipatu duzun hitzarmen horren zioen azalpenean, hirugarren puntuaren arabera Euskal Herriko Unibertsitateak eskaintzen dituen berezko titulazioen helburua, besteak beste, ikasketa-plan ofizialetan sartzen ez diren ikasketak eskaintzea da, garapen profesional, zientifiko, tekniko eta artistikoa hobetzeko, elkarlanean arituta erakunde eta enpresekin. Eta hitzarmen horren bosgarren puntuak honako hau dio, hitzez hitz: "EAEko polizia-akademiari dagokio profesionalen ezagupen teknikoak eta edukiak indartzea, eguneratzea eta etengabe hobetzea, teknika eta heziketa molde berriak garatzen aurrera eginez teknologia berrien ahalmen osoarekin". Funtzioen bikoiztasun hori agerikoa izan arren, 2011. urtean, hain zuzen, lankidetza-hitzarmen bat sinatu zuten berezko gradu bat emateko, ez-ofiziala –hori bai, nabarmendu behar dugu ez zela ofiziala–: Segurtasunaren eta Larrialdien Kudeaketa gradua, Eibarko Ingeniaritza Teknikoko Unibertsitate Eskolan emateko, ostiral eta larunbatetan. Hitzarmen horretarako, gainera, lehen urte hartan 61.000 euroko diru-laguntza ere bazegoen, hau da, % 80. Diru-laguntza akademiak berak eman zuen eta ikastaroaren kostu osoaren % 80 osatzen zuen –gainerako % 20a matrikula-tasen bitartez finantzatzen da–; irakasle gehienak Arkautiko akademiakoak bertakoak edo Sailekoak ziren eta 34 ikasle izan ziren, guztiak ere aktibo zeuden larrialdietako profesionalak. Eta hori guztia EHUren ustez gradu ofizial izateko asko falta duen berezko gradu batentzat. Bere garaian azaldu nuenez, horiek izan ziren aurten hirugarren zikloari ez ekiteko irizpideak. Egia da, bai, Legebiltzar honetan berriki onartutako legez besteko proposamenean horrelako hitzarmenak egiten jarraitzeko eskatzen zaigula. Esan gabe doa kasua berraztertuko dugula, baina irizpide horietan beretan oinarrituta. Muchas gracias. La | eu | https://www.legebiltzarra.eus/ic2/restAPI/pvgune_descargar/default/da9e6022-221b-4c8e-a308-d3dbd0656e4c | parl_eu_2225 |
10 | 44 | 04.10.2013 | UNZALU HERMOSA | SV-ES | Galdera, Mikel Unzalu Hermosa Euskal Sozialistak taldeko legebiltzarkideak Segurtasuneko sailburuari egina, Segurtasunaren eta Larrialdien Kudeaketa graduaren jarraipenari buruz | Eskerrik asko, sailburu andrea. Pasa den maiatzaren 24an emandako erantzun berbera eman didazu orain ere. Eta, nire ustez, kontua ez da orain berriz ere ikastaroaren nondik norakoaren gainean eztabaidan aritzea. Esan dizut lehen ez ginela ados egon eta orain ere ez gaude ados antolamenduarekin eta edukiekin loturiko proposamenei dagokienez eta EHUrekin hitzarmen hori sinatzeko arrazoiei dagokienez. Sailburu andrea, berraztertuko duzula esan duzu, bai, baina benetan kezkatzen nauena zera da, ez duzula esan Ganbera honen agindua beteko duzunik. Eta benetan kezkatzeko modukoa da hori zeren bigarren aldia baita kontroleko osoko bilkura honetan zure Jaurlaritzak Ganbera honen ondorioei eta erabakiei jaramonik egiten ez diena. Duela zenbait ordu, lehendakari jaunak esan du ez duela Ganbera honen agindu bat beteko garapen-lankidetzari buruz, Eusko Jaurlaritzak garapen-funtsetara bideratu beharreko funtsei buruz. Eta zeuk, hemen, berraztertu egingo duzula esan duzunean ez diguzu berariaz adierazi Ganbera honen agindua errespetatu eta beteko duzunik. Nire ustez hori da garrantzitsuena, zeren horrelako zerbait bi aldiz gertatzea kontuan hartzeko modukoa eta kezkatzeko modukoa baita. Zeren jakin bai baitakigu legez besteko proposamenek zenbaterainoko garrantzia duten eta bai baitakigu zuek zirrikituak erabil ditzakezuela horiek ez betetzeko, eta hori ez dago ongi, baina gutxienez argi eta garbi esan ezazue ez duzuela beteko edo ez ezazue esan Ganbera honetan Legebiltzarraren aginduak betetzeko borondatea duzuenik; Ganbera honi merezi duen balioa eman behar zaio, nire ustez, eta zuen jokabidearekin ez diozue ematen. Eskerrik asko. | eu | https://www.legebiltzarra.eus/ic2/restAPI/pvgune_descargar/default/da9e6022-221b-4c8e-a308-d3dbd0656e4c | parl_eu_2226 |
10 | 44 | 04.10.2013 | SEGURTASUNEKO SAILBURUAK (BELTRÁN DE HEREDIA ARRONIZ) | EA-NV | Galdera, Mikel Unzalu Hermosa Euskal Sozialistak taldeko legebiltzarkideak Segurtasuneko sailburuari egina, Segurtasunaren eta Larrialdien Kudeaketa graduaren jarraipenari buruz | Unzalu jauna, nik ez dut hori esan. Zuk interpretazio bat egin duzu baina nik ez dut hori esan. Nik hauxe esan dizut: "hartutako erabakia berraztertu egingo dugu", Legebiltzar honetan hartutako erabakia errespetatzen dugulako, eta ikastaroaren balioa zehatz-mehatz berraztertuko dugu, honako irizpide honi jarraikiz: baliabideak optimizatzea. Arkautiko akademia gai guztietako Prestakuntza Integraleko Zentroa da, baita larrialdietako gaietakoa ere, zuek aukera hori ere zabaldu zenutelako. Beraz, eman diezaiogun akademiari behar duen eta merezi duen garrantzia. Merkatuaren aukerak ere aztertu behar dira. Ikastaro hori egiten ari direnek zer aukera dute merkatuan? Zeren orain arte dakiguna zera baita, hasiera batean sortu ziren itxaropenak ez direla inolaz ere zapuztu. Esan dudanez, gaur egun ikastaro horiek egiten ari diren ikasleak aktibo dauden pertsonak dira, larrialdietako eta segurtasuneko profesionalak dira. Eta gradu ofizial bihurtzeko aukera ere hortxe dago. Hori zen hitzarmenaren ikuspegia eta xedea. Hau da, EHUrekin batera egingo dugu balioespena eta gradu ofizial hori lortzeko lanean hasteko benetako konpromisoa balioetsiko dugu. Eta, nola ez, lehendik ere esan dugunari jarraiki, beste erakunde batzuekin hitzarmenak edo bestelako harremanak egiteko aukera ez dugu baztertzen, betiere horrelako prestakuntza eman badezakete eta gure espezialisten prestakuntza hobetzen ere lagun badezakete. Eskerrik asko. | eu | https://www.legebiltzarra.eus/ic2/restAPI/pvgune_descargar/default/da9e6022-221b-4c8e-a308-d3dbd0656e4c | parl_eu_2227 |
10 | 44 | 04.10.2013 | UBERA ARANZETA | EH Bildu | Interpelazioa, Rebeka Ubera Aranzeta EH Bildu taldeko legebiltzarkideak Osasuneko sailburuari egina, berrordainketa berriaren aurrean Osasun Sailak dituen asmoei buruz | Egun on guztioi, eguerdi on. Irailaren 19an Estatuko Aldizkari Ofizialean argitaratu zen irailaren 10ean Espainiako Gobernuak hartutako beste neurri bat. Onartu zuen bigarren berrordainketa, edo beste era batetara esanda, osasunsistema publikoaren aurkako bigarren misila. Hasiera batean, neurri hau, bigarren berrordainketa hau, misil hau, urriaren 1ean jarri behar zen indarrean, baina badirudi lotan zeuden erkidego autonomo desberdinak esnatzen hasiak direla, espabilatzen hasiak direla, eta Madrileko Gobernuaren aurrean planto egin dutela. Eta horren aurrean badirudi Espainiako Gobernuak behin-behinean behintzat ba neurria atzeratu egin duela edo behintzat indarrean ez duela oraindik sartu. Hori da medioen bidez jakin izan duguna. Sailburuak gero agian datu gehiago emango dizkigu honen inguruan. Oraingoan gainera bereziki osasun-sistemaren erabiltzaile ahulenak, alegia, gaixo kronikoak erasotzen ditu misil honek, neurri berri honek. Izan ere berrordainketa ezarriko zaien botika hauek denbora luzatzen diren tratamenduetarako dira, oso zailak tratatzekoak diren gaixotasunei begirakoak dira eta ikaragarrizko eragina dutenak gaixotasunaren eboluzioan edo inboluzioan. Eta ondorioz bai gaixoaren zein familiaren bizitza-kalitatean ikaragarrizko eragina daukate, guztiz baldintzatzen dute bai beraien bizitza pertsonalaren kalitatea, bai profesionalarena. Gogoratu behar da zer gaixotasunez ari garen, minbizia, VHI, esklerosia edo antzerako gaixotasunez ari gara. Beraz gazteleraz esaten den bezala, casi nada. Atzo torpedoez aritu ginen; gaurkoan misilez ari garela esan genezake. Ez naiz sartuko edo ez naiz ausartzen esatera zein den larriagoa. Ez noa konparaketetan sartzera zein den erasokorragoa, lehenengo berrordainketa edo bigarren hau. Baina garbi daukagu berrordainketa biak hartuta bonba nuklear baten, eraso nuklear baten aurren gaudela, pertsonen osasun-eskubideari eta osasun-sistema publiko unibertsal, ekitatibo eta kalitatezkoari. Gerra-estrategia garbia Rajoyrena. Korte neoliberal eta kontserbadorekoa. Osasuna negozio bilakatzea helburu duena eta osasuna –atzo esan genuen bezala– norabide zehatz batean jartzen duena. Eta garbi ikusten da ez dagoela inprobisasiorik, dena oso planifikatuta dagoela Espainiako Gobernuaren aldetik: osasun-sistema publikoa, unibertsal, ekitatiboa eta kalitatezkoa deuseztatzea. Badirudi Rajoyk eta bere taldeak ez dutela beste zereginik, aspertuak daudela, eta zer asmatuko eta zer okurritu zaien. Ba herritarren eskubideen aurkako etengabeko erasoan aritzea, Administrazioaren sistema publiko hori, babes-sistema eta Ongizate Estatua deuseztatzen aritzea, interes konkretu eta gutxi batzuen interesen mesedetan. Baina galdera da eta gaurko galdera da: Horren aurrean zer egingo duzue, Darpón jauna, Rajoyk markaturiko bidea jarraituko duzue? Orain arte ikusi dugu lehenengo berrordainketan hala izan dela, saiatu zarete nolabait makilatzen baina garbi dago bide hori jarraitu duzuela. Egia da bigarren berrordainketa honen inguruan komunikabideen bidez zure adierazpenak entzuteko aukera izan dugula eta behin eta berriro aipatu duzu berrordainketa hau ez duzuela aplikatuko. Neurri juridikoak abian jarriko dituzuela, epaitegietara joko duzuela. Baina geure galdera da, neurri juridikoak abian jarrita, epaitegietara joan ostean emaitza ez baldin bada positiboa, zer egin behar duzue? Aurreko berrordainketa bezala aplikatuko duzue? Edo indargabetuko duzue agian beste gisako neurriak erabiliz? Gure interpelazioa tramitatuta zegoenean, ikusi dugu korrika eta presaka legez besteko bat sartu duzuela, bertan Madrileko Gobernuari exijituz bertan behera uzteko neurri hau. Madrili eskatzen diozue bertan behera uzteko neurri hau, baina bertan ez duzue esaten zuek, Urkulluren Gobernua zertarako dagoen prest. Zein den zuen borondate politikoa? Zer gauza bat da Madrili eskatzea, baina Eusko Jaurlaritzak zer egingo du berrordainketa onen kasuan? Eta horregatik, gauzak argitze aldera, komenigarria ikusi dugu berrordainketa berri honen aurrean dituzuen egitasmoen inguruan galde egitea eta jakitea lehen eskutik ea zer egingo duzuen EAEn ez aplikatzeko ospitaletako farmazietan helarazten botikei ezarriko zaien berrordainketa. Eskerrik asko. | eu | https://www.legebiltzarra.eus/ic2/restAPI/pvgune_descargar/default/da9e6022-221b-4c8e-a308-d3dbd0656e4c | parl_eu_2228 |
10 | 44 | 04.10.2013 | OSASUNEKO SAILBURUAK (Darpón Sierra) | Interpelazioa, Rebeka Ubera Aranzeta EH Bildu taldeko legebiltzarkideak Osasuneko sailburuari egina, berrordainketa berriaren aurrean Osasun Sailak dituen asmoei buruz | Señora presidenta, señorías, señora Ubera. Gogorarazi diguzunez, Osasun eta Farmazia Sistemaren Oinarrizko Zerbitzu Zorroaren Zuzendaritza Nagusiak aipatu duzun ebazpena argitaratu zuen irailaren 19an Estatuko Aldizkari Ofizialean. Hurrengo egunean, Eusko Jaurlaritzarekin ados jarrita, sailburu honek horri buruzko jarrera argi eta garbi azaldu zuen eta publikoki adierazi genuen neurri hori ez zitzaigula bidezkoa iruditzen eta ez genuela Euskadin aplikatzeko asmorik. Gainera, ezarritako epean gora jotzeko errekurtsoa aurkeztuko genuela ere iragarri genuen. Askotan esan izan dugu: koordainketaren aurka gaude. Kasu honetan, eta ospitaletako farmazia anbulatorioaren koordainketari dagokionez (baita farmazia osoaren kasuan ere), gure ustez neurri hori ez da bidezkoa eta, kasu honetan, gaixo kroniko larriak zigortzen ditu; zuk aipatu dituzu gaixo horiek, nik ez ditut errepikatuko, ados nago, oraingoz ez ditu Giza Immunoeskasiaren Birusa dutenak eraginpean hartzen, baina hori ere izan zitekeen. Neurria ez aplikatzen saiatuko gara, besteak beste, legealdiaren hasieratik beti defendatu izan dugulako pertsonekiko konpromiso sendoa hartu dugula eta osasun-zerbitzu publiko, unibertsal eta kalitatezkoa lortzeko konpromiso sendoa hartu dugula; eta zerbitzu horren zutabeetako bat ekitatea da Euskadiko Antolamendu Sanitarioari buruzko 8/97 Legean adierazi genuenez. Ebazpenaren berri izan genuen bezain laster, ni neu Ana Mato osasun-ministroarekin harremanetan jarri nintzen eta gure jarrera zein zen adierazi nion; ez genuela aplikatuko iragarri genuen eta neurriaren kontrako errekurtsoa jarriko genuela. Aldi berean, Pilar Zarja ministerioko idazkari nagusiari ere idazki bat igorri nion bereziki koordainketa berri honen erabat aurka geundela adierazteko, bai funtsean, oinarrizkoenean, baita aplikatzeko moduetan ere, ez baitzagu onargarri iruditzen ministerioko zuzendari nagusi baten ebazpen bidez eskaera hori egitea lau egun lehenago ministerioan bilera bat izan genuela kontuan izanik. Eusko Jaurlaritzaren bozeramaile Erkoreka jaunak ere antzeko adierazpena egin zuen ebazpena argitaratu eta hurrengo Gobernu Kontseiluan, eta nik neuk, Farmaziako zuzendariarekin batera, prentsaurreko bat egin nuen eta pentsatzen dut prentsaurreko horren edukiaren berri izan baduzuela. Zeuk esan duzunez, eta ongi esan, gainera, Euzko Abertzaleak taldeak, gizartearen eta Jaurlaritzaren iritzi orokorrari jarraikiz, legez besteko proposamen bat aurkeztu du Ganbera honetan lehenbailehen eztabaidatzeko; proposamen horretan, ebazpena baliogabetzeko eskatzen zaio Espainiako Gobernuari. Bestalde, Diputatuen Kongresuan antzeko beste legez besteko proposamen bat ere aurkeztu da. Bide batez esateko, ziur nago Ganbera honetako alderdi guztiek aho batez eskaera egingo bagenu Eusko Jaurlaritzaren eskaera indartuko genukeela eta euskal gizarte osoak eskaera horrekin bat egiten duela adieraziko genuke. En Euskadi no estableceremos copago en las farmacias hospitalarias. No coincidimos con el Ministerio de Sanidad y así se lo indiqué al ministro Mato. Ministroari esan genionez, guk gora jotzeko errekurtsoa aurkeztuko dugu, epea agortuko dugu; beraz, hilaren erdialdera aurkeztuko dugu eta ebazpena bertan behera uzteko eskatuko dugu. Neurriaren kontra gora jotzeko errekurtsoa aurkeztu ostean ezesteko ebazpena lortuko bagenu, auzitara joko dugu eta aplikazioa etetea eskatuko dugu. Argi utzi nahi dut neurri horren bitartez Euskadiko osasun-kudeaketaren eskumenak alderantzikatu ere egiten direla; eskumen hori Gernikako Autonomia Estatutuan jasota dago eta ez dugu horrelakorik onartuko. Euskadin urte asko daramagu geure baliabideen kudeaketan erantzukizun-maila handia dugula frogatzen. Eta horrela jarraitzeko asmoa dugu eta ziur gaude, niri dagokidanez, bederen, horri esker dela, gaur egun, Osakidetza den bezalakoa gizartearentzat. Ez da jendearen aurrean itxura ona emateko jarrera, talderen batek iradoki ahal izan duen moduan. Este Gobierno se ha posicionado en contra, clara y firmemente, de una medida que considera injusta. Esta medida ha entrado en el terreno de nuestras competencias, y ataca al principio de equidad, principio que es un valor básico en nuestro sistema público de salud. Ministerioak ezarri nahi digun neurri horrek, gure ustez, gaixo kroniko larriak hartzen ditu eraginpean, modu desorekatuan eta arbitrarioan; gaixotasun batzuk bai eta beste batzuk ez ditu eraginpean hartzen, dagokion medikuak hautatzen duen tratamenduaren arabera, botika batzuekin ordaindu egin beharko dute eta beste batzuekin ez, gaixotasun berdinarekin. Beraz, inkongruentzia klinikotzat ere har daiteke eta medikuak nahiz gaixoak nahastuta uzten ditu. Creemos que el ministerio no ha elaborado esta medida, ni la ha consensuado con nadie. Los consejeros no estuvimos al corriente de nada hasta leer el boletín. Osasun-sistema nazionalaren iraunkortasunaren ikuspegitik defendatu nahi izan dute neurri hori baina diru-kutxa publikoan benetan izan dezakeen inpaktua uler dezazuen, neurria Euskadin aplikatzeak zer ondorio ekonomiko eragingo lituzkeen azalduko dizuet. Azken 12 hilabeteotan, Osakidetzak 223 milioi euro gastatu ditu ospitaleetako farmazian eta ministerioaren ebazpenean sartzen diren 43 botiken urteko kostua zenbateko horren % 15,5 da –hau da, 34,5 milioi–; baina, ebazpenean ezarritako gehieneko muga dela eta, zenbateko horretatik 220.000 euro baino ez genituzke berreskuratuko, hau da, % 0,63, baina ez ospitaletako farmaziaren guztizkoari dagokionez, baizik eta 43 botika horien kostuari dagokionez. Gure ustez, eta ziur gaude zenbateko hori oso txikia dela, neurria aplikatzeko ospitaleetako farmazietan nahitaez egin beharreko administrazio-indartzea baino askoz txikiagoa. Beraz, proposatu den moduan, ospitaleetako farmaziaren koordainketak, bidegabea izateaz gain –eta hori da gure arrazoi nagusia–, ez du justifikaziorik osasun-sistemaren iraunkortasunari dagokionez. Nadie gana con la medida, y además su implantación resultaría muy costosa. Consecuentemente, no se pondrá en marcha en Euskadi. Koordainketa berri hori zein desegokia eta alferrikakoa den argi ikusteko, neurriaren aurka daudela edo nahastuta daudela adierazi duten autonomiaerkidegoen kopuruari errepara diezaiokegu; eta alderdi politiko desberdinak dituzte gobernuetan. Tamalez, gaur goizean ministerioarekin harremanetan egon naiz berriro eta zalantza handiak ditut autonomiaerkidego gehienek –batik bat, Alderdi Popularra gobernuan dagoen kasuetan– martxan jarriko ote duten; izan ere, gaur egun, emandako epeak direla eta, kontra ez daudenentzat ere ezinezkoa izango zen seguruenik. Beraz, Ubera andrea, lehen esan dizudanez, gurea ez da itxurazko jarrera. Jaurlaritza hau beti egon da osasun-sistemako koordainketa mota berri guztien aurka eta eskumenek ahalbidetzen dioten heinean eutsi dio aurkakotasun horri. Y así será también de ahora en adelante. La | eu | https://www.legebiltzarra.eus/ic2/restAPI/pvgune_descargar/default/da9e6022-221b-4c8e-a308-d3dbd0656e4c | parl_eu_2229 | |
10 | 44 | 04.10.2013 | UBERA ARANZETA | EH Bildu | Interpelazioa, Rebeka Ubera Aranzeta EH Bildu taldeko legebiltzarkideak Osasuneko sailburuari egina, berrordainketa berriaren aurrean Osasun Sailak dituen asmoei buruz | Eman dituzun datuetan ere garbi ikusten da irizpide ekonomikoaren baitan ere honek ez duela inolako zentsurik eta logikarik. Baina guri iruditzen zaigu irizpide ekonomikoetatik harago ere beste irizpide askoz ere garrantzitsuagoak daudela, hainbestetan aipatzen diren eta gaur ere aipatu dituzun unibertsaltasun- eta berdintasun-printzipioak eta babes-sistema. Gaur ere argi agertu duzu zuen desadostasuna bai berrordainketa honekiko eta bai bestearekiko, argi geratu zaigu ere momentu honetan zer neurri dituzuen aurrikusita, baina gure galdera da: eta neurri horiek, juridiko eta epaitegietarako neurri horiek, emaitza positiboa ez baldin badute ematen, zein izango da Gobernu honen borondatea? Zein egitasmo izango ditu berrordainketa hau ez aplikatzeko? Eta, aldi berean, berrordainketa honekin agertzen duen tinkotasun hori, ba esan behar dugu ere faltan bota dugula aurreko berrordainketarekin, zeren guri iruditzen zaigu biek ala biek ikaragarrizko erasoa egiten diotela osasun-sistemaren babesari. Badakigu erabaki zailak direla, momentu gogor hauetan erabakiak hartzea ez dela erraza, baina behin eta berriro esan dugu, guk ez daukagu inolako arazorik Legebiltzar honetan babesa emateko eta falta egiten diren gune guztietan elkarrekin eskutik jokatzeko, bai berrordainketa honi zein besteari aurre egiteko, garbi daukagulako momentua dela eskubideen aurkako gure osasun-sistema publikoaren aurka doazen eta gerra-estrategia honi aurre egiteko, eta hor planto egiteko eta behar diren neurri guztiak ahalbidetzeko. Atzo ere esan nuen, inflexio-puntu batean gaude, bidegurutze batean gaude eta guk garbi daukagu bidegurutze eta inflexio-puntu honetan lehentasunezkoa dela herritarren eskubideak defendatzea, gure herriaren erabakitze-gaitasuna, daukaguna, ditugun konpetentziak defendatzea, ez urratzea unibertsaltasun- eta ekitate-printzipioak, defendatzea kolektibo guztiak, hasi ahulenetatik eta gainerakoak, pertsona guzti-guztiak. Azkenean gure Ongizate Estatua defendatzeko eta gure etorkizuna defendatzeko. Zer atzo ere esaten nuen, badakigu non hasi garen bainan non bukatuko dugun, hori da ez dakiguna. Horregatik berriro ere eskatu nahi dizugu, Darpón jauna, eta eskatzeaz gain eskua ere luzatzen dugu, berrordainketa bat bera ere ez aplikatzeko estrategia bat diseinatzeko. Goazen guztion artean elkartasunean eta eskubideetan oinarritutako plangintza bat, estrategia bat diseinatzera, gure sistema babesteaz gain gure eskumenak ere defendatzeko eta errespetatuak izan daitezen. Iruditzen zait bide horretan aukerak eduki baditugula, mahai gainean tresna ezberdinak jarri ditzakegu: tresna juridikoak, politikoak, konpentsatorioak... Hor daukagu ere Kontzertua! Kontzertua ez da soilik akordio ekonomiko soil bat, kontzertuak baditu tresnak, eta iruditzen zaigu bide hori badagoela jorratzeko aukerarik, Madriletik datozkigun eraso hauei aurre egiteko. Zeren azkenean legeak zertarako daude ez baldin badira herritarron eskubideak defendatzeko? Herritarren eskubideak defendatzen ez dituzten legeak gure ustez soberan daude. Eta honekin bukatzen dugu, jarraituko dugu gaiaz hitz egiten. Guk argi daukagu gai honek tinkotasun handia eskatzen duela, benetan esku artean daukagun erronka handia, handia delako. Eta beste gaietan ere Jaurlaritzak erakusten duen tinkotasuna, esaterako administrazioen erreformari dagokionean erakusten duena ere, gai honetan erakutsi behar duela. Bai, kopago ospitalarioari dagokionean eta bai botiken kopagoari dagokionean. Biak ala biak. | eu | https://www.legebiltzarra.eus/ic2/restAPI/pvgune_descargar/default/da9e6022-221b-4c8e-a308-d3dbd0656e4c | parl_eu_2230 |
10 | 44 | 04.10.2013 | OSASUNEKO SAILBURUAK (Darpón Sierra) | Interpelazioa, Rebeka Ubera Aranzeta EH Bildu taldeko legebiltzarkideak Osasuneko sailburuari egina, berrordainketa berriaren aurrean Osasun Sailak dituen asmoei buruz | Ubera andrea, hasi aurretik eskerrik asko laguntza eskaintzeagatik. Inor ez dago sobera lan egiteko garaian eta, horregatik, ez dizugu laguntza ukatuko. Eusko Jaurlaritzak erantzun irmoa eman dio koordainketa honi, aurrekoari bezain irmoa. Baina kudeatzeko garaian ez. Aurreko koordainketaren kasuan, Diputatuen Kongresuan 16/2012 Errege Lege Dekretuaren aurka egin genuen onartu aurretik ere; eta gero, aurreko Jaurlaritzak dekretua atera zuen lege hori mugatzen saiatzeko, eta azkenik Konstituzio Auzitegiak legea aplikatzera behartu gintuen, errekurtsoaren bidez. Egoera ez da berdina. Nolanahi ere, nire ustez bi koordainketen aurrean Jaurlaritzaren erantzuna eta irmotasuna berdina izan da. Eta ziurrenik, zuek guztiek jakin badakizue Jaurlaritzak zer nolako jarrera hartu duen koordainketaren aurrean, komunikabideen bitartez. Gobernua inposaketaren aurre jarri da, ez du zalantzarik eduki eta hori ukaezina da. Oso ondo jakin duzue hori gaur hona etorri baino lehendik. Jaurlaritzak eta Osasun Sailak pertsonak babestearen alde egingo dugu lan. Irmotasunez jokatuko dugu eta koordainketa ez aplikatzeko zer aukera eta zer baliabide ditugun aztertuko dugu. Gaur egun, jakingo duzunez, ez dugu ezer aldatu ezein ospitaletan neurria aplikatzeko. Politika orokorreko osoko bilkuran lehendakariak iragarri zuen dekretuan (espero dugu Jaurlaritzak azaroko lehen hamabostaldian onartuko duela, zer egunetan gauden ikusita), 43 botika horiek ere sartuko ditugu, Ministerioarekiko harremanetan ezer lortzen ez badugu ere. Dena den, laguntza eskaini didazunez, egun gutxi falta dira Espainiako Zerga Agentziak 2012ko errenta-oinarriari buruzko datuak eskatzeko forualdundiei, aurreko koordainketa eguneratzearren. Ez eman Gipuzkoako daturik. Neurri egokia izango litzateke hori eta, hartara, koordainketaren aplikazioa geldiarazi edo eragotzi ahal izango dugu. Eta ez baduzue hori egiten, jar zaitezte gure ondoan eta ez eskatu besteoi zuek ere zuon gain hartu ezin dituzuen jarrerak. Hala ere, ez izan zalantzarik Jaurlaritzak Osakidetza eta euskal osasun-sistema publikoa defendatuko dituela eskura dituen tresna eta indar guztiekin. Eskerrik asko. | eu | https://www.legebiltzarra.eus/ic2/restAPI/pvgune_descargar/default/da9e6022-221b-4c8e-a308-d3dbd0656e4c | parl_eu_2231 | |
10 | 44 | 04.10.2013 | GARRIDO KNÖRR | PV-ETP | Galdera, Laura Garrido Knörr Euskal Talde Popularreko legebiltzarkideak Osasuneko sailburuari egina, Gasteizko hiriko ospitale-berrantolaketari buruz | Eskerrik asko, presidente andrea. Egun on guztioi, sailburuok, legebiltzarkideok. Sailburu jauna, gogoratuko duzunez maiatzaren 22an Arabako Unibertsitate Ospitalearen plan funtzionala aurkeztu zen eta zerbitzuak berrantolatzeko proposamen zehatza egin zen. Plan berri hori zeharo bestelakoa da aurreko legedian, 2011ko urrian egindako eta Ganbera honetan aurkeztutako plan funtzionalaren planteamenduarekin alderatuta. Zeharo bestelakoa dela diot, plan berri horretan, patologia akutuak dituzten gaixoei arreta emateko asistentzia-antolamendu bakarra aipatu duzue Arabako Unibertsitate Ospitalean, bi egoitzetan izanik asistentzia-baliabideak: Txagorritxun eta Santiagon. Azken asteotako informazioa ikusita edo, hobeto esateko, azken informazioen arabera, badirudi aldaketa handiak egingo direla Gasteizko ospitalearretan. Horregatik, hori egia den jakin nahi dugu eta, beraz, Eusko Jaurlaritzaren asmoa den plan funtzional berri bat egin eta aurkeztea, maiatzaren 22an Ganbera honetan azkena aurkeztu ostean. Besterik ez. Eskerrik asko. | eu | https://www.legebiltzarra.eus/ic2/restAPI/pvgune_descargar/default/da9e6022-221b-4c8e-a308-d3dbd0656e4c | parl_eu_2232 |
10 | 44 | 04.10.2013 | OSASUNEKO SAILBURUAK (Darpón Sierra) | Galdera, Laura Garrido Knörr Euskal Talde Popularreko legebiltzarkideak Osasuneko sailburuari egina, Gasteizko hiriko ospitale-berrantolaketari buruz | Señora presidenta. Legebiltzarkideok, eguerdi on berriro. Garrido andrea, esan didazunez, Arabako Unibertsitate Ospitalearen plan funtzionala aurkeztu genuen Osasun Batzordean maiatzaren 22an. Halaber, Gasteizko ospitale-arretan aldaketa handiak gertatu direla esan didazu. Agian, aipatu ez duzun arren, Euzko Alderdi Jeltzaleak eta Euskadiko Alderdi Sozialistak sinatu berri duten itunari buruz ari zara. Ea ba, egia da gehigarriaren gaietako bat Arabako Unibertsitate Ospitalea dela eta espero dut ados jarriko garela. Baina hitzez hitz irakurriko dizut gehigarriko atal hori: "Arabako Unibertsitate Ospitalearen plan funtzionala eta eraberritu eta handitzeko plan zuzentzailea aurkeztea; Gasteizko kronikoentzako oheak Santiago ospitalean batuko lirateke, beste asistentzia-prestazio batzuekin batera. Plan zuzentzailea betetzeko zenbait urtetarako plana ezartzea, agintaldi honetaz gaindikoa". Horraino. Maiatzaren 22an, Osasun eta Kontsumo Batzordean egindako agerraldian, Osakidetzako Osasun Erakundeetako zuzendari Antonio Arraiza doktoreak plan funtzional berria dinamikoa eta irekia zela nabarmendu zuen; hitzez hitz hauxe esan zuen: "Plan hau ez da hemen bukatzen eta ez da hemen ixten. Ziur asko, beti egokitzen aritu beharko da, Arabako Unibertsitate Ospitalea handitzeko obrak amaitu bitarte". Planaren zirriborroa legebiltzarreko taldeei, Vitoria-Gasteizko Udalean, Arabako Foru Aldundian eta Arabako Unibertsitate Ospitalea osatzen duten bi ospitaleetan aurkeztu genuen, kontseilu teknikoetan, langileen batzordeetan, eta zerbitzu mediko nahiz kirurgikoetan. Oker ez banago –eta zuzentzeko astia izango duzu hala baldin bada–, zuk zerorrek goraipatu zenuen batzorde honetan plana dinamikoa eta irekia zela, eta ezinbestekotzat jotzen zenuen egoki iritzitako aldaketa-proposamenak eta iradokizunak egiteko aukera izatea. Eta egia esan, iradokitako aldaketa asko jaso dira. Beraz, zure galderari baiezkoa erantzuten diot. Bai, Osasun Sailaren asmoa da Arabako Unibertsitate Ospitalearen plan funtzionala egin eta aurkeztea eta, behar den guztietan, egoki iritzitako aldaketak egitea arabarrei eskainitako osasun-asistentzia hobetzeko edo profesionalek behar dituzten teknologia berriak txertatzea ahalbidetzeko. Eusko Jaurlaritzak Arabako Unibertsitate Ospitaleko plan funtzionala prestatu eta aurkeztuko du, baita bertan egindako aldaketa guztiak ere, eta hori gainera, zuei egokia iruditzen zaizuen guztietan egin nahi du Eusko Jaurlaritzak. Otsailaren 18an, Osasun eta Kontsumo Batzordean Osasun Sailaren legealdi honetarako ildo nagusiak aurkeztu nituen eta agerraldi hori berrikusten baduzu, konturatuko zara proiektuaren egungo jarrera bat datorrela proposatutakoarekin, bai edukiari dagokionez, bai formari dagokionez. Eskerrik asko. | eu | https://www.legebiltzarra.eus/ic2/restAPI/pvgune_descargar/default/da9e6022-221b-4c8e-a308-d3dbd0656e4c | parl_eu_2233 | |
10 | 44 | 04.10.2013 | GARRIDO KNÖRR | PV-ETP | Galdera, Laura Garrido Knörr Euskal Talde Popularreko legebiltzarkideak Osasuneko sailburuari egina, Gasteizko hiriko ospitale-berrantolaketari buruz | Eskerrik asko, presidente andrea. Tira, bai, gehigarria aipatu nuen nire justifikazioan, baina denbora kontuagatik ez dut aipatu. Azken batean, sailburu jauna, plan funtzional berria, maiatzaren 22an aurkeztutakoarekin alderatuta; eta, itxura guztiaren arabera, zuzenketa bat da, Jaurlaritzak hasieran zuen asmoaren norabide-aldaketa. Ez dugu ahaztu behar Txagorritxuko zerbitzuburu garrantzitsuenek plana kritikatu zutela Osasun eta Kontsumo Batzordean egindako agerraldian eta, zehazki, espezialitateak bi zentroetan nola banatu zituzten kritikatu zuten, espezialitateak bereizi zituztelako; izan ere, bereizketa hori ez dator bat arreta-eredu integrala indartzeko ideiarekin. Geuk ere galdera zehatz bat egin genuen eta Gasteizko gaixo kronikoen arazoak erantzun egokirik gabe jarraitzen zuela nabarmendu genuen. Eta Batzordera etorri ziren espezialitateetako arduradunen esanetan, maiatzaren 22an hemen aurkeztu zenuten planaren ondorioz lekualdatzeen arazoak ere handiak ziren, mugikortasun-arazoak, gaixoei eta profesionalei dagokienez. Beraz, zuen eredua zalantzan jarrita zegoela esan dezakegu. Plan bat dinamikoa izan daiteke, eta zirriborro bat aldatu ere egin daiteke, zalantzarik gabe, baina esango nuke eredu berri bat aipatzen ari zarela eta zuzenketaren itxura hartzen diot nik horri. Nik zera esan nahi dizut, Alderdi Popularrak, berriro ere eta tribuna honetatik, argitasuna eskatzen dizuela; argi eta garbi esan ezazue, behingoz, Arabako osasun-asistentziaren eredua zein den, arabarrok –ni neu arabarra naizen aldetik– ezin baikara gobernu-aldaketen mende egon, Eusko Jaurlaritzan alderdiak aldatzearen mende edo une jakin batean sinatzen diren itun jakin batzuen mende; Araban osasun-asistentziaren zer eredu defendatzen duzuen jakin nahi dugu, espezialitateak non kokatuko diren, kronikoekin zer gertatuko den, eta ea, azkenean, kronikoentzako berariazko azpiegitura bat izango ote dugun, zeren, antza, aukera hori baztertuta baitago jada. Eta, bukatzeko, gauzarik garrantzitsuena: zer baliabide bideratuko dituzuen zuek orain aurkezten ari zareten Arabako Unibertsitate Ospitalearen etorkizunerako eredu horretara, berria dela ematen baitu, eta zer inbertsio egiteko asmoa duzuen; bestela, beti bezala egongo gara. Eta lehendik ere ikusi izan dugu zuekin, hainbeste urtetan gobernuan egonda, Arabako osasunarloko inbertsioak gelditu egin zirela. | eu | https://www.legebiltzarra.eus/ic2/restAPI/pvgune_descargar/default/da9e6022-221b-4c8e-a308-d3dbd0656e4c | parl_eu_2234 |
10 | 44 | 04.10.2013 | OSASUNEKO SAILBURUAK (Darpón Sierra) | Galdera, Laura Garrido Knörr Euskal Talde Popularreko legebiltzarkideak Osasuneko sailburuari egina, Gasteizko hiriko ospitale-berrantolaketari buruz | Garrido andrea. Ospitale bat horrela berrantolatzea proiektu konplexua da, baina zirraragarria, eta inplikatutako eragile gehienen laguntzarekin egiten saiatzen ari gara. Espero dut, azkenean, Errioxarekin sinatutako akordioaren kasuan bezala gertatzea, hau da, Arabako Unibertsitate Ospitalera joango zarela argazkia ateratzera; ez legoke gaizki. Eskerrik asko. | eu | https://www.legebiltzarra.eus/ic2/restAPI/pvgune_descargar/default/da9e6022-221b-4c8e-a308-d3dbd0656e4c | parl_eu_2235 | |
10 | 44 | 04.10.2013 | RONCAL AZANZA | SV-ES | Galdera, Blanca Roncal Azanza Euskal Sozialistak taldeko legebiltzarkideak Osasuneko sailburuari egina, legezko bizileku-baimenik gabeko pertsonen osasunerako eskubideari buruz | Señora presidenta, señorías, señor consejero, buenos días. Osasunerako eskubidea eskubide unibertsala da eta ez dago herritartasunarekin edo legezko bizilekuarekin loturik. Horretan bat etorriko gara bai ni neu, baita zu ere, sailburu jauna, baina horretaz gain, Osasun Publikoari buruzko Lege Orokorrean ere jasota dago; honela, hain zuzen ere: "Pertsona ororen eskubidea da osasun publikoko jardunak berdintasun-baldintzetan egitea eta ezin izango inor diskriminatu jaiotza, arraza-jatorria, etnia, sexua, erlijioa, sinesmen edo iritzia, adina, desgaitasuna, sexu-orientazioa edo -nortasuna, gaixotasuna edo beste edozein baldintza edo egoera pertsonal edo sozialen ondorioz". "Gaixotasunak ez du eragingo tratu-desberdintasunik, betiere tratamenduaren prozesuan berezkoak direnak alde batera utzita, baita jarduera jakin batzuk egiteko edo osasun publikoagatik ezartzen diren muga objektiboak ere". Egia esan, uztailaren 22ra bitarte agindu hori bete egin dugu Euskadin, baina uztailaren 22tik aurrera, administrazio-egoera erregularizatu gabe dutenek ez dute osasun-txartelik. Euskal Herriko Agintaritzaren Aldizkarian argitaratutako aginduaren ondorio da hori; hain zuzen ere, gobernu zentralak pertsona horiei osasun-arreta kentzeko agindua eman zuenean, sozialisten Jaurlaritzak agindu hori saihesteko landu zuen dekretua garatzen duen aginduaren ondorio. Berriz diot, sozialisten Jaurlaritzak argitaratu zuen dekretua garatu egin behar zen eta, garatzen zen bitartean, Euskadin pertsona horiei osasun-asistentzia ematen jarraitu dugu, beti bezala eta lehen bezala. Bien bitartean, Espainiako Gobernuak erabaki hori errekurritu zuen baina kolektibo horrek Euskadin jasotzen zituen prestazioetan ez zuen inolako eraginik izan. Eta Euskadiko Jaurlaritzak argudioak azaldu zituen Konstituzio Auzitegian eta abenduan, Jaurlaritza honetan karguak hartu baino bi egin lehenago, berretsi egin zituzten arrazoi horiek. Hortaz, Jaurlaritza hau lanean hasi zenean osasun-arloan bidea zabal-zabal zuen, osasun-eskubidearen estaldura unibertsal eta doakoari eusteko aukera zuela. Ez, ordea, koordainke- taren tratamenduaren kasuan. Zeren Konstituzio Auzitegiak berretsi zuen moduan, beste toki batetik iristen direnei legezko baimenik izan gabe ere asistentzia bermatzea giza eskubideekin loturiko gaia baita eta, zergatik ez, baita berekoikeriarekin loturikoa ere; izan ere, gaixotasunak zabaltzea edo gurera iristen direnek izan ditzaketen gaixotasunak larriagotzea saihestu edo mugatzen du. Horrelakorik gabe, larrialdietan bukatuko lukete, edo ospitaleratuta, osasun-sistemarentzat garestiago izanik. Eta horretaz ari garela, baimenik ez dute izango, baina hala ere zergak berdin-berdin ordaindu behar dituzte. Tira… bigarren zatian bukatuko dut; espero dut kontu honi erantzun bat emango diozula. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/da9e6022-221b-4c8e-a308-d3dbd0656e4c | parl_eu_2236 |
10 | 44 | 04.10.2013 | OSASUNEKO SAILBURUAK (Darpón Sierra) | Galdera, Blanca Roncal Azanza Euskal Sozialistak taldeko legebiltzarkideak Osasuneko sailburuari egina, legezko bizileku-baimenik gabeko pertsonen osasunerako eskubideari buruz | Presidente anderea, legebiltzarkideok. Gauza asko nituen idatzita, Roncal andrea. Ikus dezagun, zuk aipatu duzun uztailaren 4ko aginduak (Euskal Herriko Agintaritzaren Aldizkarian hilaren 22an argitaratu zen) egonkortasuna ematen die legezko dokumentaziorik ez dutenei, egonkortasuna ematen du. Baina Osasun Sistema Nazionalak Euskal Autonomia Erkidegoan dituen osasun-prestazioen araubideari buruzko 114/2012 Dekretuaren garapena baino ez da. Dekretu hori aurreko Jaurlaritzak aldarrikatu zuen aurreko legealdian. Madrilgo Gobernuak Konstituzio Auzitegian errekurritu zuen eta, zorionez, Konstituzio Auzitegiak ez zuen baliogabetu legezko bizileku-baimenik gabeko pertsonen osasun-asistentziari dagokionez. Baina uzten badidazu, dekretu horretatik zati bat irakurriko dizut: Dekretuaren arabera, legezko dokumentaziorik ez dutenek hiru baldintza bete behar dituzte: "Euskal Autonomia Erkidegoko udalerriren batean erroldatuta egotea gutxienez urtebetez segidan. Diru-sarrerak bermatzeko eta gizarteratzeko euskal sisteman sartzen diren prestazio ekonomikoen hartzaile izatea, oinarrizko errentaren azpiko diru-sarrerak izatea eta beste edozein tituluri esker osasun-babes publikoko sistema baterako sarbiderik ez izatea". Bestela esateko, legezko bizileku-baimenik gabeko pertsonek osasun-asistentzia jasotzeko eskubidea zuten baldin eta 2012ko irailaren 1a baino lehenago OTI txartela bazuten edo, data hori baino lehen ez zutenen kasuan, hiru irizpideak batera betetzen zituztela frogatzen bazuten. Sailburu honen uztailaren 4ko aginduaren bitartez, zuk aipatu duzun horren bitartez, pertsona horien eskubidea onartzeko prozedura arautu baino ez da egiten. Ez dakit nondik ateratzen dituzu zure konklusioak. Inork ez du eskubiderik urratzen. Agindu horrek ez du proposatzen, ez arautzen, ezta mugatzen ere eskatutako baldintzak betetzen ez dituzten pertsonen asistentzia, arrazoi nagusi batengatik: aurreko legealdiko 114/2012 Dekretuak ez du osasun-asistentzia izateko eskubiderik ematen lehen aipatu ditudan hiru irizpide horiek batera betetzen ez badira. Eskerrik asko. | eu | https://www.legebiltzarra.eus/ic2/restAPI/pvgune_descargar/default/da9e6022-221b-4c8e-a308-d3dbd0656e4c | parl_eu_2237 | |
10 | 44 | 04.10.2013 | RONCAL AZANZA | SV-ES | Galdera, Blanca Roncal Azanza Euskal Sozialistak taldeko legebiltzarkideak Osasuneko sailburuari egina, legezko bizileku-baimenik gabeko pertsonen osasunerako eskubideari buruz | Gauza bat esatea ahaztu zaizu, sailburu jauna: dekretua onartu zenetik, administrazio-egoera irregularrean daudenek osasunasistentzia izateko eskubideari eutsi zioten, baina eskubide hori edo osasun-prestazio hori bukatu egin zen uztailaren 22an zuek dekretua garatzen zuen agindua onartu zuenean. Zure zuzenketaren zain nago, eta espero dut hemendik herritarrengana iristen den mezua izatea politikariek osasun-eskubide unibertsala defendatzen dugula, lehen esan dizudanari jarraikiz, jatorriarekin, erlijioarekin eta abarrekin loturiko mugarik gabeko eskubide den aldetik. | eu | https://www.legebiltzarra.eus/ic2/restAPI/pvgune_descargar/default/da9e6022-221b-4c8e-a308-d3dbd0656e4c | parl_eu_2238 |
10 | 44 | 04.10.2013 | OSASUNEKO SAILBURUAK (Darpón Sierra) | Galdera, Blanca Roncal Azanza Euskal Sozialistak taldeko legebiltzarkideak Osasuneko sailburuari egina, legezko bizileku-baimenik gabeko pertsonen osasunerako eskubideari buruz | Rocal andrea. Hain zuzen uztailaren 4ko aginduari esker, lehen behin-behineko OTI txartela zuten 17.000 bat etorkinen eskubideak onartzeko modua izan dugu eta, orain, Euskal Autonomia Erkidegoan bizi garenon estaldura berdin-berdina dute. Horretaz gain, 2012ko irailaren 1etik 2013ko abuztura bitarte 3.078 aseguramendu-eskaera ebatzi ditugu aginduaren edukiarekin bat, eta agindua argitaratu zenetik (uztailaren 22tik), beste 1.942. Gaizki ulertu ez badut, 114/2012 Dekretua zergatik ez den aldatu galdetu duzu. Pues hombre, si es suyo. Behin ados egongo eta…! Baina ulertuko duzu- nez, ez dirudi logikoa denik, ezta egokia ere, dekretu baten artikulu bat aldatzea Konstituzio Auzitegiak kautelazko etendura kendu eta handik aste edo hilabete gutxira. Dena den, biok partekatzen dugun pentsamendu-ildoari jarraikiz, Aseguramendu eta Kontratazioko zuzendariak instrukzio bat eman zuen astelehenean lehen mailako arretako medikua esleitzeko erroldatuta urtebete baino gutxiago daramatenei, larrialdietan ez ezik, bestela ere arreta jaso dezaten. Eskerrik asko. | eu | https://www.legebiltzarra.eus/ic2/restAPI/pvgune_descargar/default/da9e6022-221b-4c8e-a308-d3dbd0656e4c | parl_eu_2239 | |
10 | 44 | 04.10.2013 | LÓPEZ DE OCARIZ LÓPEZ DE MUNAIN | PV-ETP | Galdera, Blanca Roncal Azanza Euskal Sozialistak taldeko legebiltzarkideak Osasuneko sailburuari egina, legezko bizileku-baimenik gabeko pertsonen osasunerako eskubideari buruz | Eskerrik asko, presidente andrea. Sailburu andrea, egun on. Arabako Biltzar Nagusietako osoko bilkuran onartutako mozio baten puntu batek honako hau zioen: "Arabako Biltzar Nagusiek Eusko Jaurlaritzari eskatzen diote uraren kudeaketa pribatizatzearen aurka ager dadin eta beharrezko diren lege-aldaketak egin ditzan udalei kudeaketa hori pribatizatzeko aukera kentzeko". Ziur paragrafo horren lehen zatiarekin bat gatozela, ez dut inolako zalantzarik. Baina, antza, beste batzuek bai. Zergatik ote? Eta argi utzi nahi dut Talde Popularraren ustez ura ez dela merkataritza-ondasuna, ondarea baizik, babestu, defendatu eta ondaretzat tratatu behar den ondarea baizik, eta horregatik uraren kudeaketa pribatizatzearen aurka gaude. Ziur nago, zalantzarik ez dut, zu zeu ere uraren kudeaketa pribatizatzearen aurka zaudela. Baina ez dakidana da zer egin duzun –puntuan adierazten den bezala– lehen eskaera hori betetzeko, hau da, kontrakotasuna adierazteko. Eta horixe da gure galdera. Besteak beste, zure alderdiak, Euzko Alderdi Jeltzaleak, Ganbera honetan zeuk ordezkatzen duzun alderdiak eskatu zuen ekimen hori. Eta bigarren zatian dio zer lege-aldaketa egiteko asmoa duzuen udalei kudeaketa hori pribatizatzeko aukera kentzeko. Eta nola beteko duzun ekimen hori. La | eu | https://www.legebiltzarra.eus/ic2/restAPI/pvgune_descargar/default/da9e6022-221b-4c8e-a308-d3dbd0656e4c | parl_eu_2240 |
10 | 44 | 04.10.2013 | INGURUMEN ETA LURRALDE POLITIKAKO SAILBURUAK (OREGI BASTARRIKA) | EA-NV | Galdera, Blanca Roncal Azanza Euskal Sozialistak taldeko legebiltzarkideak Osasuneko sailburuari egina, legezko bizileku-baimenik gabeko pertsonen osasunerako eskubideari buruz | Bai, egun on mahaiburu andrea, legebiltzarkideok. López de Ocariz andrea, Eusko Jaurlaritzak eta baita Euskal Autonomia Erkidegoko administrazio publiko gehienek ere, beti pentsatu izan dute ura, baliabide natural nagusia den aldetik, ondasun publikotzat hartu behar dela eta herritar guztiek dutela ura izateko eskubidea. Horixe da gure lurraldeko ohiko jardunbidea eta Jaurlaritza honen ustez horri eutsi behar zaio. Uraren kudeaketan izandako esperientzia, masa kritiko nahikoa duten erakunde kudeatzaileei dagokienez, bederen, benetan ona da eta, nola bestela, erabat publikoa. Gobernantza publiko onak zera bermatu behar du, herritarren ekarpenak uraren kudeaketa publikoko zerbitzuetan bikaintasuna lortzera bideratuko direla, besteak beste, zerbitzu-kostuetan eraginda. Ez dugu defizitik izan behar, baina ezta superabitik ere, zerbitzuaren mantentze-lanetarako edo hobekuntzarako premietan inbertitzeko beharrezkoa den soberakina ez bada. Arau-esparruari dagokionez, Jaurlaritza honen ustez orain arte uraren kudeaketa publikoa gailentzeko balio izan du. Dena den, ez dugu baztertzen aurrerago aldarrika daitezkeen araugintzako eta erregelamenduzko hainbat dokumentutan publikotasuna defendatzeko ildo horren indargarriak aztertzeko aukera. Eskerrik asko. | eu | https://www.legebiltzarra.eus/ic2/restAPI/pvgune_descargar/default/da9e6022-221b-4c8e-a308-d3dbd0656e4c | parl_eu_2241 |
10 | 44 | 04.10.2013 | LÓPEZ DE OCARIZ LÓPEZ DE MUNAIN | PV-ETP | Galdera, Blanca Roncal Azanza Euskal Sozialistak taldeko legebiltzarkideak Osasuneko sailburuari egina, legezko bizileku-baimenik gabeko pertsonen osasunerako eskubideari buruz | Egia da, sailburu andrea, une honetan indarrean dagoen araudiarekin zuk ez duzula ahalmen handirik Biltzar Nagusien agindu hori betetzeko. Baina bestelako kontua da zuek Lurralde Historikoei buruzko Legea aldatzea edo aldatu nahi izatea, eta guk eskumenak edo Toki Araubideari buruzko Legea aldatzea; zeren, oker ez banago, zuek ezin baituzue aldatu oraingoz. Eta horiek dira ondorioak, pertsonei ematen zaizkien zerbitzuak duinak izatearen eta pertsonen interesen gainetik interes politiko-mediatikoei lehentasuna ematen dietenek eragiten dituzten ondorioak, hain zuzen. Gure ustez oso garrantzitsua da Uraren Esparru Zuzentaraua nola aplikatzen ari den eta 2015erako nola beteko den aztertzea. Interesgarria litzateke, gainera, Esparru Zuzentarauaren ezarpen-maila zenbatekoa den jakitea, bereziki, kostaldea berreskuratzeko neurriei dagokienez. Halaber, neurri hori tokiko erakundeetan nola aplikatzen den jakitea ere interesgarria izango litzateke, baita zuek aholkularitza-zerbitzurik ba ote duzuen jakitea ere, Esparru Zuzentarau hori 2015ean erabat beteta egon dadin. | eu | https://www.legebiltzarra.eus/ic2/restAPI/pvgune_descargar/default/da9e6022-221b-4c8e-a308-d3dbd0656e4c | parl_eu_2242 |
10 | 44 | 04.10.2013 | INGURUMEN ETA LURRALDE POLITIKAKO SAILBURUAK (OREGI BASTARRIKA) | EA-NV | Galdera, Blanca Roncal Azanza Euskal Sozialistak taldeko legebiltzarkideak Osasuneko sailburuari egina, legezko bizileku-baimenik gabeko pertsonen osasunerako eskubideari buruz | López de Ocariz andrea, harrituta utzi nauzu, benetan. Uraren pribatizazioari buruzko galdera batekin ari ginen eta orain beste galdera bat egin didazu Uraren Esparru Zuzentarauari buruz eta kostaldea berreskuratzeko neurriei buruz, eta tokiko erakundeei edo ura kudeatzen duten erakundeei laguntzeko zer mekanismo dugun ere jakin nahi duzu. Ongi dakizun bezala, horretan guztian lanean ari gara eta, beraz, orain, legearekin loturiko alderdiei buruz esan duzunaren gaineko hainbat zehaztapen azalduko dizkizut berriro. Toki Araubidearen Oinarriei buruzko Legearen bitartez eskumenak zehazten dira eta saneamenduaren eta horniduraren eskumena eta, beraz, uraren kudeaketa tokiko erakundeen esku uzten du; bestalde, Kontratuei buruzko Legearen bitartez zerbitzu publikoak emateko kudeaketa-eredua finkatzen da. Eta, badakizunez, bi lege horiek oinarri-oinarrizkoak dira. Horrenbestez, oinarrizko lege horietan egin beharreko aldaketak Diputatuen Kongresuan proposatu beharko dira. Eta, bestalde, adierazi nahi dizut gu ez gaituela kezkatzen Euskal Autonomia Erkidegoan uraren kudeaketa pribatizatzeak, kasu batean izan ezik: VitoriaGasteizko Udalaren kasuan; izan ere, ura pribatizatzeko edo horretara bideratutako ekimenak eta azterlanak proposatu diren toki bakarra baita. Pribatizazioa xede duen azterketaren bat egin duen erakunde bakarra Ambisa da eta, zorionez, atzera egin du jada. Muchas gracias. La | eu | https://www.legebiltzarra.eus/ic2/restAPI/pvgune_descargar/default/da9e6022-221b-4c8e-a308-d3dbd0656e4c | parl_eu_2243 |
10 | 45 | 10.10.2013 | CELAÁ DIÉGUEZ | SV-ES | Hezkuntza Batzordearen irizpena, bizialdi osoko ikaskuntzari buruzko lege-proposamenaren gainean egindakoa. Eztabaida eta behin betiko ebazpena | Egun on sailburu, legebiltzarkideok, egun on guztioi. Bizialdi osorako ikaskuntzaren bultzada XXI. gizaldiko Europaren modernizatzeak halabeharrez eskatzen duena da. Bai Lisboa 2000 eta bai Europa 2020 estrategiek bizialdi osorako ikaskuntzaren beharra berresten dute, Europako gizartea ezagueraren ekonomiara bilakatzeko tresna bezala. Bizialdi osorako ikaskuntza ezinbestekoa da ezagueraren ekonomia eta informazioaren gizartea tankeratzerakoan, bai hazkunde ekonomikoaren ikuspegitik, konpetitibitatearen aldetik eta halaber berrikuntza aukeren berdintasuna eta inklusio sozialaren aldeetatik. | eu | https://www.legebiltzarra.eus/ic2/restAPI/pvgune_descargar/default/87bec46f-26f1-4d0a-9408-50c5807d6880 | parl_eu_2244 |
10 | 45 | 10.10.2013 | CELAÁ DIÉGUEZ | SV-ES | Hezkuntza Batzordearen irizpena, bizialdi osoko ikaskuntzari buruzko lege-proposamenaren gainean egindakoa. Eztabaida eta behin betiko ebazpena | Las personas debemos estar preparadas para responder a los grandes cambios que se están gestando en la economía del conocimiento. Las transformaciones que se están produciendo en la sociedad, así como el objetivo de alcanzar una sociedad multicultural más participativa y sostenible, imponen a la ciudadanía ciertas exigencias, a fin de poder vivir en una sociedad de mayor complejidad. Las mejoras educativas y la ampliación de la esperanza de vida en la humanidad nos exigen nuevos requisitos para un desarrollo individual. Los cambios tecnológicos y la rápida evolución del sistema pro ductivo nos obligan a redefinir constantemente nuestro aprendizaje, a fin de poder adquirir nuevas habilidades y competencias. Todos estos cambios y transformaciones suponen una prolongación del proceso educativo a toda la vida, desde la cuna hasta la tumba. Tal y como decía el gran pedagogo Comenius, todo ello implica un nuevo punto de vista educativo, que nos obliga a responder a los nuevos desafíos que nos exige la sociedad del conocimiento, a fin de ajustar el proceso educativo de la ciudadanía, desde una perspectiva tanto social como individual, dado que todos los ámbitos se encuentran estrechamente ligados entre sí. Por tanto, necesitamos un sistema educativo que se desarrolle desde el primer nivel de la educación infantil hasta la jubilación; un sistema integrador, en el que la educación primaria y el aprendizaje permanente garanticen el posterior desarrollo de los co- nocimientos, incidiendo en la participación y la creatividad de todas las personas, principalmente en aquellos colectivos en exclusión social, económica o política. Hezkuntza Batzordeak bizialdi osoko ikaskuntzaren lege-proposamenaren gainean egindako irizpena, ohore handiz aurkezten ari naizena, honelaxe dago egituratuta, jaun-andreok: zioen azalpena, 52 artikulu, hiru xedapen gehigarri, xedapen iragankor bat eta hiru azken xedapen. Lege-proiektu modura aurkeztu zen lehenengoz Legebiltzarrean, joan den legegintzaldian; oraingo legegintzaldian, berriz, lege-proposamen modura aurkeztu, eta haren aldeko irizpidea eman du Jaurlaritzak. Lege honetan, berariaz balioesten da nolako balioa duten hezkuntzak eta ikaskuntzak gizakia berdintasunean garatzeko, haren gaitasun kritikoa eta pentsamendu askea sustatzeko eta ekonomia pizteko. Horiexek dira, beraz, lege honen ardatzak. Izan ere, jaun-andreok, ezagutzaren bidez baliabide materialak eta materiagabeak eraginkortasunez baliatu diren lekuetan metatu da beti oparotasuna. Ondorioz, inguruabar politiko garrantzitsuen eragina ahaztu barik ere, aberastasun materiala gutxitan izan da herrialdeen edo eskualdeen garapenaren eragile nagusia. Adibideak ugari dira historian. Indietako urrea eta zilarra, esaterako, Herbehereetako bankariek ustiatu zuten. Gaur egungo adibideak nahi izanez gero, berriz, Afrikara begiratu besterik ez dugu, aberastasun izugarria baitu ondasun materialetan baina garapenik ez; eta beste muturrean dugu Japon, zeinak ez baitu ez urrerik, ez diamanterik, ez aluminiorik, ez kaferik ezta burdinarik ere; lurrikarak, mendiak eta Fukushima baino ez, baina, hori bai, kualifikazio handiko 125 milioi herritar. Horrexegatik azpimarratzen du Talde Sozialistak behin eta berriz zein garrantzitsua den ezagutza garatzea eta hezkuntza eta ikerkuntza sustatzea, gure herritar guztien gaitasuna garatzeko eta enplegua lortzeko ahalmena hobetzeko. Izan ere, legebiltzarkideok, zenbat eta ezagutza handiagoa izan, orduan eta enplegugaitasun eta lehiakortasun handiagoa izango dugu, baita garapen ekonomiko eta sozial biziagoa ere; eta, zalantzarik gabe, guztion talentua behar dugu, herri hau modernizatzeko. Horixe da, hain zuzen, bizialdi osoko ikaskuntzaren legearen lehen helburua: guzti-guztiok zeinahi adinetan eta nolanahiko egoeratan heziketa jasotzeko eta ikasteko dugun eskubidea aintzatestea, hezkuntza eta ikaskuntza funtsezko eragile baititugu, gu ere Europak sustatzen duen ezagutzaren gizarte eta ekonomia aurreratu horren atal bilakatu ahal izateko. Lege honen bidez, beraz, ekarpen kualitatiboa eta kuantitatiboa egingo diogu jakintzaren Europari, eta bat egingo dugu Lisboako eta Europa 2020ko estrategiekin. Lege honen bidez, jaun-andreok, eska- era izango da ikaskuntza-prozesuaren ardatza, eta ez eskaintza –eta paradigma-aldaketa garrantzitsua da hori–. Horretarako, ezinbestekoa dugu erregistroa aldatzea eta administrazio publikoen artean aparteko koordinazio-ahalegina egitea, eskaintza indartze aldera. Aurrerantzean, jada, ez da soilik aintzat hartuko hasierako prestakuntza edo eskolako prestakuntza; egiaztatu daitekeen lan-esperientzia hori guztia ere aintzat hartuta geratuko da. Hala, gaitasuna egiaztatzeko egitura erabiliko da lan-esperientzia hori guztia aintzatesteko; ekimen garrantzitsua, zinez, aldaketa kultural nabarmena baitakar. Pertsona guztien gaitasunak hobetzea da gure helburua, oinarrizko gaitasunak bereziki, egoera latzena bizi duten pertsonek ere gizarteratzeko eta laneratzeko modua izan dezaten; horretarako, prestakuntza-ibilbide guztiak malgutuko ditugu, eta prestakuntza jasotzeko bideak erraztuko, komunikazioaren teknologia berriez baliatuta. Kalitatea hobetzeko sistemak garatuko ditugu; hortaz, lege honen bigarren helburuan, lanbideheziketako sistema integratu oso bat garatu eta arautuko dugu, eta sistema hori ez da bakarrik eskolako lanbide-heziketako prestakuntza formalaz arduratuko; horrekin batera beste prestakuntza-maila batzuk ere jorratuko ditu, alegia, enplegu-prestakuntza, prestakuntza etengabea eta lanbide-prestakuntza –lehen esaten genion bezala–. Hortaz, zehatz-mehatz arautu dugu lanbide-heziketa integratu hori zertan datzan, ikastetxe integratuak zer diren eta zer betekizun bete behar luketen. Hirugarren helburua, berriz, orientazio-sistema garatzean datza. Legebiltzarkideok, pertsona askok gaur egun oraindik ez dakite nora jo eta zer egin. Gure helburua argia da, beraz: egoera okerrenean dauden gazteak, sistematik at geratu direnak eta lana topatzeko bidea galdu dutenak egoera latz horretatik ateratzea. Orientazioa, prestakuntza-zerbitzuaren barruko orientazio-zerbitzua, urrutiko prestakuntzari lotuta dago batik bat. Horretarako, Urrutiko Hezkuntzako Euskal Institutua sortuko dugu, Hezkuntza Sailaren barruan orain arte betekizun horretan ziharduten ikastetxeak bateratzeko. Garrantzi izugarria ematen diogu bide horri, legebiltzarkideok. Legeak, gainera, Bizialdi Osoko Ikaskuntzako Euskal Kontseilua sortzea aurreikusten du, arlo honetako ekimenak antolatzeko eta koordinatzeko. Horixe izango litzateke, hain zuzen, lege honen laugarren helburua. Kontseilu horretan, erakunde-arlo guztiek parte hartuko dute (Eusko Jaurlaritzak, foru-aldundiek eta udalek), elkarrekin lan egin dezagun bizialdi osoko ikaskuntzaren alde. Lege honen bidez, legebiltzarkideok, erantzuna eman nahi diogu Euskadiko gizartearen lehentasun bati, hots, enpleguari. Ezinbestekoa dugu enplegupolitiketan irizpideak bateratzea, eta norabide horretan lan egiteko bitarteko zehatza da honako lege hau, horixe ari baitzaigu eskatzen Euskadiko gizartea. Pertsonen enplegagarritasuna hobetuta, haien gaitasunak eta enplegu-aukerak hobetuko ditugu. Azkenik, Talde Sozialistaren izenean, eskerrak eman nahi dizkiet Legebiltzarreko talde guztiei, egin duten lanarengatik, eztabaidetan azaldu duten jarrera onagatik eta lortu diren akordioengatik. Emaitza ona lortu dugulakoan nago, lortu baitugu, lege honetan txertatzea Legebiltzar honetako talde politiko guztien ikuspegiak, askotarikoak. Legebiltzarkideok, lege honen bidez, zalantza barik, oso ekarpen garrantzitsua egingo diogu ezagutzaren Europari, bete-betean helduta Txinako esaera zahar horri: "Para un año, sembrad cereales; para diez, plantad árboles, y para toda la vida, educad y formad a la gente". "Urte baterako, erein laborea; hamarkada baterako, landatu arbolak, eta, bizitza osorako, hezi eta irakatsi". Ese es nuestro lema. Muchas gracias por su atención, y hasta otra. La | eu | https://www.legebiltzarra.eus/ic2/restAPI/pvgune_descargar/default/87bec46f-26f1-4d0a-9408-50c5807d6880 | parl_eu_2245 |
10 | 45 | 10.10.2013 | CELAÁ DIÉGUEZ | SV-ES | Hezkuntza Batzordearen irizpena, bizialdi osoko ikaskuntzari buruzko lege-proposamenaren gainean egindakoa. Eztabaida eta behin betiko ebazpena | Bai, Talde Sozialistak hiru boto partikular gorde ditu lege honetan. Horietako bi gaitasun-unitateen definizioaren gainekoak dira. Legebiltzarkideok, gaitasun-unitatea –kontu tekniko bat da hau– profesionaltasun-ziurtagiriak egituratzeko unitate zatigarri txikiena da. Hori argi dago. Baina gaitasun-unitatea ez dagokio… Tituluei buruz ari garenean, ezin da gaitasun-unitatea oinarritzat hartu, eta are gutxiago unibertsitateko kredituei buruz ari garenean. Hortaz, 2. artikuluan proposatzen duguna da… Ikusten duzuen bezala, gaitasun-unitatearen edo -elementuaren definizioa alde batera uztea da gure proposamena. Hamargarren azpipuntuan ageri da, eta honela dio hitzez hitz: "egiazta daitekeen unitate partzial eta metagarri txikiena, baliozkotzeak edo salbuespenak egiteko lanbide-heziketako tituluetan, lanbide- edo prestakuntza-moduluetan, profesionaltasun-ziurtagirietan edo unibertsitate-irakaskuntzako kredituetan, Kredituen Transferentziarako Europako Sistemaren esparruan". Gure ustez, jaun-andreok, definizio hori okerra da. Ezin da gaitasun-unitateei buruz hitz egin, tituluei buruz ari garenean, eta are gutxiago kredituei buruz ari garenean. Baina, are okerragoa da –2. artikulua zen hori– 15. artikuluaren kasua –uste dut 15.ena dela; bai, hala da–, ez baitago akats bakarra, baizik eta bi. Izan ere, lehenik, gaitasun-unitateekin lan egin dezan agintzen dio Unibertsitateari. Gu, baina, ez gara nor lege honen bidez Unibertsitateari ezer agintzeko, Unibertsitatea autonomoa baita. Bigarrenik, aditzera ematen dio kredituak gaitasun-unitatetan antolatu behar dituela. Alabaina, legebiltzarkideok, kredituak dira, mundu guztiak dakienez, unibertsitateak lan egiteko darabiltzan gutxieneko unitateak, eta, gainera, Boloniako legeria guztiari lotuta daude. Hortaz, gure ustez, 15. artikuluak ere akatsak ditu teknikoki. Hori konpontzeko, aski da azken esaldia ezabatzea, hots: "Unibertsitateek, berriz, gaitasun-unitateen bitartez objektibatu beharko dituzte gaitasunak". Horixe proposatzen dugu guk. Azkenik, hirugarren boto partikularra lanbidekualifikazioen Euskadiko esparruari dagokio. Dakizuenez, jaun-andreok, lanbide-kualifikazioak izugarri bateratuta daude, izugarri batuta –Lanbide Kualifikazioen Katalogo Nazionala dago hor–, eta, beraz, guk ezin dugu, noski, pertsona bat geure kasa, geure erara kualifikatu, bestela, gerta liteke, pertsona hori gero beste autonomia-erkidego batera joanez gero, beste erkidego horretan ez onestea kualifikazio hori. Areago, Lanbide Kualifikazioen Katalogo Nazionalak hogeita sei lanbide-familia tipifikatzen dituen arren, seiehun lanbide-kualifikaziotik gora tipifikatzen dituen arren, hura ere txiki geratzen da, eta, une honetan, lanbide-kualifikazioen Europako esparrua ari dira lantzen. Hortaz, ez zaigu eraginkorra iruditzen lanbidekualifikazioen Euskadiko esparrua; ezinezko lana iruditzen zaigu, eta gainera ez dator bat indarrean dagoen legeriarekin. Horratx gure hiru boto partikularrak. Ikusi duzuenez, eduki teknikoa dute nagusi-nagusiki, eta, zalantzarik gabe, Legebiltzarraren babesa jaso behar lukete, esku artean dugun legedia hobetu ahal izateko. Besterik ez. Mila esker. La | eu | https://www.legebiltzarra.eus/ic2/restAPI/pvgune_descargar/default/87bec46f-26f1-4d0a-9408-50c5807d6880 | parl_eu_2246 |
10 | 45 | 10.10.2013 | AGIRREZABALA MANTXOLA | EH Bildu | Hezkuntza Batzordearen irizpena, bizialdi osoko ikaskuntzari buruzko lege-proposamenaren gainean egindakoa. Eztabaida eta behin betiko ebazpena | Eskerrik asko, mahaiburu anderea. Guk ez gatoz bat Celaá andereak hemen gaur emandako azalpenekin, batez ere bere boto partikularrei babesa emateko. Izan ere aurka gaude. Eta batez ere eta nagusiki gauza larri bat iruditzen zaigulako 47. artikuluari egiten dion boto partikularra. Eta hain zuzen Espainiako Estatuari gehiago begiratzen diolako hemengo markoari baino, Celaá anderea. Ez du herri honetan bizialdi osorako marko propioa eratu nahi, badirudi, zeren eta uko egiten dio hemen bertan euskal kualifikazioan euskal esparrua edukitzeari, eta guk ez dugu hori ulertzen eta gu horren kontra gaude. Inola ere, EH Bilduk oso garbi dauka subiranotza esparru guztietan dela beharrezkoa, eta honetan ere guk gure kualifikazioen esparru propioa sortu behar dugula iruditzen zaigu, herri honetarako erreferentzia izan dadin. Orain Espainiakoen menpe gaudelako, zuk zeuk esan duzu, eta honek ez digu uzten, eta zuk badakizu problema eta arazo asko sortu direla hemendik eta egon direla hemen, honek ez digulako uzten pausoak aurrera ematen, beraiek markatu dute orain arte erritmoa. Beraz ulertezina, ulergaitza egiten zaigu, euskal gizartea euskal hezkuntza-sistema propioa eskatzen ari den bitartean, zuk Madrilera gehiago begiratzea Euskal Herrira baino. Beraz, guk kontrako bozka emango dugu 47. artikulu honi dagokionez. Eta gauza bera egingo dugu 2. artikuluarekin eta 15. artikuluarekin. Azken finean, terreno teknikora eraman nahi izan duzu zuk eztabaida, eta horrela esan duzu "que es una parte técnica porque se refiere a las unidades de competencia". Guri iruditzen zaigu ez daukala hainbeste parte teknikorik eta 2. artikuluan Europa hartzen du erreferente bezala, sistema europeo de transferencia de créditos, eta guretzat inportantea da Europa hartzea erreferentzia bezala. Izan ere, kontraesan bat ikusten dugu zuk boto partikular honetan planteatzen duzunaren eta zioen aurkezpenean dagoenaren eta zuk hemen gaur goizean luzatu duzun diskurtsoaren artean. Erreparatu diozu Lisboa 2000 estrategiari, erreparatu diozu Europa 2020ko estrategiari eta zioen azalpenean baita ere erreferentzia egiten zaio Europar Batasunak etengabeko ikaskuntzaren memoranduma eta etengabeko ikaskuntzaren esparru europarra mamitzen laguntzeko dokumentuari. Beraz, inkoherentea iruditzen zaigu, guretzat inportantea da Europak markatzen dituen erreferentziak kontutan hartzea eta, beraz, hori dela-eta aurka egingo dugu. Aurka egingo dugu are gehiago kontutan izanda Euskal Unibertsitate Sistemaren Legeko 1. artikuluak zer esaten duen, eta guri iruditzen zaigu horren kontra edo kontraesanean sartzea izango litzatekeela. Eta Euskal Unibertsitate Sistemaren Legeko 1. artikuluak dio: "Kontutan harturik Euskal Herriak hezkuntzasistema nazionala izateko eskubidea duela, euskal unibertsitate-sistema, euskal hezkuntza-sistemaren atal gisa hartuta, goi-mailako irakaskuntzaren Europako sistemaren eremuan arautzen da". Beraz, kontraesanean dagoela iruditzen zaigu eta hain zuzen hiru boto partikularren kontra bozkatuko dugu. Eskerrik asko. | eu | https://www.legebiltzarra.eus/ic2/restAPI/pvgune_descargar/default/87bec46f-26f1-4d0a-9408-50c5807d6880 | parl_eu_2247 |
10 | 45 | 10.10.2013 | ARIETA ARAUNABEÑA IBARZABAL | Hezkuntza Batzordearen irizpena, bizialdi osoko ikaskuntzari buruzko lege-proposamenaren gainean egindakoa. Eztabaida eta behin betiko ebazpena | Eskerrik asko, presidente andrea. Sailburuok, legebiltzarkideok, egun on denoi. Nik azpimarratu nahi dut irizpen hau egiterakoan lortutako adostasuna. Halaber, gure ustez testu ona, orekatua eta koherentea lortu dugu. Beraz, gure aldetik irizpenaren aldeko botoa emango dugu. Aurkako txandan gaudenez, aipamen labur bat egingo dut gordetako botoei buruz. Bigarren artikuluan, Celaá andrea, ez dira tituluak ukitzen. Ikasleek lortutako ezagutzak aintzatesteko modua ematen du, ikasleek ikasketa-aldia amaituta eduki ez arren. Zehatz-mehatz zehaztutako parametroen bidez aintzatesten dira egindako ikasketak, kreditu-transferentzien Europako sistemaren barruan, gainera. Hamabosgarren artikulua, berriz, zuk zeuk esan duzun bezala, bigarren artikuluaren ondorio da; argi dago, beraz, zergatik ez gatozen bat zuekin. Berrogeita zazpigarren artikulua… Tira, honelako lege bati ekin badiogu, argi dago gure geure eredu sozial eta ekonomikoaren premiei eta helburuei erantzun nahi diegula haren bidez. Gure ereduaren arabera jokatzeko baliabideak eskuratu behar ditugu, eta, hain zuzen ere, horrexetarako bidea ematen digu artikulu honek. Eskerrik asko. | eu | https://www.legebiltzarra.eus/ic2/restAPI/pvgune_descargar/default/87bec46f-26f1-4d0a-9408-50c5807d6880 | parl_eu_2248 | |
10 | 45 | 10.10.2013 | CELAÁ DIÉGUEZ | SV-ES | Hezkuntza Batzordearen irizpena, bizialdi osoko ikaskuntzari buruzko lege-proposamenaren gainean egindakoa. Eztabaida eta behin betiko ebazpena | Labur-labur. Gaitasun-unitate terminoa –eta, berriro diot, horrexek jartzen ditu kolokan, bai 2. artikulua, bai 15.a– kontu teknikoa da: ez tituluen arloan, ez kredituenean, ezin gara gaitasun-unitateei buruz aritu. Horrexegatik gorde ditugu boto partikular bana 2. artikulurako eta 15. artikulurako. Auzi teknikoa da; ez du inolako zerikusirik Lisboa 2000ko adierazpenarekin ezta Europa 2020ko estrategia guztiarekin ere… Ez du inolako zerikusirik horrekin. Gaitasun-unitateak lan-administrazioei eta profesionaltasun-ziurtagiriei soilik dagozkie; tituluei eta kredituei, ez. Hortaz, kontu teknikoa da. Teknikoa. Teknikoa. Kualifikazioen Euskadiko esparruari dagokionez, guk, betiko moduan, oraingoan ere gure ahalak eta eskumenak aldarrikatzen ditugu, noski. Ez dugu nahi inork kalte egiterik ez gure hezkuntzari, ez gure ikerketari, ez beste ezertxori ere. Horiek horrela, era berean, guk ez dugu sortu nahi gurean bakarrik balioko duen kualifikaziorik, jakinda gero, gure herritar bat beste erkidego batera edo beste herrialde batera joanez gero, kualifikazio horrek ez duela baliorik izango, kualifikazio hori ez dutela beste inon balioetsiko. Gure kualifikazioa bai Espainian bai Europan aintzatetsia izatea nahi dugu, eta horrek esan nahi du gaur-gaurkoz kualifikazioen katalogo nazionalari men egin behar zaiola. Eta seguru aski bihar Europako katalogoari lotu beharko gatzaizkio, osatze-bidean baitago jada. Besterik ez, legebiltzarkideok. La | eu | https://www.legebiltzarra.eus/ic2/restAPI/pvgune_descargar/default/87bec46f-26f1-4d0a-9408-50c5807d6880 | parl_eu_2249 |
10 | 45 | 10.10.2013 | ARIETA ARAUNABEÑA IBARZABAL | Hezkuntza Batzordearen irizpena, bizialdi osoko ikaskuntzari buruzko lege-proposamenaren gainean egindakoa. Eztabaida eta behin betiko ebazpena | Tira… Celaá andrea, kontu teknikoa omen da, ez eskumen-kontua… Zure azken hitzei erreparatuta, baina, ez dakit, bada, benetan kontu teknikoa den edo eskumen-kontua. Gainera, esango nuke nolabaiteko kontraesana ezarri duzuela zuen gobernuarekin. Duela ez asko, Larrialdien Kudeaketa Gradua izan dugu batzordean eztabaidagai. Ondo dakizunez, izatez, ez da gradua, baina halaxe eratu eta defendatu duzue zuek. Haren iraupenagatik ez da gradua, ondo dakizunez. Berezko titulua izateak ez du esan nahi gradua denik. Orduan, esate baterako, ez dakit nola egokitu genezakeen hori. Esate baterako. Bestalde, gero esan diguzu gerta daitekeela beste leku batzuetan ez onestea. Bada, hortxe daukazu azaldu berri dizudan adibidea. Esan diguzun hori dela eta, zuen asmoa, izatez, oinarrizko legedia zehatz-mehatz ezartzea bada, orduan, zertarako proposatu diguzue horrelako legeproposamena! Eta ez bakarrik kasu honetan; beste batzuetan ere bai. Izan ere, legeak, azkenean, hesi modukoak dira, jarduteko gaitasuna areago hertsatzen duten hesiak. Oinarrizko legedia zuzen-zuzenean eta dagoen-dagoenean ezartzen badugu, orduan, gurea ez den eredu bat ezartzen ariko gara; oinarrizko legediak agintzen duen eredu bat ezartzen ariko gara, alegia, beste eredu bat, argi eta garbi, eta, gainera, zuk zeuk ere nola edo hala aditzera eman duzun moduan, beste eredu hori guk daukaguna eta defendatzen duguna baino aski eskasagoa da. Hortaz, bietako bat, edo bata edo bestea. Biak aldi berean ezinezkoa da. Ezin da alde batetik esan "oinarrizko legedia ezar ezazue zuzen-zuzenean" eta, beste aldetik, gero, "ez ezazue ezarri Estatutik datorren oinarrizko legedia". Berdin dit zein den gaia; berdin dit honako hau den, LOMCE legea den, udalen legea edo beste ezer den. Eta horiek, gainera, egiturazko legeak dira, ur handiak, beraz. Hortaz, ekimenak proposatu nahi dituzuenean, ondo-ondo pentsatu behar duzue lehenik zer ari zatzaizkiguten proposatzen. Muchas gracias. La | eu | https://www.legebiltzarra.eus/ic2/restAPI/pvgune_descargar/default/87bec46f-26f1-4d0a-9408-50c5807d6880 | parl_eu_2250 | |
10 | 45 | 10.10.2013 | AGIRREZABALA MANTXOLA | EH Bildu | Hezkuntza Batzordearen irizpena, bizialdi osoko ikaskuntzari buruzko lege-proposamenaren gainean egindakoa. Eztabaida eta behin betiko ebazpena | Eskerrik asko, mahaiburu anderea. Euskal Herria Bilduk 21 zuzenketa mantendu ditu. Abstentziora jo zuen gure taldeak lege proposamena tramitera onartu ala ez erabaki zenean, izan ere oso kritiko azaldu ginen Partidu Sozialistak aurkeztutako lege-proposamen horrekin. Gaurko egunean aitortu beharra dago legea hobetu egin dela ponentzian egindako lanagatik, baina hala ere ez dut uste guztiz asebete gaitzakeenik gaur onartuko den lege-proposamen honek, Euskal Herria Bildu behinik behin guztiz ez. Eta hauxe da 21 zuzenketak mantentzearen arrazoia. Honakoetan ez gaitu guztiz asebete. Lehenik eta behin Euskal Herriaren erreferentzian. Euskal Herria eta euskal herritarrak dira guretzat erreferentzia. Legearen justifikazioan, motiboen azalpenetan zein artikuluetan, ez da guk nahiko genukeen bezain garbi gelditzen. Estaturik gabeko nazioa izanik, hezkuntza-sistema propioa ez duen estaturik gabeko nazioa, berezko hizkuntza gutxiagotua duen nazioa izanik, horrelako lege batek bizi dugun egoerari eta herri gisa ditugun gabeziei eta erronkei erantzun beharko lieke. Egia bada ere hainbat aurrerapen eman direla aurreneko lege-proposamenetik ona, hala nola lehen hitz egin dugun kualifikazioen euskal markoa sortzea edo distantziarako euskal institutua sortzea, Madrileko dependentzia ez da guztiz eteten. Hauxe da, hain zuzen, zioen azalpenean eta hainbat artikuluetan Euskal Herriaren erreferentzia mantentzearen aldeko zuzenketak gordetzearen arrazoia. Bigarrenik, euskararen trataera lege honetan. Euskarari ematen zaion tratamenduarekin oso kezkatuta azaldu ginen tramite garaian. Jaurlaritzako zerbitzuek ere gauza bera esaten zuten, kezkati zeuden, eta "Jaurlaritzak bizialdi osoko ikaskuntza euskaraz eta gaztelaniaz egiteko aukera dagoela bermatuko du" zioen Herri Administrazioetan Hizkuntza Normalizatzeko zuzendariak 2011n, Gobernuak berak egindako barne-txosten batean. Aurrerapausoak eman dira, ukaezina da hau, egia da. HABEren erreferentzia eta parte-hartzea sartu da lege-proposamenean. Hala ere, euskara hizkuntza gutxiagotua izanik, ez da bermatzen lehenetsiko denik euskara. Izan ere, euskararen egoera kontuan hartuta, agertzen diren aipamenak orokor samarrak suertatzen direla iruditzen zaigu. Gure zuzenketak euskara indartzeko egindakoak dira, lehentasuna euskarari ematen baitiote. Ikus 17. artikuluko 1. puntua. Hirugarren gai bat badago: pertsona ikasteko prozesuaren erdigunean. Pertsona ez zuela jartzen ikasteko prozesuaren erdigunean genion tramite garaian, pertsona bere dimentsio pertsonal, profesional eta sozialean. Onartu behar dugu hemen ere aurrera- pen handiak eman direla. Hala ere, hau azpimarratzeko hainbat zuzenketa mantendu egiten ditugu. Izan ere, prestakuntzaz gehiago mintzatzen zen, prestakuntza-sistemaren ikuspuntutik, ikasketaz edo aprendizaiaz baino. Esan bezala, asko aurreratu da honetan. Hala ere, mantendu egin ditugu honi lotutako zuzenketak, gaitasunak eskuratzeko prozesu pertsonal eta komunitarioa gehiago azpimarratzeko. Laugarren puntu batean ere zuzenketak mantendu egin dira, eta laugarren puntua da erakunde eta agente pribatuei dagokiona. Ezin dugu ukatu hauen existentzia erreala denik. Hala ere, sektore publikoaren aldeko apustua egin beharra dago, non partaidetza bermatuko den, non aukera-berdintasuna emango den, non gardentasuna izango den jokamolde, non errentagarritasun soziala bultzatuko den, non hizkuntza- eta hezkuntza-eskubideak bermatuko diren eta abar. Egia da honetan ere aurreratu egin dela, baina sektore publikoaren aldeko apustu irmoagoa botatzen dugu faltan. Horregatik, erreserbatu ditugun hainbat zuzenketak honi eusten diote. Eta eusten diote ere Gobernuaren kontrola handiagoa izan beharrari, ezin baita enpresek eta merkatuek dituzten beharretara makurtu. Hortxe dago 7. artikuluko 2. atalari egindako zuzenketa. Bosgarrenik, guretzat garrantzitsua zen beste gai bat autonomiarena zen, autonomia ikastetxe guztientzat. Hemen batzuentzat bakarrik planteatzen da, ongi etorria hala ere, baina autonomia hau hezkuntzaagenteekin hitzartua egon behar du nahita nahiez gure irudiko, eta hau ez da lege proposamen honetan planteatzen. 30. artikuluari EH Bilduk egindako zuzenketak horri erreparatzen dio eta hori da planteatzen duena, hain zuzen autonomia bai, baina hezkuntza-agenteekin hitz egina, negoziatua eta adostua izan behar duela, funtsezkoa baita guretzat hezkuntza-agenteekin negoziatu eta adostea nola gauzatuko den ikastetxe hauetan autonomia. Seigarrenik, Gobernu osoaren parte-hartzea eta sailen arteko batzordea. Tramitean esaten genuen bizialdi osoko ikaskuntzaren lege batek ikuspegi transbertsala edo zeharkakoa beharko lukeela izan. Gobernu osoa inplikatua egon beharko litzatekeela, ez hezkuntza eta enplegua bakarrik hau oso mugatua baita. Bizialdi osoko ikaskuntzak inplikatzen dituen jarduera eta ekimenek beste sailetan ere egon behar dute txertatuak, hala nola, kulturan, musikan, ondarean, EITBn, industrian, turismoan, nekazaritzan, arrantzan, ingurumenean. Egia esan, hemen ere aurrerapena eman da, baina ez da nahikoa. Horregatik mantendu dugu zuzenketa bat, hau azpimarratzeko mantendu dugu 24. artikuluko 1. puntuari egindako zuzenketa, non argi eta garbi eskatzen dugun sail guztiek parte hartuko dutela horretarako sortuko den batzordean. Bukatze aldera, azken xedapenetako lehenengoa izeneko ataleko gaia aipatu nahiko nuke, tasak alegia. Honetan ez da ezer aldatu, hasierako proposamenean zegoen bezala gelditu da. Orduan esan genuen eta gaur berriro errepikatuko dugu: ez gatoz bat honekin, bertan behera gelditzea eskatu genuen eta eskatzen dugu. Azkenik, pozten gara jasoa izan delako legeproposamen honetan Laudioko Lanbide Heziketako Udal Ikastetxearen eskaera: hitzarmen bat egitea Eusko Jaurlaritzarekin sare publikoan sartzeko. Pozgarria da, bertako agente gehienek urteen poderioz hauxe eskatu eta azkenik lortu dutelako. Botazioei dagokienez, hiru bloke egitea eskatuko dugu. Lehenengo bloke bat, 2. artikuluari, 15. artikuluari eta 47. artikuluko 4. atalari dagokiona. Bigarren bloke bat, 11. artikuluari dagokiona, 47.6 artikuluari dagokiona eta azken xedapenetako lehenari dagokiona; eta hirugarren blokea beste guztiak. Beraz, horiexek dira botazio garaian eskatuko ditugun blokeak. Eskerrik asko. | eu | https://www.legebiltzarra.eus/ic2/restAPI/pvgune_descargar/default/87bec46f-26f1-4d0a-9408-50c5807d6880 | parl_eu_2251 |
10 | 45 | 10.10.2013 | CELAÁ DIÉGUEZ | SV-ES | Hezkuntza Batzordearen irizpena, bizialdi osoko ikaskuntzari buruzko lege-proposamenaren gainean egindakoa. Eztabaida eta behin betiko ebazpena | Tamala, Agirrezabala jauna, hasieratik hona egindako aurrerapausoa zuri nahikoa iruditu ez izana. Nahikoa, diot, iragarri baituzu abstenitu egingo zaretela, oker ez banago, eta pena dut. Pena dut, bai; izan ere, batzordera ekarri zenituen proposamenen % 90 –nago hala izan dela– testuan txertatu dira modu batera zein bestera, sakonsakonetik eztabaidatu ostean; areago, % 90 baino gehiago ere izan dira agian. Eta gorde dituzun zuzenketa horiek –kontu egizu– hain daude testuan aintzat hartuta, pertsona baita –aldarrikatzen zenuten moduan– lege honen unibertsoaren bete-beteko funtsa. Areago, nire ustez, ez dugu behar beste hausnartu zer ondorio dakarren horrek; izan ere, eskaintza alde batera utzi eta pertsonen eskaera legearen funts eta mami bilakatzeak paradigma-aldaketa itzela dakar, eta, haren arabera, bizialdi osoko ikaskuntza eskatzen duten pertsona guztiek ikaskuntza hori jasotzeko eskubidea izango dute, sehaskatik hilobira. Eta hori legearen muinean dago. Hortaz, legebiltzarkideok, pertsona da ardatza. Zalantza gutxi horretan. Baina gehiago ere esan duzu zuk. Euskara ez omen da behar adina aintzatetsi. Bada, baietz uste dut nik. Uste dut ohorezko lekua duela euskarak, ez bakarrik lege honetan, baizik eta Euskadin indarrean den legedi guztian. Ohorezko lekua du euskarak; ikastetxe guztietan arreta berezia ematen zaio, lehentasunezkoa, diglosia-egoera hori dela eta, hain zuen. Areago, arauketaren nondik norako guztiak jaso ditu legeak; HABEren arauketa hartu du helduen kasuan, eta abar. Beraz, hor ere zalantza gutxi. Autonomiari buruz aritu zara. Bada, aizu, kontu egizu ikastetxeek –ikastetxeak izango baitira legearen edukiak betetzeko tresna nagusiak– legez dutela onetsia autonomia, legez! Hortaz, lege hau betetzeko nahikoa autonomia dute. Eta, gero, esparruari dagokionez, Agirrezabala jauna, bada, zer esango dizut nik! Lege honek legearen esparruan egon behar du. Esparru horren barruan jardun behar du. Euskal Herriari buruz Autonomia Estatutuaren esparru barruan hitz egiten badidazu, ez dago inolako arazorik, lege hau Autonomia Estatutuaren barruan baitago, Gernikako Autonomia Estatutuaren barruan. Momentuz ez daukagu besterik, ez? Ez daukagu besterik. Beraz, lege hau indarrean dagoen legeriara egokitzen da, hots, Autonomia Estatutura. Hortaz, Autonomia Estatutuaren nondik norakoen barruan hitz egiten badidazu Euskal Herriari buruz, ez dago inolako arazorik. Alabaina, lege honek Nafarroan edo Iparraldean eskumena izango duela esaten badidazu, bada, orduan ezetz diotsut nik. Ganoraz jardun dezagun, eta argi eta garbi adierazi zeri buruz ari garen. Autonomia Estatutuaren mugen barruan ari baldin bagara Euskal Herriari buruz, aurrera, orduan. Hortaz, zu abstenitzeko arrazoirik ez dut ikusten, iritzia onartzen badidazu. Zuen zuzenketen ehuneko laurogeita hamar pasa jaso dira legean, eta gainerakoak testuak berak argi eta garbi dauzka aintzat hartuta. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/87bec46f-26f1-4d0a-9408-50c5807d6880 | parl_eu_2252 |
10 | 45 | 10.10.2013 | ARIETA ARAUNABEÑA IBARZABAL | Hezkuntza Batzordearen irizpena, bizialdi osoko ikaskuntzari buruzko lege-proposamenaren gainean egindakoa. Eztabaida eta behin betiko ebazpena | Eskerrik asko. Lehen esan dut guk irizpenaren aldeko botoa emango dugula, testu ona, orekatua eta koherentea lortu dugulako. Hau esanda, Agirrezabala jauna, ez ditut errepikatuko Celaá andreak esan dituen gauza batzuk, baina azpimarratuko dut bat, zerikusi handia dauka zuk gordetako zuzenketa batzuekin. Prestakuntza-beharrizanen eta gaitasunak eskuratzeko eta garatzeko premien kontzeptuei dagozkienez, lantaldean argi erabaki zen arauaren edukiaren arabera jokatuko zela, eta batzuetan kontzeptu horietako bat erabiliko zela, beste batzuetan bestea eta beste zenbaitetan bi-biak. Alegia, testu zabal-zabala adosteko ahalegina egin zen. Eskumen-eremuari dagokionez, legearen edukiak eztabaidagai har daitezke, bai eta legearen konstituzionaltasuna edo konstituzionaltasunik eza ere; argi dago, baina, gure eskumen-esparrua une honetan daukagun horixe dela. Gure eremu espaziala, behintzat, Euskadiko Autonomia Erkidegora mugatzen da, eta gaur-gaurkoz ez dugu beste aukerarik, ezta? Bestela jokatuz gero, hastapenetik bertatik ariko ginateke galbidera eramaten bai lege hau, bai beste edozein arau. Eta bakarrik esan, bukatzeko, gure ustez hemen lortu dugu ateratzea tresna oso inportanteak eta interesgarriak direnak gure erronkari aurre egiteko. Beraz, nik pentsatzen dut merezi duela honi aldeko botoa ematea. Eskerrik asko. | eu | https://www.legebiltzarra.eus/ic2/restAPI/pvgune_descargar/default/87bec46f-26f1-4d0a-9408-50c5807d6880 | parl_eu_2253 | |
10 | 45 | 10.10.2013 | AGIRREZABALA MANTXOLA | EH Bildu | Hezkuntza Batzordearen irizpena, bizialdi osoko ikaskuntzari buruzko lege-proposamenaren gainean egindakoa. Eztabaida eta behin betiko ebazpena | Eskerrik asko, mahaiburu anderea. Eta Celaá anderea, eskerrik asko iragartzeagatik... Nik ez dut iragarri ze boto emango dugun, baina orokorrean abstentziora joko dugu. Batzuetan baiezkoa emango diogu eta beste batzuetan ezezkoa emango diogu. Hirurak tartekatuko ditugu. Hala ere, nik errekonozitu dut , lehenengo nire interbentzioan pausoak eman direla. Hasierako legeproposamenarekiko konparazioa eginez, pausoak, urratsak eman dira, baina gabeziak oraindik gure taldetik ikusten ditugu. Adibidez, "puesto de honor del euskera". Oker ez baldin banago, hiru edo lau zuzenketa daude euskara lehen hizkuntza izatea eskatzen dutenak. Aukera daukazu, hori horrela baldin bada, zuk zeuk esan duzun bezala baldin bada, baietza bozkatzeko. Bestalde, esan duzu baita ere pertsonaren demanda jartzen dela ofertaren aurrean. Hori nik aitortu dut, baina badira gure ustez hainbat elementu non ez diren jaso, lehenengo interbentzioan komentatutakoak. Eta autonomiari dagokionez ere, esaten duzu "está reconocida por ley". ¡Efectivamente que está reconocida por la ley, yo no niego eso! Lo que estamos diciendo es que la forma de llevar la autonomía a la práctica tiene que estar consensuada con los agentes educativos. Eso es lo que estamos proponiendo, y eso es lo que está en la enmienda, en una de las enmiendas. ¡Si lo tienen muy sencillo, lo tienen muy sencillo! Es decir, lo que estamos diciendo es, efectivamente, sí a la autonomía, la tenemos clarísimamente reconocida por ley, y también por ideología, porque nos parece que es fundamental que los centros tengan autonomía. Ahora bien, ahora bien, nos parece fun- damental que la forma de llevar a la práctica la autonomía tiene que pasar por un acuerdo con los agentes educativos y con los agentes sociales. Eso es lo que proponemos en otra de las enmiendas, porque nos parece fundamental y básico. Eta azkenik, erreparatzen zenion esparruari. Autonomia Estatutua da hain zuzen indarrean dagoena. Argi eta garbi dakizu gu ez gatozela bat, hain zuzen gaur egungo Estatutua guztiz agortuta dagoelako, eta gure aspirazioa beste bat da, eta gure Euskal Herriaren errepresentazioa zurearekin konparatuz diferentea da. Guk aspiratzen dugu Euskal Herria bat izatera, eta iruditzen zaigu erreferentzi bezala hartu behar dela hori lege honetan, eta baita ere Nafarrorako baliagarria izan daitekeela, eta horixe da gure aspirazioa. Eta gure aspirazioa, hain zuzen, legeproposamen honetan txertatzea nahiko genuke. Horiek dira guk presentatu ditugun zuzenketak. Badakit azken zuzenketa honi ezetza emango diozula, baina autonomiari dagokionez eta baita ere zuk esan duzuna… Si el euskera tiene un puesto de honor en esta ley, en este momento tiene la oportunidad de demostrarlo votando nuestro articulado. Besterik ez, eskerrik asko. | eu | https://www.legebiltzarra.eus/ic2/restAPI/pvgune_descargar/default/87bec46f-26f1-4d0a-9408-50c5807d6880 | parl_eu_2254 |
10 | 45 | 10.10.2013 | SEMPER PASCUAL | Hezkuntza Batzordearen irizpena, bizialdi osoko ikaskuntzari buruzko lege-proposamenaren gainean egindakoa. Eztabaida eta behin betiko ebazpena | Mila esker, presidente andrea. Labur- labur. Urrats garrantzitsua eman dugu gaur, hemen esan denez. Urrats garrantzitsua da hau Euskadirako. | eu | https://www.legebiltzarra.eus/ic2/restAPI/pvgune_descargar/default/87bec46f-26f1-4d0a-9408-50c5807d6880 | parl_eu_2255 | |
10 | 45 | 10.10.2013 | SEMPER PASCUAL | Hezkuntza Batzordearen irizpena, bizialdi osoko ikaskuntzari buruzko lege-proposamenaren gainean egindakoa. Eztabaida eta behin betiko ebazpena | Hezkuntzaren ikuskera eboluzionatu baten emaitza da hau. Agiri bat, lege bat eztabaidatu eta onartu dugu gaur, goren-goreneko legea. Lege honek aukera berriak irekiko ditu (aukera profesionalak, lan-aukerak, prestakuntza-aukerak eta aukera intelektualak), baina, batik bat, botere publikoek edozein gizarte demokratikotan bermatu beharreko premia bat arautzen eta balioesten du, hots hezteko eta trebatzeko premia, eta, zehazki, bizitzaren edozein momentutan heztekoa eta trebatzekoa. Herritarrek beren bizitza bizitzeko eta antolatzeko duten modura egokitu behar dira hezkuntza- eta ikaskuntza-sistemak; eta, horregatik, pentsabideetan eta legeetan areago jota egokitu behar dugu gure sistema, bizitza planifikatzeko ohiko erak ere garatu egin baitira eta aldatu. Gaur, Europar Batasunaren helburua barne hartu dugu gure prestakuntza-estrategian, etengabeko ikaskuntzaren bidez herriaren garapena sustatzeko, ezagutzan oinarritutako gizarte aurreratuagoa eratzeko, hazkunde ekonomiko iraunkorra bermatzeko, lanpostu gehiago eta hobeak sortzeko eta, batik bat, gizarte-kohesio handiagoa lortzeko. Eta hortxe txertatzen dira, gure ustez, lege honen oinarriak, hots, etengabeko ikaskuntza eta berrikuntza teknologikoa, gizarteratzea eta herritar aktiboen prestakuntza. Eta lege honekin, legebiltzarkideok, gizartearen eta ekonomiaren eraldaketek ezarritako eskaeretara egokitzeko aukerak jarri dira herritarren eskura. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/87bec46f-26f1-4d0a-9408-50c5807d6880 | parl_eu_2256 | |
10 | 45 | 10.10.2013 | MANEIRO LABAYEN | Mixto-UPyD | Ingurumenaren eta Lurralde Politikaren Batzordearen irizpena, Euskal Herriko Natura Babesteko ekainaren 30eko 16/1994 Legea aldatzeari buruzko lege-proposamenaren gainean egindakoa. Eztabaida eta behin betiko ebazpena | Bai, eskerrik asko, presidente andrea. Egun on guztioi. Legebiltzarrean aintzakotzat hartu zen Euzko Alderdi Jeltzaleak, Ezker Batuak eta Bilduk Arabako Batzar Nagusietan onartutako lege-proposamena, natura-gune babestuetan debekatuta gera zedin –zorrotz debekatuta, esan liteke– haustura hidraulikoaren teknika edo frackinga erabiltzea hidrokarburoen prospekzio eta ustiaketarako. Hasieran, gu bat gentozen ekimenaren helburuarekin, baina, azkenean, Eusko Jaurlaritzaren bera- ren argudiobideei erreparatuta, abstenitu egin ginen lege-proposamena aintzakotzat hartzeko bozketan. Izan ere, Jaurlaritzak, bere irizpenean, lege-proposamena aintzakotzat hartzearen alde zegoen arren, ohartarazten zuen neurri horrek kontra egingo ziola Konstituzio Auzitegiaren jurisprudentziari, legez kontrakotzat jo baitu ingurumenaren babesean aintzat hartutako erabilera eta jarduerak modu orokorrean debekatzea. Azkenik, Euzko Abertzaleek eta EH Bilduk aldeko botoa eman zuten; Euskal Talde Popularrak eta Euskal Sozialistek kontra bozkatu zuten, eta gu abstenitu egin ginen. Ekimena aintzakotzat hartu ostean, zenbait zuzenketa aurkeztu genituen guk, batetik, prospekzio- eta erauzte-jarduerak egiteko aldez aurreko baldintzak mugatzeko, eta, bestetik, legearen babes-eremua handitzeko, lurpeko eta lurrazaleko uren kasuan. Hortik aurrera, lantaldearen jardunean, adostasun-giroa eratu zen Euzko Alderdi Jeltzalearen, Alderdi Sozialistaren eta Alderdi Popularraren artean; EH Bilduk ez zuen parte hartu, eta guri ez ziguten zuzenketa bakar bat ere onartu, gainerako taldeek gerora azaldu zizkiguten arrazoiak direla eta. Horregatik, Legebiltzarreko gainerako taldeek adierazitako argudioak entzunda eta jatorrizko ekimena babestu zuten taldeek –hots, Euzko Alderdi Jeltzaleak eta Bilduk eta Ezker Batuak (Batzar Nagusiko taldeei buruz ari naiz)– emandako azalpenei erreparatuta, lantaldearen txostena babestea erabaki genuen, eta halaxe egin genuen irail-hastapenean egindako batzarrean. Nahiz eta behin betiko testuak ez duen frackingaren teknika natura-guneetan zehatz eta zorrotz debekatzen, nahikoa mugatuta uzten du, nire ustez; gainera, seguruagoa da juridikoki, eta horrexegatik erabaki dugu azkenik testu horren alde bozkatzea. Besterik ez. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/87bec46f-26f1-4d0a-9408-50c5807d6880 | parl_eu_2257 |
10 | 45 | 10.10.2013 | LÓPEZ DE OCARIZ LÓPEZ DE MUNAIN | PV-ETP | Ingurumenaren eta Lurralde Politikaren Batzordearen irizpena, Euskal Herriko Natura Babesteko ekainaren 30eko 16/1994 Legea aldatzeari buruzko lege-proposamenaren gainean egindakoa. Eztabaida eta behin betiko ebazpena | Eskerrik asko, presidente andrea. Legebiltzarkideok, egun on. Esan den moduan, Legebiltzar honek aintzakotzat hartu zuen Arabako Batzar Nagusietan onartutako lege-proposamen hura. Talde Popularrak, Arabako Batzar Nagusietan, ezezkoa eman zion legeproposamen horri, eta Legebiltzarrean ere ezezkoa eman zion lege-proposamena aintzakotzat hartzeari; izan ere, Jaurlaritzak ondo zioenez, Batzar Nagusien proposamenak kontra egiten zion Konstituzio Auzitegiaren jurisprudentziari, Konstituzio Auzitegiak legez kontrakotzat jo baitu erabilera eta jarduerak modu orokorrean debekatzea ingurumena babesteko ekimen modura. Izan ere, gune babestu bakoitzeko antolamenduaz, erabileraz eta kudeaketaz arduratzen diren bitartekoek erabaki behar dute gune horren mugen barruan lurrazalean zein lurpean erauzketa-jarduerak egin daitezkeen edo ez. Talde Popularrak, esan bezala, lege-proposamena aintzakotzat hartzearen kontra bozkatu zuen Legebiltzarrean, aurrekari txarra iruditzen zitzaigulako jurisprudentziarekin bat ez zetozen proposamenak aintzakotzat hartzea; alabaina, gehiengoen erabakiak onartzen ditugu, demokratak baikara –inork zalantzarik balu ere–, eta, horregatik, zuzenketa aurkeztu genuen, legea Konstituzio Auzitegiak esandakoetara molda zedin, eta lantaldean parte hartu genuen. Lantaldearen jardunean, onartu egin ziren gure zuzenketa gehien-gehienak, eta beste batzuk erdibidera ekarri genituen. Moldaketa honen bidez, argi eta garbi geratu da natura-gune babestuen eta haien afektazio-eremuen barruan gune bakoitza antolatzeaz eta kudeatzeaz arduratzen diren bitartekoek berek erabakiko dutela ea erauzketa-jarduera jakin bat edo instalazio zehatz bat babestu beharreko ingurumen-balioekin bateragarria den edo ez. Eta, bateragarritzat joz gero, kasuan kasuko azterketa egin beharko da, jarduera horrek ingurumenean zer eragin izango duen balioesteko, eta, era berean, azterketa horretan, gune horretako egoera bere onera ekartzeko eta hasierako ingurumen-balioak berreskuratzeko egin beharreko lan guztien berri ere jasoko da. Talde Popularraren iritziz, funtsezko hainbat alderdi moldatu dira, argi eta garbi gera dadin zer kudeaketa-irizpideri jarraitu behar zaion babesguneetan, orain arte gune batzuetan teilakatuta izan baitituzte babes-moduak; hala, proposamena izan da araudiek eta kudeaketa-bitartekoek elkarrekin koordinatuta jardun dezatela eta neurri guztiak dokumentu bakarrean bateratu daitezela. Aintzat hartu eta onartu ditugun aldaketetan argi eta garbi adierazi da foru-aldundiek arduratu behar dutela kudeaketa-planak egiteaz, bai Babes Bereziko Eremuetan (BBE), bai Hegaztientzako Babes Bereziko Eremuetan (HBBE); izan ere, ika-miken iturri izan da gai hau, Legebiltzar honetan inoiz ikusi izan den moduan, baina, moldaketa hauei esker, gure ustez, askoz zehatzago eta argiago geratu da jasota. Hortaz, Talde Popularra bat dator guztiz Euskal Autonomia Erkidegoko Natura Babesteko Legearen aldaketekin, eta horregatik bozkatu dugu aldaketa horien alde. Besterik ez. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/87bec46f-26f1-4d0a-9408-50c5807d6880 | parl_eu_2258 |
10 | 45 | 10.10.2013 | ROJO SOLANA | SV-ES | Ingurumenaren eta Lurralde Politikaren Batzordearen irizpena, Euskal Herriko Natura Babesteko ekainaren 30eko 16/1994 Legea aldatzeari buruzko lege-proposamenaren gainean egindakoa. Eztabaida eta behin betiko ebazpena | Eskerrik asko, presidente andrea. Egun on guztioi. Lehenik eta behin, eskerrak eman nahi dizkiet eztabaida entzutera etorri diren pertsonei. Esan den moduan, joan den legegintzaldian hasitako prozesuari amaiera emango diogu gaur. Lantaldearen barruan, gogor lan egin dugu, gai hau landu nahi izan dugunon artean, eta, onartu dugun lege-aldaketaren bidez, hasierako proposamenak zuen akatsa arteztea lortu dugu, hasierako lege-testu hura osatuta eta hobetuta. Gune babestuetan agregakinen ustiaketa guztiak debekatu nahi izan genituen, baina akatsa egin genuen, eta konpondu egin nahi izan dugu, gure esku dauden ingurumen-berme guztiak eta berme judizial guztiak ezarrita. Hasierako erabakia politikariek hartu genuen; haren ondorioa Euskadiko herritarrek ordaintzen dute zergen bidez, eta, gainera, lortu nahi genuen eta lortu nahi dugun babesa alferrekoa bilakatu zen. Izan, bien bitartean, mugatu nahi genituen horiek lasai asko jarraitu ahal izan dute, betiko moduan, beren jarduerekin. Esan bezala, aurreko legegintzalditik dator gai hau; askotan hartu izan da eztabaidagai, eta, Euskadiko Sozialisten iritziz, herritarrak nahasteko ere erabili izan da maiz: hasierako proposamen hartan ez zen jaso legearen kontra bozkatu dutenen gaurko asmo hori. Frackinga debekatzeko aukera hori ez zuten sekula adierazi gaur proposamen honen kontra bozkatzeko aitzakia modura erabili duten horiek. Talde Sozialistak berariaz uko egin zion Arabako Batzar Nagusiek hemen aurkeztutako ekimena aintzat hartzeari, itxuraz kontraesana dirudien arren. Hasieran, ez genuen ekimena babestu, baina azkenean haren alde egin dugu. Eta, itxura batean gure jokabideak kontraesankorra dirudien arren, izatez, koherentea da oso; izan ere, otsailean jada ohartarazi genuen proposamenak iruzur egiten ziola legeari eta zioetan azaldutako argudiobideak ez zirela azken izapidera iritsiko. Hementxe bertan azaldu genuen zer gertatuko zen azkenean, eta, hala izan da, otsail inguruan gutariko zenbaitek ohartarazi genuen horixe jaso baitu azkenik irizpenak. Beste batzuk tematu ziren ekimena aurrera eramaten, sinestarazita ekimen horrek frackingaren gaineko arrazoizko kezka horiek guztiak konponduko zituela. Beraz, beste horiek eman behar dituzte azalpenak. Nolanahi ere, gaur, irizpena onartua dugula, ateak itxi dizkiegu gure gune babestuak atzera bueltarik gabe kaltetzen dituzten ekonomia-jarduerei; ateak itxi dizkiegu aberasteko xede hutsez eta babestu beharreko eremuetan eragiten duten kalteaz arduratu gabe legeen baliabide bihurrietara jotzen dutenei; ateak itxi dizkiegu lege honen bidez ingurumen-arloan gehitu ditugun berme guztiak onartzen ez dituztenei. Eta, aldi berean, ateak ireki dizkiogu hidrokarburoen erauzketaren gaineko eztabaidari Euskadin, orain arte ezinezkoa izan baitzaigu Legebiltzar honetan auzi horri buruz eztabaidatzea, batzuk ezinezkoa saltzen tematu zirelako. Milaka sinadurarekin batera jaso genuen proposamen horretan oinarrituta, eztabaidagai horretan bidea egiten hasita egongo ginatekeen, baldin eta batzuk ezinezko laburbideak hartzen setatu izan ez balira. Ateak itxi dizkiegu agregakinak erauzteko jarduerek ingurumenean eragiten dituzten gehiegikeriei, eta ateak ireki hidrokarburoak erauzteko asmoei jarri beharreko baldintzei buruzko eztabaidari. Izan ere, Talde Sozialistak sekula ez dio muzin egin eztabaida horri, ez lehen, ez orain. Hasierako konpromiso berari eusten diogu, eta, esan dugun moduan, orain, agregakinen erauzketak eragindako gehiegikeriei ateak itxi dizkiogun honetan, garrantzitsua da ateak irekitzea herritar hauek Legebiltzarrera ekarri nahi duten eztabaidari, boluntarismoaren eta erantzukizunaren arteko oreka bilatuz beti, dogmarik gabe, apriorismorik gabe eta taburik gabe eta, batik bat, ganberetan lan eginez, ekartzen zaizkigun lege-proposamenek beharrezkoak diren lege-edukiak izan ditzaten. Zain dugu frackingaren gaia, eta eztabaidagai hartuko dugu Legebiltzar honetan, legegintzarako herri-ekimena lantalde modura egituratuta, eta, orduan, argi eta garbi azaldu beharko dugu denok zer iritzi dugun. Ez zen hori, baina, Euskal Autonomia Erkidegoko Natura Babesteko Legearen aldaketa honen xedea. Helburua argia zen, eta, inork, Legebiltzarrera eztabaidagai bat ekartzen duenean, badaki onartu egin behar duela Legebiltzarrak demokratikoki erabakitzen duena. Horiek dira jokoaren arauak. Akordioa lortu da lau talderen artean, eta bat kanpoan geratu da; baina, López de Ocariz andreak esan duen moduan, demokratak izanez gero, errespetatu eta onartu egin behar dira Legebiltzarraren erabakiak. Besterik ez. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/87bec46f-26f1-4d0a-9408-50c5807d6880 | parl_eu_2259 |
10 | 45 | 10.10.2013 | MAEZTU PEREZ | EH Bildu | Ingurumenaren eta Lurralde Politikaren Batzordearen irizpena, Euskal Herriko Natura Babesteko ekainaren 30eko 16/1994 Legea aldatzeari buruzko lege-proposamenaren gainean egindakoa. Eztabaida eta behin betiko ebazpena | Eskerrik asko, legebiltzarburu anderea. Egun on guztioi eta egun on Fracking Ez plataformatik etorri diren kideei. Nire aurretik berba egin dutenek entzundakoan, uste dut lehengo eta behin gauza bat argitu behar dela, ze gezur batzuk bota dira, oso demokratikoak baina gezur batzuk, eta uste dut lehengo eta behin horren inguruan azalpen bat egin behar dudala. Eta azalpena da ezberdintzea zer den debeku bat, debekatzea, eta zer den baldintzatzea. 2010. urtean Ganbera honek egin zuen lege-aldaketarekin, harrobiak natur gunetan debekatuak geratu ziren. Arabako Batzar Nagusiek egiten ziguten lege-proposamenean frackinga natur gunetan debekatuta geratzen zen. Gaur zuek, PNV, PPk eta PSEk, onartu duzuen lege-proposamenean baldintzatuak geratu dira. Zein da diferentzia? Kanteren lobbyak eta lobby energetikoak 2010ean onartutako legearekin eta Arabako Batzar Nagusiek proposatu ziguten lege-aldaketa onartuz gero, oso ondo zekiten natur gunetan bai harrobiak eta frackinga debekatuta zegoela. Orain oso ondo dakite zein baldintza bete behar dituzten eta non eta nori presionatu behar dioten hori lortzeko. Lehen atea itxita zegoen, eta orain PNV, PSE eta PPk ate hori zabaldu egin dute, natur gunetan frackinga ahalbideratzeko, eta bide batez harrobiak. Iritzi publikoak, gizarteak edo azken finean herritarrek informazioa jasotzen dutenean eta ikusten dutenean frackinga bezalako praktika batek zer-nolako ondorioak dakartzan bai osasunentzako bai ingurumenentzako, eskatzen dutena da debekatzea. Hori horrela gertatu da bai Errioxan, bai Kantabrian, Nafarroan, laster Andaluzian, Frantzia osoan, baina hemen ez. Euskal Autonomia Erkidegoan PNV, PP eta PSEk gizarteak eskatzen duenaren guztiz kontrakoa egiten dute, sasiargudio juridiko faltsuak erabilita, aitzakiak azken finean, oso argi daukazuelako nor babestu behar duzuen, gutxi batzuen interes ekonomikoak, lobby energetikoaren interes ekonomikoak, eta beti bezala herritarren kalterako, ingurumenaren kalterako. Barregurea sortu dit asten honetan entzuteak Euskadi Buru Batzar buruari esaten duenean aste honetan Alderdi Sozialistarekin eta Alderdi Popularrarekin sinatutako ituna dela-eta adostasunaren kultura berri bat zabaltzen dela Euskal Autonomi Erkidegoan, berria. Aurpegi gogorra eduki behar da. Borroka ekologistan aspaldidanik gabiltzanok badakigu hiru alderdi horiek beti eskutik helduta egon direla interes ekonomiko batzuk lehenesteko eta ingurumena zapuzteko. Gaur harrobiak eta frackinga, atzo abiadura handiko trena, herenegun Boroa eta lehen Lemoiz. Eta adibide gutxi batzuk dira, beti eskutik helduta. Adostasunkultura hori oso zaharra da herri honetan, zuek eredu berdina defendatzen duzue eta eskutik helduta joateko ez duzue inongo arazorik interes ekonomiko batzuk defenditzeko eta ingurumena suntsitzeko eta, kasua baldin bada, pertsonen osasuna arriskuan jartzeko, enpresa horiek ez daukatelako inongo eskrupulurik ingurumena suntsitzeko eta bide batez pertsonen osasuna arriskuan jartzeko. Azken asteotan ikusi izan dugunez Castellonen Castor proiektuarekin, hor ere, Administrazio publikoaren eta alderdi politiko batzuen konnibentziarekin, ingurumena suntsitu eta pertsonan osasuna arriskuan jarriz. Eta azkenik eta bukatzeko, gomendio bat Gobernuari eta gomendio bat ADI parte-hartzeko on line plataforma kudeatzen dutenei. hartu ahal duzue plataforma hori, eta momentu honetan pikutara bota dezakezue. Errespetu osoz horretan lanean ari diren langileentzako. Eztabaida bat zabaldu zen Interneten gai honetaz. Parte-hartze gehien eduki duen eztabaida Interneten. Parte-hartze hori aztertu duten txostenetan –eta bukatzera noa, presidente anderea–, esaten zen oso maila altuko eztabaida zela, bertan egon ziren parte-hartzearengatik; sekula egon den parte-hartze altuena, askogatik. Ba parte hartze horren % 99k, gaur zuek, PNV, PSE eta PPk, hartu duzuen erabakien kontrakoa eskatzen zuten. Horrela ulertzen duzue zuek parte hartzea: herritarrei esan parte hartzeko, zuek nahi duzuena egiteko. | eu | https://www.legebiltzarra.eus/ic2/restAPI/pvgune_descargar/default/87bec46f-26f1-4d0a-9408-50c5807d6880 | parl_eu_2260 |
10 | 45 | 10.10.2013 | TELLERÍA ORRIOLS | EA-NV | Ingurumenaren eta Lurralde Politikaren Batzordearen irizpena, Euskal Herriko Natura Babesteko ekainaren 30eko 16/1994 Legea aldatzeari buruzko lege-proposamenaren gainean egindakoa. Eztabaida eta behin betiko ebazpena | Señoras y señores consejeros, parlamentarios, buenos días a todos. Introducción. Como decía Maeterlinck "La naturaleza no quiere la felicidad. El ser humano está constantemente interviniendo en un equilibrio dinámico; y, tanto si es desarrollista como proteccionista, siempre está decidiendo qué hacer para arrimar el ascua a su sardina". Bietan ala bietan pentsamendu-ildo jakinak inposatzen dira, bat ongizate sozioekonomikoa bultzatzeko, eta bestea ongizate sozionaturala bultzatzeko. Batzuek ekokapitalismo eta ekosozialismo esaten diote, baina antropozentrismoa da huts-hutsean: gizakiak, Neo Yahveh bilakatuta, erabakiak hartzen ditu gainerako mundu biziaren gainean. Asmoen sarrera horren ostean, hona gure botoaren azalpena: baietz bozkatu dugu, Arabako Batzar Nagusien eskaerari berari erantzunez, ekimen honen bidez debekatu egiten delako gune babestuetan erauzketa-jarduerak egitea. Debekatuta geratu dira jarduera horiek, babestu nahi diren ingurumen-balioekin bateraezinak diren gainerako erabilerak debekatuta dauden bezalaxe. Quedan prohibidas las actividades de extracción de gas, así como cualquier otra explotación amenazante. En un primer momento, la ley no prohibía ninguna otra técnica más allá del fracking, aunque existan otras técnicas que también inciden en los valores protegidos y resultan ciertamente nocivas. Baina lege bat ezin da aldatu, teknologia bat sortzen den bakoitzean, teknologia berri hori dena delakoagatik ez dugulako gustuko. Hemen duzue, bada, guztiak debekatzeko bide emango duen testua. Baietz bozkatu dugu, gune babestu bakoitzeko antolamendu-planak eta kudeaketa-planak egiteaz arduratzen diren organoetara igortzen duelako erabakia hartzeko ardura, alegia, Jaurlaritzara eta forualdundietara. Era berean, baietz bozkatu dugu, arau horiek patronatuek onartu beharko dituztelako. Izan ere, Natura Babesteko Legeak ezarritako organo horiek, hots, patronatuek, oso osaera zabala dute: udalak, kontzejuak, gizarte-erakundeak, nekazariak, talde ekologistak... eta, horrenbestez, horixe da babes-neurriak ezartzeko biderik demokratikoena, hartara babestu beharreko guneko biztanleek berek erabakitzen baitute, legearen irizpide nagusietan funtsatuta, zer babesmodu ezarriko den. Baietz bozkatu dugu, proposatu den formulak jatorrizko proposamenak baino modu zabalagoan babesten dituelako natura-guneak, antzeko zorroztasunez, segurtasun juridiko handiagoz eta parte-hartze sozial eta demokratiko zabalagoz. También votamos que sí, porque, de un tiempo a esta parte, ante la creación de la red Natura 2000, la actividad se estaba desarrollando a espaldas de nuestra estructura institucional y del reparto competencial, y rehuyendo del espíritu inicial de la ley, dejando al margen ayuntamientos, diputaciones y patronatos. Legea engainuz hasi zen ezartzen, despotismo ilustratuzko jokabideak –horren ohikoak politikariekologoen artean– hedatu ahala: mundu hiritarrak, teknikak eta zientziaren batek edo bestek, landamundua arduragabetzat jota, berariaz erakutsi eta agindu nahi izan diote landa-munduari nola zaindu behar dituen bere guneak, bere berezko guneak. Argi dago, gainera, landa-guneak nekazari-jendez beteta zeudelako ohartu ginela gune horiek babesteko premiaz. Moldaketa honek lehengo horretara ekartzen du eskumenen eskema, eta ezinbesteko betebehar bat ezartzen du: "babesleek" eta "babestuek" –komatxoen artean– elkarrekin adostasuna lortzea, topaguneak aurkitu eta rolak truka ditzaten. Azken batean, baietz bozkatu dugu, naturaren gainean legeak egiteko orduan ezinbestekotzat jotzen dugulako oreka bilatzea, kontuan hartuta gera daitezen bai gizakiaren premiak –gizakiak ezinbestekoa baitu natura, bere gizartea mantentzeko eta ingurune naturalean dagokion lekua eskuratzeko– bai, halaber, naturarenak –naturarengan eragitean ezinbestekoa baita naturari behar duen espazioa eta denbora uztea, bere onera itzuli eta berrorekatu ahal izan dadin–, duela mila milioika urtetik hona egiten ari den moduan, hain zuzen. Gure baiezkoak ezezkoa ematen die ekologia politikoaren ereduari eta naturara egokitutako materialismo dialektikoari, bai, halaber, biodibertsitatea bost urteko planak eginez kudeatzeari ere; izan ere, politikari-ekologoek, natura babestu baino areago, berek aurrez erabakitako egoeretan atxiki nahi dute natura, bazterrean utzita natura-ingurunearen berezko dinamika. Baiezkoa eman dugu, ezezkoa eman nahi diogulako antropozentrismoaren ondoriozko despotismo ilustratuari, hots, ezezkoa ematen diegulako honelako arrazoibideei: "Ez kezkatu; zuek ulertu ez arren, erabaki hau ona da, bai herrialderako baita zuentzat ere". Erabakia epe luzeko didaktikara eramatea da. Atez atekoaren jarreran tematzea da, nolabait esanda, edo nahiago baduzue, atezateismoan tematzea. Baiezkoa eman dugu, ezezkoa eman nahi diogulako errealitatea erakutsi nahi ez duen horri, gehiengorik ez duenean ihes egiten baitu batzorde edo lantaldeetatik, ideiarik eta irudimenik ere ez duelako, eta uko egiten baitio albokoa konbentzitzeko eta gauzak adosteko lan egiteari, ekologismoaren jabe dela sinetsita, gainera. Margalef irakasleak, ekologiaren maisu handiak, gogoeta hau egin zuen "Termodinamikaren eta jolasaren artean" izeneko lanean: "Gizakia naturaren zati dela pentsatzeak elkarlanean aritzeko pizgarri izan behar du. Jarrera irekia izan behar da –horixe da garrantzitsuena–, eta modako ideologien unean uneko presioak saihesten saiatu, gizakia naturatik oso bereiz ikusteko joera baitute ideologia horiek eta naturaren berezko jabe edo borrero izango balira bezala jokatzen baitute". Conclusión, final. Ondorioa. Hona gure arazoa: ikasi behar dugu beste espezie bat baino ez garela, eta bereizten jakin noiz den natura naturala: Legutio eta Otxandio artean pare bat mendi- eta larrezati gordetzea erabakitzen denean? Ala horietan bi zulo izugarri egin eta urez betetzen direnean gure kontsumorako, gune horiek egun Natura 2000 Sarera atxikita daudela? Nire ustez, bietan ala bietan natura berdin-berdin izan daiteke naturala. Muchas gracias. La | eu | https://www.legebiltzarra.eus/ic2/restAPI/pvgune_descargar/default/87bec46f-26f1-4d0a-9408-50c5807d6880 | parl_eu_2261 |
10 | 45 | 10.10.2013 | ORBEGOZO URIBE | EA-NV | Honako legez besteko proposamen hauek batera eztabaidatu eta behin betiko ebazpena hartzea: | Eskerrik asko, presidente anderea. Egun on guztioi. Pasa den iraila- ren 19an Espainiako Gobernuak agertu zuen bere asmoa ospitaleetako koordainketa berri bat ezartzeko. Kasu honetan, ospitaletan ingresatuta ez dauden hainbat gaixok ordaindu egin beharko dute euren gaixotasunak behar dituzten tratamenduak eskuratzeko orduan. Gainera, gaixo hauek gaixo larriak eta kronikoak izango dira. Botiken % 10 ordaindu beharko dute eta, nahiz eta 4,20 euroko topea ezarri den, gaixo horiengan guk uste dugu behintzat eragina eta kaltea agerikoa izango dela. Besteak beste, koordainketa berri horrek eragingo die onkologia tratamenduak, hepatitis kronikoa, artritis, soriasis, asma larria eta abar duten gaixoei. Irailaren 19an, beraz, ezagutu genuen asmo hori, baina Estatuko Aldizkari Ofizialean, erdaraz BOE bezala ezagutzen dugunean, argitaratu zuelako Gobernuak. Argitaratu zuen 2013ko irailaren 10eko ebazpena. Argitaratu zuten, gainera, Euskal Autonomia Erkidegoko osasun-arduradunei aurretik ezer esan gabe, eta Lurralde arteko Osasun Batzordean ere, hiruzpalau egun lehenago batzartutako batzordean, ezer esan gabe. Ebazpen horren aginduz esaten zuen Espainiako Gobernuak koordainketa berri hori urriaren 1etik aurrera indarrean sartuko zela. Baina Euskal Autonomia Erkidegoan ez da neurri hori aplikatu beste hainbat autonomiadun erkidegotan gertatu den bezala. Osasun sailburuak, ebazpena ezagutu genuen egun beretik, adierazi zuen ez zuela neurri hori ontzat ematen. Eta Euzko Abertzaleak taldeak ere ez du bat egiten horrelako neurriekin ez Legebiltzarrean ezta Madrileko Euzko Alderdi Jeltzalearen taldeak Kongresuan. Zentzu horretan, aurkeztu ditugu legez besteko proposamen hauek, neurri horren aurkako gure jarrera irmoa adierazteko. Eskatu dugu premiazko bidez egiteko, lehenago esan dudan moduan, indarrean sartuko delako ebazpen hau urriaren 1etik aurrera. Beraz, guk uste dugu ospitaletako koordainketa ezin dela justifikatu eta bidegabekoa dela. Gaixotasun kroniko larriak dituzten pertsonak zigortzen ditu eta ekitate-printzipioaren aurkakoa da, izan ere gaixotasun batzuetan du eragina eta beste batzuetan ez. Eta gerta daiteke gaixotasun berdina dutenengan ere modu ezberdinean eragitea, izan ere medikuek esandako tratamenduen arabera batzuek botikak ordaindu beharko dituzte eta, aldiz, beste batzuek ez. Beraz, gure iritziz, Espainiako Gobernuak ez du errespetatu Euskal Autonomia Erkidegoaren autogobernua. Berriro ere ez du aintzat hartu euskal osasuneskumenik. Alde bakarreko erabakia hartu du inorekin ezer adostu barik. Begirune falta erakutsi du, ebazpena ez baita eztabaidatu eta ez baitu jakinarazi ere egin argitaratu aurretik. Horrez gain, ez ditu prozedura urratsak bete. Ez da eztabaidatu Estatu mailako Farmazia Batzordean, ez da gai hori Lurralde arteko Batzordean eztabaidatu edo hausnarketa prozedurarik burutu. Ez da hausnarketarik ere beste erkidegokoetako arduradunen iritziak kontuan izateko. Eta beraz, uste dugu neurri horren bitartez berriro ere dagokigun osasun-eskumena urratu egin dela. Ebazpen hori 16/2012 eta 28/2012 erregedekretuetan oinarritzen da. Eta dakigun moduan, biak errekurrituta daude, Eusko Jaurlaritzak biak errekurritu ditu Konstituzio Auzitegiaren aurrean. Hain zuzen ere errekurtso horren arrazoia izan da eskumen urraketa egon dela. Neurri hori inposatzeko arrazoia dirua aurreztea baldin bada, ez dugu uste horretarako asko lagunduko duenik. Ez du ezertan lagunduko euskal osasun-sistemaren iraunkortasuna bermatzerakoan. Sailburuak berak azaldu zuen pasa den ostiralean ere, gutxi gorabehera 220.000 euro aurreztuko lirateke, Osakidetzaren aurrekontuarekin konparatuz oso kopuru txikia. Aldiz, tratamendu horien beharra duten gaixoengan oso eragin latza izango du eta horien sufrimendua areagotuko du. Ez dauka, beraz, justifikaziorik: ez ekonomikorik, ez sozialik, ez osasun-ikuspuntutik. Erdibidekoa adostu dugu Alderdi Sozialistarekin. Izan ere bat etorri gara bi taldeok neurri horren aurrean Ganbera honetan beharrezkoa zela lehenbailehen eztabaidatzea, neurri hori arbuiatzeko edo behintzat gaitzespena adierazteko. Eskatu nahi izan diogu Espainiako Gobernuari bertan behera utz dezala koordainketa berri hori ezartzeko ebazpen hori. Bat egin dugu ere bai hurrengo eskakizunak egiterakoan: batetik, adierazten dugulako ez dugula bat egiten Espainiako Gobernua behin eta berriro hartzen ari den neurri horiekin, uste baitugu koordainketa ezartzea eta hedatzea ez dela bidezkoa eta euskal osasun-sistema erasotzen duela, lehen aipatu dudan moduan autogobernua urratzen baitu. Eskatzen diogu uzteko lehenbailehen bertan behera neurri hori. Eta Eusko Jaurlaritzari, aldiz, eskatzen diogu jarraitu dezala euskal osasun-eskumenak defendatzen, eta horretarako bai bide politikoak, ekonomikoak eta juridikoak garatu ditzala. Halaber, aurreikusi ditzala neurriak inposaketa horri aurre egiteko eta kaltetuta atera daitezkeen pertsonek bermatuta izan dezaten behar dituzten botika-tratamendu horiek eskuragarri izango dituztela ebazpena indarrean sartzen den kasuan. Era berean, eta aurrekoari lotuta, koordainketa berri horrek zer eragin dezakeen Euskal Autonomia Erkidegoan eta horiek eragozteko neurri horiek zeintzuk izango diren edo zer asmo duen azaltzera ager dadila Ganbera ere eskatzen diogu. Beraz, ideia hauekin erdibidekoa adostu dugu, eta hemendik luzatu nahiko nieke beste taldeei ere bat egin dezatela gure eskari hauekin. Besterik gabe, mila esker. | eu | https://www.legebiltzarra.eus/ic2/restAPI/pvgune_descargar/default/87bec46f-26f1-4d0a-9408-50c5807d6880 | parl_eu_2262 |
10 | 45 | 10.10.2013 | RONCAL AZANZA | SV-ES | Honako legez besteko proposamen hauek batera eztabaidatu eta behin betiko ebazpena hartzea: | Señora presidenta, señorías, buenos días a todos. Zein izango da hurrengoa? Egun batzuk barru zer erabakiren berri izango dugu BOEn? Zer erabaki hartuko du Gobernuak pertsonen osasunaren aurka? Zer erabakiren berri izango dugu, berriz ere, goiz batez, aldizkaria irakurtzean? Izan ere, azaldu bezala, horrela gertatu da oraingo honetan: Ministroa Kongresuan koordainketaz hitz egiten aritu eta biharamunean, eta inolako neurririk aipatu gabe, BOEk astebete lehenago emandako agindu bat argitaratu zuen, eta, beraz, Rajoyren Gobernuak kalteturikoen zerrendari gehitu zaizkio, oraingo honetan, minbizia, hepatitisa, soriasia eta abar duten gaixoak. Alegia, gaixotasun larriak eta kronikoak dituztenak, ospitaleratuta tratatu beharrean –ospitaleko kontrola behar dute– tratamendua etxean jasotzen dutenak. Jakinaren gainean eta maltzurkeriaz hartutako neurria da. Herritarren osasuna babesteko eskubidearen aurkako beste torpedo bat da, eta, batez ere, herritar ahulenen aurkakoa, alegia, aipaturikoen gisako gaixotasun larriak jasaten dituztenen aurkakoa. Eta osasun-arloko bidegabekeria bat izateaz gainera, ez da eraginkorra eta ezin da esan disuasio-neurria denik ere. Izan ere, guztion zoritxarrerako, dakigun bezala, farmazietako koordainketaren ondorioz, zenbait pertsona ez dira farmazian jasotzen ari medikuek agindutako medikamentuak. Orain, berriz, pazienteek ospitalean jasotzen dituzten medikamentuez ari gara, eta haien ordainetan 4 euro baino gehixeago ordainarazi nahi dizkiete. Hori dela eta, Rajoyren Gobernuaren azken neurri honek erakusten du dirua biltzeko helburua baizik ez duela, eta, beste koordainketak bezala, farmaziako faktura murriztea beste helbururik ez duela. Egia da farmazietako faktura murriztu egin behar dela, baina beste modu batera egin behar da hori. Badaude beste baliabide batzuk farmaziako faktura murrizteko: generikoak hartzeko aginduz, monodosiak edo tratamendu bakoitzari egokitutako dosiak merkaturatzera behartuz, medikamentuen erosketa modu zabalean kudeatuz edo haien erosketa enkante bidez eginez. Baina, oroz gain, medikuei zuzendutako informazioa, trebakuntza eta birziklatzea hobetu behar dira, haiek zehazten baitute tratamendua, farmazia-laborategien interesen mende jartzen utzi gabe, haiek ematen baitiete informazioa beren produktuen berritasun eta ontasunei buruz. Hartu beharreko medikamentuak zehazten dituzten medikuen eta Administrazioaren arteko koordinazioa eta komunikazioa bultzatu behar da, eraginkorrak diren medikamentuak bakarrik agintzeko, alegia, konpondu beharreko arazoa bakarrik konpontzen dutenak eta kostu jasangarriak dituztenak. Neurri horien guztien bidez, posible da osasunsistema publikoa, unibertsala, zerga bidez ordaindua eta iraunkorra izatea –hori baita helburua–, pazientea helburu duten erabakiak hartuz, eta ez pazienteen aurkako neurriak, koordainketa ezartzeko neurri hauen modukoak. Esan bezala, hori da aurrezteko bidea, eta ez herritarrek bi aldiz ordaintzea zergen bidez jadanik ordaindua duten zerbitzu bat. Tasa berria ezartzen zaien medikamentuak farmazien zirkuitutik kanpo daude. Hori dela eta, kasu horietan, Gobernuak ezin zuen aplikatu duela urtebete pasatxo ezarritako eta Euskadin uztailaren 1etik indarrean jarritako koordainketa. Kasu askotan, medikamentu horiek saltzea ez da errentagarria ere farmazientzat. Ospitaleen bidez banatzen dira, gaixoek han jasotzen dutelako tratamendua, nahiz eta, esan bezala, ospitaleratuta ez egon. Eta gogoratu behar da ospitale-farmazien erosketen bidez, berez, % 20 edo 25 murrizten dela medikamentuen kostua. Farmazietan banatutakoak baino merkeagoak dira. Baina Rajoyren Gobernuari bost axola zaio guztia! Ez zien gaixoei begiratu, ez zion gaixoen kolektiboari begiratu. Gaixoak are gehiago nola ustiatu, horixe bakarrik axola zitzaion. Ministroa, zeina harro agertu baitzen herritarren diru-kopuru handi bat gastatzeari utzi ziolako –zerga bidez jasoa, hain zuzen ere, osasun-zerbitzuak mantentzeko–, bada, harro ager zitekeen ogasun-arduradunaren aurrean, eta herritarren oinarrizko zerbitzuei zegokienez egin beharrekoa egin zuela esan ziezaiokeen. Baina koska bat gorago egitea erabaki zuen, eta beste domina bat kolkoratzea. Defizitaren aurkako borrokaren txapeldunak aukera berri hau jarri die eskura ongizate-estatua hondatu nahi dutenei, eta eskerrak aurkako erreakzioa ere handia izan den. Bere kideak ere altxatu zaizkio! Eta, oraingoz, badirudi ez dela aplikatzen hasi urriaren 1etik aurrera indarrean jarriko den neurria. Nahi genuke Euskadiko PP izan balitz antzeko ekimen bat gaur hemen aurkeztu duen taldeetako bat! Nahi genuke beste autonomia-erkidego batzuetako kideek ere antzeko ekimenen bat aurkeztea. Nahi genuke noizbait ahotsa goratuko balute euskaldunen izenean eta botoa eman dietenak eta gainerako herritarrak ordezkatuko balituzte. Baina konformatuko gara beste talde batzuek hona dakarkigun eskaerarekin bat egitearekin. Eta Eusko Jaurlaritzarengandik espero dugu, neurri hau bere eskumen-eremuan –alegia, Euskadin– aplika dadin galarazteko behar diren ekintzak egiteaz gainera, koordainketa bidezko konpentsazioei buruz iragarritako neurrien artean, neurri honen eta Espainiako Gobernuak ezar ditzakeen beste batzuen aurreko aurreikuspena egin dezala, zezenak harrapa ez gaitzan. Izan ere, tribuna honetatik bereziki tematu gara inposatu dizkiguten osasun-murrizketei aurre egiten. Ezagunak dira sozialisten argumentuak, eta, inkesten arabera, herritarren gehiengoa ados dago horiekin, alegia, murrizketen aurka daude eta uste dute, gure zerbitzuak suntsitu aurretik, hobe dela ahalegin fiskala handitzea. Ezagunak diren argumentu horiekin batera, hausnarketa orokorrago bat egin nahi nuke gaur, gizarte-prestazioei egiten ari diren murrizketa horiei guztiei buruzka –eta, bereziki, osasun-arlokoei buruzkoa–. Urte honen hasieran, egun bat iraun zuen berri bat agertu zen prentsan: Japoniako finantza-ministro izendatu berriak azkar hil zitezen animatu zituen zaharrak, Estatuak haien arreta medikoa ordaindu beharrik izan ez dezan. Ministro horrek, hirurogeita hamar urterekin harro agertuz eta poltsa betea duela ezkutatuz, ziurtatu zuen gaizki sentituko litzatekeela bere tratamenduak Estatuak ordaindu beharko balitu. Mespretxuz hitz egin zuen, lagundutako elikadura behar dutenei "hodiari loturiko jendea" deituz, eta gaixotasun konplexuen tratamendu luzeetarako milioi asko gastatu behar direla nabarmendu zuen. Hori guztia esan zuen herrialdeko kontuak ordenatzeko ardura duen ministro jaunak, eta badirudi inor ere ez dela horregatik asaldatu. Calderón-ek idatzi zuen gizakiaren deliturik handiena jaio izana dela, eta bigarrena –lehenetik ez oso urrun– luze bizitzea izan behar duela. Izan ere, horrek gastua dakar pentsioetan eta tratamendu medikoetan. Eta, dagoeneko, batzuek proposatzen eta aipatzen dute herritarren "renove" plan baten beharra. Japoniako ministroak aipatu zuen jada, baina batzuek, esan gabe eta adierazpenak egin gabe, hori gertatzea nahi dute, doako osasun unibertsala jasotzeari oztopoak jarriz eta, Japoniako kasuan bezala, ordena ekonomikoaren aitzakia jarriz. Hainbeste aurrerapauso egin dira hiesaren, minbiziaren, artrosiaren, hepatitisaren, fibromialgiaren eta hainbeste gaixotasun kroniko luze eta larriri buruzko ikerketa zientifikoetan, eta, orain, gutxi batzuen esku bakarrik utzi nahi da hori guztia. Hausnarketa hori ekarri nahi nuke gaur hona. Horregatik galdetu dut hasieran zer izango ote den hurrengoa, zer ekarriko digun BOEk hurrena. Edozer izan liteke. Egoera ekonomiko negatiboa arrazoi gisa erabiliz, badirudi, gaur gaurkoz, ministroak ez duela ez eragozpenik ez mugarik. Besterik ez. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/87bec46f-26f1-4d0a-9408-50c5807d6880 | parl_eu_2263 |
10 | 45 | 10.10.2013 | UBERA ARANZETA | EH Bildu | Honako legez besteko proposamen hauek batera eztabaidatu eta behin betiko ebazpena hartzea: | Mahaiburu anderea, legebiltzarkideok, egun on guztioi. Aurreko ostiralean gure taldeak jarri zuen kopago berriaren eztabaida mahai gainean. Gaurkoan saiatuko naiz ez errepikatzen ostiralean eztabaidagai izan genituen ideiak. Baina gaurkoan ere argi esan nahi dugu orain arte behin eta berriro ekarri dugun aldarrikapena: berrordainketa bat bera ere ez dela aplikatu behar; ez botiken berrordainketa bezala ezagutzen duguna, 16/2012 Dekretuaren bidez aplikatzen dena; eta ez eta gaur eztabaidagai daukagun ospitaletako farmazietan helarazten diren sendagaiei ezarri nahi zaien kopagoa, hemen oso ondo aipatu den bezala irailaren 10ean ebazpen baten bidez onartu zena. Eta gaur ere esan nahi dugu murrizketa guzti horiei aurre egiteko prest gaudela. Prest gaudela neurri desberdinak bideratzeko elkarlanari bidea irekitzeko eta bide hori abian jartzeko. Baita ere beharrezkoa bada aldunditik, Orbegozo jauna, esku bat botatzeko, osasun-sistema publikoaren unibertsaltasuna eta ekitatea defendatzeko, pertsona guztiei eskubidez dagokien osasuneko babes-eskubidea eta arreta-eskubidea defendatzeko; finean, ongizate-estatu sozialaren eraikuntzan sakontzeko eta dagoeneko egina daukagun bide apurra ez desegiteko. Baina noski, aldundiak esku bat bota arren, erabakia Jaurlaritzarena da, eta zentzu horretan guk aldunditik gutxi egin genezake. Baina prest egon gaitezke eta prest egon bagaude bide hori elkarrekin jorratzeko. Ez dakit, gaur Darpón jauna ez dago hemen, zuek prest zaudete, Orbegozo jauna? Ze gero hemen beste gauza bat gertatzen da, Gipuzkoan prest egon gaitezke, baina nik dakidanez guk aldundi guztietan lurralde guztietan ez dugu gobernatzen. Bizkaian zuek zaudete, Araban Alderdi Popularra dago, eta hor guztion artean adostu beharko genuke estrategia bateratu bat, nola aurre egin berrordainketa guztiei, murrizketa guztiei. Zeren bestela zer egingo dugu? Gipuzkoan berrordainketa ez aplikatu, baldin eta aldundiak zuek behin eta berriro mahai gainean jarri dituzuen datu horiek ez baldin badizkio Madrili ematen, hori horrela izango balitz? Hor daukazue enplazamendua eta gure eskua luzatuta. Baina hemen garbi dagoena da egunero hartzen ditugun erabakiekin, toki desberdinetan egunero hartzen ditugun erabaki txikiekin, egunero euskal estatua eraiki edo deseraiki egiten dugula; hartzen dugun erabaki txiki bakoitzak eragin zuzena eta handia duela gure eskubideetan, hau da, herritarren eskubideetan, gure herriaren erabakitze-gaitasunean, gure eskumenetan, eta azken finean gizarte-eredu bat, estatu-eredu bat, nazio-eredu bat eraikitzerako norantzan. Eta askotan, era inkontziente batean baldin bada ere, erabakiak hartzen ditugu norabide batean edo bestean, eta garbi dagoena da gaurkoan ere hartzen dugun erabakiarekin norabide batean edo bestean jartzen garela. Aurrekoan ere hori mahai gainean jarri nuen. Eta guk, ildo horretan, argi daukagu berrordainketa edo kopagoaren gaia ez dela murrizketa bat soilik, ez dela murrizketa ekonomiko soil-soil bat. Argi daukagu fondo ideologiko sakoneko erreforma baten barruan sartzen dela, tantaz tanta Madrildik planteatu dena, baina sistema publikoaren izaeran eragiten duena zuzen-zuzenean. Eta horren adibide da guztiok argi daukagula azken kopago honek, bideragarritasun ekonomikoari dagokionean, horretan ere ez duela inolako justifikaziorik, nonbaiten justifikazioren bat bilatzekotan. Eta beraz, garbi ikusten da zein den Rajoyren eredua: pertsona bakoitzak duen maila ekonomikoaren arabera osasun-babes maila bat edukitzea, baina hori bai, babes-maila pribatua. Azkenean, poliki-poliki, babessistema publikoa desmantelatzeko eta deseginez joateko, herritarren eta langileen urteetako borrokarekin lortutako eskubideekin amaituz krisiaren aitzakiapean, eta ondorioz azkenean guztion osasunarekin amaituz. Eta hemen sakonean hori ari gara eztabaidatzen eta hori da mahai gainean daukaguna. Tira, ikusi dugu Urkullu eta Darponen Gobernua oso tinko, oso irmo agertu direla azken kopago honen aurka, eta hala izango delakoan gaude, eta gainera ere prest gaude konfiantza-boto bat emateko, prest egon gaitezke. Baina botiken berrordainketari dagokionean, hau da, lehenengo berrordainketari dagokionean, ez dugu irmotasun eta tinkotasun hori ikusi. Akaso aurrezten diren sosak kopuru esanguratsua delako eta Urkulluren Gobernuak irizpide ekonomikoak lehenesten dituelako pertsonen aurretik? Eta Rajoyren eredua konpartitzen duelako? Eta irizpide ekonomikoak pertsonen eskubideen aurretik jartzen dituelako? Horregatik da? Hori da gure galdera. Ze badirudi baietz. Bestela ez da ulertzen zergatik horrelako irmotasuna azken kopago honen aurrean eta besteari via libre. Eta ulertzen dugu eta kontziente gara azken kopago honek zer suposatzen duen, lehen zuk oso ondo azaldu duzun bezala. Baina guk ez dugu nahi osasun-sistema publikoa, unibertsala, ekitatiboa eta kalitatezkoa eslogan hutsa izatea. Edukiz bete nahi dugu, edukiz eta eguneroko erabakiekin jantzi nahi dugu eta erabaki horiek azkenean langileekin, herritarrekin, guztion partehartzearekin hartu nahi ditugu eta sistema horrela eraiki nahi dugu. Eta gaurkoan ikustarazteko gure borondatea zein zentzutan doan, ikusteko herritarrekin, osasunsistema publikoarekin dugun konpromisoa eta elkarlanerako borondatea zein den, adierazi nahi dizuegu prest gaudela adostasunean sartzeko, prest egon gaitezke, baldin eta berrordainketa guztiei atea ixteko erakunde guztiak elkartu eta estrategia bateratu bat planteatzeko borondatea baldin badago. Gu prest gaude. Nahi baduzue errezeso bat egiten dugu, elkartzen gara eta prest egon gaitezke. Baina hemen ez duena balio da interesatzen zaigunean bai eta ez zai- gunean interesatzen ez edo partxeoa jarri. Hemen ez dagoelako kontuan diru batzuk aurreztea, baizik eta hemen jokoan dagoena da sistema publikoaren babesa, osasun-sistema bera bere osotasunean babestea dago jokoan, eta hor herritar guztiei dagozkigun eskubideak. Eta gu horretarako, behin eta berriro esan dizuegun bezala, prest gaude. Eta ez baldin bazaudete prest horretarako, garbi daukagu lanean jarraituko dugula ea lortzen dugun zuek konbentzitzea, behin eta berriro proposamenak ekarriz, eta ea lortzen dugun momentu batean hor bidegurutze batean adostasunen bat lortzea eta estrategia bateratu bat egitea, herri bezala azkenean aurre egiteko. Ze lehenengo zen botiken berrordainketa, orain kopago hori, gero zer izango da? Eta ezin gara aritu zozketan arituko bagina bezala, dona dona katona, orain honi bai, orain honi ez. Hemen erantzukizunez jokatu beharko genuke. Eta momentuz horrela utziko genuke, eta bigarren txandan jarraituko dugu gure argudioak mahai gainean jartzen. Eskerrik asko. | eu | https://www.legebiltzarra.eus/ic2/restAPI/pvgune_descargar/default/87bec46f-26f1-4d0a-9408-50c5807d6880 | parl_eu_2264 |
10 | 45 | 10.10.2013 | MANEIRO LABAYEN | Mixto-UPyD | Honako legez besteko proposamen hauek batera eztabaidatu eta behin betiko ebazpena hartzea: | Eskerrik asko, presidente andrea. Oso ados gaude hemen azaldutako gauza askorekin edo gehienekin, proposamena egin duten taldeek azaldutako arrazoi askorekin eta bi taldeen jatorrizko proposamenekin. Hala ere, guk osoko zuzenketa bat aurkeztu genuen jatorrizko proposamenak hobetu nahian eta, kasuren batean, osatu nahian. Osoko zuzenketa horren bidez, proposatzen genuen Legebiltzarrak bazter dezala Espainiako Gobernuak erabakitako ospitaleetako medikamentuen koordainketa, ez delako beharrezkoa eta guztiz bidegabea delako, hemen esan den moduan. Hori dela eta, proposatzen genuen Legebiltzar honek ministerioari eska diezaiola 2013ko irailaren 10eko ebazpena alde batera uzteko. Halaber, proposatzen genuen Legebiltzarrak Eusko Jaurlaritzari eska diezaiola urrian azalpenak eman ditzala Legebiltzar honetan, ebazpen horrek Euskadin izango lukeen eragina azaltzeko eta, bistako gardentasun-arrazoiak direla eta, gai honetan hartuko dituen neurri eta erabakien berri emateko. Euzko Abertzaleak eta Euskal Sozialistak taldeen artean sinaturiko erdibidekoan sartu dira proposamen horiek. Erdibideko horretako puntu batzuen aldeko botoa emango genuke, eta horregatik, erdibideko horren botazioa puntuz puntu egitea eskatuko genuke. Bi taldeek aurkeztutako ekimenen arrazoiketetan ezin hobeto azaltzen da, nire ustez, Espainiako Gobernuak erabakitako ospitale-koordainketa berria. Koor- dainketa berri horren bidez, gaixotasun larri edo kronikoak dituzten eta ospitaleratu gabe dauden gaixoei zuzendutako tratamenduetarako botika asko koordainketaren mende jarriko dira. Hala, tratamendu horiek behar dituztenek horien % 10 ordaintzea nahi du Espainiako Gobernuak, medikamentu bakoitzeko gehienez 4,20 euro ordainduta. Koordainketa ezarriko zaien medikamentuen zerrendan daude bularretako minbiziaren, biriketako minbiziaren, giltzurrunetako minbiziaren, garuneko tumoreen eta prostatako minbiziaren aurkako tratamenduak. Halaber, haien artean daude hainbat leuzemia eta linfomen aurkako tratamenduak eta hepatitis C eta hepatitis B duten pazienteentzako antibiralak, haurren arnasketa-birusen prebentziorako medikamentuak eta hainbat gaixotasunen aurkako beste medikamentu batzuk. Gure ustez, beste neurri krudel bat da, Espainiako Gobernuak hartutako neurri krudel eta bidegabea. Bide batez, oposizioko alderdi politiko guztiek, pazienteen elkarteek, pazienteek berek, osasungintzako profesionalek, adituek, teknikariek, farmazialariek eta herritar gehien-gehienek aho batez baztertu duten neurri krudel eta bidegabea da. Baita Alderdi Popularreko boto-emaileen gehiengoak baztertzen duena ere. Beraz, neurri zentzugabea da, arbitrarioa, bidegabea eta eraginkortasunik gabea. Sable-kolpe krudel, bidegabe, arbitrario eta arrazoirik gabea. Egoera ahulenetan dauden herritarrei behar dituzten medikamentuak lortzea zailago egingo dien beste hesi bat. Eta horrek oso ondorio larriak izango ditu: desberdintasun gehiago, arazo ekonomiko gehiago, drama pertsonal eta familiar gehiago, eragotzitako tratamendu gehiago, osasun gutxiago, osasun-sistemarako gastu gehiago. Ongizate gutxiago; eta hori guztia Espainiako Gobernuak esaten digun bitartean kontuak bere onera ekartzear gaudela. Horrela koadratu nahi izaten ditu kontuak Espainiako Gobernuak; alegia, kontuak kuadratu ongizate-estatua deuseztatzen duen bitartean eta lehen osasun publiko eta unibertsal dei geniezaiokeen hura deuseztatzen duen bitartean. Lehenengo, koordainketa ezarri zuten, eta laurehun medikamentu baino gehiago erretiratu zituzten finantzaketa publikotik; horixe izan zen "medicamentazo" delakoa. Gero, beste hainbat neurri ezarri zituzten, ahaztu gabe kaleratzeak errazteko eta langileen eskubideak suntsitzeko lan-erreformak, funtzionarioen soldatak izoztea, beketan eta mendekotasunean egindako murrizketak, pentsio-sistemaren erreformak eta abar eta abar. Eta orain, ospitaleetako medikamentuen prezioaren % 10 kobratu nahi dute. Gure ustez, kontua ez da Gobernuak autonomia-erkidegoei edo haien eskumenei eraso egiten diela. Izatekotan, horrek izango luke garrantzi txikiena. Funtsezko arazoa da herritarrei eta haien osasunari egiten diola eraso. Arazoa da Espainiako Gobernuak pertsonen duintasunari egiten diola eraso. Osasun-sistema publiko eta unibertsala dugu, baina gure osasun-sistemak gero eta gutxiago du publikotik eta unibertsaltasunetik, Espainiako Gobernuak bultzatutako murrizketa bidegabe eta krudelen eraginez. Hau bat gehiago da; azkenekoa. Bistan denez, zentzugabekeria horien aurka gaude eta aurka azaldu gara, eta, beraz, Espainiako Gobernuaren azken zentzugabekeria honen aurka gaude. Horregatik aurkeztu dugu osoko zuzenketa, eta horregatik eskatzen dugu erdibideko zuzenketa horren botazioa puntuka egitea. Besterik ez. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/87bec46f-26f1-4d0a-9408-50c5807d6880 | parl_eu_2265 |
10 | 45 | 10.10.2013 | GARRIDO KNÖRR | PV-ETP | Honako legez besteko proposamen hauek batera eztabaidatu eta behin betiko ebazpena hartzea: | Señoras y señores consejeros, señorías. De nuevo, debatimos el tema del copago, y, seguramente, los argumentos que expondrá hoy el Partido Popular son los mismos que expuso la semana pasada, pero, a pesar de ello, en esta intervención, me centraré en unos puntos concretos. Tal y como dije la semana pasada, erabiltzaileek farmazietan egiten duten ekarpena, guztiok dakizuen moduan, 16/2012 Errege Dekretuaren bidez arautzen da, zeinaren bidez, osasun-sistema nazionalaren iraunkortasuna bermatzeko eta prestazioen kalitatea eta segurtasuna hobetzeko presazko neurriak hartzen baitira. Se pusieron nuevos criterios en el copago, y se han puesto en marcha medidas concretas para la estabilidad del sistema sanitario. Esa era la finalidad de estas medidas. Joan den astean esan nuen bezala, sistema justuagoa, berdinzaleagoa eta solidarioagoa ezartzea zen helburua; izan ere, koordainketa berri honen bidez, zenbait irizpide hartzen dira kontuan (adibidez, errenta, adina edo gaixotasunaren maila), eta kolektiborik ahulenak babesten dira, krisi ekonomikoa gehien jasaten ari direnak, epe luzeko langabeak, pentsiodunak, gaixo kronikoak eta baliabiderik gabeko pertsonak. Salbuetsitako talde batzuek medikamenduen % 40 ordaintzen zuten lehen (adibidez, prestaziorik gabe gelditutako epe luzeko langabeak), eta, orain, ez dute ezer ere ordaintzen. Errege-dekretua indarrean sartu aurretik, berriz, % 40 ordaintzen zuten. 2012ko abenduan arautu zen erabiltzaileek ospitale-farmazian izan beharreko parte-hartzea; beraz, ez da berria, jaun-andreok, ez da berria. Eta joan den irailaren 19an Osasun Ministerioak Estatuko Aldizkari Ofizialean argitaratutako ebazpenaren bidez, helburua da ospitalean ematen diren eta erabiltzailearen ekarpena izan dezaketen medikamentu guztiek ekarpen murriztua izatea. Hori da ministerioak emandako ebazpenaren helburuak, eta, bestela, irakur ezazu ondo edo arretaz. Horrek esan nahi du argitaratutako zerrendan dauden medikamentu guztiek % 10eko ekarpena izango dutela, 4,20 euro dela muga. Beraz, muga bat jarri zaie medikamentu garestienei, saltzen diren lekuan saltzen direla, alegia, ospitale-farmazian edo kaleko farmazietan. Hortaz, medikamentu batek hogei euro balio badu, bi ordainduko dira, baina, aldi berean, medikamentu batek –eta hala gertatzen da ospitale-farmazian ematen diren medikamentu batzuekin, baina medikamentu garesti horietako batzuk kaleko farmazietan ere saltzen dira– milaka euro balio badu, erabiltzaileak 4,20 euroko ekarpena egingo du ontzi bakoitzeko. Adibidez, antitumoral Incivo medikamentuak 8.000 eurotik gora balio du, baina erabiltzaileak prezio horren % 0,05 ordaindu beharko du. Zerrendan jasotako eta aipatzen ari garen medikamentu askok badute jadanik erabiltzailearen ekarpena; izan ere, autonomia-erkidego batzuetan, kaleko farmazietan banatzen dira. Hortaz, medikamentu horiek jadanik ordaintzen dira ospitale-farmazian ematen ez diren autonomia-erkidegoetan, kaleko farmazietan saltzen baitira. Beste medikamentu batzuk, berriz, kaleko farmazietan egon dira orain dela gutxi arte –beraz, erabiltzaileak ekarpena egin behar zuen–, eta, orain, ospitale-farmazietan banatzen dira. Beraz, jaun-andreok, pazienteek etxean hartzen dituzten medikamentuen bi banaketa-motei dagokienez (kaleko farmaziak eta ospitale-farmaziak), badirudi arrazoizkoa dela biak irizpide berekin arautzea, eta, beraz, pazienteek ekarpen bera egitea, edozein dela ere farmazia-mota edo farmazia dagoen autonomiaerkidegoa. Ebazpen honen bidez, ministerioak tratu bera eta medikamentuak lortzeko berme bera ziurtatu nahi du herritar guztientzat, edozein autonomia-erkidegotan bizi direla ere. Edonola ere, mediku-errezeta bidez ospitalean banatzen diren medikamentuez eta etxeetan hartzen diren tratamenduez ari gara; ez ospitaleetan erabiltzen direnez. Hortaz, guztiz faltsua da ospitaleetan banatzen diren medikamentuetan koordainketa dagoela, zenbaitek saldu nahi izan duten moduan. Ospitaleratuta dauden pazienteek ez dute ordaintzen ospitalean dauden bitartean jasotzen dituzten medikamentuengatik. Bestalde, ekarpena egitetik salbuetsita daude hainbat kolektibo, gainerako medikamentuekin gertatzen den bezala: pentsiorik baxuenak dituztenak, gizarte-integraziorako errentak dituztenak eta epe luzeko langabeak. Lehengoan esan nuen bezala, farmazietako ekarpen-sistema berriaren bidez, joan den hamalau hilabeteetan, 2.300 milioi euro aurreztu dira, eta ahalegin horri eta lorturiko aurrezkiari esker, medikamentu aurreratuagoak lortu eta finantzatu ahal izan dira; haien artean, minbiziaren gisako gaixotasun larrien aurkako medikamentu berritzaileak. Hain zuzen ere, 2012az geroztik, hogeita hemezortzi medikamentu berri lortu dira; haien artean, pankreako minbiziaren aurkako Afinitor medikamentua, urtean 30.000 euroko kostua duena eta bularreko minbiziaren aurkako Votubia medikamentua, halaber, urtean 30.000 euroko kostua duena. Alderdi Popularraren Gobernuak, beste behin ere, sistemaren eraginkortasuna hobetuko duen arauesparru bat sortzeko duen erantzukizuna bete du. Lehengoan esan nuen moduan, Espainiako farmaziagastua 14.000 milioi eurokoa da urtean. Horietatik herena ospitaleetan erabiltzen da, eta Europako Batasuneko gomendioetan azpimarratu da ospitaleetako farmazia-fakturaren eraginkortasuna hobetu behar dela. Beraz, lehen esan dudan bezala, erabat faltsua da pazienteek ospitaleratuta daudenean jasotzen dituzten medikamenduengatik ordaintzen dela. Bermatu da herritar guztiek botikarik garestienak berdintasun-kondizioetan lortu ahal izatea. Hala, orain, 4,20 euro balioko dute gehienez; lehen, berriz, haien prezioaren ehuneko bat ordaintzen zen. Hori bermatu da, jaunandreok, ebazpen honen bidez. Adibide argi bat jartzearren, ez da zentzuzkoa herritar batek farmazian medikamentu bat erosi behar duenean murrizketarik ez egitea eta ospitale-farmazian egin behar duenean murrizketa egitea. Lehengoan, neurri honen aplikazioak izango duen eragin ekonomikoa azaldu zuen sailburuak; hain zuzen ere, ez baita diru-bilketarako neurri bat, ministroak berak atzo bertan –hala uste dut– Senatuan gai honi buruzko interpelazio bati erantzunez esan zuen moduan. Eraginkortasunerako, arrazionalizaziorako eta gardentasunerako neurria da; berdintasuna eta kohesioa bermatzeko guztiz beharrezkoa, herritar guztiek medikamentuak baldintza beretan lortzea bermatzeko, kontuan izan gabe non bizi diren, zer autonomia-erkidegotan bizi diren, edo kontuan izan gabe zer farmaziatan erosten dugun medikamentua, alegia, kaleko farmazian edo ospitalekoan. Aurreko legegintzaldian baimendu ziren erabiltzailearen ekarpena duten eta irailaren 19ko ebazpenean jasotzen diren medikamentu gehienak. Medikamentu horiek kaleko farmazietan banatzen ziren, eta minbizia zuten pazienteek ekarpen bat egin behar zuten horiek erosteko, baita langabeek ere. Orain, berriz, paziente horiek ez dute ezer ere ordaindu behar. Lehen kezkatzen bazineten, zergatik kezkatzen zaituzte orain auzi honek, jaun-andreok? Eta, Roncal andrea, esan behar dizut nahikoa dela hainbeste demagogiarekin, zeren, gero, gobernatzen duzuen lekuetan, neurri hau aplikatuko baituzue. Aplikatu egingo duzue! Hemen ere iragarri zenuten berariazko dekretu bat proposatuko zenutela, eta, azkenean, egia da hauteskundeak galdu egin zenituztela, baina gobernatzen jarraitu izan bazenute, Osasun Sistema Nazionalaren iraunkortasuna bermatzeko neurri berriak jasotzen dituen apirileko dekretua aplikatuko zenuten, gainerako autonomia-erkidegoetan egin duzuen moduan. Hortaz, badakizu ebazpen berri hau... Are gehiago, hainbat autonomia-erkidegotako bilera teknikoetan hitz egin da honi buruz. Esan dudan bezala, hainbat autonomia-erkidegotako bilera teknikoetan hitz egin da honi buruz Eta, Orbegozo jauna, homogeneizazio-neurri bat da. Badakit zuei ez zaizuela gustatzen homogeneizatzea, baina, gero, hemen ere hitzarmenak egiten dituzue homogeneizatzen saiatzeko. Farmazia-prestazioa homogeneizatu nahi da, diferentziarik ez egoteko eta desberdintasunekin amaitzeko. Eta gauza bera esango dizut: funtzionarioen soldatarekin pasatu zen gauza bera pasatzen zaizue; alegia, ez zaizue gustatzen, baina, azkenean, esaten duzue ez daukazuela beste aukerarik. Eta honekin ere gauza bera gertatuko da: azkenean, ebazpen hau aplikatuko duzue. Esan bezala, pazienteek ez dute ordaindu beharko ospitaleratutakoan jasotzen dituzten medikamentuengatik, ez eta, lehen esan dudan moduan, ospitalean dauden bitartean jasotzen dituztenengatik ere. Anabasa eta nahaspila handia zegoen antolakuntza aldetik: txartelen titulartasuna zuten 800.000 lagun beste batzuen onuradun gisa agertzen ziren, hala ez zegokienean. Eta Gobernu honek, erreforma horiekin guztiekin, Osasun Sistema Nazionalaren iraunkortasuna bermatzeaz gainera, zeinak –sentitzen dut baina aurreko Gobernuko presidentea, Zapatero jauna, aipatu beharra daukat– 16.000 milioi euroko zorra baitzuen, bada, erreformak egin eta neurriak proposatu behar izan ditu sistemaren iraunkortasuna bermatzeko. Baina neurri horien bidez, aurrezten ari gara eta aukerak sortzen berrikuntzak egiteko eta medikamentu berriak lortzeko. Beraz, jaun-andreok, demagogia gutxiago, eta begiratu hobeto zertaz hitz egiten ari garen. Batez ere, kontuan izanik Alderdi Sozialistak gobernatutako autonomia-erkidegoek neurri hori aplikatu egingo dutela, eta, hemen, Euskal Autonomia Erkidegoan, azkenean, aplikatu egingo dela, aurtengo apirilean onartutako dekretuarekin gertatu zen bezala. Besterik ez. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/87bec46f-26f1-4d0a-9408-50c5807d6880 | parl_eu_2266 |
10 | 45 | 10.10.2013 | ORBEGOZO URIBE | EA-NV | Honako legez besteko proposamen hauek batera eztabaidatu eta behin betiko ebazpena hartzea: | Eskerrik asko, presidente anderea. Lehenengo eta behin, bukaeratik hastearren, guk hemen uste dugu Alderdi Popularreko ordezkariak egin dituen adierazpenetan…, usted ha hecho una defensa de las bondades y de lo que supone el ahorro mediante el copago, pero evita posicionarse sobre si comparte que se tomen ese tipo de medidas, como la que estamos debatiendo hoy, la referida a la resolución de forma unilateral, invadiendo competencias de otras comunidades autónomas, sin tratarse previamente en el Consejo Interterritorial de Salud, etcétera, etcétera. Por lo que le he entendido, con estas medidas ha venido a decir que al final las vamos a aplicar, pues, "porque yo lo valgo". ¡Es lo que ha venido a decir usted! Se ha saltado directamente la opinión que pueda tener el Tribunal Constitucional al respecto, y ha venido a decir que al final las vamos a aplicar "porque yo lo valgo". Ha hablado del caos y desbarajuste en el que está sumido…, la situación de caos y desbarajuste en que se encontraba el Sistema Nacional de Salud con anterioridad, y puede que sea cierto, pero no meta a todos en el mismo saco. No meta a todas las comunidades autónomas en el mismo saco, porque eso no se corresponde con la realidad. Por eso entendemos nosotros que se trata de una excusa para recentralizar y uniformizar el Sistema Nacional de Salud. De hecho, lo estamos viendo en las diferentes medidas que se van adoptando poco a poco. Beraz, guk uste dugu kasu honetan izan ditzakegula iritzi desberdinak kopagoaren onurei buruz edo ez, baina hemen azken finean, zuen iritzia jakin nahiko genuke horren inguruan, eskumen urraketa bat gertatzen ari den heinean ea zein den zuen iritzia. Eta EH Bilduren ordezkariak esandakoen inguruan, ematen du gaurkoan aukera galduko dugula aho batez-edo erantzun ozenago bat emateko beste koordainketa honen inguruan, izan ere zenbat eta alderdi gehiagok esan gaur eztabaidatzen ari garenaren inguruan ez gatozela bat ebazpen horrekin, guk uste dugu orduan eta indar handiagoa edukiko duela gaitzespen horrek. Aipatu duzu Gipuzkoako Ogasunak ezin duela ezer egin… Baina guk azken finean ez dizuegu esaten Gipuzkoako Ogasunak ez duela legea bete behar eta ez dituela datuak bete behar. Guk esaten dizueguna da agerian geratzeko zelan zuek ere 16/2012 Errege Dekretuak ezartzen dituen neurriak hasiera-hasieratik bete dituzuen inongo eragozpenik jarri gabe. Hau da, horrek esaten du: errenta-informazioa daukan erakundeak bidali beharko dio Estatu mailako Gizarte Segurantza erakundeari informazio hau, koordainketa aplikatzeko. Gipuzkoako Ogasunak ere parte hartu du horretan eta gainera parte hartu du lehenengo urratsa emanez. Guk uste dugu Eusko Jaurlaritza tinko egon dela bai aurreko koordainketaren kasuan, bai koordainketa berri honen kasuan, aipatu zituen hainbat eta hainbat neurri hartuko direla. Eta aipatzen zenuen estrategia bateratua eta hori, ahal izango dela egin, baina tamalez gaur egun aurre egin beharko dugun errealitatea hau da, daukaguna da, eta horren inguruan egin behar dena da legeak esaten duenaren arabera ahalik eta neurri eraginkorrena hartu. Eta horretan ezin gara sartu ez bidali datuak, legea ez bete, azkenean jendearentzako edo pertsonentzako ziurgabetasuna sortzen duelako eta azkenean ez delako irtenbide erreal bat egoerari. Beraz, guk azkenean uste duguna da, gaur hemen adierazi dugun moduan, badagoela ubide nagusi bat edo bide nagusi bat. Legebiltzarrak adostu du behintzat gaitzestea koordainketa hau eta Jaurlaritzari eskatzen dio jarraitu dezala irtenbide errealak ematen pertsonek dauzkaten arazoei. Horren adibide daukagu koordainketa arruntaren kasuan diru-laguntzak emateko neurriak hartuko direla. Kasu honetan ere, esan den moduan, bide ekonomikoetatik, politikoetatik, juridikoetatik ere bai, saiatuko da Jaurlaritza aurre egiten. Eta beste hainbat kasutan gertatzen den moduan, egoera irregularrean dauden atzerritarren kasuan edo lesbianen eta emakumeen ugalketa tratamenduen kasuan, hor ere agerian dago Jaurlaritzak ez duela bat egiten Madriletik datozen neurri hauekin eta pixkanaka-pixkanaka saiatuko da ahalik eta neurririk baliagarrienak hartzen. Besterik gabe, mila esker. | eu | https://www.legebiltzarra.eus/ic2/restAPI/pvgune_descargar/default/87bec46f-26f1-4d0a-9408-50c5807d6880 | parl_eu_2267 |
10 | 45 | 10.10.2013 | RONCAL AZANZA | SV-ES | Honako legez besteko proposamen hauek batera eztabaidatu eta behin betiko ebazpena hartzea: | Eskerrik asko, presidente andrea. Garrido andrea, PPko Gobernuaren aldetik, ez da egiten besterik herritarrak pobretu eta zerbitzu publikoetarako ateak itxi baino, alegia, hezkuntzarako, osasunerako, pentsionatarako..., azken finean, ongizate-estaturako ateak itxi baino. Lehenengo, diruz lagundutako produktuen zerrendatik kendu ziren analgesikoak, urdail-babesleak, pixoihalak eta abar, alegia, gaixotasun kronikoak dituztenek gehien behar dituztenak. Segidan, farmaziakoordainketa ezarri zen. Eta, ez dezagun ahaztu, horrekin batera, baztertu egin ziren egoera administratibo irregularrean zeuden etorkinak. Ondoren, izoztu egin ziren guztion pentsioak, eta, orain, iragarri berri dute etorkizunerako eros-ahalmena galtzen ari direla. Espainiako gainerako lekuetan, PFEZ zerga igo diete dagoeneko herritar gehienei eta soldatak jaitsi dituzte (adibidez, funtzionarioenak). Ondoren, medikamentuen koordainketa aplikatu da ospitalean tratatzen diren gaixotasunetarako, nahiz eta horiek etxean kontsumitu. Hori dela eta, hau da gure galdera: Zein izango da hurrengoa? Zein? Ospitaleratutako pazienteek kontsumitzen dituzten medikamentuen koordainketa? Ospitaleetako oheen koordainketa? Bestalde, ziur nago ez duzula zure diskurtsoa ere sinesten. Bide batez, oraindik ere..., neurri horiek zure ustez dituzten alde on batzuk irakurri dizkiguzu, baina ez diguzu esan zer balorazio egiten duen zure taldeak –Euskadiko PPk–. Zein da zuen balorazioa? Neurri horien alde zaudete? Izan ere, hemen ikusia dugu dagoeneko zuen ezezkoa eta zuen abstentzioa. Jakin nahiko genuke zer balorazio egiten duzuen neurri horiei buruz eta etorkizunean etor daitezkeenei buruz. Bide batez, legea betetzeari errespeturik ez izatea aurpegiratzen diguzu? Ganbera honetan intsumiso izan gaitezen nahi duzu? Izan ere, aurpegiratzen diguzu, baliabideak galduz gero, koordainketak martxan jarri beharko ditugula! Garrido andrea, ez dut ulertzen zure diskurtsoa. Azalduko didazu Ganbera hau legeintsumiso izatera bultzatzen ari zaren edo zer? Halaber, aurpegiratzen diguzu autonomiaerkidego sozialista batzuek martxan jarri dutela koordainketa –alegia, legea bete dutela– eta ez dutela konpentsazio-neurririk ezarri. Aizu, zer baliabiderekin? Esan iezaiozu Rajoy jaunari autonomia-erkidegoetara baliabide gehiago bidal ditzala berrordainketa horiek konpentsatu ahal izateko. Bide batez, esan behar dizut Asturiasko Autonomia Erkidegoa konpentsazio-neurriak martxan jartzen ari dela, aurrekoan ezingo zutela aurpegiratzen zenigun arren. Azken finean, esaten duzu iraunkortasun-kontua dela. Eman dizkizut osasun-sistemaren iraunkortasunari buruzko hainbat adibide; alegia, nola jar daitezkeen martxan hainbat neurri pazienteen kontra joan gabe. Ez dira inoren aurkako neurriak, baizik eta eraginkortasuna helburu duten neurriak dira (adibidez, osasun-sistemak gaixo kronikoei laguntzea, zerbitzuak emanez, haiei zuzendutako azpiegiturak martxan jarriz eta, noski, benetan eraginkorrak eta kostu aldetik iraunkorrak diren medikamentuak zein diren hausnartuz). Bide horretatik aurki dezakegu osasun-sistemaren iraunkortasuna, ez pazienteen aurkako neurriak hartuz. Ez gara gauzak puzten ari gertatzen ari denari buruz ohartarazten dugunean. Ez zaio arazoari garrantzia kendu medikamentuen koordainketa goizetako kafea ez hartzearekin parekatuz edo sei ogiren baliokidea dela esanez, edo pentsionista batek euro bat muspartida batean jokatzen duela esanez. Beste zerbaitetaz ari gara. Ahal den bezala, iragarritako murrizketak galarazteari buruz ari gara, izan ditzaketen ondorioak gutxitzeko eta gure esku dagoena egiteko, eta ahotsa goratuz eta irmoki esateko nahikoa dela! Besterik ez. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/87bec46f-26f1-4d0a-9408-50c5807d6880 | parl_eu_2268 |
10 | 45 | 10.10.2013 | UBERA ARANZETA | EH Bildu | Honako legez besteko proposamen hauek batera eztabaidatu eta behin betiko ebazpena hartzea: | Eskerrik asko. Orbegozo jauna, esan eta egin. Esatearekin eta hemen mozioak onartzearekin ez da nahikoa, gero hitzetatik ekintzetara pasatu behar da, eta paperak dena eutsi dezake, baina paperetik haratago joan behar gara. Eta guk ikusten duguna da benetako ordua iristen denean legea betetzearen eta Madrilen menpean azkenean ezkutatu egiten zaretela. Eta sentitzen dut, baina berrordainketei aurre egitea zuen ardura da, zuen erantzukizuna da eta ez aldundiarena. Gu gure neurrian saiatzen gara gure ardurapean dauden gauzei aurre egiten; batzuetan hanka sartzen dugu, beste batzuetan hobetoago egiten dugu eta beste batzuetan asmatzen dugu. Baina hau zuen ardura da. Baina hala ere, esan dizuet eta eskua luzatu dizuet gu prest gaudela esku bat luzatzeko, mahai gainean jartzeko guztion artean zer egin genezakeen, estrategia bat definitzeko eta adostasunak bilatzeko. Baina adostasunak bilatzeko edukietan oinarrituta eta herritarrei erantzunak emateko; herritarrei, eta ez irizpide ekonomikoei edo interesatzen zaigunaren arabera. Eta hori esan dizuet, prest gaude, goazen aldundiak esertzera ea zer egin genezakeen guk ere, nahiz eta gure eskumena ez izan, osasun-sistema publikoa, unibertsala, ekitatiboa eta kalitatezkoa defendatzeko, eta goazen hori guztia diseinatzera, gu eskua luzatuta gaude. Eta ez bakarrik ozen esatera hemen Rajoyren neurrien aurka gaudela, ez, baita ere aurre egiteko eta horretarako bide bat egiteko. Eta guk hona bide horretan urratsak emateko neurri oso konkretuak eta pragmatikoak ekarri ditugu, zehazki gaurko mozioan ere jasotzen ez direnak, ze benetan ez da zehazten noraino iristeko prest zaudeten, ea kopentsaziofondo hori sortzeko prest zaudeten edo ez. Baina lasai egon, ekintzetara pasatzen baldin bazarete, ondoan egongo garela eta konpleju barik baiezkoa bozkatuko dugula, ez izan zalantzarik. Eta horren adibide izan da Madrilek ebazpen hau onartu zuenean irailean, badirudi erkidego desberdinetako arduradunak lotalditik esnatzen hasi zirela eta horren aurka egiten hasi zirela. Eta orduan ikusi dugu Madrilek behin-behinean behintzat bere aplikazioa suspenditu du, oraindik ez da aplikatu. Eta hor ikusten da aukerak egon badaudela guztion artean Madrili aurre egiteko. Baina ez, askotan oso komodo gaude eta hori da ikusten zaiona Urkulluren Gobernuari Rajoyren neurriekin. Zeren ekonomikoki kantitatearen arabera ondo etortzen baldin bazaio neurri hori aplikatzea, aplikatzen da eta bestela ez. Eta hor ikusi da lehenengo berrordainketarekin zer gertatu den, eta kopago honekin badirudi beste era batera jokatuko dela, soilik 220.000 euro suposatzen duelako aurreztea. Eta hori da azkenean mahai gainean geratzen dena. Baina ardura eta erantzukizuna zuena da eta zuen esku dago. Eta bukatzeko, erreflexio bat mahaigaineratu nahiko nuke, ze lehengo txandan aipatu dut fondo ideologiko marko baten barruan erreforma multzo bat dugula. Osasun-sistemaren barruan daudenak ez dira bakarrak. Hor ditugu LOMCE, hor daukagu Tokiko Administrazioen erreforma, hor daukagu lan-erreforma, hor daukagu funtzionarioen soldata… Eta guzti horren aurrean zer? Horrela jarraitu behar dugu? Batzuetan bai, beste batzuetan ez, irizpide ekonomikoen arabera edo auskalo ze irizpideren arabera. Edo herri bezala aurre egingo diegu eta tamainako erantzun bat prestatuko dugu? Ze iruditzen zaigu hori gure esku egon daitekeela, guztiok batera saiakera bat behintzat egin genezake gure bidea eginez, gure eskumenak defendatzeko, urratuak izan ez daitezen, herritarren eskubideak defendatzeko eta herri honen erabakigaitasuna defendatzeko. Eta azken finean, gaur osasunaz ari gara hitz egiten, ikusi delako askotan aipatzen dugun osasunsistema publiko, unibertsal, ekitatibo eta kalitatezkoa eslogan soilean geratu dela. Eta esloganean ez geratzeko, gure gizartearen erabaki-gaitasuna, gure herritarren eskubidea, gure konpetentziak azkenean eslogan hutsean ez geratzeko. Eskerrik asko. | eu | https://www.legebiltzarra.eus/ic2/restAPI/pvgune_descargar/default/87bec46f-26f1-4d0a-9408-50c5807d6880 | parl_eu_2269 |
10 | 45 | 10.10.2013 | GARRIDO KNÖRR | PV-ETP | Honako legez besteko proposamen hauek batera eztabaidatu eta behin betiko ebazpena hartzea: | Begira, Roncal andrea, berriz esango dizut: hemen osasun-koordainketaz hitz egin duten bakarrak zuek izan zarete. Pajín andreak aipatu zuen koordainketa sinbolikoa –baina ez zuen denborarik izan koordainketa sinbolikoa zer zen zehazteko–; Solbes jaunak, Trinidad Jiménez andreak, Jáuregui jaunak esaten zuten osasun-sistemak unibertsala izaten jarraitzeko, koordainketak beharko zirela. Bengoa sailburuordeak berak ere esan zuen elkarrizketa batean... Zuek hitz egin duzue koordainketari buruz! Eta begira, Roncal andrea, jaun-andre sozialistak, norbait izan bada medikamentuak desfinantzatu dituena zuek izan zareta. 1983an, sozialistek 740 medikamentu desfinantzatu zituzten. 1998an, izendegitik atera ziren beste 834. Orain, 412 atera dira. Beraz, ez etorri medikamentuen desfinantzaketari buruzko irakaspenak ematera; izan ere, zuekin, askoz ere medikamentu gehiago atera eta desfinantzatu ziren. Eta hori ez diot nik, baizik eta Estatuko Abokatutzak. Ebazpenaren bidez, irizpide berak ezarri nahi dira autonomia-erkidego guztietan, eta medikamentu garestienei muga bat jarri nahi zaie. Izan ere, muga hori egongo ez balitz, Estatuko Abokatutzak dioen moduan, ebazpena atzera botako balitz, erabiltzaileek ez lukete ordaindu beharko gehienez 4,20 euro medikamentu bakoitzeko, baizik eta ehuneko aldakor bat –dakizun moduan % 10 eta 60 artekoa– ordaindu beharko lukete prezioaren arabera. Eta badakizue zenbat balio duen prostataminbiziaren aurkako medikamentu batek? 3.500 euro. Badakizu zenbateko ekarpena egin beharko litzate- keen? Bada, 1.400 eurokoa. Beraz, ebazpen honen bidez, bermatzen da gehienezko muga bat jarriko dela, 4,20 eurokoa, eta ebazpen hau ez balitz, Estatuko Abokatutzak ondo dion moduan, prezioaren % 10-60 ordaindu beharko genuke. Eta espainiar guztiei irizpide eta tratu berak aplikatzea bermatzen da, zer autonomia-erkidegotan bizi diren kontuan izan gabe –badakit hori ez dagoela boladan Alderdi Sozialistan–, eta irizpide berak ezartzen dira medikamentuak non erosten diren kontuan hartu gabe, alegia, ospitale-farmazian edo kaleko farmazian. Adibide oso garbia eman dizut, Roncal andrea, adibide oso argia eman dizut nire hitzaldian: aurreko legegintzaldian, orain ministerioak onarturiko ebazpen honetan jasotzen diren medikamentu gehienak baimendu zirenean, erabiltzailearen ekarpena zuten medikamentuak zehaztu zirenean, kaleko farmazietan saltzen ziren medikamentuengatik ordaintzen zuten minbizia zuten pazienteek ere... Ekarpena egiten zuten minibizia zuten pazienteek! Medikamentu horiek erosten zituzten pazienteek ordaindu egiten zuten, eta ordaintzen zutena ordaintzen zuten, baita epe luzeko langabeek ere. Orduan ez zen ezer ere esaten, baina orain, medikamentu horiek erosten dituzten paziente hauek, langabezian daudela, ez dute ezer ere ordaintzen. Eta, orduan, horrelako egoerak agertzen zirenean, beste aldera begiratzen zenuten edo ez zenuten ezer ere esaten. Hor dago demagogia eta Alderdi Sozialistaren erantzukizuna, eta hemen dago Alderdi Popularraren erantzukizuna. Noski, zuek Asturiasi buruz hitz egiten didazue –lehengoan ere esan nizun–. Noski, Andaluzian daukazuena daukazue. Andaluzian, farmazia-laborategiek eta osasun-teknologiaren hornitzaileek salatu dute Andaluziako Juntak 1.600 milioi euro zor dizkiela! Nola emango dizkiguzue irakaspenak, gobernatzen duzuen lekuetan eta pasatu zareten lekuetan 16.000 milioi euroko osasun-zorra utzi duzue eta? Begira Andaluziako egoerari! Ez zaudete irakaspenak emateko! Izatekotan, lagundu egin beharko zenukete, bai baitakizue neurri horiek aplikatu egingo dituzuela, gobernatzen duzuen beste autonomia-erkidegoetan aplikatzen ari zareten moduan. Baina nola ez dituzue bada aplikatuko Andaluzian koordainketaren irizpideak, bidezkoagoak dira eta! Pentsionistak –zuek pentsioak izoztu zenizkieten horiek– lehen salbuetsita zeuden, eta, orain, errentaren arabera ordaintzen dute, eta epe luzeko langabeek lehen % 40 ordaintzen bazuten –minbizia izan ala ez–, orain ez dute ordaintzen! Hori guztia aplikatzen ari zarete eta! Eta aplikatu egingo duzue; izan ere, azken finean, badakizue oso neurri onak direla, aurrezteko balio dutela eta beste medikamentu batzuk finantzatzeko balioko dutela, esan dizuedan bezala. Askoz ere medikamentu garestiagoak finantzatzen ari dira eta! Esan dena, Roncal andrea. Esan egia, eta ez esan gezurrik. Ez esan ospitaleratutako pazienteek medikamentuak ordaintzen dituztenik, ez da horrela eta. Ospitale-farmazietan ematen diren medikamentuak errezeta bidez ematen dira, eta horietako asko farmazian erosten ziren lehen, eta ordaintzen zena ordaintzen zen. Orain, berriz, ontziko gehienez 4,20 euro ordainduko direla bermatzen da. Beraz, demagogia gutxiago eta gezur gutxiago. La | eu | https://www.legebiltzarra.eus/ic2/restAPI/pvgune_descargar/default/87bec46f-26f1-4d0a-9408-50c5807d6880 | parl_eu_2270 |
10 | 45 | 10.10.2013 | MANEIRO LABAYEN | Mixto-UPyD | Honako legez besteko proposamen hauek batera eztabaidatu eta behin betiko ebazpena hartzea: | 4. puntua aparte, mesedez. | eu | https://www.legebiltzarra.eus/ic2/restAPI/pvgune_descargar/default/87bec46f-26f1-4d0a-9408-50c5807d6880 | parl_eu_2271 |
10 | 45 | 10.10.2013 | SARASUA DÍAZ | SV-ES | Honako legez besteko proposamen hauek batera eztabaidatu eta behin betiko ebazpena hartzea: | Gracias, señora presidenta. Sailburua, legebiltzarkideok. Talde Sozialistaren izenean hitz egiten ari naiz, eta harro sentitzen naiz lege baten eta agindu baten babespean gizartelarrialdiko laguntzen eske gizarte-zerbitzuetara jotzen duten eta horren premia duten pertsona askoren izenean hitz egiteaz ere. Pertsona horiek premia dute, eta erantzun baten zain daude. Eta izen eta abizenak dituzten eta dirua nork jartzen duen galdetzen ez duten pertsonez ari gara; agindu batean jasotzen diren eta lege baten babespean dauden gizarte-larrialdiko laguntza horiek emateko soilik eskatzen dute, ahal baldin bada. Euskal Sozialistak taldea legez besteko proposamen hau aurkeztera eraman duten arrazoiak azalduko ditut. Legez besteko proposamen horretan, gizartelarrialdiko laguntzak GLL kontzeptuan egiaztatzen diren premiazko egoerak estaltzeko adinako zenbatekoan finantzatzeko aurrekontu-zuzkidura handitzeko eskatzen da, eta hartzaileek bete egin behar dituzte egungo Gobernuak martxoaren 27an onartutako aginduan xedatutako baldintzak. Lehenik eta behin, esan behar dut aginduak eutsi egin diela GLLak banatzeko irizpideei, baina pertsona onuradunen ondare-mugak aldatzen dituela 8.000 euroko muga ezabatuta. Esan beharra daukat ez dela hori GLLen eskaera izugarri areagotu duen arrazoi nagusia, eta hori datu garrantzitsua da. Aginduak, gainera, Eudelek Gizarteratzeko Erakunde arteko Batzordean otsailaren 18an aurkeztutako iradokizunak jasotzen ditu, hain zuzen ere, aurretiko zorpetze-gastuei, mantentze-gastuei eta lehen-mailako premiei dagokienez. Eta hor dago auziaren gakoa. Ba al dakizue, legebiltzarkideok, ehuneko zenbat diren kontzeptu horiek euskal udalerrietan aurkeztutako eskaera guztietatik? Bada, % 55. Bai, legebiltzarkideok, % 55. Datuak emango dizkizuet zehatzago izateko: mantentze-gastuek soilik % 35,83 osatzen dute (mantentze-gastuez ari naiz) eta lehen mailako premiek % 13,33; zorpetzearena ehuneko txikiagoa da, % 5,79koa. Aginduak aldatzen zuena, guztiaren % 55. Egia da alokairuak arlo horretako % 33 hartzen duela. Hala ere, hori ez dator bat aurten GLLetarako dagoen aurrekontu-partida 17.300.000 eurokoa izatearekin, hau da, aurrekontu-luzapenaren arabera, 2012ko bera izatearekin. Eta Eusko Jaurlaritzak, alde bateko erabaki baten bitartez, ez handitzea erabaki izanak, dirurik ez dagoela argudiatuz, guretzat, sozialistontzat, talka egiten du Eusko Jaurlaritzako kide guztiek, lehendakaria buru zela, hainbat eta hainbat aldiz errepikatu duten eta zuek entzun duzuen esaldi harekin: zuen lehentasuna pertsonak direla, eta pertsonak direla politiken ardatza. Eta nork eskatzen dituzte gizarte-larrialdiko laguntzak? Pertsonek. Askotariko ideologietakoak dira, baina pertsonak. Gizarteratzeko eta Diru Sarrerak Bermatzeko 18/2008 Legeko 91. artikulua gogoratu behar dut. Finantzaketaren gaia jorratzen du, eta lege horretan aurreikusitako diru-prestazioen zenbatekoa finantzatzeko adinako diruzko baliabideak Euskal Autonomia Erkidegoko aurrekontu orokorretan urtero esleitzeko betebeharra (ondo entzun duzue: esleitzeko betebeharra) xedatzen du. Eta lege horretan ez dute esaten dirurik badagoen edo ez. Bestalde, GLLak eskubide subjektiboa ez direla dioen argudioaren aurrean, esan behar dut horien esleipenak egungo diagnostiko sozialean oinarrituta egon behar duela, eta baita diru-baliabiderik ez izatearen ondorioz sortutako gizarte-bazterketako egoeren prebentziozkotzat eta aringarritzat jotzean oinarrituta ere, pertsonek une kritikoetan dituzten premiei erantzuten dietela bermatuz. Ezinbestekoa da Eusko Jaurlaritzak ulertzea GLLak arautzen dituen aginduak, martxoaren 27koak, aurten sartu dituen aldaketek, gure autonomiaerkidegoko langabeziak eta pobreziako eta gizartebazterketako egoera berriek (bai, jaunok, pobreziako eta gizarte-bazterketako egoera berriek) udaletan eskaera gehiago egitea eragin dutela, eta udal horiek ezin diotela aurre egin eskaera horri GLLetarako aurrekontu-zuzkidura berehala handitzen ez bada. Egia esan, gaur egun udal askok ozta-ozta osatu dute GLLen partida, eta, hala ere, dagoeneko agortu dute edo agortzeko zorian daude xede horretarako esleitutako partida. Talde Sozialistaren izenean Jaurlaritzari egin diodan legebiltzar-galderetako batean lehen seihileko datuak eman dizkidate kontu horri buruz. Eta egoera zein den esan behar dut, ozta-ozta dabiltzan udalerriak aipatuz… Eta ekainaz ari naiz; beraz, irailean ia agortuta izango dute partida hori Alegiak, Aretxabaletak, Arrasatek, Asteasuk, Azkoitiak, Azpeitiak, Donostiak, Eibarrek, Elgoibarrek, Irunek, Lasarte-Oriak, Lazkaok, Tolosak, Zumarragak, Alonsotegik, Barakaldok, Basaurik, Bilbok, Galdakaok, Leioak, Portugaletek, Trapagaranek eta Durangaldeak. Arabako herriak Arabako Foru Aldundia kontzeptuan sartuta daude, baina laudioarra naizenez eta udal hartan egiten den politika ezagutzen dudanez, hainbat egunetan eseri naiz Gizarte Ongizateko Sailean eta ikusi dut kolapsoa. Udal horrek, hain zuzen ere, esleitutakoaren ekarpen bikoitza egitea onartu du, baina gaur egun ez dakigu iritsiko den. Hori da daukagun egoera, eta udal batzuk besterik ez ditut aipatu. Legebiltzarkideok, uler ezazue begien bistako arrazoiek egiten dutela beharrezkoa Eusko Jaurlaritzak zentzuz eta koherentziaz jokatzea GLLen inguruan eta udalerri guztietan gertatzen ari diren premia-egoeren aurrean, aurreko urteetan baino askoz gehiago baitira. Hori adierazten du euskal udalerri guztiak –Eudelen bitartez eta etengabe laguntza eskatuz– egiten ari diren SOS deiak, gaindituta daudelako GLLak eskatzen dituzten pertsonen kopurua hainbeste handitzean. Esan behar dut, sailburu jauna, hemen aurrean zauden Aburto jauna, hilaren 20an batzordearen aurrean agerraldia egin zenuela guri agindua azaltzeko, eta esan zenuen une hartan DBEren eta etxebizitzaren prestazio osagarriaren eskaera gutxiago egiten ari zirela eta, urtean zehar emandako datuen arabera, ikusiko genuke nola eboluzionatzen duten eta hartuko lirateke hartu beharreko neurriak. Gaur egun, Aburto jauna, esan behar dizut DBE eta etxebizitzaren prestazio osagarria izugarri ugaldu direla –uste dut badakizula, erantzuten ari zareten galderak kontuan hartuta–, eta nik koherentzia eskatu nahi dut berriro, eta Eusko Jaurlaritzak ahalegina egiteko eta gizarte-larrialdiko laguntzetarako behar den zenbatekoa jartzeko premia aldarrikatzen dut. Eta diru hori nork jartzen duen galdetzen ez duten pertsona guztien izenean aldarrikatzen dut: diru hori zertarako behar duten eskatzera joaten dira udaletxeetara. Pozik gaude EH Bildurekin lortu eta sinatu dugun akordioagatik. Tamalgarria da talde gehiagok gurekin bat egin ez izana, eta ikusiko dugu zer arrazoi dituzten horretarako, baina esan beharra daukat atzo arratsaldean Alderdi Popularrarekin hitz egiten aritu nintzela eta, hasiera batean, bazirudien ados zeudela EH Bildurekin sinatu dugun testuarekin. Bozeramaileak azalduko du zer bozkatuko duten. Eskerrak eman nahi ditut Euzko Abertzaleak taldeko ordezkariarekin izan dudan elkarrizketagatik ere. Nahi nukeen akordio hau izenpetu izan balute. Ni gauza bakarra defendatzera atera naiz hemen, premiaren premia defendatzera, hau da, gizartelarrialdiko laguntzak handitzeko premia. Ni ez naiz etorri atril honetara inongo aulkiri ezer ematera. Uste dut denok ezagutzen ditugula arazoak, eta bakoitzak argudiatu behar dituela. Beraz, eskerrak eman diezazkieket taldeei. Eta nik ulertzen dut zirkunstantziak direnak direla, baina Euzko Abertzaleak taldeko kideei… gobernatzea dagokie eta ezin dute galdu uneko errealitatea, eta askoz gutxiago koherentzia; izan ere, 2009an zegoenak eta sozialistok izaten jakin genuenak 2013rako ere balio behar du. Nik ulertzen dut orain legearen derrigorrezkotasunetik Jaurlaritzaren borondatera igaro garela, eta horren eskuetan jarri garela, Jaurlaritzaren eskuetan. Gure aldetik, besterik ez, eta eskerrik asko. La | eu | https://www.legebiltzarra.eus/ic2/restAPI/pvgune_descargar/default/87bec46f-26f1-4d0a-9408-50c5807d6880 | parl_eu_2272 |
10 | 45 | 10.10.2013 | GARRIDO KNÖRR | PV-ETP | Honako legez besteko proposamen hauek batera eztabaidatu eta behin betiko ebazpena hartzea: | Gracias, señora presidenta. Señor consejero. Buenos días, señorías. Bai, Sarasua andrea, aitortzen dizut atzo hitz egiten aritu ginela eta hurbilketa handia egon zela zuek eta Bilduk sinatu duzuen akordioarekiko. Kontua da zuen artean sinatu duzuela. Eta talde honek ikusi nahi duena da zenbaterainokoa den Euzko Alderdi Jeltzalearen eta Eusko Jaurlaritzaren inplikazio-maila eta noraino iristeko gai diren kontu honetan, eta horregatik ari gara aztertzen Eusko Jaurlaritzaren asmo horiek zenbateraino gauzatu daitezkeen. Eta alde horretatik Arregi andrearen interbentziora mugatuko naiz, bera arduratuko delako kontu horretaz eta berari dagokiolako bere jarrera azaltzea. Eta Alderdi Popularrean ahalegin hori ari gara egiten, uste dugulako ona litzatekeela Ganbera honetan ahalik eta adostasun handiena lortzea, beste batzuetan ere posible izan den bezala. Aurreko legegintzaldian, Euzko Alderdi Jeltzaleak kontu honen inguruan aurkeztutako ekimen baten ondorioz, guztien adostasuna lortu zen Ganbera honetan, legebiltzarkide honek gizarte-larrialdiko laguntzen finantzaketaren gaia eztabaidatzeko gaur hemen aurkeztutako ekimen honetako bi lehenengo paragrafoetan azaldu duena. Denok dakigu zer diren GLLak, gai horri buruzko eztabaida asko izan ditugulako, eta araudia eta lege-aldaketen ondoriozko aldaketak ere berrikusi ditugulako. Edozein kasutan, gizarte-larrialdiko egoerak prebenitzeko, saihesteko edo arintzeko beharrezkoak diren izaera arrunteko edo izaera bereziko gastu espezifikoei aurre egiteko aski ez diren baliabidedun bizikidetza-unitate batean txertatutako pertsonei zuzendutako diruzko aldizkako prestazioak dira. Beraz, xede-izaera dute, eta eman zaien xederako erabiltzen dira. Diru-laguntza izaera dute, eta aurrekontuetan esleitutako kreditua egotearen mende daude. Hala dio Gizarteratzeko eta Diru-sarrerak Bermatzeko Legearen 91. artikuluak: "Euskal Autonomia Erkidegoko aurrekontu orokorretan lege honetan araututako diruzko prestazioen zenbatekoak finantzatzeko behar diren diru-baliabideak esleituko dira". Udalek kudeatzen dituzte laguntza horiek ordaintzera zuzendutako Eusko Jaurlaritzaren funtsak eta, denok dakigun bezala, une honetan arazoak dituzte dagozkien zenbatekoak ordaintzeko, aurreikusitako partida ere gastatu dutelako. Gasteizko Udalak –ni udalaren datuetara mugatuko naiz, Sarasua andreak egin duen gainbegiratu azaleko eta exhaustiboan beste datu batzuk azaldu direlako– uztailean 1,4 milioi euro zituen gastatuta, eta urte amaierarako aurreikusitako defizita 1.800.000 eurokoa da. Egoera delikatua da, eta ez Gasteizko udalarentzat soilik, baita beste hainbat udalentzat ere; esaterako, Donostiako, Irungo edo Sarasua andreak aipatu dituen beste hainbat udalentzat. Eusko Legebiltzarrean ere egon zen akordio bat. Akordio horretan Eusko Jaurlaritzari eskatzen zitzaion aurtengo eskaerak estaltzeko nahiz datorren urteko aurrekontuak estaltzeko behar diren zenbatekoak esleitzeko. Akordioa horrela da, eta Euzko Legebiltzarrean ordezkaritza duten talde guztien arteko akordioa lortu zen. Horregatik eskatzen dut, kasu honetan, Jaurlaritzak eta Jaurlaritza sostengatzen duen alderdiak, Euzko Alderdi Jeltzaleak, ahalegin hori egin dezaten, lehen esan dudan bezala, aurreko legegintzaldian zuek oposizioan zeundetelako baina orduan zuek eskatzen zenutelako gizarte-larrialdiko laguntzak behar adinakoak izatea bermatzeko, eta hor daude une hartan gizartegaietako bozeramailea zen Mendoza andrearen hitzak. Talde honi egokia iruditu zaiona Ganberan eginda genituen akordioak berritzea izan da, eta, horregatik, aurkeztutako ekimeneko bi lehen paragrafoak Ganbera honetako eztabaida batean aho batez onartutako paragrafoak dira. Orduan denok pozik geunden akordioagatik eta Mendoza andreak zioen Jaurlaritza ez dela ari GLLen eskaera guztia betetzen. Hori da orain Euzko Alderdi Jeltzaleari esan behar dioguna, orain zuek ari zarete eta gobernatzen. Une hartan Alderdi Sozialistari esan genion bezala ez zirela ari GLLen eskaera guztiak betetzen, orain zuei esan behar dizuegu. Mendoza andreak zioen bezala, eskaerak izugarri ugaltzen ari direla eta ez direla ari estaltzen ere esan behar dizuegu. Orduan Alderdi Sozialistari esan genion, eta orain Euzko Alderdi Jeltzaleari esaten diogu, Jaurlaritzan dagoelako. Eta baita 2008an onartutako lege berriak EAEko aurrekontuek GLLen eskaera guztiak bete behar zituela xedatzen zuela eta berritasun bat ere xedatzen zuela ere, hain zuzen ere, horretarako aurrekontumugarik ez egotea. Hori zioen Mendoza andreak, eta Jaurlaritzak legea bete behar zuela. Lehen izan genuen bezala, orain ere badugu eztabaida hori. Egia da lehen Jaurlaritzan zegoena orain oposizioan dagoela, eta lehen oposizioan zegoena orain Jaurlaritzan dagoela, baina egoera bera da. Krisi ekonomikoko egoera da. Gizarte-larrialdiko laguntzen eskatzaileak areagotu egin dira eta, ondaremugak aldatu direnez, eskatzaile-kopurua ere aldatu egin da. Beraz, uste dut kasu honetan egokia dela eztabaida –esan dudan bezala–, eta talde honek horregatik aurkeztu du ekimena. Gizarte-larrialdiko laguntzen eskaerari estaldura emateko adinako zenbatekoak esleitzeko eta datorren urteko aurrekontuetan ere –ez aurtengoetan soilik, baita datorren urtekoetan ere– behar diren zenbatekoak esleitzeko eskatzeaz gain, argi dagoelako aipaturiko 17,3 milioi euro horiek ez direla nahikoa, zenbateko hori handitzeko aukera izatea ere eskatzen dugu. Hau guztia esaten dugun bitartean, eta laguntzak benetan behar duten pertsonengana iristeko, gehiegikeriarik ez izateko eta sisteman egon behar duenak egoteko helburuarekin, laguntzak kontrolatzeko eta haien jarraipena egiteko mekanismoak indartzea ere garrantzitsua iruditzen zaigula ari nintzen esaten, laguntzak sortutako xedeetarako erabiltzen direla eta benetan behar duten pertsonengana iristen direla bermatzeko. Bestalde, esan behar dut, aurreko legegintzaldian posible izan zela Alderdi Popularraren eta Alderdi Sozialistaren arteko hitzarmena. Hitzarmen horri esker, aldizkako berrikuspenak ezarri ziren, zegokion prestazioa eta beste prestazioak emateko unean ez ezik –esaterako, DBE eta etxebizitzaren prestazio osagarria, eta kasu honetan baita gizarte-larrialdiko laguntzak ere bai–, prestazioa ematen den denboran ere baldintza horiek betetzen direla egiaztatzeko, sisteman benetan egon daitezen... Nik uste dut hori guztia ulergarria dela eta herritar gehienek horrela ulertzen dutela, hau da, dirukutxa publikoak, herritarrak eta, oro har, gizarte osoa ahalegin handia egiten ari diren unean, laguntzek benetan behar dutenengana iritsi behar dutela. Gu puntu frankotan gatoz bat Alderdi Sozialistaren eta EH Bilduren arteko akordioarekin, gure bi lehen paragrafoak ia osorik jasotzen dituelako eta aurreko legegintzaldiko akordioa delako. Egia da ez dutela jaso aipatzen ari naizen azken puntu horretako ezer. Eta edozein kasutan, ekimenarekin bat-etortzeak izan arren –eta, Sarasua andreak esan duen bezala, garrantzitsuak dira eta elkarrizketetan eta testuan agertu dira–, Euzko Alderdi Jeltzaleko bozeramaileari entzutea gustatuko litzaidake noraino iristeko eta zer konpromiso hartzeko prest dauden gizarte-larrialdiko laguntzei dagokienez. La | eu | https://www.legebiltzarra.eus/ic2/restAPI/pvgune_descargar/default/87bec46f-26f1-4d0a-9408-50c5807d6880 | parl_eu_2273 |
10 | 45 | 10.10.2013 | MANEIRO LABAYEN | Mixto-UPyD | Honako legez besteko proposamen hauek batera eztabaidatu eta behin betiko ebazpena hartzea: | Eskerrik asko, presidente andrea. Ados gaude bozeramaileek esan dutenarekin eta ados gaude talde bakoitzak erregistratutako proposamenekin. Funtsean ados gaude diskurtsoarekin, argudioekin eta planteatzen denarekin, eta baita Eusko Jaurlaritzari egindako eskakizunarekin ere. Esan dudan bezala, funtsean ados gaude esandako guztiarekin, laguntza horiek sortutako xedeetarako erabiliko direla eta benetan behar duten pertsonengana iritsiko direla bermatu ahal izateko, horiek kontrolatzeko eta horien jarraipena egiteko mekanismoak indartzeari buruz Talde Popularrak –nola ez– planteatutako puntu batekin izan ezik. Ados gaude gauza guztiekin, gizarte-larrialdiko laguntzei buruz hitz egiten dugunean Talde Popularrak sartu ohi duen puntu horrekin izan ezik. Eta ez gaude ados kontu horrekin ez kontrol bat egin behar denik uste ez dugulako, baizik eta Talde Popularrak gai horren inguruan behin eta berriz jarduteak atentzioa desbideratzen duelako, garrantzitsuena alboratzen duelako, errezeloak sortzen dituelako eta, azken batean, GLLen mantentzea, benetan garrantzia duena, egoten jarrai dezakeen iruzurrarekin parekatzen duelako. Ezin da gauza bat bestearekin alderatu. Beraz, ados gaude planteatzen denarekin, baina ez gaude ados errezeloak sortzearekin. Guk uste dugu lasai esan daitekeela gizarte-larrialdiko laguntzak beharra duten pertsonengana iristen direla. Ez behar dituzten pertsona guztiengana, eta horregatik daukagu gaurko eztabaida hau, baina bai beharra duten pertsonengana. Hor dago gure osoko zuzenketa, hasiera batean guk bozkatuko genukeena, Alderdi Sozialistak EH Bildurekin erdibideko zuzenketa hori hitzartzea erabaki baitu. Nik uste dut bidezkoa dela Eusko Jaurlaritzak GLLen eskaerak betetzea eta partida handitzea. Egoera delikatua da udalentzat, baina batez ere pertsonentzat. Udalen egoera zein konplikatua den behin eta berriz esanda, batzuetan badirudi ahaztu egiten garela gaizkien pasatzen ari direnak laguntza horiek benetan behar dituzten eta lortzerik ez duten gizon eta emakumeak direla. Guk salatu genuen hori aurrekontu-eztabaida izan ez zen hartan. Zenbateko hori nahikoa ez zela izango esan genuen eta zenbatekoa handitzea proposatu genuen; beraz, orain gauza bera esaten jarraitu behar dugu. Egia esan, kontu hori jasota dago aurrekontu-proiektuari aurkeztu diogun osoko zuzenketan, zuzenketa hura aurkeztera eraman gintuen arrazoi ugarietako bat delako. Aurrekontuei babesa emateko baldintza gisa Jaurlaritzari aurkeztu genizkion puntuen artean hori ere bazegoen: GLLen partida mantentzea eta handitzea. Une hartan ere Eusko Jaurlaritzak esan zigun ez zuela horretarako asmorik. Gure iritziz, kide bakar batek ere lan egiten ez duen eta ia diru-sarrerarik ez duten milaka familia dauden une honetan, Jaurlaritzak ezin ditu abandonatuta utzi. Urkullu jaunaren Jaurlaritzak dio behin eta berriz bere Jaurlaritza pertsonen Jaurlaritza dela. Aukera ona du hemen hori frogatzeko. Ez dakit aukerarik dagoen Arregi andrearekin bat etortzeko edo guk hura konbentzitzeko konpromiso hori onar dezan, baina gehiago dirudi ezetz. Dena den, erdibideko zuzenketan adierazi dugun horrekin jarraituko dugu guk. Eusko Jaurlaritzak esaten badu pertsonen Jaurlaritza dela, nik esaten dut aukera ona duela hori frogatzeko. Jaurlaritzak akordioak lortu ditu hiru forualdundiekin defizita lasaitzearen ondorioz lortutako 180 milioi euro herri-lanetan inbertitzeko. Ez dago gaizki, baina ez zaie bururatu krisi hau gehien jasaten ari direnentzat zerbait jartzea. Dirurik ez dagoela diote, baina badago, horretarako badago eta, gainera, baliabide publiko gehiago lor ditzakete beste bide batzuetatik. Zergairuzurraren aurka gehiago eta hobeto borrokatzeko neurriei buruzko legez besteko proposamen bat erregistratu dugu, eta Mahaiak onartzen badu –ikusiko dugu–, Legebiltzar honetan eztabaidatu ahal izango da datozen asteetan. Zerga-iruzurraren aurka borrokatzeko neurri berriak dira. Zerga-iruzurraren aurka borrokatzeko neurri berriak, neurri berritzaileak, baliabide publiko gehiago lor ditzaketenak benetan garrantzitsua denerako erabiltzeko. Dirurik ez dagoela diote, baina badago. Berriro diot, berrikusi azpiegitura jakin batzuk, haietako batzuk Euzko Alderdi Jeltzalearen eta Euskadiko Alderdi Sozialistaren artean hitzartu direnak. Agian garrantzitsuago da hau zuek aurrera ateratzea pentsatzen duzuen azpiegitura horietakoren bat baino. Har itzazue neurriak bilbe instituzionala arrazionalizatzeko. Har itzazue neurriak sozietateen sektore publikoa nabarmen murrizteko. Ken itzazue alferrikako gastuak, oraindik asko daude eta. Ken itzazue gastu identitarioak. Azken batean, erabil itzazue baliabide publikoak gauza garrantzitsuetarako, gauzarik garrantzitsuenetarako. Eta honako hau da konturik garrantzitsuenetariko bat: gaizkien pasatzen ari diren pertsonen babesa. Bestalde, haur-pobreziari aurre egiteko neurriei buruzko legez besteko proposamena planteatu genuen uztailean. Gaitz horren aurka, hau da, haurpobreziaren aurka borrokatzeko hainbat neurri martxan jartzeko eskatzen genion Eusko Jaurlaritzari. Bitxia bada ere, honako hau zioen Euzko Abertzaleak taldearen osoko zuzenketak: "Eusko Legebiltzarrak gaian eskumena duten erakunde guztiei eskatzen die Euskadin pobrezia ezabatzeko behar diren neurrietan elkarrekin sakontzen jarraitzeko". Baina, bestalde, uko egiten dio GLLak handitzeari, hau da, Euskadin pobrezia areagotzea saihesteko funtsezko elementuetako bati. Beraz, nire iritziz, Euskadin pobrezia ezabatzeko behar diren neurrietan sakontzea ezin da izan, inolaz ere, GLLak izoztea. Ezin da izan, inolaz ere, GLLak izoztea; alderantziz izan behar du. Hor dago gure osoko zuzenketa, dudarik gabe, aurkeztutako zuzenketarik onena dena eta, ondorioz, hasiera batean eta norbaitek kontrakoaz konbentzitzen ez bagaitu, guk bozkatuko duguna. Gainerako taldeei eskatzen diet UPyDk aurkeztutako osoko zuzenketa aho batez bozkatzeko. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/87bec46f-26f1-4d0a-9408-50c5807d6880 | parl_eu_2274 |
10 | 45 | 10.10.2013 | BLANCO DE ANGULO | EH Bildu | Honako legez besteko proposamen hauek batera eztabaidatu eta behin betiko ebazpena hartzea: | Gracias una vez más. Maneiro jaunarekin hasiko naiz. Nik ulertzen dut zuri gehien gustatzen zaizun zuzenketa zeurea izatea. Baita niri ere, zure osoko zuzenketa, puntuz puntu, gure legez besteko proposamenaren berdin-berdina delako. Eta legez besteko proposamen hori, zuk eskatzen duzuna, jasota dago guk sinatu dugun erdibideko zuzenketan ere. Beraz, ez bozkatu zurea eta bozkatu gurea. Garrido andrea, aurreko legegintzaldiko akordio bati buruz hitz egin diguzu. Ez daukazu hain urrun joan beharrik: gai hori Gasteizko udaletxean ari da eztabaidatzen, bai, batzar nagusietan ari da eztabaidatzen, eta Ainhoa Domaica zure alderdikideak esan zuen gure mozioa, gure legez besteko proposamena zena, mozio perfektua eta zehatza zela, ez zuela ezer sobera eta ez zuela ezer falta. Horregatik, ez dut ulertzen arazoa, bi lehen puntu horiek eta zuek Gasteizen onartu zenutena jasota baitaude guk sinatu dugun erdibideko zuzenketa honetan ere. Baina ez gaude ados zuen hirugarren puntuarekin, noski. Zuen hirugarren puntuarekin ez gaude ados. Hara, eskaeretan oso ondo dakizu zer begiratzen den. GLLak eskatzen diren pertsonen kasuan udal-errolda begiratzen da bizikidetza-unitatea ezagutzeko; Espainian, ondasun higiezinik baduten jakiteko Estatuko Ogasunari galdetzen zaio; INEMi, bizikidetzaunitateko kideren batek langabezia-prestazioak edo -laguntzak kobratzen dituen jakiteko; Gizarte Segurantzako Institutu Nazionalari…; atzerritarrei jatorriko herrialdeko ondasun-ziurtagiria eskatzen zaie. Laguntza horien gainean egiten den kontrola, Administrazioak egin ohi duena, enpresa batzuei egiten zaiena, askoz zorrotzagoa da beltzean kobratzen duten pertsona batzuei egiten zaiena edo lan-egoera prekarioan dauden langile batzuei egiten zaiena baino. Ba al dakizu zer gertatzen den horrekin, horrelako adierazpenak egiten direnean? Zuzenketa batean edo legez besteko proposamen batean puntu bat modu horretan sartzen denean, ziurtzat jotzen da pertsona askok egiten dutela iruzurra, eta horrekin lortzen dugun gauza bakarra pertsona horiek biktima bihurtzea eta estigmatizatzea da, badakigunean pertsona asko ez direla oinarrizko gizarte-zerbitzuetara hurbiltzen lotsa dutelako eta nahiago dutelako senitartekoek edo lagunek esku bat botatzea, laguntza bila joatea baino. Horregatik ez zaigu ondo iruditzen pertsona horiek horrela estigmatizatzea. Arregi andrea, dirurik ez dagoela esaten jarraitzen duzue, eta gu ez gaude ados. Lehen ere esan dizut! Tribunara jaitsi zara eta esango zenuela esan dudan huraxe bera esan duzu; beraz, ez duzu argudiorik. Zure argudioak hutsak dira, zure osoko zuzenketa bezala. Ez dago argudiorik! Ez zarete konprometitu! Zuen osoko zuzenketak ez du konpromisorik. Aurrekontu-erabilgarritasuna baldin badago esaten du. Eta datorren urtean? Aukera izan duzue erdibideko zuzenketa hori sinatzeko! Hor eskatzen diogu Jaurlaritzari konprometitzeko, baina ez dago konpromisorik. Hiruron artean sinatu duzuen hitzarmen horretan aipatzen da. Esan diguzue datorren urtean partida bera egongo dela, baliabide berak egongo direla, 2013ko baliabide berak, hau da, 2012ko berak. Beraz, hori horrela ez bada, horrela ez bada eta konprometitu egin nahi baduzue, zergatik ez duzue gurekin batera sinatu? Zergatik, hain argi baduzue konpromiso hori egongo dela? Zergatik da desberdina gaur hemen esan diguzuena? Aukera izan duzue, eta aukera duzue. Aukera duzue. Orain argi daukagun gauza bakarra da dirua ez dela iristen. Eta erdibideko zuzenketa hau argia da: datorren urterako behar den partida konprometitzeko eskatzen da, eta kasu horiei guztiei eta dirua jartzen ari diren udalei soluzioa emateko, zenbait kasutan… Leioak bai, Leioak bai, eta beste udal askok ere bai, baina badira ezin duten udalak, ezin dutenak dirua ez zaielako iristen. Hori da bermatu behar duguna. Gracias. La | eu | https://www.legebiltzarra.eus/ic2/restAPI/pvgune_descargar/default/87bec46f-26f1-4d0a-9408-50c5807d6880 | parl_eu_2275 |
10 | 45 | 10.10.2013 | SARASUA DÍAZ | SV-ES | Honako legez besteko proposamen hauek batera eztabaidatu eta behin betiko ebazpena hartzea: | Bai, legebiltzarkideok. Udal batzuek ere larrialdi-egoerak dituzte, larrialdi handikoak. EH Bildurekin akordio bat nola eta zergatik onetsi eta sinatu dugun azaldu nahi dut. EH Bilduk legez besteko proposamen bat aurkeztu zuen uztailaren 8an, sozialistek uztailaren 18an eta Alderdi Popularrak irailaren 6an, eta hemen gaude. Atzoko eguna akordioa adostu nahian eman nuen, sozialistok ez garelako baztertzaileak, ez dugulako inor baztertzen. Sinatu nahi izan ez dutenek badakite zergatik ez duten nahi izan, zer arrazoi dituzten. Niri esan didate EH Bildurekin ez dutela sinatuko. Gu ez gara baztertzaileak eta, horregatik, gizarte-larrialdiko laguntzei buruzko akordioa hain garrantzitsua izanik, ezin dugu esan nork sinatuko duen eta nork ez. Sina dezala akordioa nahi duenak, eta nahi ez duenak azal dezala. Legebiltzarkideok, Ganbera honetan errealismoa behar dugu. Eta edozein aulkiri egin diezaiokegu kritika, baina jorratzen ari garen gaiak pertsonei eragiten die, arazoak izaten ari diren, gure zalantzak ulertzen ez dituzten eta gure laguntza espero duten pertsonei. Izan ere, gauza bat barneratu behar dugu behingoz: udaletara laguntza sozialak eskatzera joaten diren herritarrak ez direla joaten gogoko dutelako. Ez dira joaten gogoko dutelako, eta egunen batean egoera horretan egon zintezkete zuek ere. Premiagatik joaten dira. EAJko jaun-andreok, gonbidatuta zaudete edozein goizetan gizarte-zerbitzuetara joatera, jakitun naizen arren zuek badakizuela, eta une honetan egoera gogorrari aurre egiten ari zaretela. Baina 2013ko egoera ez da aurrez grabaturikoa, zuzenekoa da. Zuk Barakaldoko udala aipatu duzu: hemen dago Barakaldoko udaleko zinegotzia, eztabaida hau zuenean ikustera etorri dena, arazo larri bat dutelako udalean, konpontzen ahalegintzen ari direna. Ez du balio zuek 2009an gauza bat eskatu eta orain beste gauza bat esateak. Eta mesedez eskatzen dizuet: pentsa ezazue, pentsatu zer bozkatuko duzuen. Pentsa ezazue zuen lehentasuna pertsonak direla eta pertsonak zuen politiken ardatza direla esaten duzuelako. Bi minutu eta erdi geratzen zaizkit, eta Eider Mendozaren hitzak gogoratuko ditut, oso hitz errespetagarriak: "2008ko abenduan lege bat onartu genuen; Euskal Autonomia Erkidegoko aurrekontuek gizartelarrialdiko laguntzetarako eskaera guztiak estali behar zituztela xedatu zuen legeak, eta berritasun bat ere ezarri zuen, horretarako aurrekontu-mugarik ez izatea", hori zioen Mendoza andreak. "Jaurlaritzak behar den diru guztia esleitu behar du" –Jaurlaritza sozialistari buruz ari zen–, "eta berritasun handiena, aurrekontu-mugarik ez zela egongo zen, eta hori xedatzen du legeak bere azken xedapenean. Lehenengoan nik daukadana xedatzen du… Honela dio: 'Eusko Jaurlaritza gaitu da, aurrekontuarloan eskumena duen sailaren bitartez lege honek araututako diru-prestazioak finantzatzeko behar diren egokitzapenak egiteko eta neurriak hartzeko', beste batzuen artean, gizarte-larrialdiko laguntzak". "Beraz, legeak berak xedatzen du, eta ez gure jarrerak, mugarik ez dagoela, ezin dela mugarik egon. Beraz, Jaurlaritzak legea bete behar duela ehuneko ehun, horixe eskatzen diolako legeak. Ez gure taldea oposizioan dagoelako: legeagatik da. Eta talde guztion artean adostu genuen legea adostuko dugu". Eta honako hau esanez amaitu zuen: ez zuela zalantzan jartzen etorkizunean borondate politikoa egongo zela, ordura arte ez bezala, Jaurlaritzari eskatzeko ezen, borondate hori bazegoen, Legebiltzar honetan erakutsitako borondate hori bazegoen, sailburuak –une hartan Zabaleta andrea– aurrekontuakordioa bete zezala. Nik uste dut Euzko Alderdi Jeltzaleak gaur iritzia aldatu duela, edo agian jarrera aldatu duela –nik uste dut jarrera aldatu duela, seguru bainago iritzia ez duzuela aldatu, zuek jarrera aldatu duzue–, baina une hartan Mendoza andreak ahotan zituen pertsonak une honetan Sarasua andreak ahotan dituen pertsona berberak dira, izen eta abizenekin. Eta uste dut Euzko Alderdi Jeltzaleak begiratu egin behar duela eta ikusi egin behar dituela. Zuek, begiratu, begiratzen duzue, baina ez dituzue ikusten. Esan behar dudala uste dudana esanez amaituko dut. Eztabaida ez da gizarte-larrialdiko laguntze- tarako diru gehiago edo gutxiago jartzen den; eztabaida da behar den dirua jartzen den, langabezia gehiago eta orain arte izan ez genituen pobreziaegoera gehiago ekarri dizkigun krisi ekonomikoaren ondorioz gaur egun daukagun egoeraren arabera behar den dirua jartzen den. Gure aldetik berriro eskatzen dizuet adostutako proposamena babesteko. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/87bec46f-26f1-4d0a-9408-50c5807d6880 | parl_eu_2276 |
10 | 45 | 10.10.2013 | GARRIDO KNÖRR | PV-ETP | Honako legez besteko proposamen hauek batera eztabaidatu eta behin betiko ebazpena hartzea: | Eskerrik asko, presidente andrea. Tira, Alderdi Sozialistak zerbait jakitekotan… Kontu hauetaz aurreko legegintzaldian ere hitz egin genuen, eta akordio garrantzitsua lortu genuen. Akordio hari esker, legean aurreikusitako diruprestazioetan berrikuspenak sarriago egitea xedatu zen, eta baita gizarte-larrialdiko laguntzak lortzeko baldintzak gogortzea ere, hau da, laguntza sozialen eta babesen sistema osoa kontrolatzea, izan ere, Zabaleta sailburuak orduan zioen bezala, herritarrak babesten ahalegin handienetarikoa egiten duten autonomia-erkidegoa gara, Gizarte Gaietako aurrekontuaren % 50 babes-politiketara bideratzen baita. Beraz, gure jarrera aski ezaguna da, eta Alderdi Sozialistarekin akordio garrantzitsuak lortu genituen aurreko legegintzaldian. Eta hor daude laguntza sozialak kontrolatzeko eta haien jarraipena egiteko mekanismoak indartzeari buruz onartu genituen ekimenak. Akordio horiek Ganbera honetan gauzatu ziren. Orain egiteko geratzen da, eta talde honek galdera bat egin dio Jaurlaritzari, erkidegoaren mesedetan lanak egin ditzaketen laguntza sozialen hartzaileei buruzko azterketa zertan geratu den jakitea. Jaurlaritzak azterketa bat egingo zuela adostu zen, eta ikusiko dugu zertan den azterketa hori. Beraz, kontu hori ez da berria. Esan nahi dudana da Ganbera honetan jakineko puntu batzuk onartu direla kontrolatzeko eta jarraipena egiteko mekanismoen inguruan, zuk ondo jakingo duzun bezala, Maneiro jauna, errealitatea hor dagoelako eta gauza batek bestea ez duelako kentzen. Finantza-askitasuna bermatu behar izateak ez du kentzen sisteman egon behar dutenak egotea, egon behar ez dutenak ez egotea eta laguntzak benetan behar duten pertsonengana iristea. Izan ere, egiten ari garen ahalegin horrexegatik arduratsuak izan behar dugu baldintzak betetzearekin eta betetzen jarraitzearekin, eta sisteman egon behar dutenak egotearekin. Nire lehen mintzaldian esan dut, Sarasua andrea, puntu askotan bat gatozela, hirugarren horretan izan ezik. Guk sartu egin dugu gure diskurtsoa delako. Esan dut nik zuek aurreko legegintzaldian inolako arazorik gabe onartu zenutela laguntza sozialak kontrolatzeko eta haien jarraipena egiteko mekanismoen kontua. Guk koherentziaz jokatu genuen eta, ondorioz, argi eta garbi ikusi dugu zuek EH Bildurekin sinatu duzuen akordioan gure puntuak jasota daudela. Beraz, horren arabera bozkatuko dugula esan behar dizut. Beste kontu bat da, batetik, ahalegindu egin garela, aurreko legegintzaldian posible izan zelako, Euskal Autonomia Erkidegoko aurrekontuetan gizartelarrialdiko laguntzak ordaintzeko behar ziren zenbatekoak esleitzeari buruzko akordio bat lortzen, laguntza horiek sortzearen premiak estal zitezen legeak jasotzen duen bezala, eta Eusko Jaurlaritzak lehentasunik handiena eman ziezaion transferentziak izapidetzeari eta baliabideak hornitzeari udal bakoitzak estal zitzan gizarte-larrialdiko laguntzetan aurreikusitako gastuak. Eta, bestetik, puntu horiek gure ekimenean sartu genituela. Horiek dira gure ekimenean sartu ditugun puntuak, puntu horiek Ganbera honetan aho batez onartu zirelako. Zer aldatu da? Orduan Jaurlaritzan zegoena Alderdi Sozialista zela. Gogoan izan behar da Alderdi Sozialistak murriztu zuela % 7 diru-sarrerak bermatzeko errenta. Gogoratu egin behar da hori ere, hemen zuzena delako dena gogoratzea. Jaurlaritzan gaudenean denok hartzen ditugu erabakiak, eta Alderdi Sozialistak erabaki hori hartu zuen, guk kritikatzen duguna eta Alderdi Popularrak ere kritikatu zuena. Une hartan aurrekontu-zuzkidurak handitzeko eskatu genion Alderdi Sozialistari. Orain Euzko Alderdi Jeltzalea dago agintean, eta, horregatik, koherentea da orduan oposizioan zegoen eta hau eskatzen zuen Alderdi Jeltzaleari gauza bera eskatzea, Arregi andrea: Nik sentitzen dut zuek gehiago mugitu ezin izatea edo gehiago mugitzera ez ausartzea, baina nik uste dut gobernu batek gobernatzen duenean lehentasunak izan behar dituela eta honek lehentasuna izan beharko lukeela, eta ahalegintzen bazarete partidak mugitzeko aukera izango duzuela. Izan ere, hemen esan den bezala, guk uste dugu oraindik alferrikako gastu asko dagoela, gastu bikoiztu asko dagoela, ahalegin handia egin daitekeela eta gizarte-larrialdiko laguntzen finantzaketa osoa bermatzeko dirua atera daitekeela udalek dirua ipini behar izan gabe, izan ere, baliabideak murrizten dituen krisi ekonomikoko egoeran horiek ari baitira dirua jartzen. La | eu | https://www.legebiltzarra.eus/ic2/restAPI/pvgune_descargar/default/87bec46f-26f1-4d0a-9408-50c5807d6880 | parl_eu_2277 |
10 | 45 | 10.10.2013 | MANEIRO LABAYEN | Mixto-UPyD | Honako legez besteko proposamen hauek batera eztabaidatu eta behin betiko ebazpena hartzea: | Eskerrik asko, presidente andrea. Euzko Alderdi Jeltzaleak eta Euskadiko Alderdi Sozialistak zereginak trukatu dituzte. Eus- kadiko Alderdi Sozialista agintean zegoenean, murrizketak sustatzen zituen gizarte-larrialdiko laguntzetan, eta Euzko Alderdi Jeltzaleak kritikatu egiten zituen. Orain Euzko Alderdi Jeltzalea dago agintean eta murrizketak sustatzen ditu gizarte-larrialdiko laguntzetan, eta Euskadiko Alderdi Sozialistak kritikatu egiten ditu murrizketa horiek. Horixe da errealitatea. Gero Alderdi Popularra dago, Eusko Jaurlaritzaren murrizketak kritikatzen dituena eta justifikatu ezin dena justifikatzen duena, hain zuen ere Espainiako Gobernuaren justifikatu ezineko murrizketak. Hori da Alderdi Popularraren jarrera. Gai dira Espainiako Gobernuak sustatutako murrizketa guztiak defendatzeko; modu batean edo bestean, baina tribunara jaisten dira, defendatzen ahalegintzen dira eta ekintzen bidez babesten dituzte. Eusko Jaurlaritzak sustatutako murrizketak, gogoz edo gogo handirik gabe, baina kritikatu egiten dituzte. Edozein kasutan, Gobernuaren argudioa, Jaurlaritza honena, aurreko Jaurlaritzarena eta Espainiako Gobernuarena, bera da funtsean: ez dago dirurik. Ez dago dirurik honetarako. Eta guk uste dugu badagoela honetarako dirua. Uste dugu badagoela dirua, diru gehiago egon daitekeela eta diru gehiago egon behar duela, diru hori behar duten herritarrak daudelako eta nahikoa tarte badagoelako. Nahikoa da Jaurlaritza honek aurkeztu zigun aurrekontu-proiektua aztertua izatea partida horiek handitzeko nahikoa tarte dagoela jakiteko, baldin eta borondate politikorik badago. Ez dago borondate politikorik eta, horregatik, murrizketa berri hau sustatzea erabaki da baliabide gutxien duten herritarren aurka, gizartearen zatirik ahulenaren aurka. Baina argi dago maniobrarako tarte gehiago dagoela eta baliabide gehiago egon daitezkeela eta daudela. Berriro diot, zerga-iruzurraren inguruan gehiago eta hobeto egin daiteke. Aurki, Mahaiak baimena ematen badigu, UPyDren beste ekimen bat eztabaidatuko dugu hemen, zerga-iruzurraren aurkako borrokarekin zerikusia duten ekimen berriak eta berritzaileak sustatzeko. Eztabaida iristen bada, espero dugu Euzko Abertzaleak taldeak neurri horiek babestuko dituela, oso interesgarriak direlako. Berrikus itzazue jakineko obra eta azpiegitura batzuk, itxaron dezaketenak eta ezinbestekoak ez direnak. Har itzazue neurriak bilbe instituzionala arrazionalizatzeko. Bikoiztasunen batzorde txostengilea behin bakarrik bildu da 2013 osoan, Euzko Alderdi Jeltzaleak antolatutako boikot politiko baten ondorioz. Behin bakarrik bildu da batzorde txostengilea, ez dituztelako sustatu nahi bilbe instituzionala arrazionalizatzeko eta orain baliabide gehiago izateko behar diren aldaketak. Behin bakarrik, behin bakarrik bildu da 2013an bikoiztasunen batzorde txostengilea; hain zuzen ere, kaixo eta agur esateko. Ez da berriro bilera-deirik egin. Har itzazue neurriak sozietateen sektore publikoa erabat murrizteko, ezaba itzazue alferrikako gastuak, ezaba itzazue gastu identitarioak, ezaba itzazue –zergatik ez?– euskalduntzearekin zerikusia duten zenbait partida ere. Guk uste dugu hori dela lehentasunezkoa, baliabide gutxien dituzten herritarrez arduratzea. Beraz, lehentasun-kontua da. Eta guretzat lehentasunezko kontua da hau, eta horregatik eskatzen diogu berriro Eusko Jaurlaritzari, iraganean eskatu genion bezala, aurrekontu-eztabaida ez zenean, handitzeko GLLen partida, 2013rakoa nahiz 2014rakoa. Azken batean, ardura dadila baliabide gutxien dituzten herritarrez aitzakiak alde batera utzita. Eskerrik asko. | eu | https://www.legebiltzarra.eus/ic2/restAPI/pvgune_descargar/default/87bec46f-26f1-4d0a-9408-50c5807d6880 | parl_eu_2278 |
10 | 45 | 10.10.2013 | ARREGI ROMARATE | EA-NV | Honako legez besteko proposamen hauek batera eztabaidatu eta behin betiko ebazpena hartzea: | Eskerrik asko berriz ere, legebiltzarburu andrea. Ezer baino lehen, argi utzi nahi dugu pertsonekin dugun konpromisoa, pertsona guztiekin eta gizarteratzeko eta diru-sarrerak bermatzeko errentaren euskal sistemarekin dugun konpromisoa. Diru publikoa zuhurtasunez eta zorroztasunez kudeatu behar dela ere argi utzi nahi dugu. A EH Bildu, a la señora Blanco le tengo que decir que ha manifestado que es una decisión política, ez dela diru-aukeraren arazoa. Baina udalek zenbateko horiei ezin diotela aurre egin esan du… La | eu | https://www.legebiltzarra.eus/ic2/restAPI/pvgune_descargar/default/87bec46f-26f1-4d0a-9408-50c5807d6880 | parl_eu_2279 |
10 | 45 | 10.10.2013 | ARREGI ROMARATE | EA-NV | Honako legez besteko proposamen hauek batera eztabaidatu eta behin betiko ebazpena hartzea: | Batzuek aurre egiten diote! Borondate politikoa dagoelako ala aukerarik ez dutelako ote da? Jaurlaritzaren kasuan gauza bera da: ez du dirurik partida handitzeko. Eta gauza bat esango dizut: aurreratzea ez da gastatzea. Sar ezazue buruan egunero aipatzen dizkiguzuen abiadura handiko trenaren 100 milioi horietatik euro bat bera ere ez dela ateratzen EAEko aurrekontutik. Estatuak ordaintzen du aurkeztutako ziurtagirien bidez, eta gero kupotik kentzen digute. Euro bakar bat ere ez da ateratzen aurrekontuetatik. Luego me ha dicho que hoy iba a entrar en detalles. Y es cierto, hoy ha detallado muchas cosas. Pero luego dicen en su transaccional "eskaera guztiei aurre egiteko behar den partida esleitu dadila…". ¿Cuánto es eso? ¿Sin detalles? Eta ez didazu entzun zer esan dizudan. 2014an GLLetarako zenbatekoa handitzeko konpromisoa hartuko genuela esan dizut. Ez 2013rako, diru-aukerarik ez dagoelako ezin dugula esan dizudalako. Alderdi Sozialistari dagokionez, egia esan, Sarasua andrea… La | eu | https://www.legebiltzarra.eus/ic2/restAPI/pvgune_descargar/default/87bec46f-26f1-4d0a-9408-50c5807d6880 | parl_eu_2280 |
10 | 45 | 10.10.2013 | ARREGI ROMARATE | EA-NV | Honako legez besteko proposamen hauek batera eztabaidatu eta behin betiko ebazpena hartzea: | … tribuna honetan egin duzun interbentzioaren ondoren ulertzen dugu zergatik ez zenuten sartu nahi izan GLLen gaia Alderdi Jeltzalearen eta Alderdi Sozialistaren artean gauzatu zuten eta gero Alderdi Popularra atxiki zitzaion itunean. Baina gogoratu egingo dizut, EAJrentzat behintzat, itunak betetzeko direla. Eta nire lehen interbentzioan esan dizudan bezala, gizarte-zerbitzuen jasangarritasun-printzipioaren barruan, ziur nago gai izango garela akordio batera iristeko eta herritarrek 2014an izango dituzten premiei aurre egiteko zenbateko egokia adosteko. Erabat ziur nago. Zuk tribuna honetan irakurri dituzun Mendoza andrearen hitzei dagokienez, esango dizut nik lehen irakurri ditudanak Mendoza andreari erantzunez Zabaleta andreak esandakoak zirela, garai hartan Alderdi Sozialistako Gizarte Politiketako sailburu zenak esandakoak, GLLak eskubide subjektiboa ez direla eta, ondorioz, galdagarriak ez direla eta mugagabeak izatea nahi bagenuen legea aldatu beharko genuela adieraziz. Zabaleta andrearen hitzak. Argi dago borondate politikoa badaukagula, eta ezin du inork zalantzan jarri. Ez dagoena, berriro diot, dirua da. Eta hara, Sarasua andrea, zuen eta gure arteko aldea, Alderdi Sozialistaren eta Alderdi Nazionalistaren arteko aldea da ez dugula sinatuko ezin dugula bete badakigun zerbait. Izan ere, egia da, Alderdi Popularreko Garrido andreak esan duen bezala, Ganbera honetan LBP bat onartu zela denon adostasunarekin, aho batez, baina –inork aipatu ez duen xehetasun txikia– Jaurlaritza sozialistak ez zuela gauzatu. Ez zen ordaindu GLLen % 100, Sarasua andrea. Ez zen ordaindu GLLen % 100. Eta kontua da, ea zergatik deitu zituzten hauteskundeak epea amaitu baino lehen. (Murmullos) La | eu | https://www.legebiltzarra.eus/ic2/restAPI/pvgune_descargar/default/87bec46f-26f1-4d0a-9408-50c5807d6880 | parl_eu_2281 |
10 | 45 | 10.10.2013 | ARREGI ROMARATE | EA-NV | Honako legez besteko proposamen hauek batera eztabaidatu eta behin betiko ebazpena hartzea: | Alderdi Popularrari dagokionez, esan dizut egia dela LBParena, baina ez zen gauzatu. Eta ez dizut gogoratu beharko orduan zuek zinetela lehentasunezko bazkidea eta Jaurlaritza sozialistaren sostengua. Eta beste gauza bat ere gogorarazi nahi dizut, Garrido andrea: aurreko puntuan, koordainketa farmazeutikoarenean esan duzula… La | eu | https://www.legebiltzarra.eus/ic2/restAPI/pvgune_descargar/default/87bec46f-26f1-4d0a-9408-50c5807d6880 | parl_eu_2282 |
10 | 45 | 10.10.2013 | ARREGI ROMARATE | EA-NV | Honako legez besteko proposamen hauek batera eztabaidatu eta behin betiko ebazpena hartzea: | … Rajoyren Gobernuak murrizketak egin behar izan zituela Gobernu sozialistak utzi zizkion kontuengatik. Hemen ere lehen eskutik jakingo duzu nola geratu diren kontuak, eta argi dago Jaurlaritza honek ahalegina egin duela, 1.200 milioi gutxiagorekin, GLLetarako zenbatekoari eusten. Beraz, begiratu zeure buruari. Zure LBPa ez dator bat aurreko puntuan esan duzunarekin. Eta amaitzeko, UPyDren ordezkariari esango diot Jaurlaritza honek ez dituela sustatzen ez murrizten gizarte-politikak. Zenbateko bera planteatu du (17.300.000 euro GLLetarako), 1.200 milioi gutxiagoko aurrekontuarekin, eta hori guztia babes sozialerako euskal sistemaren iraunkortasunerako behar den aurrekontu-egonkortasuna lortzeko xedez. Por lo tanto, estoy convencido de que nuestro compromiso con las personas ha quedado patente. Nada más, muchas gracias. La | eu | https://www.legebiltzarra.eus/ic2/restAPI/pvgune_descargar/default/87bec46f-26f1-4d0a-9408-50c5807d6880 | parl_eu_2283 |
10 | 45 | 10.10.2013 | SÁNCHEZ MARTÍN | SV-ES | Euskal Sozialistak legebiltzar-taldeak egindako legez besteko proposamena, emakumeen erabakimen askearen eskubidea defendatzeari buruz. Eztabaida eta behin betiko ebazpena | Eskerrik asko, presidente andrea. Egun on, legebiltzarkideok. Euskal Sozialistak taldearen ordezkari gisa parte hartuko dut Legebiltzar honetan, nire legebiltzar-taldeak emakumeen erabakimen askearen eskubidea defendatzeko aurkeztu duen legez besteko proposamena eztabaidatzeko. Gaiaren nondik norakoak azalduko ditut. 2010eko uztailaren 5ean, 2010eko martxoaren 3ko 2/2010 Lege Organikoa, sexu- eta ugalketa-osasunari eta haurdunaldiaren borondatezko etendurari buruzkoa, sartu zen indarrean, eta Zigor Kodearen testu bategineko 417 bis artikulua indargabetu zuen. Lege organiko horren helburua da sexu- eta ugalketaosasunaren arloko oinarrizko eskubideak bermatzea, haurdunaldia borondatez eteteko baldintzak arautzea, eta arlo horretan botere publikoek zer betebehar dituzten zehaztea. Sexu- eta ugalketa-osasunari eta haurdunaldiaren borondatezko etendurari buruzko legeak gizartebabes handia izan zuen, eta Europa osoaren abangoardian jarri zuen gure herria aukera-berdintasuneko eta gizon-emakumeen arteko tratu-berdintasuneko politiketan. Epeak eta adierazleak jasotzen ditu legeak, eta hamalau asteko epea zehazten da emakumeek haurdunaldia eteteari buruzko erabakia askatasunez eta informazioa izanik hartzea bermatzeko, hirugarrenek esku hartu gabe. Horretaz gain, prestazio hori bermatzen da, estatuko osasun-sistemaren zerbitzu arrunten zerrendan sartuta, eta, beraz, baita hemen ere, gure autonomia-erkidegoan, Osakidetzaren bidez. Justiziako ministroak iragarri du haurdunaldia borondatez eteteko arau berria aurkeztuko duela laster Gobernuak. Horrek adierazten du 1985eko legeak zituenak baino adierazle murriztaileagoetara itzuliko garela, eta emakumeek ezingo dutela erabaki, baizik eta sendagileek erabakiko dutela haien ordez. Gainera, oraingoz iragarri dutenez, haurdunaldia eteteko aukera fetuak malformazioren bat duen kasuetara mugatuko da, eta, hala, ezinezko katalogo bat sortuko da sailkatzeko. Amaren osasunari arrisku larria eragiten dion kasuetan ere, Gallardónek adierazi du zorrotz egiaztatuko dela, 1985eko legean, ministro jaunaren arabera, abortatzeko aitzakiatzat erabiltzen baitzuten aukera hori emakumeek. Ez da emakumeez fio ministroa, eta, horrenbestez, kanpo-profesionalen eskuetan soilik utziko du erabakia. Alegia, erabateko tutoretzaren mende jartzen gaitu. Kontzientzia-eragozpena ere arautuko da, eta guraso edo tutoreen baimena beharko dute adin txikikoek; hala ez bada, ezingo dute haurdunaldia borondatez eten inolaz ere. Eta horrek 1985eko lehen lege hartara baino atzerago joatea dakar; kasu hartan, bi aukera soilik zituzten Espainiako emakumeek: Espainiatik kanpo abortatzea, horretarako baliabiderik izanez gero, edo Espainian abortatzea, klandestinitatean, horrek emakumeen osasunerako eta bizirako duen arriskuarekin. Indarrean dagoen 2010eko legea erabat bermatu zuen Estatu Kontseiluak. Une hartan adierazi zuen beharrezkoa zela araudia berritzea, gure gizarteerrealitatera egokitzeko, eta, gainera, artikuluek Konstituzioa erabat errespetatzen zutela adierazi zuen. Gainera, Konstituzio Zuzenbideko katedradun askok ere esan zuten: Konstituzio Auzitegiaren 1985eko epai ospetsu hartan ez da berariazko adierazpenik, Alderdi Popularrak legea aldatzeko oinarritzat hartu nahi duen arren, beste kasu batzuk sartzeko aukera berariaz baztertzen duenik; esaterako, egungo legeko epeak. Konstituzio Auzitegiak 1985ean garbi adierazi zuen ez gaudela oinarrizko bi eskubideren arteko gatazka baten aurrean, hemen kontuan hartu behar diren oinarrizko eskubide bakarrak emakumeenak baitira. Gainerakoa (alegia, jaiotzekoa, nasciturus) ondasun juridiko bat da, eta babestu egin behar du Estatuak. Eta behar adina babesten du indarrean den epeen eta adierazleen legeak. Gallardón era desegokian erabiltzen ari da Konstituzio Auzitegiaren epaia kontrarreforma arrazoitzeko. Gainera, konstituzio-kontrakotasuneko errekurtsoa aurkeztu zuen PPk indarrean dagoen legearen aurka; oraindik ez da ebatzi errekurtsoa, baina erabaki du ebazpenaren zain ez egotea, eta ebazpen hori iritsi aurretik arautu nahi du. Emakumeen oinarrizko eskubidea babesten du Konstituzioak, eta hala jasotzen du Gallardónek aipatzen duen Konstituzio Auzitegiaren epaiak. PPren Gobernuak, bere proposamenaren bidez, jaio gabekoen babesa emakumeen oinarrizko eskubideen aurretik jarri nahi du. Indarrean dagoen legearen bidez egin genuen lehen urratsa da emakumeei onartzea askatasunez erabakitako amatasunerako eskubidea dutela; horrek adierazten du, besteak beste, emakumeek hartuko dutela beren haurdunaldiari buruzko erabakia, eta erabaki kontziente eta arduratsu hori errespetatu egingo dela gero. Baina, gainera, sexu-hezkuntza eta -osasunerako eskubidea bermatzen ditu legeak; zeren eta sexu-hezkuntza egokia izanik eta metodo antisorgailuak errazago lortuz soilik aurre egin dakieke eraginkortasun handiagoz, batez ere jende gaztearen artean, sexu-transmisiozko infekzioei, nahi gabeko haurduntzei, eta, beraz, haurdunaldia borondatez eteteko kopuruei. Indarrean den Sexu- eta ugalketa-osasunari eta haurdunaldiaren borondatezko etendurari buruzko Legeak, halaber, berdintasuna bermatzen du autonomia-erkidego guztietan sexu- eta ugalketa-osasunerako prestazioak izateko aukerari eta, orobat, metodo antisorgailuak lortzeko erraztasunari eta haurdunaldia borondatez eteteko eskubideari dagokienez. Gainera, epeen sistema bat ezartzen du, eta egoera mediko jakinak arautzen dituen adierazleekin osatu. Lehen hamalau asteetan, askatasunez erabaki dezake emakumeak, behar beste informazio duela erabakia hartu aurretik. Hamalaugarren eta hogeita bigarren asteen artean, haurdunaldia eten daiteke baldin eta emakumearen bizi edo osasuna arrisku larrian bada, edo fetuak anomalia larriak izateko arriskua badu. Eta hogeita bigarren astetik aurrera, fetuak bizitzea eragotziko dioten anomaliak dituela edo gaixotasun larri edo sendaezin bat duela adierazten duen diagnostikoa egonez gero soilik eten daiteke boronda- tez haurdunaldia, eta azken bi kasu horiek sendagileen irizpenaren bidez izatea ere bermatzen da. PPren Gobernuak abortuari buruz egingo duen proposamenak azken lekura eramango gintuzke Europan, klandestinitatera, eta araudi murriztaile eta kontserbadoreena duten herrialdeen maila berean jarriko gintuzke, Malta, Andorra eta Poloniaren maila berean. Herrialde katolikoak ere, Irlanda kasu, gure aurretik gera litezke. Europako herrialde gehienek hamalaugarren astera arte onartzen dute haurdunaldia arrazoirik eman gabe borondatez eteteko aukera; epe hori hamar astekoa da Portugalen eta Herbehereetan hogeita lau astekoa. Eta, hain zuzen, Herbehereak dira sexuhezkuntzako politikei esker abortu gutxien egiten den Europar Batasuneko herrialdea, nahiz eta legeak hogeita laugarren astera arteko epea baimentzen duen. Hori da gizarte-errealitatea, legebiltzarkideok. Ezin dira legeak egin errealitateari bizkar emanda, eta errealitate handiena da emakumeek mundu osoan egiten dituztela abortuak, legeztatuta egon ala ez. Abortu-kopurua murrizteko modu onena ez da emakumeei legezko prozedura seguruak ukatzea, baizik eta beren ugalketa kontrolatzeko eta nahi gabeko haurduntzak prebenitzeko aukera ematea. Hori dela eta, nire legebiltzar-taldeak, euskal sozialistok, emakumeen erabakitzeko eskubidea gogor defendatzearen alde egiten dugu, horrela soilik bermatzen baita haien osasuna eta bizia zaintzea. Eta oinarrizko giza eskubideen parte delako. Izan ere, Gallardónek esaten du, Apezpiku Batzarrari jarraikiz, erabakitzeko eskubidea kendu behar zaiela emakumeei, eta eskubide hori haien osasuna eta bizi arriskuan jarri arren ere kendu behar zaiela. Abortuaren lege murriztaileek ez dute abortukopurua murrizten: hildako emakumeen kopuruak gora egitea eragiten dute, baita emakume horiek osasuna galtzea ere, klandestinitatean eta egoera osasungaitzetan egin beharko baitute. Hainbeste iragarri den erreforma hau aurrera ateratzen denean, ziurra da bi eskubide kenduko zaizkiela emakumeei: askatasunez erabakitzeko eskubidea, eta osasun-eskubidea. Eskuin eskuindarrarenaren ametsean gaude; bere programa aplikatzen ari da, eta ezaguna dugu: eskubideak, behar-beharrezkoak soilik, eta ordainpekoak, eta askatasuna, ordaindu dezaketenentzat. Modernitateaz hitz egiten dute, baina zaharrak dira haien erreferenteak. Erreformez hitz egiten dute, baina kontrarreformak dira egiaz, erreformatzea lege bat hobetzeko aldatzea baita, eta ez okertzeko. Izen asko ematen dizkiote, baina bakarra du: gizarteinboluzio baten aurrean gaude. Hori ari da gertatzen, eta ez gaude ados Espainiako Gobernuaren politika horiekin. Kontrarreforma horrek emakumeen oinarrizko eskubideak urratuko lituzke: bizitzeko eskubidea, askatasun-eskubidea, osasun-eskubidea eta duintasuneskubidea, besteak beste. Haurdunaldia borondatez etetea berriro ere segurtasun juridikorik ezaren linboan jarriko duen edozein aldaketaren aurka izango da PSOE, eta emakumeek amatasunaz askatasunez erabakitzeko duten eskubidea babestuko du, haurdunaldia borondatez eten nahi duten emakumeei eskubide gehiago ematen baitizkie, eta ez baititu urratzen hori egiteko asmorik ez duten emakumeen eskubideak. Hasteko, gobernuari esan behar zaio legeekimenak sustatzeko boterea herritarrek eta Konstituzioak eman diotela, ez gotzainek. Konstituzioak aldarrikatzen du estatu ez-konfesionala dela Espainia; beraz, bai gotzainek bai Gobernuak oso argi izan behar dute Espainiako legeak ez direla aldatzen erlijio-moral baten irizpenari jarraikiz. Ez egin legerik gizartearen gehiengoari bizkar emanda, zuen gehiengo absolutuan babestuz, hori ez baita txeke zuri bat Espainiako gizartea hogeita hamar urte atzera eramateko. Ez egin hori emakumeoi alderdiaren interes hutsengatik, eskakizun ideologiko ultrakontserbadoreei eta Apezpiku Batzarrari men egiteagatik, hori onartezina baita moralki estatu ez-konfesional batean. Eta horregatik eskatzen diet Ganbera honetako alderdi politikoei aurkeztu dugun legez besteko proposamena babesteko. Defenda dezagun egungo legearen jarraipena, emakumeen oinarrizko eskubideak defendatzen baititu. Besterik ez, eta eskerrik asko. La | eu | https://www.legebiltzarra.eus/ic2/restAPI/pvgune_descargar/default/87bec46f-26f1-4d0a-9408-50c5807d6880 | parl_eu_2284 |
10 | 45 | 10.10.2013 | URREA HERRERA | EH Bildu | Euskal Sozialistak legebiltzar-taldeak egindako legez besteko proposamena, emakumeen erabakimen askearen eskubidea defendatzeari buruz. Eztabaida eta behin betiko ebazpena | Arratsalde on guztioi. Emakumea ez da erantzulea. Hori izan da Gallardónek Senatuan Ugalketa eta Sexu Eskubideen Legearen gaineko erreforma defendatzeko erabili duen argudioa. Bestela esanda, PPren ustez emakumeok ez gara gai gure kabuz gorputza, bizitza, sexualitatea edo amatasuna bezalako oinarrizko gaiei buruz erabakiak hartzeko. Hala, gure gorputzaren gaineko erabakiak ez daude gure esku, Diputatuen Kongresuaren gehiengo kontserbadorearen esku baizik, non gehienak gizonezkoak diren, beste behin ere, Eliza Katolikoaren sektore atzerakoienekin, bizitzaren aldeko elkarteekin eta antzekoekin bat egiten dutenak. Beraiek erabakiak hartzen dituzte eta emakumeok men egin behar dugu, gure buruaren gainean erabakitzeko gaitasunik gabeko adin txikikoak izango bagina bezala. Alderdi Popularra abortuaren arautze berriaren inguruko eztabaida defendatzen dutenen ustezko moralaren testuingurura eramaten saiatzen da, nahiz eta argudio horiek pertsonalak eta besterenezinak izan. Horrela, PPk emakumeen eskubideak herritar guztiei inposatu nahi dizkien ustezko balore erlijiosoen menpe jartzen ditu, unibertsalak izango balira bezala, erlijioa zerbait pribatua dela ulertu gabe. Euren sinesmenen gainetik, Estatuak pertsona guztiei eskubide guztiak bermatu behar dizkie, baita emakumeen eskubideak ere, beste behin ere bigarren mailakotzat jo direnak. EH Bildutik uste dugu PPren asmoek emakumeen autonomiaren eta gure gorputzen eta bizitzen gainean gure kabuz erabakiak hartzeko eskubidearen aurkako erasoa azaleratzen dutela. Ezarri nahi diguten kontrola indarkeriazko ekintza larria da, eta eremu guztietatik erantzun sendoa eman behar diogu. Euskal Herriko eragile politiko, sozial eta sindikal guztien erantzukizuna da gaur, inoiz baino gehiago, abortu librea eta doakoa eskatzea. Erreforma hau onartzen bada, emakumeok horrela erabakitzen badugu, abortatzen jarraituko dugu, baina Kode Penalaren zigorpean eta gure osasuna eta bizitza arrisku larrian jarriz. Legeak aurrera egiten badu, aberatsek eskubide aitortu hori edukiko dute eta pobreek, berriz, ez dute inondik inora bermatuta izango. Abortua kapitalismoa irabaztera eramango duen negozioa bihurtzen bada, osasun publikoan modu kontsekuentean egindako ebakuntzak publikoa izateari utziko dio. Abortatzea ezinezkoa bazaigu, amatasunak eta zaintzak gure etorkizuna izaten jarraituko dute eta etxeetan garatuko, da non Menpekotasun Legearen murrizketen erasoak leundu beharko ditugun gure lan isil, doako eta ezkutuarekin. Izan ere, legea onartzen bada eta ezin badugu abortuaren inguruan erabaki, zeinek ziurtatzen digu desiratu nahi eta behar dugun antolaketa sozialaren ereduaren gainean erabaki ahal izango dugula? PSEk aurkeztu duen ekimenari babesa ematen diogu, Alderdi Popularrak proposatutako erreformari uko egitean bat egiten dugulako, baina ere berean ekimena aurkeztu duen alderdiarekiko atsekabea adierazi nahi genuke. Alderdi honek ez zuen inoiz emakumeen, euren bizitza, sexualitatearen eta amatasunaren gainean libreki erabakitzeko eskubidea guztiz defendatu eta bere aukera izan zuenean lege eskas eta koldar bat onartu zuen. Mugimendu feministaren aldarrikapenei jaramonik egiten ez zien lege bat, abortua delitutzat jotzen zuen lege bat, emakumeen erabakitzeko ahalmena kontrolpean jartzen zuen lege bat, sektore publikoan abortuaren praktika bermatuko zuen neurri zehatzik ezarri ez zituena. Emakumeen eskubideak modu eta neurri ezberdinetan botoak eskuratzeko erabiltzen dituen klase politikoaren gehiengoaren aurrean, EH Bildutik, emakumeen erabakitzeko eskubidearen errespetua bermatzeko, erlijioen zeregina testuinguru pribatura mugatuko duten estatu laikoak eraiki behar direla defendatzen dugu. Horregatik, Eliza Katolikoaren hierarkiari eztabaida eta ez dagozkion espazioak okupatzen uztea eta emakumeak gutxiesten laguntzen duten egoerak sortzeko eta sustatzeko izan zuen ahalegin historikoa bertan behera uztea eskatzen diogu. Emakumeok ez dugu inoren kontrolik behar. Emakume guztiei doako abortua bermatuko dien legedia defendatzen dugu, emakumeei euren gorputzaren gainean erabakitzeko eta euren sexualitateaz gozatzeko askatasuna ziurtatzen diena, ugalketa kontuan hartu gabe eta aukera sexual guztien errespetutik. Abortua emakumeen eskubideei lotutako zerbait dela uste dugun heinean, emakumeen gogoa soilik nahikoa izan beharko litzateke abortatu nahi duten ala ez erabakitzeko. Horregatik diogu eskubideak ez direla negoziatzen, ez dira negoziatzen gai hau auzi moral eta bizitzaren defentsa moduan aurkeztu nahi duten taldeekin. Ez da negoziatzen pertsonen, erabakitzeko eskubidearen gainetik familia tradizionalen eta balore zehatz batzuetan oinarritutako bizitza eredu bat defendatzeko eztabaida hau erabiltzen duten taldeekin. Ez da negoziatzen Eliza Katolikoaren hierarkiarekin, oraindik ez baitute ulertu erlijioa eremu pribatura mugatu beharreko zerbait dela, eta euren sinesmen gainetik estatuak eskubide guztiak bermatu behar dizkiela herritar guztiei, eta batzuei ez gustatu arren emakumeenak barne. Ez da negoziatzen iritzi publikoa nahastu nahi dutenekin, abortua pertsona guztien artean informazio guztiarekin eta proposamen guztiak ezagututa eztabaidatzea galarazten dutenekin. Emakumeen eskubideen aurkako eraso bortiz honen aurrean, mobilizatzera deitu nahi dugu. Herritarren gehiengoa bestelako gizarte baten alde dagoela erakusteko. Emakumeen eskubideak guztiz bermatuko dituenaren alde, haurdunaldiaren etete boluntarioaren legeztatze zabalagoa eta aurrerakoiagoa abiapuntua izango dituenaren alde. La ola neoliberal y ultraconservadora que pretende imponer el Gobierno del Partido Popular está atacando directamente a los derechos de la clase trabajadora con mano dura y despiadada, pero también está empuñando otra espada con especial virulencia y crueldad, autoritarismo y paternalismo patriarcal, por no decir casposo, contra los derechos fundamentales de las mujeres. Y sí, cómo no, estamos hablando del aborto. O, dicho de otra manera, del derecho de las mujeres a decidir sobre nuestro propio cuerpo y sexualidad, que así leído parece que se da por supuesto, pero que gracias a la clase política tradicional es una posibilidad que aparece o desaparece según quien gobierne. Pasan los años y seguimos en la misma, desempolvando pancartas y gritando más alto y siguiendo y vislumbrando escenarios de derechos a la carta según nuestro poder adquisitivo. Puedes pagar un aborto aquí o en Londres, o te buscas la vida. Y de nuevo con la certeza de que nuestros derechos y reivindicaciones son de segunda, y de que el hecho de que coarten la capacidad soberana de cada una de nosotras a decidir sobre nuestros cuerpos, sobre nuestra sexualidad y sobre el número de hijos e hijas que deseamos no merece el mismo cuidado que la reivindicación de otros derechos. Esto es asunto de mujeres. Desde Euskal Herria Bildu emplazamos al Gobierno Vasco a declararse insumiso ante esta reforma de ley; a defender el derecho al aborto como un derecho universal, un derecho que debe ser garantizado en el sistema público de salud vasco como única vía para garantizar la universalidad de este derecho, contemplándolo como una prestación más dentro del sistema sanitario vasco; reconociendo asimismo a las mujeres jóvenes a partir de dieciséis años los mismos derechos de decisión sobre el aborto que tienen en otras intervenciones, además del acceso libre y gratuito a los métodos anticonceptivos. Por otro lado, le emplazamos a poner en marcha todos los mecanismos necesarios para desarrollar y promover una educación afectivo-sexual que fomente un mayor control y poder de las mujeres sobre sus cuerpos y su sexualidad, que leyes como la LOMCE se oponen claramente a este modelo educativo que planteamos. Estas peticiones han quedado reflejadas en la enmienda de totalidad que hemos realizado. Es fundamental exigir también la despenalización del aborto, para que se reconozca como un derecho y no como un delito. También consideramos necesario regular la objeción de conciencia en el sector sanitario a la hora de suministrar anticonceptivos, la píldora del día después o la propia práctica del aborto, debido a que no quedaría garantizado este derecho quedando bajo decisión médica. Es importante recordar que el hecho de garantizar el derecho al aborto no obliga a abortar a nadie. Es más, en los países en los que la interrupción voluntaria del embarazo es legal el índice de abortos es el más bajo, así como la mortalidad de las mujeres abortantes. Un caso como el de Holanda, por ejemplo, también acompañado de una educación afectivosexual adecuada. La tutela a la que nos quieren someter es un gravísimo acto de violencia patriarcal al que desde EH Bildu vamos a responder de manera contundente y desde todos los ámbitos, ya que es una responsabilidad de todas las fuerzas políticas y sociales de Euskal Herria exigir, hoy más que nunca, aborto libre y gratuito. ¿O es que nuestros derechos tienen que esperar? Ante quienes se postulan en contra del derecho a la elección, en contraposición a los derechos del no nacido, hay que decir claramente que no cabe morales ajenas en la libre elección de las mujeres, ni tutelas ni periodos de reflexión ni asesoramientos. Solamente aquella que va a sufrir cambios en su cuerpo, y sobre la cual recae la carga de gestar y dar a luz y culturalmente de cuidar, criar y educar, es la titular del dere- cho a decidir libremente si abortar o no. Las mujeres seguiremos abortando si es nuestra decisión, y lo único que generará esta ley será el aumento de los abortos clandestinos y con ellos los índices de morbi-mortalidad entre aquellas mujeres que por razones económicas no puedan ir a otro país a abortar. El aborto será un gran negocio en el mercado de la medicina, siendo, por tanto, concientes de que el aborto tiene múltiples dimensiones: control de los cuerpos, sexualidad, servicios sanitarios públicos, análisis económico del sistema capitalista, etcétera. Laburbilduz, emakumeok erabakiak erakunde publikoek bermatu. Eta elizaren esku-hartzetik ez. Eskerrik asko. | eu | https://www.legebiltzarra.eus/ic2/restAPI/pvgune_descargar/default/87bec46f-26f1-4d0a-9408-50c5807d6880 | parl_eu_2285 |
10 | 45 | 10.10.2013 | MANEIRO LABAYEN | Mixto-UPyD | Euskal Sozialistak legebiltzar-taldeak egindako legez besteko proposamena, emakumeen erabakimen askearen eskubidea defendatzeari buruz. Eztabaida eta behin betiko ebazpena | Eskerrik asko, presidente andrea. Bat dator UPyD sozialisten ekimenarekin, PPren Gobernuak buruan duen balizko erreformaren aurreko prebentziozko ekimentzat ulertuta. Hala ere, horrek ez du adierazten indarrean den legea hobetu daitekeela iruditzen ez zaigunik, ezta, bistan denez, Gallardónen aurka agertu direnek esan eta defendatu duten guztia partekatzen dugunik ere. Osoko zuzenketa aurkeztu dugu guk, eta, nire ustez, behar bezain argia da. Ez da aukerarik izan erdibideko zuzenketarik sinatzeko, eta, beraz, Talde Sozialistaren ekimena babestu beharko dugu, iruditzen baitzait talde gehienek babestuko duela. Ez da, ziur asko, guk babestu nahi genukeen ekimena, baina, dena den, esan dudan moduan, egokia eta beharrezkoa iruditzen zaigu ekimen horren alde bozkatzea, etor daitezkeen gehiegikerien aurreko prebentziozko ekintzatzat. Esan dut gure osoko zuzenketa behar bezain argia iruditzen zaidala, eta UPyDk etorkizunean gai horrekin zer egin nahi duen azaltzen du. Hain zuzen, gure helburua zen Legebiltzar honek Espainiako Gobernuari gogoraraztea, gai garrantzitsua iruditzen baitzait, Espainiako Gobernuari gogoraraztea Espainiako Konstituzioan Estatuaren ezkonfesionaltasuna aldarrikatzen dela, eta hau adierazten duela horrek: onartu ez baizik eta baztertu egin behar duela edozein moral erlijiosoren edozein eskuhartze, eta, zehazki, Eliza katolikoarena, zeinak asmoa izan bailezake indarrean den Abortuaren Legea berritzeko Espainiako Gobernuaren erabakian eragiteko. Alegia, Espainiako Gobernuak ezin ditu Eliza katolikoaren aginduak onartu erreforma hori egiteko, eta erreforma horrek ezin du inoren morala jaso. Halaber, osoko zuzenketa horretan proposatu dugu Eusko Legebiltzarrak Espainiako Gobernuari eskatzea, legearen erreforma hori aurrera eraman nahi izanez gero, itxuraz dirudien moduan, ahalik eta adostasun handiena bilatzeko alderdi politikoen artean, hori egiteko une egokiena bilatzeko, eta jarrera sektario eta alderdikoiak saihesteko. Asko eskatzea izango da, ziur asko, baina, azken batean, gure ustez interesgarria da halako gai delikatua ez erabiltzea alderdiaren intereserako, edo jarrera sektarioei eusteko. Eta, azkenik, proposatzen dugu Espainiako Gobernuari eskatzea, legearen erreforma aurrera eraman nahi badu, epeen lege bat proposatzeko, ez ditzan nahasi, egungoak egiten duen moduan, epeak eta baldintzak, gure ustez errespetu handiagoz jokatuko bailuke emakume helduaren autonomiarekiko, eta segurtasun juridiko handiagoa emango bailieke, bai emakumeei, bai medikuei. Gure ustez, hobetu daiteke egungo legea, baina ez dugu inolaz ere partekatzen Gallardón jaunak iragartzen duen erreforma. Ezta pentsatu ere! Haurdunaldia borondatez eteteko, epeak eta baldintzak zehazten dituen lege misto bat dugu egun. Gure ustez, legeak ez die ematen segurtasun juridikorik emakumeei eta osasuneko profesionalei, eta, beraz, hain zuzen, legea hobetu egin daitekeela uste dugu. Guk proposatzen dugu haurdunaldia borondatez etetea despenalizatzea, eta epeen lege bat onartzea, zeinak haurdun dagoen emakumeari aukera emango baitio gaur egungo hamalau aste baino gehiagoko legezko epe batean haurdunaldia eteteari buruzko behin betiko erabakia hartzeko. Behin betiko epea zehazteko, fetuaren bideragarritasunari eta malformazioen detekzio goiztiarrari buruz sendagileek eta zientzialariek lortutako adostasuna hartuko da oinarri, eta helburua izango da uztartzea amaren amatasun onarturako eskubidea eta jaiotzekoaren babesa. Guk defendatuko genukeen legeak haurdunaldia epez kanpo eteteko aukera jaso beharko luke, baldin eta epe horren ostean hautematen badira fetua bideragarri egiten ez duten anomaliak, edo amaren osasuna arriskuan jartzen duten egoerak; anomaliak horiek, zuek ongi dakizuen moduan, hogeita bigarren nahiz hogeita laugarren astetik harago ere hauteman baitaitezke. Anomalia jakin batzuk aste horietatik aurrera soilik hauteman daitezke. Bestalde, UPyDk ez du partekatzen abortueskubidea hamasei urtetik beherakoei zabaltzea. Horrek zentzua izango luke, hori koherentea izango litzateke, gure iritziz, baldin eta ondorio guztietarako hamasei urteak zehazten badira adin nagusitasunerako, eta hori eztabaida horretan landu behar litzateke, eta ez dugu baztertzen eztabaida hori izatea etorkizunean. Bestela, justifikaziorik ez duen paradoxa hau sortzen da: nerabe mendekoari, zeinari boto-eskubidea edo kontu korronte bat irekitzea, tabakoa erostea edo gurasoen edo tutorearen baimenik gabe lanpostu bat onartzea ukatzen baitzaio, familiari edo tutoreei galdetu gabe abortuari buruz erabakitzeko eskubidea ematea. Ez dirudi zentzuzkoa. Ez da behartze autoritarioa adin txikikoen babesa edo tutoretza, baizik eta adin txikikoaren eskubidea, gure ustez. Eta guraso edo tutoreekin gatazkaren bat badago, edo tutoretza gaizki erabiltzen bada, tutoretza judizial eraginkorraren aukera dago, eta hark baimendu ahal izango du adingabeak haurdunaldia etetea. Bada, askoz gauza gehiago esan daitezke gai honi buruz. Dena den, gaurkorako funtsezkoa hori dela deritzot. Hor daude UPyDk gai honetan defendatzen dituen ideiak. Azkenik, funtsezkoa iruditzen zaigu sexuhezkuntza goiztiar eta eraginkorraren garapena azpimarratzea derrigorrezko hezkuntzan. Ondorioz, eta erdibideko zuzenketarik ez dagoenez, sozialisten ekimenaren alde bozkatzeko prest egongo ginateke, PPren egungo Gobernuak etorkizunean susta ditzakeen gehiegikeriei aurre egiteko ekimentzat. Berriro diot: hobetu daiteke egungo legea, gure ustez, hobetu daiteke; baina ez ditugu inolaz ere partekatzen, kontrakoa baizik, Gallardón jaunak hemen eta han egin dituen proposamenak, elkarrizketetan nahiz Kongresuan, taldeek egin dituzten galderei edo interpelazioei eman dizkien erantzunetan. Hori dela eta, osoko zuzenketa aurkeztu dugun arren, sozialisten jatorrizko ekimenaren alde bozkatuko genuke. Eskerrik asko. | eu | https://www.legebiltzarra.eus/ic2/restAPI/pvgune_descargar/default/87bec46f-26f1-4d0a-9408-50c5807d6880 | parl_eu_2286 |
10 | 45 | 10.10.2013 | LLANOS GÓMEZ | PV-ETP | Euskal Sozialistak legebiltzar-taldeak egindako legez besteko proposamena, emakumeen erabakimen askearen eskubidea defendatzeari buruz. Eztabaida eta behin betiko ebazpena | Eskerrik asko, presidente andrea. Egun on, ia arratsalde on, guztioi. Maneiro jauna, ekimenaren giltzarrietako bat eman duzu zuk; beste behin ere, prebentziozko politika horren, manipulazio ideologikoaren eta sozialistengan hain ohikoa den eufemismoetarako joeraren adibidea den proposamen bat eztabaidatzen ari baikara. Prebentziozkoa da, zuk zenioen moduan, oraindik gauzatu ez den proiektu bat eztabaidatzen ari garelako, oraindik tramitatzen ari ez den lege-ekimen bati buruzko iruzkinak egiten ari garelako. Baina, Ganbera honetan noizbait esan dudanez, zuen obsesioak, eta, itxuraz, orain, baita UPyDrenak ere, sozia- listek oposizioa egiteko duten obsesioak guztiaren aurka jartzen zaituztete. Guztiaren aurka: iragarpenen aurka, baita egunkarietan argitaratzen diren albisteen aurka ere. Manipulazio ideologikoko ekimen bat da, nahita nahasten baititu abortua –eta zuk ere egin duzu– eta Estatuaren ez-konfesionaltasuna. Eta eufemismoa adierazpen horren erabileran datza, eta oso erabilia da azkenaldian: erabakitzeko eskubidea. Kasu honetan, amatasunari, osasunari eta ugaltzeko autonomiari dagokio. Badirudi gauza guztietarako mantra bihurtu dela erabakitzeko eskubidea. Baina mintzagai duguna da, eta horretaz hitz egingo du Alderdi Popularrak, abortua bai ala ez, eta abortua edozein egoeratan. Ez kezkatu, ez gara Diputatuen Kongresuan aurkeztu ere egin ez den ekimen bati eragozpenak aurkezteko ñabarduran geratuko –nioen moduan, bestalde, funtsezkoa den arren–, eta proposamenaren muinera joko dugu. Baina errealitatea kontuan izanik, bazter utziz errealitate horri buruz, Sánchez andrea, zure kide batzuek egin dituzten eta zuk ekimenean errepikatzen dituzun karikaturak. Egia da; 2010eko legea aldatuko duela iragarri du Alderdi Popularraren Gobernuak, baina ez Apezpiku Batzarrak hala agindu duelako, ez gotzainek agindu diotelako. Alderdi Popularraren programaren alde bozkatu zuten ia 11 milioi espainiarren aginduz egingo du; izan ere, argi jasotzen zen 108. orrialdean aldatu egingo zela Abortu Legea. Gainera, partekatu egiten dugu agindu hori, bi irizpidetan oinarrituz, eta horietako inor ez da oinarritzen moral erlijioso, kristau edo nahi duzun moduan izenda dezakezunean: Konstituzio Auzitegiaren dotrinan, hiru aldiz errepikatuan, hiru aldiz, eta emakumeen nahiz jaiotzekoaren eskubideen defentsan. Zapatero jaunaren gobernuak –hauteskundeprograman jaso ez bazuen ere, inbestidura-eztabaidan hartutako konpromisoa izan ez bazen ere– abortuaren lege-erreformari ekin zion bigarren legegintzaldiaren erdiko puntua ondo pasatuta, eta aurreko adostasunak hautsi zituen, gizarteak hala eskatzen zuela argudiatuz, nahiz eta ez zen egon halako eskaerarik. Eta Gobernuak berak ere onartu zuen ez zela egon halako eskaerarik. CISek 2008ko abenduan egin zuen inkesta batean, herritarrek aipatutako 32 arazoetatik 27.a zen abortua. 2008an bertan, beste inkesta bat egin zuen Sigma Dos enpresak, eta Espainiako herritarren ia % 60 ados zegoen abortuari buruz indarrean zen araudiarekin, eta zifra konstantea zen adin-tartea eta botoa edozein izanik ere. Eta kopuru horiek antzekoak ziren Alderdi Popularraren eta Ezker Batuaren botoemaileen artean. Baina gehiago esango dizut, Sánchez andrea: Demoscopiak 2012. urtean egin zuen inkesta batean, zure alderdiaren, Alderdi Sozialistaren boto-emaileen % 31 baldintzen legera itzultzearen alde agertu zen. Pentsatzen dut zuek alderdian duzuen atzerakoien kopuru hori izango dela. Baina zuei, itxuraz, aurresuposatu egiten zaizue zilegitasuna; izan ere, hauteskunde-programan jaso ez bazen ere, lege hori aldatzeko eskaerarik nahiz gizarte-adostasunik ez bazen ere, Fiskaltzaren Kontseiluaren aurkako txosten bat bazen ere, Botere Judizialaren Kontseilu Orokorraren txostenik ez bazen ere, eta Estatu Kontseiluak berretsi ez bazuen ere (ez, legearen artikulu gehienekiko eragozpenak jarri zituztelako, eta eragozpen horiei ez zitzaien erantzun, gainera), berritu egin zen legea, eta Konstituzio Auzitegiaren dotrina urratuz aldatu zen. Eta orain ukatu egin nahi duzue Alderdi Popularraren Gobernuak legea aldatzeko zilegitasuna duenik, nahiz eta, nioen moduan, lege honen erreforma argi jaso zuen hauteskunde-programa bozkatu ia 11 milioi espainiarrek. Zer gertatzen da, Sánchez andrea? Herri honetan ezkerrak soilik du legeak aldatzeko, erreforma bat eta kontrarreforma bat zer diren esateko zilegitasuna? Zuen ustez, gainerakoek baino nagusitasun intelektual eta moral handiagoa duzue? 2010eko legearekin, jaitsi ordez, igo egin dira abortuak, Sánchez andrea. 2011. urtean, 118.359 abortu egin ziren. Gainera, kontuan izan behar da urte horretan egindako abortu-kasuetatik % 36tan (hirutik batean) aborturen bat izan zela lehenago. Eta datua % 41ekoa da hogeita bost urtetik beherakoen artean. Eta guztiok onartzen dugu zerbait txarra dela abortua. Legea berritzeko egin ziren eztabaidetan, guztiek, alde nahiz aurka zeudenek, onartu zuten txarra zela abortua. Ezin da irtenbidetzat aurkeztu abortua, porrot politiko eta sozial bat baita, legebiltzarkideok. Nahi gabeko haurduntzak prebenitzeko politiken, berdintasun-politiken, genero-indarkeriaren aurkako politiken eta amatasuna babesteko politiken porrota da. Ezin da metodo antisorgailutzat, familiaplangintzarako metodotzat erabili abortua, eta horri buruzko aitortzak badira nazioarteko dokumentuetan. Eta eskubidetzat ere aurkezten da abortua. Galdetu nahi dizut, Maneiro jauna, zuk ere halakotzat hartzen duzun, erabakitzeko eskubidetzat. Eta aborta- tzeko eskubide hori ez da jasotzen nazioarteko ezein legedi edo arauditan. Nazioarteko testu bakar batek ere ez du jasotzen abortatzeko eskubide hori. Nazioarteko tresnek azken aukeratzat jasotzen dute abortua, saihestu beharrekotzat. Eta nabarmendu behar da ezen, emakumearentzat dituen ondorio negatiboak, fisikoak eta psikologikoak kontuan izanik, zaila dela abortua eskubidetzat ulertzea. Abortuaren osteko sindrome bat dagoela onartzen dute sendagileek; ez Elizak, ez gotzainek. Bospasei urtez iraun dezake sindromeak, eta bizi osora ere luza daiteke, terapia egokirik egiten ez bada. Horrenbestez, baimenak informatua, erreala eta eraginkorra izan behar du. Eta emakumeen eskubideez hitz egin dut, zeinek informazioa izan behar baitute abortatu nahi duten ala ez erabakitzeko. Baina zuek ahaztu egiten dituzuen eskubideez ere hitz egingo dut, zeren eta badirudi jaiotzekoa amaren gorputz-ataltzat hartzen duzuela. Eta zuk hemen esan duzu, eta zure ekimenean ere bai, jaiotzekoa egungo legediak babesten duen ondasuna dela. Begira, Sánchez andrea. Ohituta nago sozialistek errealitateaz dituzten ikuspegi itxuraldatuetara, baina esatea egungo legeak jaiotzekoa babesten duela ikuspegi itxuraldatuetatik harago doa. Faltsua da, besterik gabe. Lehen hamalau asteetan ez du inolako babesik fetuak indarrean den araudian, gure Konstituzioaren 15. artikuluan xedatuaren aurka eginez, eta artikulu hori berretsi du Konstituzio Auzitegiak, lehen esan dudan moduan, hiru kasutan, adierazten baitu jaiotzekoaren bizi ondasun juridiko bat dela, eta gure ordenamendu juridikoaren babesa merezi duela. Konstituzio Auzitegiak adierazi zuen Estatuak fetuaren bizitza babesteko betebeharra duela; haurdunaldi-prozesua etetea saihesteko betebeharra duela oro har. Eta irakurtzen ari naiz, Konstituzio Auzitegiak zehatz-mehatz dioena irakurtzen ari naiz. Hori dela eta, epeen legeak inolako babesik gabeko egoera eragiten du, eta bateraezina da hori Konstituzioarekin. Eta esan dizut lehenago, hala adierazi dute. Gertatzen dena da, itxuraz, bestelako irakurketak ere badirela. Konstituzio Auzitegiak eman duen adierazpenaren irakurketa desberdinak, hark adierazi duenean sortutako giza bizia amaren biziaz bestelako tertium bat dela, gure arau nagusia den Konstituzioaren 15. artikuluak babesten duen ontasun juridikoa dela, eta babes horrek zigor-arauak dituela azken bermetzat. Egia da nasciturusaren bizia ezin dela baldintzarik gabe lehenetsi emakumearen eskubideen gainetik, baina amek ere ezin dute erabateko lehentasuna izan nasciturusaren biziaren gainetik; hala izanez gero, Konstituzioak babesten duen ontasun bat desagertu ez ezik, gure ordenamendu juridikoaren balio nagusi bat irudikatzen duena ere desagertuko bailitzateke. Beraz, gatazkan daude balio batzuk, eta neurtu egin behar dira, eta ezin badira harmonizatu, zehaztu egin behar dira batzuei besteen aurretik lehentasuna emateko baldintzak. Eta indarrean dagoen legean, lehen hamalau asteetan, ez da gatazkan dauden balioen neurketarik. Ez da. Giza bizitza da lehen hamalau asteetan. Eta hori ez dut nik esaten: Madrilgo Manifestuan jasotzen da hori, eta bizia ugalketaren unean hasten dela dioten bi mila zientzialari, irakasle eta katedradun baino gehiagok esaten dute; haiek diote espermatozoidearen eta obuluaren arteko bat egiteak karga genetiko propioa duen bizi-unitate biologikoa sortzen duela . Hamasei eta hemezortzi urte arteko adingabeak ere babesik gabe uzten ditu legeak. Babesik gabe, zeren, nioen moduan, hemezortzi urte baino gutxiagoko adingabeak, hamasei urte baino gehiago izanik ere, gurasoen baimenik behar ez izateak eragiten du abortuari berak bakarrik, familiaren babesik gabe, aurre egin behar izatea. Zalantzan jarri du lege hau Nazio Batuetako Minusbaliotasunak dituzten Pertsonen Eskubideen Hitzarmenaren segimendu-batzordeak, Diputatuen Kongresuak 2008an berretsiak, eta 2015era arteko epea eman dio Espainiako Gobernuari lege hori aldatzeko, Hitzarmen horren aurkakoa baita, eta, halaber, Nazio Batzuen Erakundearen Haurren Eskubideen aurkakoa, haurra jaio aurretik eta ondoren babestu behar dela baitio. Eta landuko dira, noski, gai horiek guztiak. Lege-testua Diputatuen Kongresura iristean landuko dira. Izan ere, zuek ukatu nahi duzuen arren Alderdi Popularraren Gobernuak zilegitasunik duenik –eta berriro diotsuet, 11 milioi botok bermatzen dute–, erabateko zilegitasuna du Gobernuak lege-aldaketa proposatzeko, eta erreforma hori bat etorriko da bizitzeko eskubidea zaintzeko hartutako konpromisoarekin –oraintxetik esaten dizuet hori–. Besterik ez. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/87bec46f-26f1-4d0a-9408-50c5807d6880 | parl_eu_2287 |
10 | 46 | 17.10.2013 | MANEIRO LABAYEN | Mixto-UPyD | Mistoa-UPyD legebiltzar-taldeak egindako lege-proposamena, Herritarren Lege Ekimenari buruzko ekainaren 26ko 8/1986 Legea aldatzekoa. Aintzat hartzeari buruzko eztabaida eta behin betiko ebazpena | Egun on. Eskerrik asko, presidente andrea. Herri Ekimen Legegileari buruzko ekainaren 26ko 8/1986 Legea aldatzeko lege-proposamena planteatzen dugu. Herri Ekimen Legegileari buruzko Euskadiko Lege honek Euskadiko herritarrek legedian parte hartzeko duten modua arautzen du. Mende-laurdena baino gehiago igaro da lege hori onartu zenetik, eta, gure ustez, denbora honetan guztian erakutsi du gehiegi mugatzen duela herritarrek Legebiltzarrean duten parte-hartzea, eta, nolanahi ere, zaharkitua geratu dela iruditzen zaigu, eta, hortaz, eguneratu egin behar dela. Lege hori ez da inola ere nahikoa, eta oztopoak jartzen ditu herritarrek politikan parte hartzeko duten gogoa asetzeko eta errazteko. Hau da, lege zaharkitua dugu, eta garai berrietara egokitu behar du. Azkenaldian, herritarrek modu batera edo bestera adierazi dute ez daudela pozik sistema demokratikoaren akatsekin eta mugekin, eta gai publikoetan zuzenean parte hartzeko gogoa erakutsi dute. Gure betebeharra da –eta lege-proposamen honekin lortu nahi dugu– herritarren parte-hartzea erraztea haien interesekoak diren gaietan. Hori dela eta, legeproposamen honen asmoa da lehendik dauzkagun tresnak hobetzea erakundeak herritarrengana hurbiltzeko eta interesatzen zaizkien gai publikoetan haien parte-hartzea errazteko. Herri-ekimen legegilea arautzen duen legea aldatzeko proposamen honekin, erraztu egin nahi da herritarrek eta talde sozialek legegintza-funtzioan parte hartzea, errazago izan dezaten eta muga gutxiago izan ditzaten gero hemen eztabaidatu eta bozkatu daitezkeen ekimenak Legebiltzar honetan bertan proposatzeko eta defendatzeko. Legezko proposamen honen helburuak hurrengoak dira: politika hiritarrei hurbildu, Eusko Legebiltzarra hiritarrei hurbildu, Eusko Legebiltzarrean hiritarren parte hartzea erraztu. Beraz, helburua da politika herritarrengana hurbiltzea, demokrazia onbideratzea eta zabaltzea, herritarrek Legebiltzarrean parte har dezaten erraztea, eta herritarrek Legebiltzarrean parte hartzeko dituzten oztopoak kentzea. Herritarrek ulertu behar dute Legebiltzarra berena dela batez ere, ez beren interesetatik, proposamenetatik eta aldarrikapenetatik urrun dagoen leku arrotz bat. Hau da, Eusko Legebiltzarrak bitarteko edo kanal bat izan behar du herritarrek beren aldarrikapenak plantea ditzaten, ez oztopo bat. Bistan denez, helburu horiek lortzeko, legeproposamen hau ez da nahikoa. Beste erreforma eta beste neurri batzuk proposatu beharko dira, eta ordezkari politikoen jarrera jakin batzuk zuzendu egin beharko dira. Dena den, lege-proposamen hau, nahikoa ez bada, bai oso beharrezkoa, gure iritziz. Legearen 1. artikulua aldatzea proposatzen dugu, herri-ekimen legegilea herritar gehiagok egin ahal izan dezaten; hala, ekimena egiteko eskubidea izango lukete adinez nagusiak diren, Euskadiko udalerriren bateko erroldan izena emanda dauden, eta hauetako baldintza batzuk betetzen dituzten herritarrek: Espainiar nazionalitatea izatea, Europar Batasuneko estaturen bateko nazionalitatea izatea, eta Euskadin legearen babesean bizitzea, atzerriko gaietan indarrean dagoen araudiaren arabera. Legearen 2. artikulua aldatzea proposatzen dugu, herri-ekimen legegiletik kanpo uzten diren gaietatik kanpo utz daitezen hauteskunde-araubideari buruzkoak. Hau da, herri-ekimen legegileek ere planteatu ahal izan dezatela euskal hauteskunde-araubidea aldatzea. Legearen 3. artikulua aldatzea proposatzen dugu, herri-ekimen legegile bat aurkezteko behar den sinadura-kopurua murrizteko. Gaur egun, 30.000 sinadura eskatzen dira, eta guk planteatzen dugu 6.000 nahikoa izatea. Ikusi besterik ez dago zenbat sinadura eskatzen diren beste autonomia-erkidego batzuetan eta gure inguruko herrialdeetan, ondorioztatzeko egungo euskal legeak muga eta oztopo gehiegi jartzen dituela. Ageriko errezeloa dago demokrazia erdi-zuzeneko elementu honen aurrean; gure ustez, inolako arrazoirik gabea. Horrez gain, proposatzen dugu legearen 3. artikulu honetan beste gai interesgarri batzuk sartzea. 5. artikuluaren 2. zenbakia aldatzea proposatzen dugu, proposamena ez onartzeko arrazoiak gutxitzeko; hala, Legebiltzarrean herri-ekimenaren gai bera duen lege-proiektu edo -proposamen bat izapidetzen ari izatea ez litzateke izango herri-ekimen legegilea ez onartzeko arrazoia. Eta ez onartzeko arrazoia ere ez dadila izan Legebiltzarrak, legealdi berean, herriekimen legegilearen gai berbera duen legez besteko proposamen bat onartu izana. Era berean, 8. artikulua eta 9. artikuluaren 1. zenbakia aldatzea proposatzen dugu. 11. artikulua aldatzea proposatzen dugu, aukera egon dadin ekimenaren eztabaida hasteko batzorde sustatzaileko ordezkari batek bilkuran ekimena defendatuz, eta aukera egon dadin, halaber, batzorde sustatzaileko ordezkari batek parte hartzeko, bai lantaldean, bai batzordean, gainerako taldeen proposamen eta zuzenketekiko duen jarrera azaldu dezan. 13. artikulua aldatzea proposatzen dugu, Eusko Legebiltzarreko Mahaiak adostu ahal izan dezan 2.000 euro baino gutxiagoko aurrerakin bat ematea, batzorde sustatzaileak eskatuta, sinadurak biltzeko lehenengo gastuak estaltzeko. Azkenik, xedapen gehigarriaren bidez eskatzen dugu berma dadila herri-ekimen legegileen aldeko sinadurak sinadura elektronikoaren bidez eman ahal izatea; horretarako, behar diren argibideak emango lirateke bitarteko telematiko horren eraginkortasuna eta segurtasuna berma daitezen. Beraz, laburbilduz, planteatzen dugu Eusko Legebiltzarrean herri-ekimen legegile bat aurkeztu ahal izateko sinadura-kopurua 30.000tik 6.000ra jaistea; sinadura elektronikoa erabiltzea erraztea planteatu eta defendatu nahi den herri-ekimen legegilearen alde egiteko; herri-ekimen legegilearen sustatzaileek parte hartu ahal izatea Legebiltzarrean eztabaidatzen ari den bitartean, bai ekimena bilkuran aurkezten denean, bai legebiltzar-taldeek aurkezten dituzten zuzenketak eztabaidatzean, bai lantaldean, bai batzordean; herriekimen legegile bat ez onartzeko arrazoiak gutxitzea; eta, azkenik, herri-ekimen legegileak gai gehiagori buruz aurkeztu ahal izatea. Gure iritziz, horiek dira, besteak beste, garrantzitsuenak. Beraz, horiek dira UPyDren proposamen zehatzak. Lege-proposamen hau azkenean aintzat hartzen bada, ziur gaude gainerako taldeen ekarpenek eta lantaldeko lanak behin betiko testua hobetu dezaketela. Dena den, espero dugu gainerako taldeen zuzenketek ez mugatzea UPyDk proposatzen duena, baizik eta erraztea herritarrek Legebiltzarrean parte hartzea. Horrenbestez, hori da UPyDren proposamena, eta espero dut gainerako taldeen oniritzia izatea, hemendik aurrera ahalik eta testurik onena lor dezagun, esan bezala, gainerako taldeek zuzenketen bidez egin ditzaketen ekarpenekin. Eskerrik asko. | eu | https://www.legebiltzarra.eus/ic2/restAPI/pvgune_descargar/default/3ac50313-0bab-485e-b0cc-663ccc257eca | parl_eu_2288 |
10 | 46 | 17.10.2013 | BARRIO BAROJA | PV-ETP | Mistoa-UPyD legebiltzar-taldeak egindako lege-proposamena, Herritarren Lege Ekimenari buruzko ekainaren 26ko 8/1986 Legea aldatzekoa. Aintzat hartzeari buruzko eztabaida eta behin betiko ebazpena | Egun on. Eskerrik asko, presidente andrea, legebiltzarkide jaun-andreok, lehendakari jauna, Jaurlaritzako kideok. Gure taldeak Maneiro jaunak ekarri digun ekimen honen alde egingo du. Herri Ekimen Legegileari buruzko legea 1986koa da, eta baliteke –eta ziurra da– hau une egokia izatea legea berrikusteko. Agian ez ekimenaren egileak proposatu duen zentzu hertsian, baina bai herritarrek parte hartzeko duten eskubide hau gauzatzean atzematen diren zailtasun edo disfuntzio batzuen argitan. Tira, bada, zure planteamendu batzuen irismenaz eztabaidatuko dugu, zuzendu egingo dugu, eta, jakina, planteamendu berriak egingo dizkiegu egungo legean agertzen direnei eta proposamena egin duen taldeak egin dizkigun proposamenei. Horrez gain, Maneiro jauna, ikusi dut Euzko Alderdi Jeltzaleari eta Jaurlaritzari berari kendu diezula herri-ekimen legegilearen erreformaren protagonismoa. Jaurlaritzak bi aldiz esaten du bere irizpidean Maneiro jaunak aurkeztu duen ekimenak bere egiten dituela EAJren hauteskunde-programan edo gobernuprograman bertan jada jasota dauden proposamenak. Maneiro jauna, aitortu beharra daukat gutxitan idatzi duela Jaurlaritzak hain irizpide argigarria eta bere burua hainbeste justifikatzen duena, eta gutxitan eman dituela hainbeste xehetasun Jaurlaritzak legeproposamen batekiko duen hasierako jarrerari buruz. Beraz, alde horretatik, bejondeizula, Jaurlaritza bultzatu baituzu irizpide argigarria eta besteetan ez bezalakoa egitera. Tira, herri-ekimen legegilea Ganberan aztertzea zuzena eta egokia da. Eta hogeita zazpi urte geroago aztertzea, bada, are gehiago. Gainera, herri-ekimen legegilea aztertzea gizarteak asko egin duenean aurrera eta politikan parte hartzeko formula berriak eta hobeak eskatzen dituenean, tresna hau legedi-proposamenera egokitzen laguntzea da. Eta, jakina, alde horretatik, jakin behar dugu eta gogoan izan behar dugu –eta hala aitortu behar dugu– egokia eta beharrezkoa dela hainbeste denboraren ondoren egin den planteamendu hori; izan ere, hogeita zazpi urte hauetan, gauzak asko aldatu dira, asko aurreratu dira, asko hobetu dira, eta hori gogoan izan behar dugu. Herritarrek parte hartzeko tresnak sortzen eta aintzat hartzen asko egin da aurrera mende-laurden honetan. 1986ko legearen zioen azalpenean agertzen diren terminologia eta kontzeptuak oso atzean utzi ditugu, eta askoz hobeto definituta daude gaur egun. Alegia, alde horretatik, zioen azalpenak berak erakusten du aurrera egin dugula eta egokitu egin behar dugula. Tira, UPyDk aurkeztu duen lege-proposamenak haren obsesioa ere bistaratzen du: etengabe ari zaiola aurka egiten foru-erregimenari eta lurralde historikoen errealitate politiko instituzionalari. Hori ikusten da, nolabait, kentze-zuzenketaren batean. Jakin ezazu lurralde historikoek, batzar nagusiek –parte hartzeko edo legegintza-ekimenak egiteko foruarauen bidez–…, lurralde historikoek, foru-organoek, batzar nagusiek…, horiek denek ere errazten dutela arabarrek, bizkaitarrek eta gipuzkoarrek beren herriekimenak batzar nagusietan aurkeztea. Hori hor dago, hori jasota dago; beraz, beste behin ikusi behar da aurrera egin behar dugula euskal herri-ekimen legegilean araututakoa antolatzen, hobetzen eta gainditzen, baina aitortu behar dugu, orobat, foru-organoetan eta batzar nagusietan ere badaudela parte hartzeko esparruak. Ziurrenik egokitu ahal izango dira, baina, adibidez, foru-organoetan herriekimen legegileak aurkezteko foru-arauak Araban ere ezartzen du arauketa hori, Eusko Legebiltzarrean sortu genuenaren aldi berean ia. Beraz, alde horretatik, jakin behar da herritarren parte-hartzeak maila horretan ere funtzionatzen duela. Izan ere, lurralde historikoek beren eskumenak baldin badituzte foru-organoetan, bada, jakina da hor herritarren araudi-proposamenak aztertzen direla. Eta, alde horretatik, ez da errezelorik izan behar eta ez da obsesionatu behar lurralde historikoek, foru-organoek eta foru-eskumenek funtzionatzen dutelako. Dena den, hor dago ekimena, ona litzateke berrikustea, eta alde bozkatuko dugu; legebiltzarjardunean, jakina, Maneiro jaunak egin digun proposamena hobetzen saiatuko gara, eta hori izango da gure helburua. Eskerrik asko, presidente andrea. | eu | https://www.legebiltzarra.eus/ic2/restAPI/pvgune_descargar/default/3ac50313-0bab-485e-b0cc-663ccc257eca | parl_eu_2289 |
10 | 46 | 17.10.2013 | UNZALU HERMOSA | SV-ES | Mistoa-UPyD legebiltzar-taldeak egindako lege-proposamena, Herritarren Lege Ekimenari buruzko ekainaren 26ko 8/1986 Legea aldatzekoa. Aintzat hartzeari buruzko eztabaida eta behin betiko ebazpena | Gracias, señora presidenta. Señor lehendakari, señor consejero, señorías, buenos días a todos. Euskal sozialistok, Autonomia Erkidego honetan gobernu-erantzukizunak izan genituenean, jendearekin gobernatzeko bitartekoak jartzeko erronkari ekin genion, eta, orain, oposizioan, beharrezkotzat jotzen dugu mota horretako neurriak bultzatzen jarraitzea. Gure sistemaren kalitate demokratikoa hobetzeko ideiarekiko konpromisoa hartu genuen, eta konpromiso horri eusten diogu. Sistema horretan, besteak beste, Administrazioak eta herritarrek etengabe egon behar dute harremanetan. Printzipio horiekin koherenteak izan gaitezen, Herri Ekimen Legegileari buruzko ekainaren 26ko 8/1986 Legea berritzeko lege-proposamena aintzat hartzearen alde egingo dugu, tresna hori guk planteatzen ditugun helburuak lortzeko baita, bakarra ez bada ere. Legebiltzar honek lege hori onartu zuenean, duela hogeita zazpi urte, demokrazia hasiberria bizi zuen Espainiako estatuak, zazpi urte lehenago onartu baitzen gure herritarrei legedi demokratikoa itzuli zien Konstituzioa. Urte hauetan guztietan, gauza asko gertatu dira, eta goitik behera aldatu dituzte gure gizartearen osaera eta herritarren eta Administrazioaren arteko harremanak. Teknologia berriak pertsonak elkarrekin eta erakundeekin komunikatzeko oinarrizko elementu gisa sartu izana erabakigarria izan da, baina joko demokratikoaren arauak herritarren eskakizun berrietara egokitzeko beharra ere ari gara ikusten. Herritarrek politikan gehiago parte hartzea eskatzen dute. Herritar prestatuenak eta kritikoenak ez dira konformatzen hauteskunde-deialdi bakoitzean beren botoa ematearekin. Bideak ireki behar zaizkie esateko dituztenak etengabe entzuteko. Nire hitzaldiaren hasieran esan dudanez, Patxi López lehendakariaren Jaurlaritzak neurriak bultzatu zituen eta tresnak sortu zituen administrazio gardenagoa eta partaidetzazkoagoa lortzeko. Alde horretatik, ekimenik garrantzitsuena izan zen Irekia ataria abian jartzea; haren bidez, herritarrek Jaurlaritzaren jarduna kontrolatu dezakete eta haren kudeaketan parte har dezakete, proposamenak eginez. Irekia aitzindaria izan zen Espainian, eta aintzatespena jaso zuen nazioartean. Ekimen hori hiru premisatan oinarritzen zen: batetik, gardentasuna: informazioak, datuak, erabakiak, asmoak eta planak jakitera ematea iragazkirik gabe; herritarrek aukera izatea iritzia emateko, hausnartzeko, ekarpenak egiteko, kritikatzeko eta zuzenean baloratzeko, Jaurlaritzak entzun egingo baitie. Beste premisa bat parte-hartzea zen: ez geratzea iritziarekin bakarrik, baizik eta aukera izatea Jaurlaritzarekin lankidetzan aritzeko; herritarrak aukera izatea Jaurlaritzak proposatzen dituen politiketan parte hartzeko eta, aldi berean, ekintzak edo neurriak iradokitzeko. Lankidetza zen hirugarren premisa: herritarrek zuzenean iturriarekin osatzea beren informazioak, eta ziberkazetari bihurtzea, beren iritziak sortuz eta sarearen bidez hedatuz. Ekimen horretaz gain, gardentasuna eta herritarren parte-hartzea indartzeko beste ekimen batzuk ere egin ziren, hala nola Open Data, kontratatzailearen profila, euskal administrazio publikoarekiko enpresa esleipendunen profila, eta abar. Ibarretxeren Jaurlaritzak iraun zuen hamar urteetan desagertu ziren jardunbide egokiak berreskuratu ziren, hala nola legegintzaegutegia; egungo Jaurlaritzak, berriz, haiei eusteko asmoa du. Eta beste jardunbide batzuk ere bai, etikaren eta gobernu onaren kodea kasu, eta Jaurlaritza hau prest dago ideia horri eusteko. Legealdi honetan, oposizioan gaudelarik, printzipio berekin konprometituta jarraitzen dugu, eta ho- rregatik aurkeztu ditugu hainbat ekimen; besteak beste, kargudun publikoaren jarrera-kodea eta haren bateraezintasun-araubidea arautzen duen lege-proposamena –jada lanean ari da haren lantaldea–, eta gardentasuna hobetzeari, lanak arintzeari eta euskal Ganberan parte hartzeari buruzko araudi-aldaketen gaineko legez besteko proposamena, zeina oraintsu erdibideko zuzenketa baten bidez onartu baita eta lantaldea osatzearen zain baitago. Esperientzia horrekin, bai lantaldean, bai batzordean, gaur aintzat hartuko dugun lege-proposamena eztabaidatuko dugu. Gure jardunean egingo ditugun zuzenketen helburua izango da 8/1986 Legea aldatuz gure demokraziaren kalitatea hobetzea, herriekimen legegileen sustatzaileen eta legebiltzar-taldeen arteko eztabaidarako bideak irekitzea, eta alde bakoitzak egiaztatu eta argudiatu ahal izatea. Nada más. Muchas gracias. La | eu | https://www.legebiltzarra.eus/ic2/restAPI/pvgune_descargar/default/3ac50313-0bab-485e-b0cc-663ccc257eca | parl_eu_2290 |
10 | 46 | 17.10.2013 | LÓPEZ DE MUNAIN GANUZA | EH Bildu | Mistoa-UPyD legebiltzar-taldeak egindako lege-proposamena, Herritarren Lege Ekimenari buruzko ekainaren 26ko 8/1986 Legea aldatzekoa. Aintzat hartzeari buruzko eztabaida eta behin betiko ebazpena | Egun on. "Dena herriarentzat, baina herria gabe"; huraxe izan zen despotismo ilustratuaren leloa, eta ekimen hau ekarri duenak defendatzen du gaur. Hemen ordezkatuta dauden talde politiko batzuek ordezkaritza politikoari eta ekintza politikoari buruz duten eredua garai bateko demokrazia organikotik dator. Ezkerrak erabili izan dituen hainbat kontzepturekin gertatu den moduan, parte-hartzearekin ere gauza bera gertatu da: alienatua izan da kontzeptua, edukiz hustua, fagozitatua; eskumaren eta sozial demokrazia errepresentatiboaren eslogan merkea bilakatzen saiatu dira. Tal y como ha ocurrido con varios conceptos utilizados por la izquierda, con la participación ha ocurrido lo mismo: el concepto ha sido alienado, vaciado de contenido, fagocitado; han intentado convertirlo en un eslogan barato de la derecha y de la socialdemocracia representativa. Hala, duela hamarkada batzuk ezker eraldatzaileak herritarrak ahalduntzeko apustua egin zuen bezala, botere politikoa botere ekonomiko eta finantzarioekin lotzen duten kateak hautsiz, gaur eskuinak eta ezker faltsu horrek herritarren parte-hartzearen kontzeptuak erabiltzen dituzte kontzeptu erradikal bat –eta, hortaz, eraldatzailea– sistemak berak irents dezakeen kontzeptu bat bihurtzeko, eta herria are gehiago urruntzen dute politikan parte hartzetik. Parte-hartzea ez litzateke Administrazioaren maila gorenetik begiratutako zerbait izan behar. Administrazio gehienek, erakunde askok kontrol sozialerako erabili nahi dute. Herritarrek politikan parte hartzea ala ez hartzea ez litzateke inoiz maila politiko-administratibo gorenetik planteatu behar, erakunde horrek gizartea kontrolatu nahi baitu, eta ez baitie herritarrei eman nahi beren errealitatea erabakigune hurbilenekoetan eraldatzeko ahalmen politikoa. Parte-hartze politikoa behetik hasten da, denon eremutik, kaletik, bakoitzarengandik, auzoko, herriko edo hiriko politikatik. Hor ahalbidetu behar zenukete parte-hartzea. Baina prozesu horiek beldurra ematen dizuete. Gaur proposatzen denak, ordea, ez. Hori dela eta, ez duzue arazorik izapidetzearen alde egiteko, eta, gero, ziurrenik onartu egingo dituzue gaur Talde Mistoak proposatu dituen puntu gehienak. Gaur Ganbera honetan ordezkatutako talde guztiok bozkatuko duzue lege-proposamena aintzat hartzearen alde. Inork ez du aurka egingo. Eta ez duzue aurka egingo badakizuelako ezer ez dela aldatuko UPyDren proposamenarekin, ekintza politikoak beste batzuen esku jarraitzen duela, eta hemen esertzen garenok geldituko dugu ala ez herritarrengandik datorren ekimen legegile bakoitza. Ezer ez da aldatuko, nahiz eta sinadura gutxiago behar izan ekimenak aurkezteko. Honek ez dauka zerikusirik partaidetzazko demokraziarekin. Zenbakiak dira gakoa, ez parte-hartzea. Izapideak dira gakoa, ez parte-hartzea. Fatxada zuritzea da helburua, ez eraikina bota eta aldatzea. Laburbilduz, beste behin helburua da dena aldatzea lege honetan ere ezer ez aldatzeko. Guztiok ezagutzen dugu zer gertatu den Ganbera honetan eta beste ganbera askotan aurkeztu diren herri ekimen legegileekin: edukiz hustu egin dituzte eta oinarrian eskatzen zutena aldatu dute. Hori da herritarrei adarra jotzea. Hori ez da parte-hartzea; hori jendeari adarra jotzea da, Irekia partaidetzazkoa dela esatea adarra jotzea den bezalaxe. Era berean, jendeari adarra jo zitzaion Legebiltzar honetan bertan atzeko atetik faltsutu zenean Arabako Biltzar Nagusietatik zetorren ekimen bat, frackingaren teknika erabiltzea debekatzeko asmoa zuena, eta, bide batez esanda, kanpoan utzi zen Fracking Ez Araba plataformatik zetorren herriekimen legegile bat. Zein izan zen emaitza? Bada, ederki asko dakizue: lege osoa zuzendu zenuten, baina ez zenuten ukitu eztabaidarako aurkeztutako puntua, Legebiltzarreko abokatuaren iritziaren aurka. Eta, zuek nahi duzuena egiten duzuenez, legea aldatu zenuten, zuen adiskide diren lobby energetikoek eskatzen dizuetenaren antz-irudira. Kasu hartan nor ordezkatu zenutela esango zenukete? Norentzat egiten duzue lan zuek? Enpresa energetikoentzat, ala herritarrentzat? Eusko Jaurlaritzak aurkezten digun irizpideari buruzko dokumentuan, hainbat kritika jasotzen dira. Eta, dirudienez, horietatik garrantzitsuena da legea bera aldatzeko parte-hartzerik eza, eta horrekin ados egon besterik ez dut. Azken batean, ez gara aipatzen ari zer partehartze eredu izango dugun, ezta zein diren erabaki politikoak demokratizatzeko benetako bideak ere, baizik eta zenbakiez eta irizpideez ari gara. Azken finean, parte-hartzea abian jartzeaz ari garenean, prozesu batez ari gara. Parte hartzeko mekanismoez ari gara, irizpideez ari gara, baita Parte Hartze Legerako bakarrik planteatu behar ez diren, baizik eta, oro har, politika guztietarako balio behar duten beste kontzeptu oso interesgarri batzuez ere; adibidez, AHTrako, murrizketetarako, hondakinetarako, toki-erakundeak aldatzeko, estatus politiko berrietarako, inguruko herrialdeekiko harremanetarako, eta abar. Adibide horietan, badago aukera herritarrei galdetzeko, eta ez luke beldurrik eman behar galdetzeak, 2020raino joan beharrik gabe. Dirán que soy un demagogo, o quienes tengan más arraigada la cultura de la participación dirán que lo que proponemos nosotros es demasiado radical, "Todo el poder para los soviets". Demagogoa naizela esango duzue, edo partehartzearen kultura errotuagoa duzuenok esango duzue guk proposatzen duguna erradikalegia dela, "Botere guztia sobietentzat". Muchas gracias. Eskerrik asko. | eu | https://www.legebiltzarra.eus/ic2/restAPI/pvgune_descargar/default/3ac50313-0bab-485e-b0cc-663ccc257eca | parl_eu_2291 |
10 | 46 | 17.10.2013 | MANEIRO LABAYEN | Mixto-UPyD | Mistoa-UPyD legebiltzar-taldeak egindako lege-proposamena, Herritarren Lege Ekimenari buruzko ekainaren 26ko 8/1986 Legea aldatzekoa. Aintzat hartzeari buruzko eztabaida eta behin betiko ebazpena | Bai, eskerrik asko. Eskerrik asko, presidente andrea. Eskerrik asko Talde Sozialistari eta Talde Popularrari zuen babesagatik, eta espero dut azkenean Euzko Abertzaleak taldeak ere, aldeko txanda erabili ez duen arren, ekimen honen alde bozkatuko duela, helburuak begi-bistakoak baitira. Berriro diot: politika herritarrengana hurbiltzea, demokrazia onbideratzea eta zabaltzea, herritarrek Legebiltzarrean parte har dezaten erraztea, herritarrek Legebiltzarrean parte hartzeko dituzten oztopoak kentzea, eta herritarrek ulertzea Legebiltzar hau berena dela, ez herritarrengandik urrun dagoen leku arrotz bat. Horiek dira helburuak, eta, hortaz, eskerrak ematen dizkiet azkenean ekimen honen alde bozkatuko duten taldeei. Jakina, edukiaz gero hitz egingo dugu. Uste dut edukia nahiko argia dela; helburu horiek lortu nahi ditu. Proposamen batzuk ukaezinak izango dira guretzat; besteak beste, beharrezko sinadura-kopurua gutxitzea, sinadura elektronikoa erabiltzea, sustatzaileek parte hartu ahal izatea, bilkura honetan hitza hartzea, beren ekimenak defendatu ahal izatea edo dagokion batzordean edo ponentzian gainerako taldeek egiten dituzten zuzenketekiko jarrera bat agertu ahal izatea, herri-ekimen legegile bat ez onartzeko arrazoiak gutxitzea, eta herri-ekimen legegileak gai gehiagori buruz aurkeztu ahal izatea. Nolanahi ere, ziur naiz gainerako taldeen zuzenketek, ekimena aintzat hartzen bada behintzat –eta hala espero dut–, behin betiko testua hobetuko dutela. Bistan denez, aparteko kasua da EH Bildu, ezta? Izan ere, esan duen bezala, sistema eraitsi nahi du. Horixe esan du EH Bilduko ordezkariak. Sistema demokratikoa eraitsi nahi dute, ez baitute hartan sinesten, eta horregatik agertu dira lege-proposamen honek dituen helburuen aurka: politika herritarrengana hurbiltzearen aurka, demokrazia zabaltzearen aurka, eta herritarrek parte hartzearen aurka. Tira, bitxia da EH Bilduren diskurtsoa, baina, agian, ez hain bitxia, ezta azkenaldian egin dutenarekiko hain arraroa ere. EH Bilduko ordezkariak honela definitzen ditu demokratikoki hautatu den Legebiltzar honen erabakiak: "zuek nahi duzuena egiten duzue". Beraz, gutxietsi egiten dute demokrazia. Gutxietsi egiten dute sistema demokratikoa. Esan du ez dela ezer aldatuko. Haiek, ordea, esan bezala, dena eraitsi nahi dute. Hori da EH Bilduk prozedura demokratikoei dien errespetua? Zertarako zaudete zuek Legebiltzarrean, hura eraitsi nahi baduzue, esan duzuen bezala? Tira, iruditzen zait ia ezinezkoa dela EH Bilduri sinetsaraztea prozedura demokratikoak onartu behar dituela. Alderdi politiko demokratikoei –eta uste dut horiek bozkatuko dutela ekimen honen alde– beren aldeko botoa eskertu besterik ez dut, eta, nolanahi ere, ekimena aintzat hartu ondoren, gu prest gaude plantea ditzakezuen zuzenketak entzuteko, ziur baikaude haietako askok gutxienez behin betiko testua hobetu dezaketela. Ekimen hau, bistan denez, ez da nahikoa; gauza asko daude egiteke. Gauza batzuk, hain zuzen, azkenaldian egin dira; hau ez da nahikoa, eta gauza gehiago egin daitezke. Guk, herenegun bertan, legez besteko proposamen bat erregistratu genuen Eusko Jaurlaritzari gardentasun-lege bat eskatzeko, herritarrek informazioa izateko duten eskubidea ziurtatzeko helburua duen gardentasun-lege bat. Hori, beraz, beste urrats bat da demokrazia onbideratzeko, hobetzeko eta zabaltzeko. Honekin ez da nahikoa, urrats gehiago behar dira, baina, nolanahi ere, uste dut beharrezko urratsa dela. Besterik ez, eta eskerrik asko, beste behin, proposamen honen alde bozkatuko duten taldeei. La | eu | https://www.legebiltzarra.eus/ic2/restAPI/pvgune_descargar/default/3ac50313-0bab-485e-b0cc-663ccc257eca | parl_eu_2292 |
10 | 46 | 17.10.2013 | UNZALU HERMOSA | SV-ES | Mistoa-UPyD legebiltzar-taldeak egindako lege-proposamena, Herritarren Lege Ekimenari buruzko ekainaren 26ko 8/1986 Legea aldatzekoa. Aintzat hartzeari buruzko eztabaida eta behin betiko ebazpena | Bai, eskerrik asko. Harritzekoa da, benetan, sufragio unibertsalaren bidez hautatutako ordezkari batek hona etorri eta ordezkaritzazko demokraziaren aurkako arrazoibide bat ematea. Nik benetan uste dut sufragio unibertsal libre eta isilpekoa manipulatzea askoz zailagoa dela herri edo auzo bateko batzarra manipulatzea baino. Eta zuek, EH Bilduko jaun-andreok, manipulatzen espezialistak zaretenez, esanez zer den partaidetzazko demokrazia, erabat nahasten dituzue terminoak. Erabat nahasten dituzue terminoak; ez duzue baloratzen ordezkaritzazko demokrazia, mendebaldeko Europan eta beste eremu geografiko batzuetan lortzea hainbeste urte eta hainbeste mende kostatu zen ordezkaritzazko demokrazia, eta zuek pikutara bidaltzen duzue. Pikutara bidaltzen duzue! Zuk, López de Munain jauna, ordezkaritzazko demokraziaren aurkako arrazoibide bat eman duzu gaur hemen, pentsatuz partaidetzazko demokrazia aldezten ari zinela. Bada, ez. Guk uste dugu bi planteamendu horiek osagarriak izan behar dutela, eta batek ez du bestea baliogabetu behar. Hemen egin duzun planteamendua da zuek aldezten duzuen ustezko partaidetzazko demokraziak baliogabetu egin behar duela ordezkaritzazko demokrazia. Esan dudanez, partaidetzazko demokrazia horrek –ez duzu esan nola formulatzen den– ez du araurik; besterik gabe, zuen esperientziaren eta zuen lan egiteko moduaren arabera, manipulatu egiten ditu parte-hartzaileak batzar hauetan guztietan. Hori dela eta, benetan uste dut zuek oraindik ez duzuela ulertzen ordezkaritzazko demokraziaren balioa, hain justu eserleku horietan eserita egoteko aukera ematen dizuen demokrazia horren balioa. Ez duzue baloratzen. Eta, berriro diot, nahastu egiten gaituzue partaidetzazko demokraziarekin. Guk uste dugu aurrera egin behar dugula, eta nire lehenengo hitzaldian esan dut: aurrera egin behar dugu jendeak politikan parte har dezan. Bide berriak ireki behar dira –hori ere esan dut nire lehenengo hitzaldian–. Bizi garen gizarteak asko egin du aurrera azken hogeita bost edo hogeita hamar urteetan, eta horretara egokitu behar dugu, baina, berriro diot, horrek ez du esan nahi ordezkaritzazko demokrazia kendu behar dugunik. Ordezkaritzako demokrazia balio bat da berez, berezko balioa du, eta eutsi egin behar diogu. Benetako demokrazia duten herrialdeetan, herrialde demokratikoetan, sufragio unibertsal libre eta isilpekoan oinarritzen da ordezkaritzazko demokrazia. Eta, bukatzeko, lehen esan dizudan gauza bera esango dizut: askoz zailagoa da sufragio bat manipulatzea, boto libre eta isilpeko bat manipulatzea, auzo bateko edo herri bateko batzar bat manipulatzea baino –hori nahi duzue zuek–. Eskerrik asko. | eu | https://www.legebiltzarra.eus/ic2/restAPI/pvgune_descargar/default/3ac50313-0bab-485e-b0cc-663ccc257eca | parl_eu_2293 |
10 | 46 | 17.10.2013 | LÓPEZ DE MUNAIN GANUZA | EH Bildu | Mistoa-UPyD legebiltzar-taldeak egindako lege-proposamena, Herritarren Lege Ekimenari buruzko ekainaren 26ko 8/1986 Legea aldatzekoa. Aintzat hartzeari buruzko eztabaida eta behin betiko ebazpena | Berriro ari zarete demokrataren txartelak banatzen edo ez banatzen: nor diren demokratak, zer ordezkatzen duten demokratek, eta zer ez duten ordezkatzen, kasu honetan, Euskal Herria Bilduko eserlekuetakoek. Arazoa da gezurra esaten jarraitzen duzuela; eta herritarrei ere gezurra esaten ari zarete. Herritar horiek nazkatuta daude ordezkaritzazko sistema guztiaz, zuek ordezkatzen duzuen kasta politikoaz, sistema guztiez; ez dute gehiago jasaten nola kontrolatzen duzuen ordezkaritzazko sistema demokratikoa, zein diren ordezkatzen duzuela eta buru zaretela esaten duzuen ordezkaritzazko sistema demokratiko horren benetako botereak; nazkatuta daude botere finantzario horietaz, enpresa energetiko horietaz –azkenean, hor bukatzen duzue zuek lanean, haiengatik eta haientzat, bai erakunde hauetan, bai gero kanpoan, soldata finko bat ematen dizuetenean–. Horixe da zuen eredua. Hemen esaten saiatu naiz aurrera jarraitu behar dela, eta demokrazia herri-mailan ireki behar dela. Parte-hartzeaz ari garenean, ezin dugu hitz egin sinadurez; zuzenean esan behar dugu zer partaidetzazko politika jar dezaketen martxan herritarrengandik hurbilen dauden erakundeek, eta horiek udalerriak dira, edo auzoak, kaleak…, eguneroko politika. Horretaz hitz egin behar dugu. Baina horretaz ez duzue zuek inoiz hitz egin nahi. Nahiago duzue lege-aldaketa bat ekarri, legegintza-politikan herritarren parte-hartzea aldatzeko edo ez aldatzeko eta ahalbidetzeko edo ez ahalbidetzeko irizpideetan bakarrik oinarritzen dena, baina ez doa harago, eta partaidetzazko demokraziaren eztabaidari ez dio batere ekarpenik egiten. Egon badaude Euskal Herria Bilduk gauzatu dituen partaidetzazko demokraziaren ereduak, eta Gipuzkoan ere ari dira egiten. Hasieran, Gipuzkoa osoko zazpi herrik bakarrik zituzten irekita partaidetzazko prozesuak, eta, orain, herri gehienak ari dira jada partaidetzazko prozesuren bat egiten. Eta, horretarako, zer egin behar da? Bitartekoak, prestakuntza, dirua –dirua ere eman behar baita–, eta, batez ere, partaidetzazko prozesu horren emaitza zein izango den onartzeko ausardia izatea, eta, berriro diot, zuek ez duzue ausardia hori, eta ez zenukete errespetatuko. Euskal Herria Bilduk, hasieratik, erakunde honetara etorri baino lehen, partaidetzazko prozesu bat egin genuen, baita gure hauteskunde-programa garatzeko ere. Zuek egin zenuten? No. (Berbotsa) No. No. No. | eu | https://www.legebiltzarra.eus/ic2/restAPI/pvgune_descargar/default/3ac50313-0bab-485e-b0cc-663ccc257eca | parl_eu_2294 |
10 | 46 | 17.10.2013 | LÓPEZ DE MUNAIN GANUZA | EH Bildu | Mistoa-UPyD legebiltzar-taldeak egindako lege-proposamena, Herritarren Lege Ekimenari buruzko ekainaren 26ko 8/1986 Legea aldatzekoa. Aintzat hartzeari buruzko eztabaida eta behin betiko ebazpena | Euskal Herria Bilduk zuek baino askoz gizarte-eragile gehiago ekartzen ditu batzorde guztietara, eta hori agerian ari da geratzen legealdi honetan. Agerian ari da geratzen legealdi honetan. Zuek, ez. No. Ezta ere. Herritarren parte-hartzea xede duten taldeekin ari gara lanean… La | eu | https://www.legebiltzarra.eus/ic2/restAPI/pvgune_descargar/default/3ac50313-0bab-485e-b0cc-663ccc257eca | parl_eu_2295 |
10 | 46 | 17.10.2013 | LÓPEZ DE MUNAIN GANUZA | EH Bildu | Mistoa-UPyD legebiltzar-taldeak egindako lege-proposamena, Herritarren Lege Ekimenari buruzko ekainaren 26ko 8/1986 Legea aldatzekoa. Aintzat hartzeari buruzko eztabaida eta behin betiko ebazpena | Herritarren parte-hartzea xede duten taldeekin ari gara lanean lege hau garatzeko eta aldatzeko. Zuek, ez. Ez, zeren herritarrengandik urrun dagoen lana besterik ez baituzue egiten. Uste duzue irizpideak aldatzeak herritarrengana hurbiltzen zaituztela, eta oker zaudete gauza batean: herritarren eta Ganbera honen arteko arazoa ez da Euskal Herria Bilduk parte-hartze eredu desberdin bat duela; arazoa da zuek ez duzuela parte-hartze eredurik. | eu | https://www.legebiltzarra.eus/ic2/restAPI/pvgune_descargar/default/3ac50313-0bab-485e-b0cc-663ccc257eca | parl_eu_2296 |
10 | 46 | 17.10.2013 | OTADUI BITERI | EA-NV | Mistoa-UPyD legebiltzar-taldeak egindako lege-proposamena, Herritarren Lege Ekimenari buruzko ekainaren 26ko 8/1986 Legea aldatzekoa. Aintzat hartzeari buruzko eztabaida eta behin betiko ebazpena | Eskerrik asko, presidente andrea. Lehendakaria, sailburu jaunok, legebiltzarkideok, egun on guztioi. Botoa azaltzeko txanda honetan parte hartzen dut. Dakizuen moduan, Jaurlaritzak aintzat hartzearen aldeko iritzia eman zuen, eta horregatik gure taldearen botoak aldekoa izan behar du, aldekoa izan da horregatik. Beharrezkoa da, ezinbestekoa da herritarrek Administrazioan konfiantza izatea gizartearen kohesiorako eta gizarteak ere aurrera egiteko. Konfiantza izatea, sinestea Administrazioak arazoak konpontzearen alde lan egingo duela, sinestea Administrazioak funtzionamendu gardena, objektiboa eta berdintasunean oinarritutakoa izango duela, hori beharrezkoa da. Herritarren konfiantza izateko eta berreskuratzeko beharrezkoa da gardentasunean eta parte hartzean aurrera egitea, gero eta administrazio hurbilagoa izan dezagun. EAJren hauteskunde programan konpromisoa hartu genuen Administrazio eragingarria eta Euskadi parte hartzailea bultzatzeko, eta konpromiso horiek aurrera eramateko ekimen ezberdinak proposatzen genituen, eta legegintzako herri ekimenari dagokionez proposatu genuen beharrezko sinadurak murriztea. Urkullu lehendakariaren gobernu programan neurri garrantzitsuak jaso dira Administrazio eraginkorra eta gardena eta Administrazio irekia bultzatzeko, eta neurri horietarik bi aipatu nahi ditut. Bata, Euskadiko Herri Administrazioari buruzko Legean herritarren partaidetza indartzeko bideak ezartzea. Lege hau datorren urteko lehen sei hilabeterako aurreikusten du Gobernuak. Bertan jorratuko dira, besteak beste, gardentasuna, informaziorako eskubidea eta parte hartzea. Hauek dira, azken finean, Gobernu irekiaren edo Gobernu egokiaren gidalerroak. Eta bigarren ekimena, demokraziari eta herritarren parte hartzeari buruzko liburu zuri bat prestatzea. Metodologia parte hartzailearen bidez aurrera eramango da ekimen hau Innobasqueren laguntzarekin, eta asmoa da ekimen hau datorren urteko bigarren sei hilabeterako edukitzea. Gogoeta orokor bat egin nahiko nuke Maneiro jaunak aurkeztu digun ekimenaren aurrean. Eta hau da, hain zuzen ere, herritarren parte hartzea bultzatzeko helburua duten tresna desberdinak ezin direla modu isolatu batean landu. Alderantziz, gure ustez, mota honetako ekimen bat ondo txertatua egon behar da hausnarketa prozesu sakon eta orokor batean. Eta horretara dator, hain zuzen ere, aipatu berri dudan parte hartzeari buruzko liburu zuriaren ekimena. Liburu zuri hori egiteko metodologia parte hartzailea izango da, uste dugulako mota honetako proposamen bat eredugarria izan behar dela herritarren gogo eta parte hartzea eta euren iritzia prozesura ekartzeko. Eta, seguramente, liburu zuri horren ondorioetariko bat izango da ILPa aldatzea, baina agian ez bakarrik mugatuta legegintza ekimenei. Zergatik ez da ahalmen hori proiektatzen, adibidez, Gobernuak erregelamenduak egiteko daukan ahalmenera? Beno, hori ikusiko dugu ondorioetan. Esatea, baita ere, UPyDk aurkeztutako lege proposamen honek erredakzio tekniko-juridikoaren aldetik okerrak dituela, eta ziur nago ponentzian denbora edukiko dugula hor zuzenketak egiteko edo gure ekarpenak egiteko honen inguruan. Gero, Euskal Herria Bilduko ordezkariari esatea, beno, egia dela zuek daukazuen parte-hartze modeloa eta guk daukagun parte-hartze modeloa desberdinak direla. Zuek bultzatzen duzuen partehartze modelo hori asanblearioa da, non, nire ustez, beti parte hartu egiten duten betikoek, pertsona gutxik parte hartu egiten dute eta gai askoren inguruan iritzia ematen dutenak. Gure eredua desberdina da. Guri interesatzen zaigu ahalik eta jenderik gehienak bere iritzia ematea, beldurrik gabe –azpimarratzen dut 'beldurrik gabe'–, zeren eta orain arte badakigu zer-nolako esperientziak izan diren foro asanbleario horietan. Gure ereduak pertsonekiko hurbiltasuna bilatu nahi du, ezaguna delako gure helburua dela pertsona politika publiko guztien ardatza izatea. Eta gero aipatu diguzu Gipuzkoako Foru Aldundiko adibidea, ipini diguzu parte hartzea nola bultzatzen duzuen eredu bezala. Badakit orain haserretuko zaretela gurekin, zeren eta saiatuko naiz zuen kontraesan batzuk azaleratzen… | eu | https://www.legebiltzarra.eus/ic2/restAPI/pvgune_descargar/default/3ac50313-0bab-485e-b0cc-663ccc257eca | parl_eu_2297 |
10 | 46 | 17.10.2013 | OTADUI BITERI | EA-NV | Mistoa-UPyD legebiltzar-taldeak egindako lege-proposamena, Herritarren Lege Ekimenari buruzko ekainaren 26ko 8/1986 Legea aldatzekoa. Aintzat hartzeari buruzko eztabaida eta behin betiko ebazpena | Beno, beste baterako utziko dugu. Barkatu eta eskerrik asko. | eu | https://www.legebiltzarra.eus/ic2/restAPI/pvgune_descargar/default/3ac50313-0bab-485e-b0cc-663ccc257eca | parl_eu_2298 |
10 | 46 | 17.10.2013 | MANEIRO LABAYEN | Mixto-UPyD | Mozioa, Gorka Maneiro Labayen Mistoa-UPyD taldeko legebiltzarkideak aurkeztua, San Mames berriaren eraikuntzan lan-araudia ez betetzeari buruz. Eztabaida eta behin betiko ebazpena | Bai, eskerrik asko, presidente andrea. Duela bi aste, interpelazioa egin genion Enplegu eta Gizarte Politiketako sailburuari San Mames berriaren eraikuntzan lan-araudia betetzeari buruz. Orduan esan genuen komunikabide baten bidez eta beste bide batzuetatik jakin dugula obra enblematikoa den eta euskal herritarrok milioika euro jarri behar izan ditugun San Mames berria eraikitzeko egunean hamabi orduko eta astean zazpi eguneko lanaldiak egin direla 970 euroren truke. Lan-erritmo horri, nolabait deitzearren, esklabotza bakarrik deitu dakioke, eta, nolanahi ere, ez du betetzen Bizkaiko sektorearen hitzarmena, ezta laneko segurtasunari buruzko beste edozein araudi ere. Dirudienez, dozenaka langile ari dira lan egiten edo egin dute lan lan-baldintza onartezin horietan. Legeak ezarritakoak baino askoz ordu gehiagoz egin da lan; ez dira errespetatu ez igandeak, ez jaiegunak; soldatak hitzarmen kolektiboetan ezarritakoak baino baxuagoak izan dira, eta ez dakit hala izaten jarraitzen duten; eta aparteko orduak ez dira nominetan sartu, eta horrek esan nahi du edo ez direla ordaindu, edo diru beltzean ari direla ordaintzen, eta horrek zerga-iruzurra dakar. Gai hau jorratu da jada Bizkaiko Batzar Nagusietan, eta gai honek kezka handia sortu du gizartean, une honetan krisi ekonomikoa baitugu, lan-baldintzak okertzen ari baitira, lan-erreforma bidegabeak egiten ari baitira, lan ezegonkorrak baititugu, soldata ezduinak baititugu, lan-gehiegikeriak gertatzen baitira, lan-istripuak gertatzen baitira, EEEak egiten ari baitira, langileak kaleratzen ari baitira…; azken batean, laneta enplegu-baldintzak ezegonkortzen ari baitira, oro har. Eta guk, ordezkari publikoak garen aldetik, bere horretan mantentzen den ordezkaritzazko demokrazia honi esker, zorrotz eta arin jokatu behar dugu, ez bakarrik gehiegikeria jakin batzuk gerta ez daitezen –eta, kasu honetan, begi-bistako irregulartasunez eta legezkotasun-ezez ari naiz–, baita herritarrei ikusarazteko ezin dugula eta ez dugula onartuko gai honi buruzko txantxa bakar bat ere. Horregatik eskatzen diet Ganbera honetako talde guztiei aldeztu dezatela ekimen hau, nahitaez bete beharrekoa baita. Izan ere, uste dut sinatu dugun erdibidekoak ia gutxienekoak besterik ez du jasotzen; esan nahi dut ezin dela eskatu sinatu duguna baino gutxiago. Ezin dugu onartu gehiegikeria bakar bat ere gertatzea, eta, gertatzen bada, gertatzen den lekuan, berehala desagerrarazi behar dugu, eta argi eta garbi aurka gaudelako mezu irmo bat helarazi behar dugu, jardunbide horien guztiz aurka gaudela eta baztertu egiten ditugula. Duela bi aste, interpelazioa egin nion sailburuari, azalpenak eskatu nizkion, eta arretaz entzun nuen haren erantzuna. Kasu hauetan ohikoa izaten den bezala, sailburuak defendatu egin zuen Jaurlaritzaren jarduna eta, kasu honetan, Lan Ikuskaritzarena, eta, egia esan, datu batzuk eman zituen; guk kontuan hartu genituen, eta hor daude egindako interpelazioaren transkripzioan. Adierazi zuenez, 2011ko irailaz geroztik ikuskatzen dira San Mames futbol-zelai berria eraikitzeko obrak, eta gaineratu zuen ikuskapenak sakonak izaten direla. "Obraren lehen fasetik" –zioen sailburuak– "behar diren bitartekoak ari gara jartzen lege- eta lanaraudia betetzen dela ziurtatzeko, bai lan-arloan, bai lan-arriskuen prebentzioan". Eta gaineratu zuen une honetan susmoak zituztela hiru enpresatan ez direla ari aplikatzen soldata-taulak; egoera hori salatu egin da, eta egiaztapen-bidean dago. Ondorioz, sailburuak esan zuen Lan Ikuskaritzak esku hartu zuela, baina ez dirudi saihestu ahal izan duenik esklabotza-egoerak gertatzea, lan-gehiegikeriak gertatzea, eta hitzarmenak ez betetzea. Eta mozio honekin lortu nahi da, hain zuzen, ez dadila inoiz gertatu, ezta errepikatu ere, ez San Mameseko obretan, ez beste inon, laneko legedia ez betetzea. Eta mozio honekin mezu bat helarazi nahi zaie herritarrei: prest gaudela behar diren neurri guztiak hartzeko –eta hartu egingo ditugula– ez-betetze horiek ez gertatzeko. Hain zuzen, guk mozio bat aurkeztu genuen. Mozio horri osoko bi zuzenketa planteatu zitzaizkion, baita Talde Sozialistaren gehitze-zuzenketa bat ere. Tira, hori guztia azkenean sinatu dugun erdibideko zuzenketa honetan sartu da; hori dela eta, eskerrak ematen dizkiet azkenean erdibideko zuzenketa hau sinatu duten taldeei. Zuzenketa honek dio Legebiltzarrak Eusko Jaurlaritzari eskatzen diola, bere eskumenak erabiltzean eta obra publikoak egiteari dagokionez, ziurta dezala zorrotz laneko legedia eta sektorehitzarmenak betetzen direla, erakunde publikoek eredugarriak izan behar baitute. Eta Eusko Jaurlaritzari eskatzen dio optimiza ditzala Lan Ikuskaritzaren baliabide teknikoak eta giza baliabideak, benetan eta eraginkortasunez kontrola dadin lan-araudia betetzen dela, eta obra publikoetako langileentzako baldintza ez-duinak eta segurtasun-falta gerta ez daitezen. Eta Eusko Jaurlaritzari eskatzen dio onar dezala Lan Ikuskaritzako lanpostuen zerrenda Gobernu Kontseiluan, adierazitako epean –hiru hilabeteko epean–, hutsik dauden lanpostuak ahalik eta azkarren bete daitezen. Hala ere, bozeramaile sozialistak azalduko dizuenez, nahikoa denbora eta gehiegi dirudite erdibideko zuzenketa horretan planteatzen diren hiru hilabete horiek, baina Talde Sozialistarekin eta Euzko Abertzaleak taldearekin adostu ditugu. Beraz, hauxe da azkenean sinatu dugun erdibideko zuzenketa, eta hauek dira mozio honen helburuak: egoera bidegabeak, egoera ez-duinak eta lanesplotazioa desagerraraztea; egoera horiek guztiak desagerraraztea; eta Eusko Jaurlaritzari eta Lan Ikuskaritzari eskakizun-mezu bat helaraztea, eta herritarrei ere helaraztea ordezkari politikook ez dugula onartuko horrelako gehiegikeriak gertatzea, ez orain, ez etorkizunean. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/3ac50313-0bab-485e-b0cc-663ccc257eca | parl_eu_2299 |
10 | 46 | 17.10.2013 | LLANOS GÓMEZ | PV-ETP | Mozioa, Gorka Maneiro Labayen Mistoa-UPyD taldeko legebiltzarkideak aurkeztua, San Mames berriaren eraikuntzan lan-araudia ez betetzeari buruz. Eztabaida eta behin betiko ebazpena | Eskerrik asko, presidente andrea. Buenos días a todos. Hain zuzen, Maneiro jaunak adierazi duen moduan, joan den urriaren 4an interpelazio bat aurkeztu zuen hark Ganbera honetan. Interpelazio hartan, komunikabideetan agertutako albiste bat aipatzen zen, San Mames futbol-zelai berriaren obra enblematikoari buruz sindikatuek egindako salaketa batek eragindakoa. Salaketa horrek, hark ondo esan duenez, agerian uzten zuen sistematikoki urratzen zela Bizkaiko eraikuntzaren hitzarmena, lanaldiak gehiegizkoak baitziren –jaiegunak barne–, soldatak hitzarmenean ezarritakoak baino baxuagoak… Eta Maneiro jaunak une hartan esaten zuen Lan Ikuskaritzak ez zuela esku hartu eta erakundeek ez ikusiarena egin zutela. Egia da obra guztietan, edozein dela ere haien izaera, publikoa edo pribatua, Administrazioak kontrolatu egin behar duela araudia betetzen dela, bai lanbaldintzak betetzen direla –alegia, lanaldiak eta soldatak–, bai lan-arriskuen prebentzioari buruzko araudiari jarraitzen zaiola. Eta kontrol horrek handiagoa izan behar du, ahal bada, obra publikoa baldin bada, kasu honetan bezala. Zerorrek esan duzu: Eusko Jaurlaritzak kapitalaren ia % 19 dauka San Mamesen. 50 milioi euro jarri ditu, eta beste erakunde batzuek ere jarri dituzte funts publikoak. Egia da San Mames futbol-zelai berriaren eraikuntza-lanek, haren ezaugarriak direla eta, bukatuta egon behar zutela data jakin baterako, eta eztabaida eragin du gizartean, ea denbora hori nahikoa ote zen ala ez; izan ere, batzuen ustez, munta horretako obra batek denbora gehiago eskatzen zuen. Baina, hala ere –eta horretan ados nago zurekin–, honek ez du eragozten lan-araudia, bai lan-baldintzei dagokienez, bai arriskuen prebentzioari dagokionez, zorrotz bete behar izatea, salbuespenik gabe, segurtasun-falta, lanesplotazioa edo iruzurra gertatu ahal izan gabe. Ezaguera izan zenuen salaketa hartan jasotzen ziren egoerek, benetan hala gertatu badira, une honetan ikuskapen-prozesuan baitaude, dagokien zigorra jasoko dute. Izan ere, Euskadin funtsezko bi tresna ditugu lan-arriskuen prebentzioaren araudia betetzen dela eta lan-baldintzak betetzen direla kontrolatzeko: Osalan eta Lan Ikuskaritza. Eta, Osalanen 2012ko memoriara joz gero, laneko baja eragin duten istripuen bilakaerari buruzko atalean agerian uzten da 2012an jarraitu egiten duela istripuen beheranzko joerak –2009an hasi zen–, % 13 jaitsi baitziren aurreko urtearekiko. Jaitsiera hori handiagoa izan da industriaren sektoreetan, non % 19 gutxitu baitira, eta eraikuntzan, non % 11 gutxitu baitira. Heriotzak eragin dituzten istripuak, berriz, % 20 jaitsi dira, nahiz eta egia den igo egin zirela Gipuzkoako industrian, Arabako lehen sektorean eta Bizkaiko eraikuntzan. Lan Ikuskaritzari dagokionez, adierazi behar da Lan eta Gizarte Segurantzaren Ikuskaritzak –gaur egun 103 langile ditu– 3.209 zerbitzu-agindu izapidetu zituela 2012an; horietatik 1.463 salaketei dagozkie, eta, gainerakoak, planifikatutako ekintzei. Lan-harremanen esparruan, Lan Ikuskaritzak 4.773 zerbitzuagindu izapidetu ditu; horien ondorioz, 545 eskaera eta 242 arau-hauste egin dira, eta 7.000 lan-kontratu baino gehiago berrikusi dira. Egia da arau-hausteak soldatak, lan-denbora eta aparteko orduak ez betetzeagatik gertatu direla gehienbat. Zergatik eman ditut datu horiek guztiak, Maneiro jauna? Uste dudalako ezen, lan-araudia betetzen ez denean salatu egin behar dugun bezala, egia baita ez-betetze horiek kezka eragiten dutela gizartean, erakundeek ez dutela esku hartzen esate horrek ere kezka eragiten duela gizartean. Eta uste dut ona dela datuak ematea ikusteko, nahiz eta denera ezin den iritsi, beti egon baitaitezke iruzur-kasuak eta ez-betetze kasuak, egia dela administrazioak esku hartzen ari direla. 2012ko bi memoriak irakurriz gero, ikusten da funtzionarioak lanean ari direla. Eta San Mames futbol-zelai berriari dagokionez, hura baita zure interpelazioaren eta gaurko mozioaren arrazoia, hor ere ari dira gauzak egiten. Uste dut ezin dugula zalantzan jarri sailburuak interpelazio hartan adierazi zuena bat datorrela egiten ari denarekin. Zuk esan duzunez, ez ditut errepikatuko hemen azaldu zituen ekintza guztiak, interpelazioa irakurriz berrikusi eta ezagutu baitaitezke. Eta, nire iritziz, beste datu bat ere hartu behar dugu kontuan: parte hartzen ari diren 67 enpresetatik, sailburuak adierazi zuen bezala, hiru ikuskapenpean daudela. Nik badakit edozein ez-betetze larria dela, langileen lan-baldintzez ari baikara eta zuzenbide-estatu batean horrelako egoerak ezin baitira onartu, baina ados egongo zara nirekin ezen, hori benetan horrela bada –gero ikusi beharko da hiru enpresa horiek zigorra jasotzen duten ala ez–, 67tik hiru, ez dela argazki txarra. Ez da argazki txarra. Egia da hiru enpresa horietan lanean ari direnei berdin-berdin zaiela gainerako 64etan baldintzak betetzea –erabat ados nago zurekin–, baina uste dut bakoitzari berea eman behar zaiola. La | eu | https://www.legebiltzarra.eus/ic2/restAPI/pvgune_descargar/default/3ac50313-0bab-485e-b0cc-663ccc257eca | parl_eu_2300 |
Subsets and Splits
No community queries yet
The top public SQL queries from the community will appear here once available.